
Skiriu žmonai 


Miegas 


Mėnesiena krinta mano kojūgaly ir gula ten tarsi didelis švie- 
sus paplokščias akmuo. 

Kai pilnaties skritulys pradeda menkti bei raukšlėtis iš de- 
šinės kaip veidas, kuriame, senatvei artėjant, pirmiau vie- 
name skruoste įsirėžia raukšlės ir liesėjimo žymės, — tokio- 
mis nakties valandomis apima mane kankinantis, nykus 
nerimas. Nei aš miegu, nei budžiu ir sapnuoju tiktai pusiau, 
kai maišosi manyje išgyventa su perskaityta ir išgirsta, lyg 
susiliejančios skirtingų spalvų ir skaidrumo srovės. 

Prieš guldamas skaičiau apie Budos gyvenimą, ir tūks- 
tančiais būdų aidi sąmonėj sakinys, visada iš pradžių prasi- 
dėdamas: 

„Varna nuskrido prie akmens, kuris atrodė kaip taukų lui- 
tas, galvodama: tikriausiai čia kas nors skanaus bus. Bet, 
nieko skanaus neradusi, nuskrido varna šalin. Taip ir mes — 
gundytojai, — nelyginant prie akmens puolanti varna, aplei- 
džiam asketą Gautamą, nebeteikiantį mums pasitenkinimo.“ 

Akmens, panašaus į riebalų luitą, vaizdas baisiai išdidėja 
sąmonėje: aš žengiu per išdžiūvusios upės vagą ir pakeliu 
glotnų nusvidintą akmenėlį. 

Pilkai melsvas, nušlakstytas tviskančiomis dulkelėmis, — apie 
jį vis mąstau ir mąstau, nesugalvodamas ką su juo veikti, - po 

to juodas sieros geltonio dėmėmis, kaip suakmenėję vaikys- 
tės bandymai imituoti nerangų šlakuotą tritoną. 

Noriu juos kuo toliau nusviesti, šituos akmenėlius, bet jie 
vis iškrenta man iš rankų, ir niekaip nepadarau, kad dingtų 
man iš akių. 

Visi ligi vieno akmenys, kurie kada nors buvo pasirodę 
mano gyvenime, iškyla aplink mane. 

Vieni kapanojas gremėzdiškai, verždamies iš smėlio į šviesą, 
kaip stambūs čerpių spalvos krabai potvynio bangai grįž- 
tant, tarsi bet kokia kaina norėtų atkreipti mano dėmesį ir 
kažką nepaprastai svarbaus pasakyti. 

Kiti bejėgiškai krenta atgal į savo landas, atsisakydami 
žodžio. 

Retsykiais išnyru iš pusiausapnio sutemų ir akimirką su- 
sirangiusios antklodės kojūgaly vėl išvystu mėnesieną, gu- 
lančią nelyginant didelis šviesus paplokščias akmuo, kad ir 
vėl bergždžiai grabinėčiausi įkandin nykstančios sąmonės ir 
nerimastingai ieškočiau mane kankinančio akmens, kuris 
turėtų glūdėti kažkur mano atminties sąšlavose ir atrodyti 
kaip taukų luitas. 

Kažkada šalia jo būta lietvamzdžio, — piešiu aš savo vaiz- 
duotėje, — tokio buku kampu sulenkto, pakraščiai išgraužti 
rūdžių, — ir atkakliai stengiuosi išgauti iš atminties šitą vaiz- 
dą, kad tik įsiaudrinusias mintis apmeluočiau ir kaip nors 
užliūliuočiau. 

Iš naujo, vis iš naujo, su tuo pačiu buku užsispyrimu aikš- 
tingas vidinis balsas kartoja, nepaliaujamai lyg langinės, ku- 
rias lygiais tarpais vėjas daužo į mūrą: yra juk visai ne taip, ir 
tai visai ne akmuo, panašus į taukus. 

Neįmanoma atsikratyti to balso. 

Kai šimtąjį kartą paprieštarauju, kad tai visai nesvarbu, 
jis trumpai nutyla, bet paskui nejučia atkunta ir vėl atkariai 

pradeda: gerai jau gerai, bet vis dėlto tenai ne akmuo, kuris 
primena taukų luitą. 

Kaip pamažu many vis stiprėja nepakeliamo bejėgiškumo 
pojūtis. 

Nežinau, kaip toliau viskas klostėsi. Ar aš laisva valia lio- 
viausi priešintis, ar mano mintys įveikė mane ir užkimšo 
gerklę? 

Žinau tik, kad mano kūnas tyso užmigęs lovoje, o mano 
juslės atsiskyrusios nuo manęs ir niekas nesieja jų su kūnu. 

"Tad kas dabar esu „aš“, — norėčiau staiga paklausti, ta- 
čiau susizgrimbu nebeturįs jokių kalbos padargų, kuriais ga- 
lėčiau klausti, paskui būgteliu, kad tas kvailas balsas gali vėl 
atsibusti ir atnaujinti begalinę murmelę apie taukus ir ak- 
menį. 

Nusigręžiu į sieną. 


Diena 


Staiga atsiduriu tamsiam kieme ir pro rausvą vartų arką žvel- 
giu priešais — kitoje siauros, purvinos gatvės pusėje prisiglau- 
dusi žydo skudurininko krautuvė, po skliautais mūrų pakraš- 
tyje jis iškabino senus gelžgalius, sulaužytus instrumentus, 
aprūdijusias balnakilpes ir pačiūžas bei daug kitokių atgy- 
venusių daiktų. 

Tas vaizdas nusmelkė tokia nykia monotonija, sukaupu- 
sia visus įspūdžius, dienų dienas nelyginant prekeiviai min- 
dančius mūsų pojūčių slenksčius, kad nesužadino manyje 
nei smalsumo, nei nuostabos. 

Aš susivokiau jau seniai gyvenąs šioje aplinkoje. 

"Tačiau ir šis pojūtis, nepaisant prieštaros tarp to, ką nese- 
niai jaučiau, ir to, kur esu atsidūręs, nepaliko bent kiek stip- 
resnio įspūdžio. 

Kartą tikriausiai skaičiau arba girdėjau savotišką palygi- 
nimą apie akmenį ir taukų luitą, dingtelėjo staiga mintis be- 
lipant nuzulintais laiptais į savąją kamarėlę ir žvilgsniu kliu- 
dant riebaluotus akmens slenksčius. 

"Tuomet išgirdau kažką bėgant laiptais viršum manęs ir, 
priėjęs savo duris, pamačiau, jog tai keturiolikmetė raudon- 
plaukė skudurininko Arono Vasertrumo Rozina. Turėjau 
praeiti pro pat ją, ji sustojo nugara prisispausdama prie tu- 
rėklų ir gašliai loštelėjo atgal. 

Nešvariom plaštakom ji laikėsi geležinių virbų, aš mačiau, 
kaip drumstoj prieblandoj bolavo apnuoginti dilbiai. Aš ven- 
giau jos žvilgsnio. 

Mane pykino nuo saldžios šypsenos ir vaškinio veido, pri- 
menančio medinį arkliuką. 

Dingojosi, kad jos oda turėtų būti balta ir papurtusi kaip 
aksolotlio, kurį neseniai mačiau salamandrų narve pas 
paukščių prekeivį. 

Raudonplaukių blakstienos man atgrasios lygiai kaip 
triušių. 

Atidariau duris ir įėjęs greitai užtrenkiau. 

Pro savo langą mačiau skudurininką Aroną Vasertrumą 
tebestovint po skliautais. 

Prisiglaudęs prie tamsios įėjimo angos, jis žnyplėmis kar- 
pėsi nagus. 

Ar raudonplaukė Rozina buvo jo duktė? O gal dukterė- 
čia? Jie buvo visai nepanašūs. 

Pagal žydų veidus, kuriuos kasdieną matau išnyrant Gai- 
džio pasaže, aiškiai galiu skirti keletą skirtingų kilčių, kurias 
taip pat sėkmingai galėtum sieti giminystės ryšiais, kaip mai- 
šyti alyvą su vandeniu. Niekaip nepasakytum: antai tie yra 
broliai, o čia tėvas ir sūnus. 

Nes vienas priklauso vienai kilčiai, o antrasis kitai, tai ir 
viskas, ką galėtum įžvelgti jų bruožuose. 

Kas iš to, jei Rozina ir būtų panaši į skudurininką!? 

Šios kiltys slapčiom bjaurisi ir šlykštisi viena kita, net krau- 
jo giminystės nepaisydamos, tačiau įstengia nuslėpti tai nuo 
aplinkinių, lyg saugotų pavojingą paslaptį. 

Niekas negali šito įžvelgti ir šiuo sutarimu panašios tos 
kiltys į pagiežingus akluosius, įsikibusius iki juodumos nu- 
trintos virvės: vienas laikosi abiem gniaužtais, kitas su pasi- 
bjaurėjimu — vienu piršteliu, tačiau užklupus neaiškiai bai- 

mei, kad galima pargriūti, tuoj visi kartu susiima — tuo jie 
skiriasi nuo kitų. 

Rozina priklauso kilčiai, kurios raudonplaukiai yra itin 
atstumiantys. Kilties vyrai yra siaurų krūtinių, ilgais gaidiš- 
kais kaklais, iš kurių styro Adomo obuoliai. 

Jie, rodos, ligi pat padų nuberti strazdanų. Visą gyveni- 
mą, skatinami siautulingų kančių, jie tęsia begalinę bevaisę 
kovą su savais geiduliais, persekiojami kokčios baimės dėl 
padarinių sveikatai. 

Man visiškai neaišku, kaip Rozina apskritai galėtų kokiu 
nors būdu giminiuotis su skudurininku Vasertrumu. 

Niekada nemačiau jos šalia senio ir nepastebėjau, kad jie 
kada kokiu žodeliu persimestų. 

"Tačiau ji visą laiką leido mūsų kieme arba trynėsi tam- 
siuose mūsų namo kampuose ir koridoriuose. 

"Tad, žinoma, gyventojai laikė ją artima skudurininko gi- 
minaite ar bent jau globotine, bet aš esu tikras, jog nė vie- 
nas jų neturėjo net menkiausio pagrindo taip manyti. 

Norėjau atsikratyti minčių apie Roziną ir pro atvirą kam- 
bario langą pažvelgiau žemyn į Gaidžio pasažą. 

Aronas Vasertrumas, tarsi pajutęs mano žvilgsnį, staiga 
pakėlė akis aukštyn. 

"Tai buvo bjaurus sustingęs veidas apskritomis žuvies aki- 
mis ir perskelta viršutine lūpa. 

Jis priminė žmogaus dydžio vorą, sekantį menkiausius 
savo tinklo virptelėjimus ir apsimetantį, kad jam tai nė 
motais. 

Iš ko jis galėtų gyventi? Ką jis mąsto, kokie jo ketinimai? 
Nieko apie tai nenutuokiau. 

Dienų dienas, metų metus jo paskliautės pakraštyje kabo 
tie patys atgyvenę beverčiai sendaikčiai. 

Užsimerkęs galėčiau išvardyti juos: štai sulankstytas skar- 

dinis trimitas be vožtuvų, štai pageltęs ant popieriaus pieš- 
tas paveikslas su keistai išdėstytais kareiviais. 

"Toliau ant žemės, taip užgriozdinant įėjimą paskliautėn, 
kad nė žingsnio žengt neįmanoma, - galybė šalia viena kitos 
sustatytų apskritų geležinių viryklės plokščių. 

"Tų daiktų nė mažėja, nė daugėja, ir jeigu kartais koks pra- 
eivis sustoja ir pasiteirauja kainos, skudurininką apima ne- 
paprastas jaudulys. 

Jis siaubingai išpučia savąją kiškio lūpą ir labai suirzęs gur- 
guliuojančiu, trūkčiojančiu bosu ima malti kažką nesupran- 
tama, tad pirkėjui praeina bet koks noras toliau aiškintis ir 
būgtelėjęs jis nueina savo keliu. 

Arono Vasertrumo žvilgsnis žaibiškai nuslydo nuo mano 
akių ir nepaprastai dėmesingai įsmigo į nuogą gretimo na- 
mo mūrą, besiremiantį į sieną šalia mano lango. 

Ką jis galėjo ten pamatyti? 

Juk į Gaidžio pasažą atgręžta galinė namo siena, jo langai 
žvelgia į kiemą! Tik vienas nukreiptas gatvės pusėn. 

Pasirodė, kad tuo metu kažkas įėjo į patalpas mano aukš- 
te, — atrodo, ten kampe buvo ateljė, nes už sienos išgirdau 
kalbantis vyrą ir moterį. Tačiau neimanoma, kad ir skuduri- 
ninkas, būdamas apačioje, taip pat būtų juos girdėjęs! 

Kažkas sukrebždėjo už durų. Įtariau, kad tai vėl Rozina, 
geidulingai laukianti — o gal pasikviesiu ją pas save. 

"Ten apačioje, pusaukščiu žemiau, tykojo raupsuotasis; tas 
pusbernis Loiza stovėjo užgniaužęs kvapą, kad atvėręs duris 
nepajusčiau jo neapykantos ir kunkuliuojančio pavydo 
dvelksmo. 

Jis bijojo prieiti arčiau, kad Rozina nepamatytų. Žinojo 
priklausąs nuo jos, kaip alkanas vilkas nuo savo sargybi- 
nių, nors mieliausia jam būtų pašokti ir leisti išsiveržti įnir- 
šiui! 

Atsisėdau prie darbo stalo žvalgydamasis pincetų bei rai- 
žiklių. 

"Tačiau taip ir neįstengiau pradėti darbo - rankos nebuvo 
pakankamai ramios, tad negalėjau taisyti subtilios japoniš- 
kos graviūros. 

Nykus ir liūdnas gyvenimas, tvyrąs tarp šio namo sienų, 
nuramdo man dvasią, kaskart vis išnyra seni pavidalai. 

Loiza ir dvynys jo brolis Jaromiras tikriausiai tik metais 
vyresni už Roziną. 

Vargiai galiu prisiminti jų tėvą, ostijų kepėją, dabar, man 
rodosi, juos prižiūri viena senutė. 

Bet nežinau, kaip ji atrodo, ir neatpažinčiau jos tarp dau- 
gybės kitų, lindinčių šiame name, nelygu kurmiai įsigaužu- 
sių savo landynėse. 

Ji prižiūri abu berniukus, taigi suteikia jiems pastogę ir 
dalijasi tuo, ką kartkartėm pavagia arba gauna išmaldos. 

Ar ji bent pamaitina juos? Nemanau, nes senė tik vėlai 
vakare grįžta namo. 

Ji galbūt mazgoja numirėlius. 

Loizą, Jaromirą ir Roziną, kai dar buvo maži, dažnai ma- 
tydavau linksmai žaidžiant kartu. 

Bet tai buvo seniai. 

Dabar Loiza ištisą dieną sekioja paskui raudonplaukę Ro- 
ziną. 

Kartais jis niekaip jos nesuranda, tada atsėlina prie mano 
durų ir iškreiptu veidu laukia, kada ji slapčiom smuks pro 
šalį. 

Ir dabar, sėdėdamas prie darbo, įsivaizduoju jį tykantį vin- 
giuotam koridoriuje — išrietusį skaudamą kaklą, įsiklausantį. 

Nes kartais tylą čia staiga perrėžia laukinis klyksmas. 

Kurčnebylis Jaromiras, kurio visas mintis užvaldęs nesilps- 
tantis beprotiškas Rozinos geismas, kaip laukinis žvėris blaš- 

kosi po namus ir jo neartikuliuoti ambrijimai ir kauksmai, 
pusiau sąmoningai sklindantys iš gerklės, ne vienam susting- 
do kraują gyslose. 

Jis ieško tų dviejų, kuriuos įtaria nuolat esant kartu, be- 
galiniuose purvinuose užkaboriuose ieško apgraibomis, sku- 
bėdamas, genamas vaizduotės, kurstančios nesitraukti nuo 
brolio, kad tik be jo žinios nieko neatsitiktų Rozinai. 

Tačiau ne kas kita, o šios nesiliaujančios luošio kančios, 
dingojasi man, ir yra dirgiklis, skatinąs Roziną kaskart vis 
prasidėti su antruoju. Kai palankumas ar paslaugumas kiek 
susilpnėja, Loiza kaskart sugalvoja dar didesnę šlykštybę, kad 
ir vėl įpūstų Rozinos geismą. 

Jie tyčia ar iš tikrųjų leidžiasi kurčnebylio aptinkami ir 
klastingai nusivilioja įpykėlį į tamsius užkaborius, kur mė- 
tosi surūdiję statinių lankai, šaunantys viršun vos ant jų at- 
sistoji, ir atkišę dantis guli geležiniai grėbliai, - į piktus spąs- 
tus, į kuriuos jis įkliūva ir ligi kraujo susižeidžia. 

Kartais Rozina, norėdama dar labiau sustiprinti kankini- 
mus, pati sugalvodavo ką nors pragariška. 

"Tada, tarsi būtų pajutusi jam simpatiją, vienu moju pa- 
keisdavo savo elgesį su Jaromiru. Su amžina šypsenėle ji dės- 
tydavo luošiui tokius dalykus, kurie kone nublokšdavo jį be- 
protybėn, paslaptinga, sunkiai suprantama ženklų kalba 
apveldama kurčnebylį neišpainiojamu nežinomybės ir ali- 
nančios vilties tinklu. 

Kartą mačiau ją stovint kieme ir kalbantis su juo taip iš- 
raiškingai dėliojant lūpas ir mosuojant, kad, rodės, dar aki- 
mirka ir jis susmuks nuo padūkusio jaudulio. Nuo antžmo- 
giškų pastangų suvokti sąmoningai painiojamą skubotų 
ženklų prasmę jo veidu žliaugė prakaitas. 

Visą kitą dieną jis karščiuodamas tykojo ant tamsių laip- 
tų atokesniame pusiau susmegusiame siauro, purvino Gai- 


16 (Gustavu Meyrink 


džio pasažo name, kol galiausiai prarado progą susielgetauti 
porą kreicerių. 

Kai vėlų vakarą pusgyvis iš bado ir įtampos grįžo namo, 
globėja ilgai neįsileido jo į vidų. 

Iš kaimynystėje esančios ateljė per sieną mane pasiekė 
linksmas moters juokas. 

Juokas! Linksmas juokas šiame name? Visame gete nėra 
žmogaus, galinčio linksmai nusijuokti. 

Prisiminiau, kad prieš kelias dienas senas lėlininkas Cva- 
kas sakė, esą jaunas prašmatnus ponas brangiai išsinuomoja 
jo ateljė, tikriausiai tam, kad nepastebėtas galėtų ten atsi- 
vesti savo išrinktąją. 

Kasnakt po truputį, kad niekas name nepastebėtų, bran- 
gūs naujojo nuomininko baldai vienas po kito slapta buvo 
gabenami į viršų. 

Geraširdis senis trynė iš pasitenkinimo rankas pasakoda- 
mas tai ir it vaikas džiaugėsi, kad viskas gerai pavyko, kad 
nė vienas gyventojas lig šiol nė nenutuokia, įsikūrus čia ro- 
mantišką meilužių porą. 

Per įėjimą, esantį už trijų namų, galima nepastebėtiems 
patekti į ateljė. 

Pro aukštyn pakeliamas duris! 

"Taip, kai atidarai geležines palėpės duris, o tai iš anos pu- 
sės visai lengva, gali, praėjęs pro mano kamarėlę, mūsų na- 
mo laiptais išeiti lauk... 

Vėlei atsklido linksmas juokas, tai sukėlė man neaiškius 
prisiminimus apie prabangų butą ir bajorų šeimą, į kurią daž- 
nai būdavau kviečiamas pataisyti vertingų senovinių daiktų. 

Staiga šalia pasigirdo ausį rėžiantis klyksmas. Išsigandęs 
suklusau. 

Skardžiai sužvangėjo geležinės durys ir į mano kambarį 
įsiveržė moteris. 

Ji palaidais plaukais, išbalusi kaip kreida, ant nuogų pe- 
čių užmestas auksu siuvinėtas brokatas. 

— Paslėpkit mane, meistre Pernatai, vardan Dievo, ne- 
klausinėkit, tik paslėpkit mane! 

Man nė nespėjus atsakyti, durys vėlei prasivėrė ir tuojau 
pat užsitrenkė. 

Tarsi bjauri kaukė trumpam šmėstelėjo išsiviepęs skudu- 
rininko Arono Vasertrumo veidas. 


Apskritas švytis luitas išneria priešais mano akis - mėne- 
sienoje vėl atpažįstu savo lovos kojūgalį. 

Miegas dar slegia mane kaip sunkus vilnonis paltas, ir 
Pernato pavardės auksinės raidės žėri atmintyje. 

— Atanazijus Pernatas? — Kur teko skaityti šią pavardę? 

Ir atrodo man, kad seniai seniai kažkur teko paimti sveti- 
mą skrybėlę ir tuomet aš nusistebėjau, kad ji taip gerai priti- 
ko, nes mano galvos forma gana savotiška. 

Aš — anuomet - žvilgtelėjau svetimos skrybėlės vidun, ir 
taip, taip — ten ant balto pamušalo švietė auksinės raidės: 


ATANAZIJUS PERNATAS. 


Nežinau kodėl, bet išsigandau tos skrybėlės. 

Staiga kaip strėlė sugrįžo jau užmirštas balsas, norintis su- 
žinoti, kur tas akmuo, panašus į taukus. 

Skubom nusipiešiau mintyse ryškų saldžiai besišypsančios 
rausvaplaukės Rozinos profilį — taip man pavyko išvengti 
strėlės, kuri iškart pradingo tamsoje. 

Taip, Rozinos veidą! 

Juk tai daug paveikiau, nei bukai kvarkiantis balsas, ir 
jeigu dabar vėl atgimsiu savo kambaryje Gaidžio pasaže, ga- 
liu būti visai ramus. 


Jeigu juslės manęs neapgauna, kažkas vis tuo pačiu atstumu 
nutolęs lipa paskui mane, ir, jei jis ketina mane aplankyti, 
dabar turėtų būti paskutinėje laiptų aikštelėje. 

Dabar jis lenkia kampą, ties kuriuo gyvena archyvaras 
Šemaja Hilelis, ir nuzulintomis akmens plokštėmis eina į 
viršutinio aukšto koridorių, išklotą raudonomis plytomis. 

Paskui grabinėjasi palei sieną ir dabar, kaip tik dabar, pa- 
tamsyje sunkiai įžiūrėdamas raides, turėtų skaityti mano pa- 
vardę durų lentelėje. 

O aš stoviu vidur kambario ir žiūriu durų angon. 

Atsidaro durys, ir jis įeina. 

Žengia linkui manęs kelis žingsnius nenusiimdamas skry- 
bėlės, nė netardamas pasveikinimo žodžių. 

Jaučiu, elgiasi tarsi būtų namie, ir man tai atrodo lyg ir 
savaime suprantama. 

Įkiša ranką kišenėn ir ištraukia knygą. 

Paskui ilgai sklaido lapus. 

Knygos viršelis metalinis, rozečių ir antspaudų formos 
įspaudai išdažyti, pripildyti akmenėlių. Pagaliau surado ką 
ieškojęs ir parodė man. 

Skyrius vadinosi „Ibbur“ — „Sielos apvaisinimas“, iššifra- 
vau užrašą. 

Didžiulis, raudonais dažais ir auksu išvedžiotas inicialas 
„I“ buvo beveik per pusę puslapio, nevalingai apmečiau jį 
akimis — jo pakraštys buvo pažeistas. 

"Turėjau tai ištaisyti. 

Inicialas nebuvo priklijuotas prie pergamento, kaip ligi 
šiol matydavau senose knygose, ne, jis buvo sudarytas iš dvie- 
jų plonyčių aukso plokštelių, sulituotų per vidurį ir galais 
suspaudusių pergamento kraštus. 

Vadinasi, pergamente turėjo būti išpjauta skylutė, kurio- 
je įtaisyta ši raidė. 

Jei taip, tai kitame puslapyje turėtų būti atvirkščia „I 

Atverčiau puslapį ir įsitikinau teisingai spėjęs. 

Nevalingai perskaičiau šitą puslapį, paskui kitą. 

Skaičiau ir skaičiau vis toliau. 

Knyga bylojo man, kaip kad bylojo sapnas, tik daug aiš- 
kiau ir suprantamiau. Ir sujaudino mano širdį tarsi ko klaus- 
dama. 

Žodžiai sruvo iš nematomų lūpų, jie atgydavo ir pasiek- 
davo mane, jie sukiodavosi prieš mane ir staipėsi tarsi spal- 
vingai aprengtos vergės, paskui prasmegdavo kiaurai arba 
ištirpdavo ore tarsi mirguliuojantis ūkas ir užleisdavo vietą 
kitiems. Kiekvienas kurį laiką puoselėdavo viltį, kad išsi- 
rinksiu jį ir atsisakysiu ateinančių. 

Kai kurie jų žingsniuodavo lėtais iškilmingais žingsniais, 
tarsi povai puikuodamiesi žaižaruojančiais apdarais. 

Kiti buvo kaip karalienės, bet jau susenusios ir suvytu- 
sios, dažytom blakstienom, su skausmo grioveliu palei bur- 
ną, bjauriu grimu užteptomis raukšlėmis. 

Žvelgiau kiaurai juos ir per ateinančiuosius, mano žvilgs- 
nis slydo ilgomis eilėmis pilkų pavidalų, kurių veidai buvo 
tokie įprasti, be išraiškos, kad, atrodė, neimanoma jų įsi- 
minti. 

Paskui jie atitempė moterį, nuogut nuogutėlę, didžiulę lyg 
bronzinis milžinas. 

Akimirką ji pastovėjo priešais mane, paskui pasilenkė. 

Jos blakstienos buvo sulig mano ūgiu, ji nebyliai parodė į 
savo kairę ranką ties riešu. 

Pulsas trankėsi taip, tarsi drebėtų žemė, jutau, jog tai viso 
pasaulio gyvastis. 

Iš toli į mane lėkė koribantų eisena. 

Vyras ir moteris apsikabino. Mačiau juos ateinant iš tolo, 
vis artėjo šėliojantys koribantai. 

Visai arti išgirdau skambant susižavėjimo kupiną giesmę, 
bet akimis ieškojau susipynusios poros. 

"Tačiau ji jau buvo pavirtusi į vieną: pusiau vyras, pusiau 
moteris — hermafroditas — sėdėjo perlamutro soste. Virš her- 
mafrodito karūnos kilo raudonmedžio lenta, kurioje kirmi- 
nas jau graužė paslaptingas runas. 

Dulkių debesyse tarsi gigantiškojo hermafrodito palyda 
kiceno banda mažų aklų ėriukų - būsimasis koribantų pul- 
ko maistas. 

Kaskart tarp iš nematomos burnos srūvančių pavidalų įsi- 
terpdavo pakilusieji iš kapų, uždengtais veidais. 

Jie sustojo priešais mane, nuo veidų nukrito skepetos, plėš- 
riomis akimis įsistebeilijo jie godžiai į mano širdį, smigus it 
geležis siaubas pervėrė mano smegenis, ir kraujas sustingo 
gyslose tarsi upė, užtvenkta iš dangaus nukritusių uolų. 

Prošal praplaukė moteris. Nemačiau jos veido, nes ji nu- 
sigręžė apsisiautusi srūvančių ašarų šydu. Aplinkui šoko kau- 
kės, juokėsi nekreipdamos į mane dėmesio. 

Tik vienas Pjero susimąstęs pažvelgė į mane ir priėjo. At- 
sisėdo priešais ir žiūrėjo į mano veidą nelyginant į veidrodį. 

Jis išdarinėjo tokias keistas grimasas, kilsčiojo ir trūkčiojo 
pečiais, tai lėtai, tai greitai ištiesdamas rankas, kad ir mane 

apėmė pamėkliškas noras pamėgdžioti jį, mirkčioti, trūkčio- 
ti pečiais ir kraipyti lūpas. 

Bet jį nustūmė nekantrūs naujai ateinančių pavidalai, vi- 
si norėjo stoti mano akivaizdon. 

Bet visų jų būta nepatvarių. Tarsi perlų, slystančių šilko 
siūlu, tarsi vienos melodijos tonų, sklindančių iš nematomų 
lūpų. 

Tai jau nebe knyga kalbėjo su manimi. Kalbėjo balsas. 

Balsas, kažko iš manęs norėjęs, o aš, kad ir kiek stengiau- 
si, negalėjau suprasti ko. Kankinęs mane deginančiais ne- 
suprantamais klausimais. 

Šis regimus žodžius tariantis balsas buvo negyvas, netu- 
rintis jokio aido. 

Kiekvieną garsą, nuskambantį dabarties pasaulyje, palydi 
daugelis atbalsių, kiekvienas daiktas meta didelį šešėlį ir daug 
atšešėlių, bet šis balsas nebeturi aido, — jau seniai seniai nu- 
skardėjo jis ir išnyko. 

Ligi galo perskaičiau knygą, tačiau tebelaikiau ją ranko- 
se, jausdamasis taip, tarsi vartydamas ją būčiau naršęs po 
savo smegenis, o ne po knygą! 

Viskas, ką man balsas pasakė, manyje buvo jau anksčiau, 
tai glūdėjo prislėgta ir užmiršta, ligi šios dienos paslėpta nuo 
minčių. 


Pakėliau akis. 

Kur tas atnešęs knygą vyras? 

Jis jau išėjo? 

Ateis atsiimti, kai baigsiu darbą? 

O gal aš turėsiu nunešti jam? 

Bet nepamenu, kad būt sakęs, kur jis gyvena. 

Bandžiau atgaivinti atmintyje jo išvaizdą, bet man nesi- 
sekė. 

Kaip jis buvo apsirengęs? Senas jis ar jaunas? Kokios spal- 
vos jo plaukai ir barzda? 

Nieko, visiškai nieko neatėjo į galvą. Visi vaizdai, kuriuos 
kūriau sau prieš akis, bejėgiškai subyrėdavo patikrinus atminty. 

Užsimerkiau ir delnais prispaudžiau vokus, kad atgytų ko- 
kie nors jo bruožai. 

Nieko. 

Atsistojau vidury kambario žiūrėdamas į duris, kaip kad 
anksčiau, prieš jam įeinant, ir įsivaizdavau: dabar jis lenkia 
kampą, dabar eina plytomis klotom grindim, dabar skaito 
lentelę ant mano durų: Atanazijus Pernatas, o dabar įeina 
vidun. — Vėl nieko. 

"Taip ir nepavyko aptikti nė menkiausio prisiminimo pėd- 
sako, jokio pavidalo. 

Pamačiau ant stalo gulinčią knygą ir panorau įsivaizduot 
ranką, ištraukiančią ją iš kišenės ir tiesiančią man. 

Nė užuominos, ar ji buvo pirštinėta, ar nuoga, jauno žmo- 
gaus ar susiraukšlėjusi, su žiedu ar be jokios puošmenos. 

Galvon šovė savotiška mintis. 

Nelyginant įkvėpimas, kuriam turėjau paklusti. 

Užsimečiau paltą, užsivožiau skrybėlę, išėjau pro duris ir 
nusileidau laiptais žemyn. Paskui lėtai pasukau atgal. 

Lėtai, labai pamažu, taip, kaip jisai atėjo. Vos pravėręs 
duris, pamačiau, kad mano kamarėlėje visai tamsu. Juk man 
išeinant dar buvo šviesu? 

Kiek laiko aš taip skendėjau mintyse, kad net nepastebė- 
jau, kada sutemo)! 

"Taip visai nieko neprisimindamas pamėginau pamėgdžioti 
nepažįstamąjį, atkartoti jo minas ir eiseną. 

Bet ko vertas toks mėgdžiojimas, jeigu neturiu jokio at- 
spirties taško ir neįsivaizduoju, kaip jis galėjo atrodyti! 

"Tačiau išėjo kitaip. Visai kitaip nei tikėjausi. 

Mano oda, mano raumenys, mano kūnas kažką prisiminė 
ir be smegenų pagalbos. Sąnariai judėjo nekreipdami dėme- 
sio į mano norus ar ketinimus, tarsi nė nepriklausytų man. 
Iškart, vos žengiau kelis žingsnius kambary, mano eigastis 
visiškai pasikeitė, ji tapo ne tokia tvirta kaip anksčiau. 

"Tai eisena žmogaus, kuris vos išsilaiko nepargriuvęs, pa- 
sakiau sau. 

Bet tai ir buvo jo eisena! 

Labai aiškiai jutau: tai jis. 

Jaučiau įgijęs svetimą bebarzdį veidą išsišovusiais žandi- 
kauliais, žvelgiąs įkypom akim. 

Jaučiau tai savęs nematydamas. Tai ne mano veidas, norė- 
jau sušukti išsigandęs, norėjau apčiupinėti jį, tačiau ranka, 
priešingai mano valiai, paniro kišenėn ir ištraukė iš jos knygą. 

Lygiai kaip jis andai. 

— Staiga vėl sėdžiu aš be palto ir be kepurės, sėdžiu prie 
stalo ir aš esu aš. Aš. 

Atanazijus Pernatas. 

Siaubas ir bauguliai supurtė mane, širdis, rodės, iššoks iš 
krūtinės, aš jutau: dingo vaiduokliški pirštai, ką tik grabinė- 
ję Mano smegenyse. 

Viršugalvy dar jutau šaltus jų prisilietimo pėdsakus. 

Dabar žinojau, koks buvo nepažįstamasis, ir bet kada vos 
panorėjęs galėčiau vėl persikūnyti į jį, tačiau atkurti minty- 
se jo išvaizdą, kad išvysčiau akis į akį priešais save, to nega- 
lėjau ir niekada negalėsiu. 

Supratau, jog tai kaip negatyvas, kaip tuščiavidurė for- 
ma, kurios linijų neįžvelgiu, bet į kurią galiu persilieti sava- 
jame „aš“ apčiuopęs jo laikyseną ir išraišką. 

Mano stalo stalčiuje yra geležinė kasetė, ten įdėsiu knygą 
ir išsitrauksiu ją tik tada, kai praeis mano dvasios negalavi- 
mai, tada imsiuos taisyti apgadintą inicialą „I“. 

Paėmiau knygą nuo stalo. 

Atrodė, mano rankose nieko nėra. Paėmiau kasetę, tas 
pats pojūtis. Tarsi lytėjimui būtų tekę įveikti be galo ilgą 
kelią patamsiuose iki pasieks mano sąmonę, tarsi daiktai būtų 
nutolę nuo manęs per metų metus ir priklausytų tolimai 
praeičiai. 


Balsas, ieškojęs manęs patamsiuose tam, kad kamuotų 
primindamas taukų luitą, praslinko nepastebėdamas. Žinau, 
jis iš sapnų šalies. Bet tai, ką išgyvenau, buvo tikras gyveni- 
mas, todėl, manau, jis ir negalėjo manęs aptikti, negalėjo 
surasti. 


Praha 


Šalia manęs, pasistatęs plono nudėvėto vasarinio paltuko 
apykaklę, stovėjo studentas Charousekas, girdėjau, kaip nuo 
šalčio kaukši jo dantys. 

Jis gali čia galą gauti, šioje kiaurai perpučiamoje ledinėje 
tarpuvartėje, tariau sau ir pasiūliau užeiti į mano butą. Bet 
jis atsisakė. 

— Dėkoju, meistre Pernatai, - sumurmėjo žvarbdamas, — 
deja, nebeturiu laiko, man skubiai reikia į miestą. 

— Betgi peršlaptumėte kiaurai bent žingsnį žengęs į gatvę! 
Liūtis vis nesiliauja! 

Vandens srovės liejosi nuo stogų ir sruvo namų veidais 
kaip ašaros. 

Palenkęs galvą galėjau iš čia matyti savo langą penktame 
aukšte, lietaus plaunami jo stiklai sakytum kiaurai permir- 
ko, jie atrodė nepermatomi ir išgaubti tarsi žuvies pūslė. 

Purvinai gelsvas upeliukas tekėjo gatve mūsų link, tarpu- 
vartėse gūžėsi praeiviai, tikėdamiesi pralaukti liūtį. 

— Ten plaukia nuotakos puokštė, — staiga pasakė Charou- 
sekas ir parodė drumzliname vandeny besisupančias nuvy- 
tusias mirtas. Kažkas garsiai nusijuokė už mūsų nugarų. 

Atsisukęs pamačiau seną gerai apsirengusį poną žilais plau- 
kais ir papurtusiu veidu, primenančiu kurmio snukį. 


26 Gustav Meyrink 


Charousekas taip pat grįžtelėjo atgal ir kažką sumurmėjo 
panosėje. 

Kažkas nemalonaus sklido nuo to senio ir aš verčiau nu- 
kreipiau žvilgsnį į bjaurių spalvų namus, kurie lietui lyjant 
gūžėsi prieš akis vienas prie kito kaip suirzę ir seni žvėrys. Jie 
atrodė tokie nejaukūs ir nugyventi! 

Neapgalvotai iškilę stūkso jie ten kaip peraugusios pik- 
tžolės. 

Šliedamiesi prie žemos gelsvos akmens sienos — vieninte- 
lės ankstesnio pailgo pastato liekanos — stūkso taip antrą, 
trečią šimtmetį nekreipdami dėmesio į kitus. Štai pusė ašt- 
riais kampais apkapoto namo atkraginta kakta, šalia jo ki- 
tas, styrantis tarsi iltis. 

Po drumzlinu dangumi jie atrodė nelyginant sumigę, nie- 
ko nenutuokiantys apie klastingą, priešišką gyvastį, kartais 
spinduliuojančią iš jų, kai rudens vakaro ūkanos nugula gat- 
ves ir pridengia lengvas, vos pastebimas jų grimasas. 

Per tuos metus, kuriuos čia nugyvenau, many vis tvirtėjo 
įsitikinimas, kurio negaliu atsikratyti, jog tam tikromis nak- 
ties ir ankstyvo paryčio valandomis jie susijaudinę pradeda 
paslaptingai, be garso tartis. Kartais tai lydi silpnas mūrų 
virpėjimas, kurio niekaip negalėtum paaiškinti, garsai nusi- 
rita stogais prasmegdami lietvamzdžiuose, ir mes dėl savo 
atbukusių juslių neatkreipiam dėmesio, ką kalbėti apie ban- 
dymus surasti priežastį. 

Dažnai man dingodavosi, kad galėčiau slapta pasiklausyti 
šių vaiduokliškų namų ir su siaubu patirti, kad jie ir yra tik- 
rieji gatvės valdovai, galintys išleisti iš savęs jos gyvastį ir jaus- 
mus, o paskui vėl į save susiurbti, — kasdien savo gyventojus 
skolindami gatvėms, o nakčiai išreikalaudami su palūkanom. 

O juose gyvenantys keisti žmonės mano vaizduotėje pra- 
eina prošal kaip trafaretai, kaip ne motinų pagimdyti, iš jų 

mąstymo ir veiksmų atrodo, kad jie sudėlioti iš atsitiktinai 
parinktų dalių; ir kuo toliau, tuo labiau esu linkęs manyti, 
kad šie vaizdiniai slepia kažkokią tiesą, kuri, vaizdiniams išsi- 
sklaidžius, tebežėri spalvotais pasakų atšvaitais. Taip vėl at- 
gyja sakmė apie šmėklinėjantį Golemą, dirbtinį žmogų, kurį 
kaip tik čia, gete, iš paskirų dalių sudėjo Kabalą išmanantis 
rabinas ir, įkišęs į burną užrašytą antskliautės magišką skait- 
menį, pastūmėjo į tuščią automato buvimą. 

Kaip Golemas tą pat akimirką, kai užburtas gyvybės skie- 
muo buvo ištrauktas jam iš burnos, pavirto molio krūva, 
taip ir visi šie žmonės bemat sugriūtų be dvasios, vos vieno 
jų smegenyse užgestų smulkutė sąvoka, antrojo smegenyse — 
nereikšminga atrama, trečiojo — betikslis įprotis, o dar kito — 
gal vien miglotas ko nors neapibrėžto laukimas. 

Kiek vis dėlto baikštaus pasalumo glūdi šiose būtybėse! 

Niekada nepamatysi jų dirbančių, tačiau su pirmaisiais 
aušros spinduliais jie jau ant kojų ir kažko laukia sulaikę 
kvėpavimą — galbūt aukos, kuri taip ir nepasirodo. 

Bet jei kartą taip ir atsitiktų, jeigu pas juos ateitų kas nors 
bejėgis, iš kurio galima būtų lengvai pasipelnyti, staiga pa- 
ralyžiuotų juos baimė, išsilandžiotų visi po plyšius ir drebė- 
dami atsisakytų ko nors imtis. 

Nėra tokio, kuris atrodytų pakankamai silpnas, kad jie 
turėtų drąsos susiremti su juo. 

— Išsigimę bedančiai grobuonys, netekę jėgos ir ginklų, 
dvejodamas ištarė Charousekas ir pažvelgė į mane. 

Kaip jis sužinojo, ką mąstau? 

Kartais mintys taip įsiplieskia, kad gali tarsi kibirkštys per- 
simesti į šalia stovinčio smegenis, pagalvojau. 

— O kažin iš ko jie gyvena! — tarstelėjau. 

— Gyvena! Iš ko? Kai kurie jų milijonieriai! 

Pažvelgiau į Charouseką. Apie ką jis čia! 

"Tačiau studentas nutilo žvelgdamas į debesis. 

Balsų gausmas tarpuvartėje kurį laiką pritilo, girdėjosi tik 
lietaus pliaupimas. 

Ką jis norėjo pasakyti: „Kai kurie jų milijonieriai“? 

Vėl Charousekas sakytum perskaitė mano mintis. 

Jis parodė į netoliese stovintį skudurininko prekystalį, nuo 
kurio vanduo, sumišęs su gelžgalių rūdim, sruveno į rausvai 
rudą klaną. 

— Štai Aronas Vasertrumas, pavyzdžiui, milijonierius. Ar 
žinote, pone Pernatai, kad jam priklauso trečdalis žydų 
miesto!? 

Man tiesiog užgniaužė gerklę: 

— Aronas Vasertrumas! Skudurininkas Vasertrumas — mi- 
lijonierius? 

— O, aš gerai jį pažįstu, — piktai tęsė Charousekas, tarsi 
būtų laukęs tokio klausimo, — pažinojau ir jo sūnų, daktarą 
Vasorį. Ar girdėjote apie jį? Apie garsųjį akių gydytoją Va- 
sorį? Gal prieš metus visas miestas su susižavėjimu apie jį, 
didį mokslininką, kalbėjo. Niekas tuomet nežinojo, kad jis 
pakeitė pavardę, kad anksčiau buvo Vasertrumas. Jis šau- 
niai vaidino pasaulio mačiusį mokslo vyrą ir, kai kartą pasisu- 
ko kalba apie kilmę, taip kukliai, giliai sujaudintas puse lū- 
pų užsiminė, kad jo tėvas kilęs iš geto, iš pačių vargingiausių 
sluoksnių, kad, persekiojamas visokių vargų bei rūpesčių, 
jis mušės aukštyn į šviesą. Taip, vargų bei rūpesčių perse- 
kiojamas! Tarp kokių rūpesčių ir neapsakomų vargų ir ko- 
kiomis priemonėmis, to jis nepasakė! Bet aš tai žinau, kas 
sieja jį su getu! 

Charousekas nutvėrė mano ranką ir stipriai pakratė. 

— Aš toksai skurdžius, pone Pernatai, kad vargu ar pats tai 
suvokiu; vaikštau pusnuogis kaip koks valkata, pažiūrėkit tik- 
tai, o juk aš medicinos studentas, taigi išsilavinęs žmogus! 

Jis praskleidė paltuką ir aš su pasibaisėjimu pamačiau, kad 
po juo nėra nė švarko, nė marškinių, kad jis užsivilkęs jį ant 
nuogo kūno. 

— Toks skurdžius buvau aš ir anuomet, kai sužlugdžiau tą 
išgamą, tą galingą, gerbiamą daktarą Vasorį, dar ir šiandien 
niekas nė neįtaria, jog aš buvau tikrasis to iniciatorius. Mat 
manoma, kad mieste gyvena toks daktaras Saviolis, kuris 
demaskavo jį ir taip pastūmėjo į savižudybę. O daktaras Sa- 
violis, pasakysiu jums, tėra mano kūrinys. Aš vienas pats 
sukūriau planą, surinkau medžiagą, pateikiau įrodymus, lė- 
tai ir nepastebimai akmuo po akmens pagraužiau daktaro 
Vasorio statinį, kol atėjo tokia akimirka, kai jokie pinigai 
žemėje, jokios geto klastos nebegalėjo sulaikyti griūties, ku- 
riai tereikėjo vieno mažutėlio stumtelėjimo. Ar žinote, visai 
kaip žaidžiant šachmatais. Tiksliai, kaip žaidžiant šachma- 
tais. Ir niekas nesužinojo, jog tai aš! O skudurininkui Aronui 
Vasertrumui kartais neleidžia užmigti siaubingos nuojautos, 
kad yra žmogus, kurio jis nepažįsta ir kuris visada yra kur nors 
netoliese, bet neimanoma jo sučiupti, kad kažkas kitas, ne 
daktaras Saviolis, yra prikišęs nagus prie šito reikalo. 

Nors Vasertrumas yra vienas tų, kurie gali matyti kiaurai 
sieną, jis nesupranta, kad smegenys sugeba apskaičiuoti, kaip 
ilga nematoma užnuodyta adata perdurti sieną ir pro ak- 
mens luitus, auksą, brangakmenius pataikyti į saugomą gy- 
vybės arteriją. 

Charousekas pliaukštelėjo sau per kaktą ir nusikvatojo: 

— Aronas Vasertrumas greitai patirs tai. Kaip tik tą dieną, 
kai ketina nutverti daktarą Saviolį! Būtent tą pačią dieną! 

Šią partiją numačiau lig paskutinio ėjimo. Šįkart bus ka- 
raliaus rikio gambitas. Nebėra ligi pat liūdnos pabaigos nė 
vieno ėjimo, į kurį nebūčiau parengęs triuškinamo atkir- 
čio. 

Kas leidžiasi įtraukiamas į tokį karaliaus rikio gambitą, 
tas, sakau jums, kybo ore tarsi bejėgė marionetė ant šilko 
siūlų, o tuos siūlelius tampau aš, paklausykit, kaip aš tam- 
pau, ir su jo laisva valia jau baigta. 

Studentas kalbėjo lyg būtų krečiamas karštinės. Išsigan- 
dęs pažvelgiau jam į veidą. 

— Ką Vasertrumas ir jo sūnus jums padarė, kad šitaip jų 
nekenčiate? 

— Palikime tai, — griežtai atkirto Charousekas. — Paklaus- 
kite geriau, kas nusuko sprandą daktarui Vasoriui? Liūtis 
jau silpsta, gal norite eiti namo)? 

Jo balsas pritilo, kaip nutinka žmogui rimstant. Papur- 
čiau galvą. 

— Ar teko girdėti, kaip šiuo metu gydoma glaukoma?! Ne? 
"Tad turiu paaiškinti, kad viską gerai suprastumėte, pone Per- 
natai! 

Paklausykite: glaukoma — piktybinė akies rainelės liga, ku- 
rios padarinys — aklumas, ir yra tik viena priemonė ligos 
eigai pristabdyti, vadinamoji iridektomija, kai iš akies rai- 
nelės išpjaunama pleišto pavidalo skiltelė. 

Po to visą gyvenimą neišvengiamai pasireiškia gana stip- 
rūs akimo požymiai, tačiau visiško aklumo dažniausiai iš- 
vengiama. 

Bet su glaukomos diagnoze siejama dar viena aplinkybė. 

Būna periodų, ypač ligos pradžioje, kai aiškesni simpto- 
mai išnyksta, ir tokiu atveju gydytojas, neaptikdamas ligos 
pėdsakų, negali būti visiškai tikras, kad jo pirmtakas tikrai 
klydo išsakydamas priešingą nuomonę. 

Bet jeigu minėtoji iridektomija, kuri, žinoma, galima tiek 
sergant, tiek akiai esant sveikai, yra atlikta, tuomet niekaip 
neįmanoma nustatyti, būta glaukomos ar ne. 

Pasinaudodamas šia bei kitomis aplinkybėmis, daktaras 
Vasoris parengė šiurpų planą. 

Daugybei žmonių, dažniausiai moterims, jis diagnozuo- 
davo glaukomą, nors būta tik menkų regos sutrikimų, ir teig- 
davo, kad būtina operacija, kurią jam atlikti buvo visai leng- 
va, tačiau kuri brangiai kainuodavo pacientui. 

Taip jo rankose atsidurdavo visiškai beginkliai žmonės, 
tereikėdavo atimti paskutinius jų drąsos likučius! 

Matote, meistre Pernatai, kokio išsigimėlio, kokio plėšrū- 
no būta, tokiomis sąlygomis jam neprireikdavo nė jėgos, nė 
nagų aukoms sudraskyti. 

Darė tai visiškai niekuo nerizikuodamas! Suvokiate? Ne- 
sukeldamas jokio įtarimo! | 

Skelbdamas daugybę abejotinų publikacijų medicininėje 
spaudoje, daktaras Vasoris įgijo iškiliausio specialisto repu- 
taciją ir net ėmė pūsti miglą į akis kolegoms, kurių daugelis 
buvo tokie geraširdžiai ir padorūs, kad nieko neįtarė. 

Suprantama, ieškančių pagalbos pacientų vis daugėjo ir 
daugėjo. 

Žmogui, patyrusiam menkučius negalavimus, atėjus išsi- 
tirti, daktaras Vasoris imdavosi savo klastos. 

Pradėdavo nuo įprastinio sveikatos patikrinimo, tačiau 
apdairiai užsirašydavo tik tuos atsakymus, kurie kreipdavo 
glaukomos link, taip dėl visa pikta apsidrausdamas. Atsar- 
giai iškvosdavo, ar niekas nebuvo anksčiau jos diagnozavęs. 

Besikalbant lyg netyčia prasitardavo, kad skubūs mokslo 
reikalai verčia jį jau rytoj išvykti į užsienį. 

Plieksdamas į akis elektriniu šviestuvu apdairiai pasi- 
stengdavo sukelti ligoniui kuo daugiau skausmo. Viskas 
apgalvota! 

Patikrinimui baigiantis ir pacientui, kaip įprasta, teirau- 
jantis, ar yra ko baimintis, Vasoris padarydavo pirmą ėjimą. 

Jis atsisėsdavo priešais ligonį, minutėlę susikaupdavo ir 
skambiu balsu ramiai tardavo: 

— Abiejų akių apakimas pačiu artimiausiu metu tiesiog 
neišvengiamas! 

Paskui, savaime suprantama, įvykdavo pasibaisėtina scena. 

Dažnas pacientas apalpdavo, verkdavo, raudodavo, iš ne- 
vilties raičiodamasis grindimis. 

Akių šviesą prarasti — tai netekti visko. 

Kai ateidavo įprastinis momentas — vargšė auka apkabinda- 
vo daktaro Vasorio kelius maldaudama ir klausdama, ar šioje 
Dievo žemėje dar įmanoma jai padėti, — tada tasai žvėris pada- 
rydavo antrą ėjimą, pats tapdamas padėti galinčiu dievu! 

Viskas, viskas šiame pasaulyje, meistre Pernatai, yra šach- 
matų ėjimai! 

Neatidėliotina operacija, sakydavo mąsliai daktaras, — tai 
vienintelis dalykas, galbūt galėsiąs išgelbėti, ir, staiga apim- 
tas godulio ir tuštybės, leisdavosi į kalbas, plačiai aptarinė- 
damas šį ir kitus atvejus, kurie buvę labai panašūs, postrin- 
gaudavo apie tai, kad daugybė ligonių yra dėkingi jam už 
regos išsaugojimą ir panašiai. 

Jis tiesiog mėgavosi jausdamasis esąs tobulesnė būtybė, 
kurios valioje yra visų kitų žmonių laimė ir negandos. 

Bejėgė auka sėdėdavo kankinama bauginančių klausimų, 
iš baimės pasruvusi prakaitu, bijodama įsiterpti į jo kalbą, 
kad tik jo — vienintelio dar galinčio išgelbėti — kaip nors 
neužrūstintų. 

Žodžiais, kad operacijos, deja, bus galima imtis tik po ke- 
leto mėnesių, jam sugrįžus, daktaras Vasoris užbaigdavo sa- 
vo kalbą. 

Tikėkimės, tokiais atvejais visada reikia tikėtis geriausio, 
kad dar nebus per vėlu, sakydavo jis. 

Ligoniai, žinoma, susijaudinę pašokdavo, tvirtindavo, kad 
jie jokiu būdu nebenori laukti nė dienos, ir prašydavo pata- 
rimo, kuris kitas akių gydytojas mieste galėtų operuoti akis. 

Ateidavo momentas daktaro Vasorio lemtingam smūgiui. 

Giliai susimąstęs jis vaikščiodavo pirmyn atgal sielvartin- 
gai suraukęs kaktą, galiausiai susirūpinęs sušnibždėdavo, jog 
kito gydytojo įsikišimas, deja, reikalauja pakartotinio akių 
švitinimo elektros spinduliais, o tai galėtų — pacientas pats 
žino, kaip tai skausminga, - lemti tiesiog apgailėtinus pada- 
rinius. 

"Taigi prieš kito gydytojo — ką kalbėti apie tai, kad kai ku- 
riems jų tiesiog stinga iridektomijos atlikimo įgūdžių — ap- 
žiūrą tektų dar gerokai palaukti, kol atsigaus regos nervai, ir 
tik tada imtis chirurgijos. 

Charousekas sugniaužė kumščius. 

— Šachmatų kalba tai vadinama cugcvangu, mielas meistre 
Pernatai! Po to ir prasidėdavo cugcvangas — vienas kitą kei- 
čiantys priverstiniai atsakomieji ėjimai. 

Paklaikę iš nevilties pacientai maldaudavo daktaro pa- 
sigailėti ir bent dienai atidėti išvyką, kad per tą laiką spėtų 
juos operuoti. Juk tai beveik prilygsta mirčiai, įkyri, kanki- 
nanti baimė bet kurį akimirksnį apakti — kas gali būti bai- 
siau. 

Kuo ilgiau pabaisa delsdavo ir priešindavosi: esą kelionės 
atidėjimas būtų jam labai nuostolingas, — tuo didesnius pi- 
nigus siūlydavo jam ligoniai. 

Kai siūloma suma daktarui Vasoriui pasirodydavo jau pri- 
imtina, jis sutikdavo ir tą pačią dieną, kad joks atsitiktinu- 
mas nesužlugdytų jo planų, nepagydomai sužalodavo abi 
sveikas akis. Visam laikui įsivyraudavo apakimo nuojauta, 
gyvenimą paverčianti ištisine kančia, tačiau apgavystės pėd- 
sakų jau nebūdavo įmanoma susekti. 

Per tokias sveikų akių operacijas daktaras Vasoris ne tik 
sustiprindavo savo, neprilygstamo gydytojo, gebančio išgel- 
bėti nuo apakimo, šlovę, bet ir patenkindavo beribį turto 

troškimą, o nieko nenutuokiančių, sužalotų ir daug sumo- 
kėjusių aukų tariamam gelbėtojui skiriami šlovinimai glos- 
tydavo jo savimeilę. 

Tik žmogus, nepaprastai glaudžiai susijęs su getu, su jo 
nematomais ir nesuskaičiuojamais, drauge ir neišsemiamais 
ištekliais, dar vaikystėje išmokęs tykoti pasaloje tarsi voras, 
pažįstantis kiekvieną žmogų mieste ir viską iki smulkmenų 
žinantis apie tų žmonių ryšius bei turtą, tik toks „aiškiare- 
gys“ gali metų metais vykdyti tokias niekšybes. 

Jei nebūčiau sužinojęs, jis ligi šiol būtų vertęsis tuo ama- 
tu, būtų tęsęs ligi gilios senatvės, kol pagaliau, šlovės ap- 
gaubtą, ateinančioms kartoms šviesiu pavyzdžiu teikiamą, 
besimėgaujantį gyvenimo saulėlydžiu, ir jį ištiktų toks pats 
galas. 

Bet juk ir aš augau gete, ir mano kraujas prisotintas tos 
pačios pragariškos klastos, tad ir įstengiau jį sužlugdyti, — 
taip nematomieji, tarsi perkūnui iš giedro dangaus trenkus, 
sužlugdo žmogų. 

Demaskuotojo šlovė atiteko jaunam vokiečių gydytojui 
Savioliui, bet tai aš pastūmėjau jį kaupdamas įrodymą po 
įrodymo, kol išaušo diena, kai prokuratūra ištiesė ranką dak- 
taro Vasorio galvos link. 

"Tada - palaiminta tebus ta valanda — tas išgama nusižudė. 

"Tarsi mano antrininkas būtų šalia jo stovėjęs ir kreipęs jo 
ranką, nusižudė jis išgerdamas amilo nitrito iš tos kolbos, 
kurią aš tyčia palikau jo priimamajame, kai buvau atėjęs, 
kad jis ir man neva diagnozuotų glaukomą, - tyčia, degda- 
mas noru, kad tas amilo nitritas suduotų jam paskutinį smūgį. 

Mieste buvo kalbama, kad jį ištikęs smūgis. 

Įkvėpus amilo nitrito ištinka visiškai toks kaip apopleksijos 
priepuolis. Tačiau tokie gandai negalėjo ilgai išsilaikyti. 

Charousekas staiga nutilo užsimiršęs, tarsi būtų pasinė- 

ręs į visai kitą problemą, po to kryptelėjo petį ten link, kur 
stovėjo Arono Vasertrumo prekystalis. 

— Dabar jis vienas, - sumurmėjo Charousekas, — visai vie- 
nas su savo goduliu ir... ir su vaškine lėle! 

Širdis stipriai daužėsi man krūtinėje. 

Susijaudinęs pažvelgiau į Charouseką. 

Ar tik jis neišprotėjo? Tikriausiai karščiuoja, kliedėdamas 
fantazuoja. 

Žinoma, viską jis išsigalvojo, įsivaizdavo! 

Negalėtų būti tiesa tie siaubai apie akių gydymą. Jisai ser- 
ga džiova, žudantis karštis siaubia jo smegenis. 

Panorau nuraminti jį kokiu nors pokštu, nukreipti jo min- 
tis linksmesne vaga. 

Bet dar tebeieškant žodžių tarsi žaibas atmintyje blykste- 
lėjo Vasertrumo veidas skelta viršutine lūpa, apskritom iš- 
verstom akim — toks, koks jis aną kartą šmėstelėjo pravirose 
mano kambario duryse. 

Daktaras Saviolis. Saviolis, taip, toks buvo jaunuolio var- 
das, kurį man minėjo lėlininkas Cvakas, patikliai šnabždė- 
damas apie aukštuomenės poną, išsinuomojusį jo ateljė. 

— Daktaras Saviolis! — Tarsi šauksmas skambėjo many. 
Virtinė miglotų vaizdų praplaukė mintyse, suaudrindama 
vienas kitą vejančius baisius spėliojimus. 

Norėjau tuoj pat viską papasakoti Charousekui ir pats jį 
išklausinėti, bet pamačiau, kad jį ėmė tąsyti toks stiprus ko- 
sulys, kad jis vos nepargriuvo. Mačiau dar, kaip sunkiai, rams- 
tydamasis į mūrus, jis žengė į liūtį ir skubomis atsisveikinęs 
pradingo. 

Taip, jis buvo teisus, jis išties nekarščiavo, aš jaučiau ją, 
nenusakomą nusikaltimo pamėklę, dieną naktį sliūkinan- 
čią gatvėmis ir ieškančią, į ką galėtų įsikūnyti. 

Ji tvyro ore mums neregima. Staiga ji sminga iš aukšto į 

žmogaus sielą tam nė nejuntant — štai čia, tenai, ir nepa- 
gausi jos, ji beformė, kitą akimirką jos lyg nebūta. 

Tik nuogirdos apie kokius nors baisius atsitikimus eina iš 
lūpų į lūpas. 

Akių moju ligi pačios giliausios esmės perpratau aplink 
mane gyvenančius mįslingus padarus, nematomos magne- 
tinės srovės nešamus bevalius per buvimą, kaip ką tik pur- 
viname upeliuke prošal praplaukusią nuotakos puokštę. 

Atrodė, namai, kupini bevardžio pykčio, spietėsi aplink, 
vartai vėrės kaip pražioti juodi snukiai iškištais liežuviais — 
nasrai, bet kurį mirksnį galintys pratrūkti pilnu neapykan- 
tos, širdį veriančiu riksmu. 

Ką ten studentas baigdamas pasakė apie skudurininką? 
Šnibždomis pakartojau jo žodžius: Aronas Vasertrumas da- 
bar vienas su savo goduliu ir savo vaškine lėle? 

Ką turėjo omenyje minėdamas vaškinę lėlę? 

Tai tikriausiai koks nors palyginimas, maldžiau save, vie- 
nas iš tų liguistų palyginimų, kuriais jis pratęs priblokšti — 
vieni jų taip ir lieka nesuprasti, kiti vėliau netikėtai tampa 
tokie aiškūs ir gali kraupiai išgąsdinti, kaip fantastiškų pavi- 
dalų daiktai, ant kurių staiga krinta šviesos pluoštas. 

Sulaikiau kvėpavimą mėgindamas atgauti ramybę ir nu- 
sikratyti to slogaus įspūdžio, kurį paliko Charouseko pasa- 
kojimas. Įdėmiau įsižiūrėjau į žmones, kartu su manimi lau- 
kusius tarpuvartėj: šalia dabar stovėjo storas senis. Tas pats, 
kuris anksčiau taip kokčiai juokėsi. 

Jis dėvėjo juodą surdutą, buvo užsimovęs pirštines, išver- 
tęs akis, jis spoksojo į tarpuvartę priešais. 

Jo glotniai skustas veidas storomis gašliomis lūpomis trūk- 
čiojo iš susijaudinimo. 

Nesąmoningai pasekiau jo žvilgsnį, pamačiau, kad jis tie- 
siog įsisiurbęs į raudonplaukę Roziną, kuri, kaip įprasta, su 
šypsenėle lūpose stovėjo anapus gatvės. 

Senis rodė jai kažkokius ženklus, mačiau — ji pastebėjo 
tai, tačiau apsimetė nematanti. 

Pagaliau senis neištvėrė, pasistiebė ant pirštų galų ir su 
komiška elegancija kaip didžiulis juodas guminis balionas 
nuplaukė per balas. 

Man jis pasirodė pažįstamas, girdėjau jam svaidomas iro- 
niškas pastabas. Už manęs stovėjęs valkata raudona nėri- 
niuota skarele ant kaklo, su mėlyna kareiviška kepure ir už 
ausies užkištu Virdžinijos cigaru išsišiepęs košė kažkokias 
užuominas, kurių nesupratau. 

Suvokiau tiek, kad senis žydų mieste vadinamas „maso- 
nu“, ojų kalba ši pravardė duodama kiekvienam, kuris sąla 
pamatęs paauglę ir kuris nebijo bausmės, nes turi ryšių su 
policija. 

"Iuo metu Rozinos veidas pradingo koridoriaus tamsoje, 
senis taip pat. 


Punšas 


Pravėrėme langą, kad kiek išvėdintume prirūkytą mano kam- 
barėlį. 

Iš lauko įsiveržė šaltas nakties vėjas ir įsisuko į ant durų 
sukabintus paltus tyliai įsiūbuodamas juos. 

— Garbingoji Prokopo puošmena norėtų išskristi lauk, — 
tarė Cvakas rodydamas į didžiulę muziko skrybėlę, kurios 
platūs kraštai plakėsi lyg juodi sparnai. 

— Ji nori, — linksmai sumirksėjo Jozuė Prokopas, — ji tik- 
riausiai nofi... 

— Ji nori pas „Loizičeką“ pagroti per šokius, - įsiterpė Fryz- 
landeris. 

Prokopas nusijuokė ir ėmė delnais mušti taktą, kuris retu 
žiemos oru nusklendė virš stogų. 

Po to nukabino nuo sienos mano seną, sudaužytą gitarą, 
perbraukė per sutraukytas stygas ir šaižiu falcetu, darkyda- 
mas melodiją, užtraukė vagių žargonu: 


An šancų, kur gelžkelia riavas, 

Lyg dūšion inpašinti metai, 

Misinginėm blėkom policajai... 

— Kaip gerai, tik išsižiojo — ir jau tikras vyras, — nusijuokė 
Fryzlanderis ir užtraukė savaip: 

Užsivilk vėlei kostiumą juodą 
Ir cibuką įsprausk sau burnon... 


— Tokios dainos kas vakarą terškinamos „Loizičeke“. Pa- 
kvaišėlis Neftalis Šafranekas žaliu priekakčiu ir išsidažiusi 
boba groja armonika ir stūgauja tokį tekstą, — paaiškino man 
Cvakas. - Reikėtų ir jums kartą su mumis nueiti į tą smuk- 
lę, meistre Pernatai. Gal kai baigsime punšą, kaip manote? 
Atšvęskime jūsų gimimo dieną. 

— Taigi taigi, eikite su mumis, — tarė Prokopas ir uždarė 
langą, - kiek pasižmonėsite. 

Gėrėme karštą punšą nugrimzdę į savo mintis. 

Fryzlanderis drožinėjo marionetę. 

— Jozue, jūs visai atskyrėte mus nuo pasaulio, — nutraukė 
tylą Cvakas. — Kai tik uždarėte langą, liovėsi visos kalbos. 

— Kai paltai taip sklaidėsi, pagalvojau, kaip keistai vėjas 
atgaivina negyvus daiktus, — greitai, tarsi norėdamas atsi- 
prašyti už tylėjimą, atsiliepė Prokopas. - Nuostabus vaizdas, 
kai staiga pradeda skraidyti ligi tol gulėję sustingę daiktai. 
Argi ne? Kartą visiškai tuščioje aikštėje mačiau sklandant 
didžiulius popieriaus lapus, nors nejutau pučiant vėją, nes 
stovėjau už namo. Kaip padūkę jie suko ratus vydamies vie- 
nas kitą, tarsi nužudyti norėtų. Akimirką, rodos, nurimda- 
vo, bet staiga juos apimdavo beprotiškas siutas, beprasmio 
įtūžio persmelkti blaškėsi jie aplink, blokšdavosi į sienas, kad 
iš naujo kaip apsėsti pultų vienas kitą, kol galiausiai visi pra- 
dingo už kampo. 

Tik vienas storas laikraštis neįstengė sekti paskui. Jis liko 
gulėti ant grindinio ir su neapykanta pūkščiojo, tarsi jam 
būtų stigę oro. 

Man smilktelėjo niūrus įtarimas: o gal, tiesą sakant, ir 
mes, gyvieji, esam kaži kuo panašūs į tuos popieriaus lapus? 

Argi mūsų ir šen, ir ten neblaško nematomas, nežinia iš kur 
kylantis vėjas, nors mes ir galvojame naiviai, kad darome 
tai laisva valia? 

O gal mūsų gyvybė tėra paslaptingas vėjo verpetas? To 
paties vėjo, apie kurį Biblijoje sakoma: kas žino, iš kur jis 
ateina ir kur link eina? Ar nesapnuojame kartais, kad pa- 
nardinome rankas į vandenį ir gaudome sidabro žuvis, o iš 
tiesų tai tik šaltas vėjas pertraukia rankas. 

— Prokopai, jūs iškalbingas kaip Pernatas. Kas jums? — 
paklausė Cvakas, nepatikliai žvelgdamas į muziką. 

— Tai istorija apie knygą „Ibbur“ — gaila, kad atėjote taip 
vėlai ir negirdėjote jos — privertė jį susimąstyti, — tarė Fryz- 
landeris. 

— Istorija apie knygą! 

— Tiksliau, apie keistai atrodantį žmogų, kuris atnešė kny- 
gą. Pernatas nežino, kuo jis vardu, kur gyvena, ko jis norėjo, 
ir apskritai jo išvaizda tokia neįprasta, kad net neimanoma 
nupasakoti. 

Cvakas klausėsi. 

— Labai keista, — patylėjęs pasakė jis. - Ar tas žmogus 
buvo be barzdos, ar jo akys ne įkypos? 

— Veikiausiai, — patvirtinau aš, — tai yra esu kone tikras. 
Jūs pažįstate jį? 

Lėlininkas papurtė galvą: 

— Tiesiog jis man priminė Golemą. 

Dailininkas Fryzlanderis liovėsi drožinėjęs. 

— Golemas? — perklausė jis. — Aš tiek daug esu apie jį 
girdėjęs. O ką jūs, Cvakai, žinote apie Golemą? 

— Kas galėtų pasakyti, kad ką nors žino apie Golemą!? — 
gūžtelėjo pečiais Cvakas. — Jis laikomas legenda, kol galiau- 
siai gatvėse įvyksta kas nors, kas staiga vėl atgaivina jį. Kurį 
laiką kalbama vien apie jį, ir gandai išpučiami neįtikimiau- 

si, galiausiai jie ir subliūkšta, nes būna labai jau neįtikėtini. 
Istorijos pradžia, sakoma, siekia septynioliktąjį šimtmetį. Pa- 
gal pradingusius Kabalos paaiškinimus vienas rabinas pa- 
daręs dirbtinį žmogų, vadinamąjį Golemą, kad tas jam pa- 
tarnautų, skambintų varpais sinagogoje ir visą juodą darbą 
nudirbtų. 

"Tačiau jam nepavyko padaryti tikro žmogaus — išėjo apdu- 
jęs, maža ką nuvokiantis pusžmogis. Ir atgyja jis, sakoma, tik 
dieną, veikiant magiškai kortelei, kurią rabinas jam tarp dan- 
tų įkišdavo ir taip sutraukdavo iš žvaigždžių visatos jėgas. 

Bet vieną vakarą rabinas pasimeldęs užmiršo išimti kor- 
telę iš Golemo burnos. Šis apimtas šėlo pasileido tamsiomis 
gatvėmis daužydamas visa, kas kelyje pasitaikė. 

Pagaliau rabinas prišoko prie jo ir ištraukė ženklą iš bur- 
nos. Tada tas dirbinys be gyvybės ženklų susmuko ant že- 
mės. Nieko iš jo ir neliko — tik molinė statulėlė, kuri lig šiol 
laikoma senojoje sinagogoje. 

— Tas rabinas kartą buvo pakviestas į imperatoriaus rū- 
mus, iššaukė ten mirusiųjų dvasias ir padarė jas regimas, — 
pridūrė Prokopas. - Šiuolaikiniai tyrinėtojai mano, kad tam 
jis pasitelkė laterma magica. 

— Taigi nė vienas paaiškinimas neatrodo pakankamai 
banalus, jeigu neparemiamas šiandiena, — ramiai tęsė Cva- 
kas. — Laterna magica! Tarsi imperatorius Rudolfas, visą gy- 
venimą užsiiminėjęs panašiais dalykais, nebūtų iš pirmo 
žvilgsnio atpažinęs tokios nevykusios apgaulės. 

Aš, žinoma, nežinau, kaip kaskart vis atgyja Golemo le- 
genda, tačiau šiame kvartale veikia kažkas nemirtinga, kaž- 
kas susiję su juo, esu tuo visiškai tikras. Mano protėvių kar- 
tų kartos gyveno čia ir niekas kitas negalėtų papasakoti tiek 
daug išgyventų įvykių ir paveldėtų prisiminimų apie kas- 
kart vis sugrįžtantį Golemą, kaip aš! 

Kai jis, šitaip parėmęs galvą, sėdėjo prie stalo ir lempos 
šviesoje jaunatviškai rausvi jo skruostai kontrastavo su vi- 
siškai žilais plaukais, mintyse nejučiom palyginau jo bruo- 
žus su bruožais išskaptuotų marionečių, kurias taip dažnai 
jis man rodydavo. 

Stebėtina, kaip jos buvo panašios į šį senyvą vyrą! 

Tokia pati išraiška, tokia pati veido forma! 

Kai kurie dalykai, dingtelėjo man, kai paprastas Cvako 
gyvenimas pralėkė man mintyse, tiesiog neatsiejami, ir da- 
bar atrodė man taip pamėkliška ir nelemta, kad toks žmo- 
gus, nors ir įgijęs geresnį išsilavinimą nei jo protėviai ir galė- 
jęs tapti aktoriumi, taip ir gyvena prie varganų marionečių 
dėžių ir tik retsykiais pasirodo su jomis mugėse, kur tos pa- 
čios lėlės, kadaise iš bėdos maitinusios protėvius, kartoja tuos 
pačius nesudėtingus judesius nepalikdamos bent kiek ryš- 
kesnio įspūdžio. 

Jis neįstengia nuo jų atsitraukti, nusprendžiau. Jos gyve- 
na jo gyvenimą, o kai jis nutolsta, jos tampa jo mintimis, 
įsikuria jo smegenyse ir tol kamuoja neduodamos atilsio, 
kol jis vėl sugrįžta pas jas. Todėl jis taip rūpestingai prižiūri 
jas, didžiuojasi jomis ir dabina blizgučiais. 

— Cvakai, ar nenorėtumėte daugiau mums papasakoti? — 
paklausė senio Prokopas ir tikėdamasis pritarimo žvilgtelėjo 
į mudu su Fryzlanderiu. 

— Net nežinau, kaip turėčiau pradėti, - delsė senis, - Go- 
lemo istorijos lengvai neapibendrinsi. Kaip Pernatas jau sa- 
kė, jis žino, kaip atrodė nepažįstamasis, tačiau negalėtų at- 
kurti jo išvaizdos. Per pastaruosius maždaug trisdešimt trejus 
metus mūsų gatvėse vis kartojasi įvykis, kuris, nors ir nėra 
koks nors ypatingas, vis dėlto kelia siaubą ir kurį galim pa- 
aiškinti tik vienokiu būdu. 

Visada tai prasideda taip: nepažįstamas bebarzdis vyras, 

gelsvos odos, mongolido veidu, pasirodo nuo Senosios mo- 
kyklos gatvės apsigaubęs senoviniais apdarais ir žengdamas 
tolygiai, keistai klupčiodamas, rodos, tuoj tuoj pargrius, per- 
eina žydų miestą ir pradingsta. 

Kitą kartą, sakoma, jis apsuka ratą ir sugrįžta ten, iš kur 
pasirodė — į labai seną namą prie sinagogos. 

Kai kurie susijaudinę pasakoja vėlgi savaip, esą matę jį 
ateinantį iš už kampo. Ir nors buvo visiškai aišku, kad jis 
ėjęs jų link, tačiau jo pavidalas vis tolęs, o ne artėjęs, vis 
mažėjęs, kol galiausiai visai pradingęs. 

Prieš šešiasdešimt šešerius metus jis padaręs tokį stiprų 
įspūdį, prisimenu — buvau anuomet dar visai mažas, - kad 
visas pastatas Senosios mokyklos gatvėje buvo apieškotas 
nuo apačios iki viršaus. 

Ir buvo nustatyta, jog šiame name tikrai esama kambario 
su grotuotu langu, į kurį nėra įėjimo. 

Visuose languose buvo išdžiaustyti skalbiniai, kad maty- 
tųsi iš gatvės, ir tokiu būdu jis buvo aptiktas. 

Kadangi kitaip neimanoma buvo tą kambarį pasiekti, vie- 
nas vyras leidosi virve nuo stogo užmesti į jį akį. Vos jis pri- 
artėjo prie lango, virvė trūko ir nelaimėlio kiaušas ištiško 
ant grindinio. 

Nors vėliau bandymas ir buvo pakartotas, nuomonės apie 
lango padėtį labai skyrėsi. Aš pats pirmą kartą gyvenime su- 
sitikau Golemą maždaug prieš trisdešimt trejus metus. Jis 
ėjo pasažu tiesiai į mane, mes vos nesusidūrėme. 

Man ir šiandien nelabai aišku, kas tuomet man nutiko. 
Juk, dėl Dievo, nelaukiau dieną naktį, kada sutiksiu Golemą. 

Tačiau tą pat akimirką aiškiai, visiškai aiškiai, nors dar ir 
nebuvau įsižiūrėjęs į jį, šaižus vidinis balsas suriko: Gole- 
mas! Ir tuomet kažkas klupčiodamas išniro iš koridoriaus 
tamsos ir nepažįstamasis praėjo pro mane. Kitą akimirką pro 

mane ėmė plaukti išblyškę, susijaudinę veidai, žmonės ap- 
spito mane, klausinėjo, ar mačiau jį. 

Atsakinėjau ir jutau, kaip liežuvis vaduojasi iš mėšlungio, 
kurio traukulių iš pradžių nebuvau pajutęs. 

Nustebino tai, kad galiu judėti, labai aiškiai suvokiau, kad 
mane — nors ir labai trumpai — buvo ištikęs šokas. 

Ilgai ir dažnai galvodavau apie tai ir dingojas man, kad 
arčiausiai tiesos būtų tokia išvada: kiekvienai kartai tenka 
patirti tai, kad vieną dieną žydų miestą užklumpa žaibo grei- 
čiu plintanti dvasinė epidemija, kurios tikslas mums nėra 
žinomas, kuri ištinka gyvųjų sielas ir kaip miražas įgauna 
apybraižas tokios būtybės, kuri galbūt prieš šimtmečius gy- 
veno čia ir geidžia atgauti savo formą bei pavidalą. 

Galbūt ji ir dabar yra tarp mūsų, tik mes negalime to pa- 
justi. Negirdime juk ir švytuojančio kamertono garsų, nors 
jis ir priverčia vibruoti medį. 

Galbūt tai tik kažkas panašaus į psichikos kūrinį, netu- 
rintį sąmonės, — tokį kūrinį, kuris atsiranda, išauga tarsi kris- 
talas pagal pastovų dėsnį. 

Kas žino? 

Kaip tvankos dienomis elektros krūviai kaupiasi ligi ne- 
bepakeliamos įtampos ir galiausiai smogia žaibu, ar negali 
lygiai taip nuolat auganti niekada neišsakomų minčių, ku- 
rios nuodija geto orą, sankaupa išsiveržti tokiu psichiniu 
sprogimu, kuris mūsų sąmonės pamėkles išgena į dienos švie- 
są, ir, kaip kad gamtoje tvykstelėjęs žaibas, taip čia — už- 
gimsta vaiduoklis, kuris, jei tik mes teisingai galime suprasti 
slaptąją formų kalbą, visa savo povyza, veido išraiška, eise- 
na ir elgesiu atkartoja bendrosios sielos simbolius. 

Kaip kad tam tikri požymiai perspėja apie galimą žaibo 
iškrovą, taip ir čia bloga lemiantys ženklai praneša gresiant 
fantomo įsiveržimą į dienos karalystę. Aptrupėjęs sienos tin- 

kas įgauna žengiančio žmogaus apybraižas, o šerkšno gėlės 
užtraukia stiklus lyg senų veidų bruožai. Kartais nuo stogo 
pažyra smėlis ir įtariam stebėtojui šmėsteli mintis, kad tai 
nuo dienos šviesos besislapstanti protinga būtybė žarsto tą 
smėlį ir visaip stengiasi kažką mums pranešti. Jei akis paste- 
bi monotonišką pynę ar odos nelygumus, — visur mes, liūd- 
nai apdovanotieji, įžvelgiame įspėjimus ir prasmingas for- 
mas, mūsų sapnuose išaugančias ligi milžiniškų dydžių. Ir 
visus šiuos miglotus minčių gausos mėginimus prasigraužti 
pro kasdienybės pylimus persmelkia suvokimas, jog mūsų 
vidinė esmė apgalvotai ir prieš mūsų valią yra iščiulpiama 
tam, kad fantomas įgytų plastišką pavidalą. 

Kai neseniai išgirdau Pernatą pasakojant, kad jis susitiko 
su bevardžiu žmogumi įkypomis akimis, tuoj prieš mane stojo 
Golemas — toks, kokį anuomet mačiau. Lyg iš žemės išdygo 
jis prieš mane. Ir tas neaiškus baugulys susidūrus su kažkuo 
nesuvokiamu akimirksniu vėl užliejo mane ta pačia baime, 
kokią jaučiau vaikystėje, kai aplinkui krito pirmieji Golemo 
pasirodymo šešėliai. 

"Taigi vieną vakarą prieš šešiasdešimt šešerius metus mū- 
sų šeimą aplankė mano sesers sužadėtinis ir turėjo būti pa- 
rinkta vestuvių diena. 

Tąkart buriant juokais buvo lydomas švinas, aš stovėjau 
išsižiojęs ir nesuprasdamas, ką tai gali reikšti. Mano blau- 
sioje vaikiškoje sąmonėje tai kažkaip siejosi su Golemu, apie 
kurį dažnai pasakodavo senelis, ir man dingojosi, kad tuo- 
jau prasivers durys ir įžengs nepažįstamasis. 

Sesuo supylė šaukštą išlydyto metalo į vandenį ir links- 
mai nusišypsojo man, žiūrinčiam į tai su nerimu. 

Glebiom, drebančiom rankom senelis išgriebė tviskantį 
švino gabalėlį ir pakėlė į šviesą. Tuoj pat kilo visuotinis susi- 
jaudinimas, visi ėmė garsiai kalbėti, perrėkdami vieni kitus. 
Norėjau prasibrauti arčiau, tačiau buvau atstumtas. 

Jau vėliau, kai buvau paaugęs, tėvas papasakojo man, kad 
išlydytas metalas vandeny pavirto maža žmogaus galva - ly- 
gia ir apvalia, tarsi išimta iš formos, aiškiai atspindinčia Go- 
lemo bruožus, taip sujaudinusius visus. 

Dažnai kalbėdavausi su archyvaru Šemaja Hileliu, sau- 
gojusiu atnaujintosios sinagogos daiktus, ir apie garsiąją im- 
peratoriaus Rudolfo laikų molinę figūrą. Jis buvo susipaži- 
nęs su Kabala ir manė, kad bet koks grumstas, turintis kažką 
panašaus į žmogaus galūnes, galbūt yra iš aukščiau siųstas 
pranašingas ženklas, kaip manuoju atveju švininė galva. Kad 
ir nepažįstamasis, apie kurį sklinda gandai, turėtų būti fanta- 
zijos ar minčių vaidinys, kurį anas viduramžių rabinas pirma 
turėjęs sugalvoti gyvą, o tik paskui įkūnyti materialiai. Dabar 
jis kaskart, kai yra toks žvaigždžių išsidėstymas, koks buvo jį 
sukuriant, sugrįžta trokšdamas medžiaginio gyvenimo. 

Ir jau mirusi Hilelio žmona buvo sutikusi Golemą akis į 
akį ir ją laikė sukaustęs šokas, kol paslaptingoji būtybė pra- 
ėjo pro šalį. 

Ji sakė esanti tvirtai įsitikinusi, jog anuomet jos siela bu- 
vo išėjusi iš kūno ir įgavusi nežinomo padaro bruožus, aki- 
mirksnį, stovėdama priešais, žiūrėjusi į ją. 

Kad ir koks anuomet ją apėmė siaubas, ji nė sekundės 
nepraradusi nuovokos, jog tas kitas yra jos pačios vidaus 


dalelė. 


— Neįtikėtina, —- sumurmėjo susimąstęs Prokopas. 

Dailininkas Fryzlanderis atrodė visai pasinėręs į savo 
mintis. 

Kažkas pabeldė į duris, įėjo vakarais vandens bei kitų rei- 
kalingų dalykų man atnešanti senutė, pastatė ant grindų 
molinį ąsotį ir tylomis išėjo. Visi tarsi atsitokėję dairėmės po 
kambarį, dar ilgai niekas nepratarė nė žodžio. Tarsi su se- 

nute būtų įsiveržusi nauja srovė, su kuria dar reikėjo apsi- 
prasti. 

— "Taip, raudonplaukės Rozinos veidas taip pat niekada 
nepradingsta, jis visada išnyra kurioje nors kertėje, — staiga 
visai nelauktai pasakė Cvakas. - Šią sustingusią pašaipią šyp- 
senėlę pažįstu kiek gyvenu. Iš pradžių senelė, paskui moti- 
na, — ir vis tas pats nei kiek nekintantis veidas. Ir vardas tas 
pats — Rozina, — tai vis tos pačios prisikėlimas. 

— Argi Rozina ne skudurininko Arono Vasertrumo duk- 
tė? — pasiteiravau. 

— Taip sakoma, — patvirtino Cvakas. — Aronas Vasertru- 
mas turi keletą sūnų ir keletą dukterų, apie kuriuos nieko 
nežinoma. Niekas nežinojo ir to, kas buvo Rozinos motinos 
tėvas, nė kas jai pačiai atsitiko. Sulaukusi penkiolikos ji pa- 
gimdė vaiką, nuo tol jos niekas daugiau nematė. Tas dingi- 
mas sutapo su žmogžudyste, kiek įstengiu prisiminti, įvyk- 
dyta šiame name dėl jos. Kaip dabar jos duktė, taip anuomet 
ji apsukdavo paaugliams galvas. Vienas jų dar gyvas, aš jį 
dažnai matau, bet nebepamenu vardo. Kitas greitai pasimi- 
rė, ir apskritai iš to laiko teatmenu tik trumpus epizodus, 
kurie kaip išblukę paveikslai praslenka atminty. 

Prisimenu tokį puskvailį, kuris vakarais keliaudavo iš už- 
eigos į užeigą ir už porą kreicerių gėrimams karpydavo silu- 
etus iš juodo popieriaus. Nugirdytą jį apimdavo baisus liū- 
desys ir liedamas ašaras jis be paliovos karpydavo vis tos 
pačios mergaitės profilį, kol sukarpydavo visą popierių. 

Sprendžiant iš aplinkybių, nors dabar jas jau užmiršau, jis 
dar kone vaikystėje buvo taip įsimylėjęs tokią Roziną, tik- 
riausiai dabartinės Rozinos senelę, kad net protelį prarado. 
Kai suskaičiuoju metus, taip ir išeina, kad tai turėtų būti 
dabartinės senelė. 

Cvakas nutilo ir atsilošė. 

Likimas šiame name sukasi ratu ir visada sugrįžta į tą patį 
tašką, praplaukė mano sąmonėj ir aš prisiminiau atgrasų vaiz- 
dą: katė sužalotu smegenų pusrutuliu svyrinėdama sukosi 
ratu. 


— Dabar bus galva, — staiga išgirdau skambų dailininko 
Fryzlanderio balsą. 

Jis išsitraukė iš kišenės apskritą medžio gabalą ir pradėjo 
drožinėti. 

Nuovargis aptraukė man akis, stumtelėjau savo krėslą į 
šešėlį. Katile burbuliavo vanduo punšui, Jozuė Prokopas vėl 
pripylė stiklus. Pro uždarytą langą vos girdėjosi tolimi šokių 
muzikos garsai, kartais jie visiškai nutildavo, kartais sustip- 
rėdavo, tarsi juos pakeliui nublokštų arba tiesiai į mus sviestų 
vėjas. Ar nenorėčiau pakelti stiklo, kiek palūkėjęs paklausė 
muzikas. 

Aš nieko neatsakiau, nesinorėjo nė pajudėti, nė praverti 
burnos. 

Maniau, užmigau, nes apėmė stingdanti vidinė ramybė. 
Tiktai blykstelėjus į akis Fryzlanderio neramiai raižančio medį 
peilio atspindžiui susivokdavau nemiegąas. 

"Tolumoje dudeno Cvako balsas, vėl pasakojantis nuosta- 
bias istorijas apie marionetes ir įvairias pasakas, kurias jis 
kurdavo lėlių vaidinimams. 

Ir apie daktarą Saviolį buvo kalba, ir apie kilmingą damą, 
vieno aristokrato žmoną, kuri slapta lanko jį ateljė. 

Ir vėl atminty iškilo pašaipi, triumfuojanti Arono Vaser- 
trumo mina. 

Jei to, kas čia tada įvyko, nenorėčiau papasakoti Cvakui, 
mąsčiau dabar, laikyčiau visa tai nevertu dėmesio menknie- 
kiu. Žinojau ir tai, kad nepajėgčiau dabar nė žodžio ištarti. 

Staiga trijulė, sėdinti prie stalo, įdėmiai pažvelgė į mane 

ir Prokopas gana garsiai pasakė: „Jis užmigo“, — taip garsiai, 
jog tai nuskambėjo beveik kaip klausimas. Jie kalbėjosi pri- 
slopinę balsus ir aš supratau, kad kalbama apie mane. Fryz- 
landerio peilis sukiojosi į visas puses atmušdamas lempos 
šviesą, ir veidrodiniai atspindžiai krito man į akis. 

Nuskambėjo žodis „išprotėjęs“ ir aš nugirdau užstalės po- 
kalbį. 

— Tokių dalykų, kaip apie Golemą, nereikėtų kalbėti prie 
Pernato, — priekaištingai tarė Jozuė Prokopas. — Kai jis čia 
pirma apie knygą „Ibbur“ pasakojo, visi tylėjome ir nieko ne- 
klausinėjome. Galėčiau lažintis, kad jam tik prisisapnavo. 

Cvakas linktelėjo: 

— Jūs visiškai teisus. Tai nelyginant su žvake įeiti į užgrioz- 
dintą kamarą, kur sutrūnijusia gelumbe aptraukti visi kam- 
pai, 0 perdžiūvusios praeities pintys ligi kulkšnių užkloju- 
sios grindis, tereikia neatsargaus judesio ir tuoj viskas 
užsiliepsnos. 

— Ar Pernatą ilgai laikė beprotnamy? Gaila vyro, juk jam 
dar tik keturiasdešimt, — tarė Fryzlanderis. 

— Nežinau, neturiu supratimo, iš kur jis kilęs ir kuo anks- 
čiau vertėsi. Atrodo kaip prancūzų bajoras — lieknas, smaila 
barzdele. Prieš daugelį metų vienas pažįstamas senas gydy- 
tojas paprašė surasti jam butą vienoje šių gatvių, kur niekas 
nekreiptų į jį dėmesio ir neklausinėtų apie ankstesnį gyve- 
nimą. — Cvakas vėl susijaudinęs dirstelėjo į mane. — Nuo 
tada jis čia ir gyvena, taiso antikvarinius daiktus, pjaustinė- 
ja gemas, jis šiek tiek prakuto. Tikra laimė, kad, atrodo, už- 
miršo visa, kas susiję su jo beprotybe. Senasis gydytojas daž- 
nai primindavo man, kad niekad neklausinėčiau jo apie 
dalykus, galinčius sužadinti praeities prisiminimus. Žinote, 
Cvakai, visada sakydavo jis, mes turime tokį metodą, di- 
džiulėmis pastangomis, galima sakyti, mes užmūrijome jo 

ligą — taip kaip aptveriama nelaimės vieta, nes su ja susiję 
liūdni prisiminimai. 

Lėlininko žodžiai apsupo mane kaip skerdikai beginklį gy- 
vulį ir kietomis, negailestingomis rankomis gniaužė širdį. 

Nuo seno mane persekiojo buka kančia — nuojauta, tarsi 
kažkas iš manęs būtų atimta, tarsi ilgą gyvenimo tarpą kaip 
nakviša būčiau ėjęs palei bedugnę. Tačiau niekada nepa- 
vykdavo suvokti tos kančios priežasties. 

Dabar mįslė buvo įminta, nepakeliamai gėlė, tarsi atvirą 
žaizdą. 

Liguistas mano priešinimasis praeities prisiminimams, pas- 
kui tas keistas kaskart pasikartojantis sapnas, kad esu užda- 
rytas namuose su anfilada neprieinamų man kambarių, 
baikštus atminties šalinimasis daiktų, susijusių su mano jau- 
nyste, — viskas vienu moju tapo baisiai aišku: aš buvau iš- 
protėjęs, mane gydė hipnoze, taip buvo uždarytas „kamba- 
rys“, besijungiantis su kitomis mano smegenų sritimis, taip 
likau benamis gyvenimui einant pro šalį. 

Ir jokios vilties susigrąžinti prarastus prisiminimus! 

Visos mano minčių ir veiksmų paskatos glūdi anoje už- 
mirštoje būtyje, pagalvojau, - niekada jų nebeaptiksiu: esu 
kaip augalo skiepas, kaip iš kitų šaknų išaugusi atauga. Jei ir 
pavyktų rasti įėjimą į uždarytąjį „kambarį“, ar galėčiau vėl 
pulti į glėbį išvariusiems mane iš ten vaiduokliams? 

Prisiminiau ankstėliau Cvako pasakotą istoriją apie Go- 
lemą, ir mane pritrenkė slaptingas legendos kambario be 
įėjimo, kuriame turėjęs gyventi nepažįstamasis, ir mano pra- 
našingo sapno panašumas. 

Taip, net jei man lipant „nutrūktų virvė“, vis tiek norė- 
čiau pro grotuotą langą žvilgtelėti į savo vidų. 

Keistas panašumas ir sąskambis smigo į mane vis giliau ir 
kėlė skausmingą baimę. 

Jutau, kad yra nesuprantamų dalykų, kurie, susieti vie- 
nas su kitu, tarsi akli arkliai lekia nežinia kur. Taip ir gete: 
kambarys, patalpa, į kurią neimanoma rasti įėjimo, ten gy- 
venanti būtybė, kaskart kaip šešėlis šmėkštelinti gatvėse ir 
skleidžianti baimę ir susijaudinimą! 


Fryzlanderis vis drožinėjo galvą, po peilio geležte medis 
grikšėjo. 

Tie garsai varstė ausis, aš vis dirsčiojau, kada jis baigs. 

Kai galva taip sukiojosi dailininko rankose, atrodė, kad ji 
gaivelėjas ir žvilgčioja iš kampo į kampą. Paskui jos žvilgsnis 
ilgam sustojo ties manimi, lyg apsidžiaugus, kad pagaliau 
surado. 

Stengdamasis nenusukti akių, įdėmiai įsižiūrėjau į medi- 
nį veidą. 

Dailininko peilis kiek padelsė, tarsi ko ieškodamas, pas- 
kui ryžtingai įrėžė naują brėžį ir medžio gabalas netikėtai 
atgijo. 

Atpažinau gelsvą nelaukto svečio, atnešusio man knygą, 
veidą. 

Daugiau nieko nemačiau, regesys truko tik sekundę, ir 
mano širdis, baimingai plazdendama, liovėsi plakusi. 

Vis dėlto jutau veidą esant. Ir tai buvau aš, aš gulėjau ant 
Fryzlanderio kelių ir dairiausi aplinkui. 

Mano akys klajojo po kambarį, o kažkieno ranka sukiojo 
mano kaukolę. 

Pamačiau sutrikusį Cvako veidą ir išgirdau jį sakant: dėl 
Dievo, bet juk tai Golemas! 

Po to įvyko trumpas susistumdymas bandant atimti iš Fryz- 
landerio dirbinį, tačiau šis atsigynė ir juokdamasis sušuko: 

— Liaukitės, juk čia nieko gero! — pasisuko, atvėrė langą ir 
išmetė galvą gatvėn. 

Praradęs sąmonę panirau į gilią tamsą, kurioje švytėjo auk- 
sinės gijos, ir kai pabudau, kaip man rodės, po labai ilgo 
laiko, tik tada išgirdau medį pokštelint į grindinį. 

— Taip kietai miegojote, kad net nepajutote, kaip purtė- 
me jus, — tarė Jozuė Prokopas. - Punšas baigėsi, viską pra- 
miegojote. 

Mane pervėrė deginantis skausmas pagalvojus apie tai, 
ką neseniai išgirdau. Norėjau sušukti, kad man neprisisap- 
navo tai, ką buvau jiems papasakojęs apie knygą „Ibbur“, — 
norėjau ištraukti kasetę ir parodyti jiems. 

"Tačiau šios mintys taip ir nevirto žodžiais ir nesutrukdė 
mano svečiams susiruošti išeiti. 

Cvakas prievarta užvilko man paltą ir sušuko: 

— Eime su mumis pas Loizičeką, meistre Pernatai, tai pa- 
kels jums ūpą. 


Naktis 


Bevališkai leidausi Cvako tempiamas laiptais žemyn. Vis stip- 
riau jautėsi iš gatvės į namą besismelkianti migla. Jozuė Pro- 
kopas ir Fryzlanderis buvo paėję tolėliau, girdėjosi, kaip jie 
šnekėjos prie vartų. 

— Tikriausiai nukrito tiesiai tarp kanalo grotų. Čia tikra 
pragaro anga. 

Išėjęs gatvėn pamačiau, kad Prokopas pasilenkęs ieško 
medinės galvos. 

— Džiaugiuosi, kad negali rasti tos kvailos galvos, — su- 
burbėjo Fryzlanderis. 

Jis stovėjo atsišliejęs į sieną, o jo veidą, kaskart priside- 
gant striuką pypkutę, trumpam ryškiai nušviesdavo degtu- 
ko liepsna, paskui jis vėl pradingdavo tamsoje. 

Prokopas gindamasis numojo ranka ir dar žemiau pasi- 
lenkė. Jis beveik klūpojo ant grindinio. 

— Tyliau! Ar girdite? 

Apspitome jį. Jis nebyliai parodė į kanalo grotas ir pri- 
glaudė delną sau prie ausies. Akimirką sustingome nejudė- 
dami ir įsiklausydami į šachtos gelmes. Nieko. 

— Kas ten buvo? — neiškentęs sušnibždėjo senasis lėli- 
ninkas, tačiau Prokopas tuojau nutraukė jį niuktelėjęs al- 
kūne. 

Ir tą mirksnį, gal tik per pulso tvinksnį, pasirodė man, 
kad kažkas iš apačios tyliai, vos girdimai delnu pliaukštelėjo 
į geležinę plokštę. Kai po sekundės vėl įsiklausiau, nieko ne- 
sigirdėjo, tik krūtinėje sakytum dar sklido prisiminimo at- 
garsiai ir tirpo nenusakomame šiurpuly. 

Gatve artėjantys žingsniai išblaškė tą įspūdį. 

— Einam, ko gi mes čia stovim! — paragino Fryzlanderis. 

Nužingsniavome palei namų eilę. 

— Galiu galvą guldyti, apačioje kažkas sušuko tarsi būtų 
mirtinai išsigandęs, — priekaištingai tarė Prokopas. 

Niekas jam neatsakė, bet aš jutau, kad kažkas nelyginant 
rusenantis siaubas kaustė mus. 

Netrukus sustojome priešais raudona medžiaga uždengtą 
užeigos langą. 


LOIZIČEKO SALONAS 


Andien didelis koncernas, — 


buvo išvedžiota kartono lape, kurio pakrašty rikiavosi išblu- 
kusios moterų nuotraukos. 

Cvakui dar neuždėjus rankos ant rankenos, durys atsida- 
rė vidun ir plačiapetis vyrukas blizgančiais juodais plaukais, 
be apykaklės — žalio šilko kaklaraištis buvo užrištas ant nuo- 
go kaklo — ir su fraku dėvima liemene, padabinta kiaulės 
dantų karoliais, pasitiko mus žemai lenkdamasis. 

— Jo, jo, čia tai svetia, - pane Šafranek, greičiau tušą! — 
pridūrė po sveikinimų per petį žvelgdamas į perpildytą salę. 

Sutarškėjo klavišai, tarsi jais būtų perbėgusi žiurkė, - toks 
buvo atsakymas. 

— Jo, jo, bent svetia, tai bent svetia! Tai bent man! - be 
paliovos murmėjo plačiapetis padėdamas nusivilkti paltus. 

— Jo, jo, andien visa šalies aukštuomenė čia susirinko, — 

triumfuodamas paaiškino pastebėjęs Fryzlanderį nustebus, 
mat palinėje, panašioje į estradą užeigos dalyje, kurią nuo 
salės skyrė turėklai ir du laipteliai, sėdėjo keli vakarinius kos- 
tiumus vilkintys aristokratai. 

Aitrių tabako dūmų šleifai vinguriavo tarp stalų, už kurių 
palei sieną buvo sustatyti mediniai suolai, apsėsti driskių: gat- 
vinės mergšės, susivėlusios, nesipraususios, basos, kietos krūtys 
vos pridengtos spalvingomis skaromis, šalia jų — suteneriai mė- 
lynomis kareiviškomis kepurėmis, su cigaretėmis už ausų, gal- 
vijų pirkliai plaukuotais kumščiais ir sustingusiais pirštais - kiek- 
vienas jų judesys liudija nebylią niekšybę, tolėliau stovi įžūlių 
akių kelneris ir rauplėtas prekeivis languotomis kelnėmis. 

— Pastatysime jums ispanišką širmą, kad niekas negadin- 
tų vakaro, — sukranksėjo storu balsu plačiapetis ir prie kam- 
pinio stalo, už kurio susėdome, atsirado susukama sienelė, 
apklijuota mažų šokančių kinių atvaizdais. 

Arfos skambesys nuslopino balsų sūkurį. Akimirką truko 
ritminė pauzė. Stojo mirtina tyla, sakytum visi laukė sulaikę 
kvapą. 

Nepaprastai aiškiai buvo girdėti, kaip iš dujų vamzdelių 
šnypšdamos veržiasi plokščios širdies formos liepsnelės, o pas- 
kui sugriaudėjo muzika ir prarijo tuos garsus. 

Tarsi tik dabar būtų atsiradusios, iš tabako dūmų priešais 
mane išniro dvi figūros. 

Ten sėdėjo senis ilga banguota pranašo barzda, ant plikos 
galvos užsidėjęs juodo šilko kepuraitę, — tokias dėvi garbūs 
žydų šeimų tėvai, — jo neregės balsvai melsvos akys žvilgėjo. 
Jis be garso judino lūpas, plonais maitvanagio pirštais brūzgi- 
no arfos stygas. Šalia, apsirengusi riebaluota juodos taftos suk- 
nia, pasidabinusi gagato tviskalais ir kryželiu ant kaklo bei 
rankų, — apgaulingos miesčionių dorovės simboliais - sėdėjo 
išpurtusi moteriškė su armonika. 

Laukinis tonų verpetas išsiveržė iš instrumentų, po to me- 
lodija, pavargusi, nusileido iki paprasto akompanimento. Se- 
nis porą kartų sučiaupė, po to taip išpūtė lūpas, kad matėsi 
juoduojančios dantų liekanos. Iš krūtinės gelmių tęsiamai 
rangėsi atšiaurus bosas, lydimas savotiško gargaliavimo heb- 
rajų kalba: 

— Rrr-au-o-nos, žy-rr-os žvegž-ės. 

— Rititit, — sušvokštė moteriškė ir tuoj pat sučiaupė pa- 
giežingas lūpas, tarsi ir taip būtų per daug pasakiusi. 

Rrr-au-o-nos, žy-rr-os žvegž-ės, 

rr-ah-olis mėn-tu aš. 

Rititit... 

Bet Rr-otparrt irr Hrrynbarrtas, 

Jie tas žvegž-es visas 

Rititit... rititit... 

Poros leidosi šokti. 

— "Tai chomecigen Borchu* daina, — šypsodamas paaiškino 
lėlininkas, lėtai mušdamas taktą alaviniu šaukštu, kuris gran- 
dine buvo pritvirtintas prie stalo. - Prieš kokį šimtą ar dau- 
giau metų du kepėjo pameistriai, Rotbartas ir Griunbartas, 
šabes hagodel** vakarą užnuodijo kepinius: žvaigždes ir ra- 
guolius, — norėdami plačiai pasėti mirtį žydų mieste, tačiau 
mešoras, bendruomenės patarnautojas, apšviestas Dievo, spėjo 
laiku įsikišti, jis ir perdavė abu piktadarius policijai. Stebuk- 
lingam išgelbėjimui atminti laudonim*** ir bocherlech**** 
tada sudėjo šią dainą, kuri dabar grojama ir dainuojama kaip 
viešnamio kadrilis. 

— Rititit... rititit... 


* Užnuodyta malda (hebr.). 

** Didysis šeštadienis (hebr.). 

*** muzikantai (hebr.). 

**** vagių žargoną mokantys Talmudo aiškintojai (hebr.). 

— Rrr-au-o-nos, žy-tr-os žvegž-ės... — dar kimiau ir fana- 
riškiau užkaukė senis. 

Staiga melodija ėmė strigti ir pamažu perėjo į čekų šlapa- 
ko - greito slystančio žingsnio, šokio, kurio metu poros su- 
siglaudžia prakaituotais skruostais — ritmą. 

— Tai bent. Bravo. Ehe! — sušuko arfininkui lieknas fra- 
kuotas jaunikaitis su monokliu akyje, kyštelėjo ranką lie- 
menės kišenėn ir sviedė iš estrados jam sidabrinį. Tačiau pi- 
nigas nepasiekė tikslo: mačiau, kaip jis skriejo per šokančiųjų 
minią, bet staiga pradingo. Vienas valkata, jo veidas pasiro- 
dė man pažįstamas, manau, neseniai per liūtį mačiau jį sto- 
vint šalia Charouseko, ištraukė ranką iš po savo partnerės 
skaros, dengusios krūtis, mikliai it beždžionė grybštelėjo ore, 
nepraleisdamas nė vieno muzikos takto, ir moneta pradin- 
go. Nė vienas jo veido raumuo nevirptelėjo, tik trys greta 
buvusios poros vos pastebimai nusišypsojo. 

— Sprendžiant iš mitrumo, vienas iš „batalioninių“, — nu- 
sijuokė Cvakas. 

— Meistras Pernatas tikriausiai dar nieko negirdėjo apie 
„batalioną“, — įsiterpė Fryzlanderis paslapčia mirktelėdamas 
lėlininkui ir aš supratau kodėl. Visai kaip anksčiau mano 
kambaryje — jie laikė mane ligoniu ir norėjo pralinksminti. 
Ir Cvakas turėjo ką nors papasakoti. Nesvarbu ką. 

Gerasis senukas žvelgė į mane su užuojauta ir karštis, apė- 
męs širdį, metėsi man į akis. Kad jis žinotų, kaip liūdina 
mane jo užuojauta! Neišgirdau pirmųjų lėlininko pasakoji- 
mo žodžių, žinau tik, kad jaučiausi tartum būčiau nukrau- 
javęs, man darėsi vis šalčiau, aš stingau kaip tada, kai pa- 
mačiau ant Fryzlanderio kelių gulint galvą. Staiga 
atsipeikėjau vidur pasakojimo, kuris man pasirodė keistas, 
tarsi netikroviška ištrauka iš skaitinių knygos. Cvakas pasa- 
kojo: 

— Ką galėčiau jums pasakyti: jo veidas buvo nusėtas kar- 
pų, kojos kreivos kaip takso. Net jaunas būdamas jis nesi- 
domėjo niekuo kitu — tik mokslu. Džiovinančiomis, nervus 
alinančiomis studijomis. Iš to, ką per vargą uždirbdavo duo- 
damas pamokas, turėjo dar išlaikyti ligotą motiną. Apie tai, 
kaip žaliuoja pievos ir miškai, kaip kalvos ir gyvatvorės pra- 
žysta gėlėmis, manau, žinojo tik iš knygų. Patys žinote, kiek 
saulės šviesos mato siauros Prahos gatvelės! Daktaro laipsnį 
įgijo geriausiais įvertinimais, tai, beje, buvo savaime supran- 
tama. 

"Taigi laikui bėgant jis tapo žymiu teisės žinovu. Tokiu žy- 
miu, kad visi — tiek teisėjai, tiek advokatai — kreipdavosi į jį, 
jei ko nežinodavo. Bet ir toliau jis gyveno kaip vargeta tam- 
sioje kamaraitėje su langu į uždarą kiemą. 

"Taip ėjo metai po metų, ir mokslo įžymybė daktaras Hul- 
bertas išgarsėjo visoje šalyje. | 

Mažai kas galėjo pagalvoti, kad žmogus, kuriam jau pra- 
dėjo balti plaukai ir kurio niekas nebuvo girdėjęs kalbant 
apie ką kita - tik apie teisę, dabar galėtų patirti širdies vir- 
pesius. Bet kaip tik tokiose užsisklendusiose širdyse ir lieps- 
noja karščiausi jausmai. 

Tą dieną, kai daktaras Hulbertas pasiekė tikslą, apie kurį 
svajojo nuo studijų laikų, kai Vienoje jo didenybė imperato- 
rius paskyrė jį mūsų universiteto rector magnificus, iš lūpų į 
lūpas ėmė sklisti gandas, kad šis susižadėjo su jauna ir gražia 
kaip iš paveikslo panele iš skurdžios, bet kilmingos šeimos. 

Ir išties atrodė, kad laimė aplankė daktarą Hulbertą. Nors 
jo santuoka ir buvo bevaikė, bet jis tiesiog nešiojo žmoną 
ant rankų ir didžiausias džiaugsmas jam buvo pildyti kiek- 
vieną jos akyse išskaitytą norą. 

Tačiau ir džiaugsme jis nepamiršo kenčiančio savo arti- 
mo, nors daugeliui laimingų būtent taip nutinka. „Viešpats 
numaldė mano ilgesį, - kartą esą pasakęs jis, - mano svajo- 
nės tapo tikrove, jis davė man meiliausią visoje žemėje bū- 
tybę. Aš noriu, kad šios laimės šviesa sklistų taip toli, kiek 
tik aš pajėgiu pasiekti.“ 

Kartą kaip tikrą savo sūnų jis priglaudė vargšą studentą. 
Tikriausiai todėl, kad savo vargingos jaunystės laikais ir pats 
būtų norėjęs tokios pagalbos. Bet taip jau žemėje būna, jog 
kai kurie darbai, kurie žmonėms atrodo geri ir kilnūs, bai- 
giasi apverktinai, kadangi mes nesugebame atskirti, kas ku- 
pinas nuodingų, o kas gydančiųjų sėklų. Taip atsitiko ir šį 
kartą, ir daktaro Hulberto mielaširdingas veiksmas jam pa- 
čiam suteikė skausmingiausių kančių. 

Mat jauna žmona netrukus slapta pamilo studentą ir ne- 
gailestingas likimas lėmė, kad tą akimirksnį, kai rektorius 
nelauktai grįžo namo su rožių puokšte, norėdamas nudžiu- 
ginti žmoną per gimtadienį, rado ją glėbyje to, kuriam buvo 
padaręs tiek gera. 

Sakoma, mėlyna rugiagėlė, ryškia sieringa šviesa nutvieks- 
ta krušą pranašaujančio žaibo, visam laikui prarandanti spal- 
vą. Suprantama, kad ir pusamžio vyro siela visam laikui apa- 
ko tądien, kai jo laimė pavirto šukėmis. Dar tą patį vakarą 
jis, ligi tol nežinojęs, kas yra nesaikingumas, ligi pat ryto 
praleido „Loizičeke“ nuo prastos degtinės kone praradęs są- 
monę. „Loizičekas“ ir liko jo prieglauda ligi sugriauto gyve - 
nimo pabaigos, vasarą jis nakvodavo statybose, žiemą čia, 
ant medinio suolo. 

Nebyliu susitarimu jam buvo paliktas profesoriaus ir abiejų 
teisių daktaro titulas. Neatsirado nė vieno, kuris jam, žy- 
miam mokslininkui, prikištų, kad toks jo elgesys kelia pasi- 
piktinimą ir nusivylimą. 

Pamažu apie jį susirinko žydų miesto patamsių gaivalai, 
taip susikūrė ši savotiška bendruomenė, ligi šios dienos va- 
dinama batalionu. 

Puikus įstatymų išmanymas buvo tikras išsigelbėjimas vi- 
siems tiems, kuriuos įdėmiai stebėjo policija. Jei kas nors 
išleistas iš kalėjimo badmiriaudavo, daktaras Hulbertas šį 
nuogalių pasiųsdavo į vadinamąjį „Fišbanką“, o tenykštė tar- 
nyba turėdavo parūpinti jam kostiumą. Jei kokia benamė 
tarnaitė būdavo verčiama išsikraustyti iš šio miesto, ją kaip- 
mat apvesdindavo su elgeta, turinčiu savo nuolatinį rajoną, 
taigi turinčiu ir pragyvenimo šaltinį. 

Šimtus panašių išeičių žinojo daktaras Hulbertas ir prieš 
jo patarimus policija buvo bejėgė. Visa, ką šie visuomenės 
atstumtieji „uždirbdavo“, ligi kreicerio sąžiningai atiduoda- 
vo į bendrą kasą, iš kurios gaudavo tiek, kiek būtina gyvy- 
bei palaikyti. Nė karto niekas nesiėmė nė mažiausios apga- 
vystės. Tikriausiai dėl tokios geležinės drausmės ir prigijo 
„bataliono“ pavadinimas. 

Kasmet gruodžio pirmosios naktį per nelaimės, ištikusios 
pusamžį vyrą, metines, „Loizičeke“ vykdavo savotiška šven- 
tė. Vienas prie kito susispaudę sustodavo elgetos, valkatos, 
suteneriai ir mergšės, girtuokliai ir šiukšlynų senbuviai ir 
įsivyraudavo tyla kaip bažnyčioje. Ir štai iš to kampo, kur 
dabar sėdi muzikantai, tiesiai po imperatoriaus karūnavimo 
paveikslu, daktaras Hulbertas pasakodavo savo gyvenimo 
istoriją: kaip jis mušės į mokslą, kaip gavo daktaro laipsnį ir 
tapo rector magnificus. Ir kai prieidavo tą vietą, kai nešinas 
puokšte rožių, - kad paminėtų jos gimimo dieną ir prisimintų 
valandą, kada prašė jos rankos... - tada kiekvieną kartą jam 
užlūždavo balsas ir verkdamas jis susmukdavo prie stalo. Ir 
ne kartą kokia ištvirkėlė, gėdydamasi ir stengdamasi, kad nie- 
kas nepamatytų, padėdavo šalia jo kokią apvytusią gėlę. 

Klausytojai dar ilgai nepajudėdavo iš vietos. Šie žmonės 
nebemokėjo verkti, jie tik neryžtingai judindami rankas nu- 
delbdavo akis. 

Vieną rytą daktarą Hulbertą rado negyvą ant suolo prie 
Vltavos. Jis, atrodo, sušalo. 

Ligi šiolei prisimenu jo laidotuves. „Batalionas“ dėjo vi- 
sas pastangas, kad jos būtų kuo puošnesnės. 

Priešaky apsisiautęs mantija žengė universiteto tarnau- 
tojas, jis nešė purpurinę pagalvėlę su aukso grandine, o pas- 
kui katafalką — nesuskaičiuojamomis eilėmis — visas „bata- 
lionas“: basnirčiom, purvini, apiplyšę ir nuskarę. Kai kurie 
jų pardavė visa, ką turėjo, ir dabar ėjo kojas, rankas ar net 
liemenį apsivynioję senais laikraščiais. 

"Taip buvo atiduota paskutinė pagarba. 

Ant kapo užmiesčio kapinėse užritintas akmuo, kuriame 
nežinomas meistras iškalė tris figūras: Nukryžiuotąjį tarp 
dviejų latrų. Šnekama, kad daktaro žmona pastačiusi šį pa- 
minklą. 

"Teisės žinovo testamentu kiekvienas „bataliono“ narys 
„Loizičeke“ nemokamai gaudavo sriubos. Todėl ir prikabin- 
ti grandinėlėmis šaukštai, o tos išskobtos įdubos stalo pavir- 
šiuje yra lėkštės. Dvyliktą ateina padavėja ir didžiuliu skar- 
diniu švirkštu įšvirkščia ten sultinio, ir, jei paaiškėja, kad 
kuris nors nepriklauso „batalionui“, tuo pačiu švirkštu vira- 
las iš įdubos susiurbiamas. 

Apie šią tradiciją sklinda garsas visame pasaulyje. 


Sąmyšis užeigoje išplėšė mane iš stingulio. Paskutiniai Cva- 
ko sakiniai pralėkė sąmonės pakraščiu ir pradingo. Dar ma- 
čiau jo rankų judesius, rodančius, kaip didžiuliu švirkštu 
išvirkščiama ir susiurbiama sriuba, paskui vaizdai man prieš 
akis ėmė taip greitai, tiesiog mechaniškai, tačiau labai aiš- 

kiai keistis, kad trumpais tarpais visiškai užsimiršdavau ir 
jaučiausi nelyginant laikrodžio judančio mechanizmo ra- 
tukas. 

Salė buvo pilnutėlė. Ant estrados pakylos — daugybė juo- 
dais frakais vilkinčių ponų. Balti rankogaliai, blizgantys žie- 
dai. Vienas buvo dragūno uniforma su rotmistro akselban- 
tais. Iš už jų kilo moteriška skrybėlė gelsvomis ir rausvomis 
stručio plunksnomis. 

Pro estrados turėklus perkreipęs veidą aukštyn spoksojo 
Loiza. Mačiau, kad jis vos laikosi ant kojų. Čia buvo ir Jaro- 
miras, jis taip pat neatplėšdamas akių žvelgė aukštyn, nuga- 
rą stipriai, tarsi neregimos rankos prispaustas, priplojęs prie 
sienos. 

Šokantieji staiga sustojo, nes smuklininkas sušuko kažką, 
kas juos išgąsdino. Muzika vis dar skambėjo, bet kaskart vis 
tyliau, neryžtingai. Jautėsi visuotinis susijaudinimas. Tačiau 
smuklininko veide švietė piktdžiugiškas džiaugsmas. 

Įėjime staiga pasirodė uniformuotas policijos komisaras. 
Jis ištiesė rankas nieko neišleisdamas lauk. Už jo nugaros 
išdygo kriminalinio skyriaus policininkas. 

— "Tai čia pas jus šokiai? Nors ir draudžiama? Aš uždarau 
landynę. Šeimininke, eisite su mumis! Ir visi kiti žengte iš 
čia į nuovadą! 

"Tai skambėjo kaip įsakymas. 

Plačiapetis nieko neatsakė, tačiau piktdžiugos šypsnys ne- 
sunyko jo lūpose. Netgi tapo ryškesnis. 

Armonika užspringo ir dabar tik švilpčiojo. Ir arfa nulei- 
do sparnus. 

Visi iškart atsuko veidus profiliais į mane, laukdami jie 
spoksojo į estradą. 

Ir tuomet juoda iškilni figūra nulipo porą laiptelių ir lėtai 
pasuko komisaro link. 

Kriminalinio skyriaus policininko akys įsmigo į artėjan- 
čius lakuotus batus. 

Jaunikaitis sustojo per žingsnį nuo pareigūno ir abejingai 
permetė jį akimis nuo kojų ligi galvos, paskui nuo galvos ligi 
kojų. 

Kitas jaunas aristokratas, persisvėręss per estrado turėk- 
lus, gniaužė juoką dangstydamasis šilkine skepetaite. 

Dragūnų rotmistras įsistatė aukso įrėmintą stiklą akin ir 
išpūtė dūmus į prisiglaudusios prie jo merginos plaukus. 

Komisaras paraudo ir nuleido akis ligi perlo, įsegto į aris- 
tokrato marškinius. 

Jis negalėjo pakelti abejingo, apsiblaususio žvilgsnio jau- 
nuolio nuskustu, bejausmiu veidu, kumpa nosimi. 

"Tas veidas spinduliavo ramybe ir stulbino jį. 

Illa užeigoje darėsi vis labiau nepakenčiama. 

— Taip atrodo riterių statulos sulenktomis rankomis, gu- 
lomis įtaisytos gotikinių katedrų antkapiuose, - žvelgdamas 
į jaunikaitį sušnibždėjo dailininkas Fryzlanderis. 

Pagaliau kilmingasis nutraukė tylą: 

— Jo, jo, čia tai svetia, — tarė mėgdžiodamas smuklininką. — 
Tai bent. 

Užeiga pratrūko tokiais skardžiais šūksmais, kad net stik- 
lai sužvangėjo, valkatos žvengė susiimdami už pilvų. Sudu- 
žo į sieną trenktas butelis. Plačiapetis smuklininkas pagar- 
biai sumekeno: 

— Jo šviesybė ekscelencija kunigaikštis Feris Atenštedtas. 

Kunigaikštis ištiesė pareigūnui vizitinę kortelę. Vargšas pa- 
ėmė ją ir atidavė pagarbą sumušdamas kulnais. Vėlei stojo 
tyla, minia užgniaužusi kvapą laukė, kas bus toliau. 

Jaunikaitis tarė; 

— Damos ir ponai, kuriuos matote čia susirinkusius, ...ė — 
tai malonūs mano svečiai, — jo šviesybė nerūpestingai mos- 

telėjo padugnių link. — Gal jūs, pone komisare, ...ė... norė- 
tumėte, kad pristatyčiau jus? 

Komisaras atsisakė dirbtinai nusijuokęs, išspaudė kažką 
panašaus į „deja, einu tarnybą“ ir galiausiai užbaigė - „Ma- 
tau, čia viskas tvarkoje“. 

"Tai paskatino dragūnų rotmistrą pasukti prie už nugarų 
kyšojusios moteriškos skrybėlės su stručio plunksnomis ir 
po akimirkos, jauniems aristokratams džiūgaujant, jis jau 
lipo nešinas Rozina žemyn į salę. 

Ji svyrinėjo iš girtumo, buvo užsimerkusi. Plačiakraštė 
brangi skrybėlė kreivai slydinėjo, ir nieko daugiau nebuvo ji 
apsirengusi — tik ilgas rožines kojines ir besiplaikstantį ant 
nuogo kūno fraką. 

Mostas — ir muzika pratrūko kaip pašėlusi: „...Rititit... ri- 
titit...“, ir, pamačius Roziną, nuaidėjo gargaliuojantis kurč- 
nebylio Jaromiro riksmas. 

Mes rengėmės išeiti. Cvakas pašaukė padavėją. 

Per visuotinį triukšmą niekas jo negirdėjo. 

Man prieš akis keitėsi tarsi opijaus sukeltos vizijos scenos. 

Rotmistras laikė glėby pusnuogę Roziną ir lėtai suko su ja 
ratus. 

Kiti pagarbiai pasitraukė padarydami jiems vietos. 

Nuo suolų atsklido murmesys: „Loizičekas, Loizičekas“. Visi 
ištempę kaklus sekė, kaip prie šokančiųjų prisidėjo kita, dar 
keistesnė pora. Moterį primenantis vyrukas, apsitempęs lie- 
menį rožiniu triko, ilgais, pečius siekiančiais šviesiais plau- 
kais, lyg kekšė išsidažęs lūpas ir skruostus, koketiškai nudel- 
bęs akis ilgesingai glaustėsi prie kunigaikščio Atenštedto 
krūtinės. 

Salsva valso melodija sklido iš arfos. 

Klaikus pasibjaurėjimas gyvenimu užgniaužė man gerklę. 

Akimis išgąstingai ieškojau durų. Komisaras, atsukęs sa- 

lei nugarą, stovėjo prie jų ir paskubomis šnibždėjosi su poli- 
cininku, kuris kažką brukosi į kišenę. Kažkas subarškėjo tar- 
si antrankiai. Abu grįžtelėjo į raupsuotąjį Loizą, kuris iš pra- 
džių lyg ir norėjo slėptis, bet taip ir liko stovėti perbalęs iš 
susijaudinimo. 

Atminty šmėstelėjo ir tuoj užgeso prieš valandą matytas 
vaizdas: Prokopas klausosi palinkęs prie kanalo grotų, o iš 
gelmių ataidi priešmirtinis riksmas. 

Norėjau šaukti, bet neįstengiau, šalti pirštai sugniaužė man 
perklę ir išsirietęs liežuvis prisispaudė prie priekinių dantų, 
lyg kamštis užspausdamas gomurį ir neleisdamas ištarti nė 
žodžio. 

Negaliu pamatyti tų pirštų, žinau, kad jie nematomi, ta- 
čiau jaučiu juos visu kūnu. 

Ir man visiškai aišku, kad tai vaiduoklio ranka, kambary- 
je Gaidžio pasaže padavusi man knygą „Ibbur“. 

— Vandens, vandens! - girdžiu kažkur šaukiant Prokopą. 
Jie laiko mano galvą ir šviečia žvake į vyzdžius. 

— Neškime jį namo, iškvieskim gydytoją. Archyvaras Hi- 
lelis nusimano apie tuos dalykus, nešam pas jį! — tariasi jie 
pusbalsiu. Paskui kaip lavonas tysau neštuvuose, o Proko- 
pas ir Fryzlanderis neša mane. 


Budėtojas 


Cvakas užbėgo laiptais pirmas, girdėjau, kaip jis aiškinosi su 
archyvaro Hilelio dukterimi Mirjama, kuri baugščiai klau- 
sinėjo, kas čia. 

Nesivarginau klausyti, ką jie kalbasi, veikiau spėjau, ne- 
gu supratau iš jų žodžių, kad Cvakas pasakoja, jog man atsi- 
tiko nelaimė ir jie atėję prašyti, kad archyvaras suteiktų man 
pirmąją pagalbą ir padėtų atgauti sąmonę. 

Vis dar negalėjau pajudėti, nematomi pirštai vis spaudė 
mano liežuvį, tačiau mintys buvo aiškios, galėjau jomis pa- 
sikliauti, klaikas buvo atslūgęs. Žinojau, kur esu ir kas man 
atsitiko, ir maniau, kad tai kažkas ypatinga, kad buvau iš- 
neštas kaip numirėlis, neštuvais atbogintas į Šemajos Hile- 
lio butą ir paliktas čia vienas. 

Ramybė, pažįstama pasitenkinimo jausena apėmė mane, 
tarsi po ilgos kelionės būčiau grįžęs namo. 

Kambaryje buvo tamsu, iš gatvės smelkėsi matinė prie- 
blanda, joje tirpo neaiškūs kryžiaus pavidalo langų rėmų 
kontūrai. 

Viskas atrodė natūralu, savaime suprantama ir aš visai 
nenustebau, kai įėjo Hilelis, nešinas septynšake šabo žvaki- 
de, nė kai jis ramiai, tarsi būčiau čia laukiamas, palinkėjo 
man gero vakaro. 

Per visą tą laiką, kai gyvenu šiame name, mes tris keturis 
kartus per savaitę susitikdavome ant laiptų, tačiau nieko 
ypatinga nebuvau pastebėjęs, ir dabar, jam vaikštinėjant po 
kambarį, grabinėjant komodoje ir galiausiai užžiebiant an- 
trą tokią pat septynšakę žvakidę, staiga kažkas patraukė ma- 
no žvilgsnį. Tai buvo viso kūno ir paskirų jo dalių propor- 
cingumas, siauras subtilus veidas ir išgaubta kakta. 

Jis turėtų būti, kiek susivokiau žvakės šviesoje, panašaus 
amžiaus kaip ir aš — ne vyresnis nei keturiasdešimt penkerių. 

— Tu atėjai keliomis minutėmis anksčiau, — pradėjo jis po 
akimirkos, — nei maniau, nors jau buvau iš anksto įžiebęs 
šviesą. 

Jis parodė į žvakides, priėjo prie neštuvų ir nukreipė tam- 
sias, giliai įdubusias akis į kažką, kaip atrodė, stovintį arba 
klūpantį mano galvūgaly, — ten, kur aš negalėjau matyti. Po 
to jo lūpos sujudėjo ir be garso pasakė vieną sakinį. 

"Tuoj pat neregimi pirštai atleido mano liežuvį ir sąstingis 
praėjo. Aš kilstelėjau galvą ir žvilgtelėjau sau už nugaros. 

Nieko, be Šemajos Hilelio ir manęs, kambaryje nebuvo. 

"Tad „tu“ ir prisipažinimas, kad laukė manęs, buvo skirti man. 

Dar nemaloniau nei šis suvokimas mane paveikė tai, kad 
dėl jo visiškai nenustebau. 

Hilelis tikriausiai atspėjo mano mintis, nes draugiškai nu- 
sišypsojo, padėjo man atsistoti, parodė ranka į krėslą ir tarė: 

— Čia nėra nieko nepaprasta. Žmones baugina tik vai- 
duokliški dalykai — kišuf. Gyvenimas graužia ir svilina kaip 
ašutinė, tačiau dvasios pasaulio šviesa sušildo ir nuramina. 

Iylėjau, nes nesusigriebiau, ką jam atsakyti. Jis, regis, ir ne- 
laukė jokio atsakymo, o atsisėdo priešais ir tęsė ramiu balsu: 

— Net sidabro veidrodis, jeigu galėtų jausti, poliruojamas 
atspindėtų vien skausmą. Lygus ir tviskantis tapęs, visus prieš 
Jį esančius vaizdus jis atspindi be kančios ir be jaudulio. 

— Ką kalbėti apie žmones, — pridūrė tyliai, — kurie galėtų 
pasakyti apie save: buvau šlifuojamas. 

Jis nugrimzdo savo mintyse ir aš išgirdau jį hebrajiškai 
murmant: „Lišuosecho Kivisi Adošem“*. Paskui man ausyse 
vėl aiškiai suskambo: 

— Atvykai pas mane giliai įmigęs ir aš pažadinau tave. Do- 
vydo psalmėje pasakyta: 

"Tuomet tariau: „Mano kaltė, 

Kad pasikeitė Aukščiausiojo dešinė“. 

Kai žmonės pakyla iš savo guolių, jie tarsi yra jau nusikra- 
tę miego ir nesupranta, jog tapo savo minčių aukomis ir 
kito, daug gilesnio miego, nei tas, iš kurio ką tik pakilo, gro- 
biu. Yra tik vienas tikras būdravimas, tas, prie kurio dabar 
artiniesi. Pasakytum žmonėms, jie manytų, kad esi ligonis, 
nes negalėtų tavęs suprasti. Todėl beprasmiška ir žiauru jiems 
apie tai kalbėti. 

Pašalinu žmogų kaip rytmečio sapną, 

Kaip tą žaliuojančią žolę. 

Ryte jinai žydi, žaliuoja, 

Vakare — nukirsta jau sudžiūsta. 

„Kas buvo tas nepažįstamasis, susiradęs mane mano ka- 
marėlėje ir įdavęs man „Ibbur“ knygą? Mačiau jį būdrauda- 
mas ar sapne?“ — norėjau paklausti, bet Hilelis atsakė man 
dar neperteikus šių minčių žodžiais. 

— Tarkim, tas vyras, kuris pas tave buvo atėjęs ir kurį tu 
vadini Golemu, liudija mirusiųjų prisikėlimą per dvasinį gy- 
venimą. Kiekvienas daiktas šioje žemėje — tai tik dulkių įkū- 
nytas amžinasis simbolis. 

Juk galvoji tu akimis. Bet kurį pamatytą pavidalą apmąstai 
akimis. O tai, kas į pavidalus įlieta, anksčiau buvo šmėkla. 


* Pagalbos Tavo viliuosi, Viešpatie (hebr.). 

Jaučiau, kaip visos sąvokos, lig šiol buvusios tvirtai suręs- 
tos sąmonėje, neteko pagrindo ir išsklido į visas puses nely- 
ginant laivai be šturvalų bekraštėje jūroje. 

Hilelis ramiai tarė: 

— Pabudintasis niekad jau nemirs. Mirtis ir miegas — vie- 
nas ir tas pats. 

„Niekad jau nemirs...“ — pajutau nenusakomą skausmą. 

— Du takai vingiuoja vienas greta kito: tai gyvenimo ir 
mirties keliai. Tu paėmei „Ibbur“ knygą ir perskaitei ją. Ta- 
vo siela apsunko nuo gyvenimo dvasios, — išgirdau jo žo- 
džius. 

„Rileli, Hileli, leisk man eiti tuo keliu, kuriuo eina visi 
žmonės, — mirties keliu!“ — kone surikau paklaikęs. Šemajos 
Hilelio veidas surimtėjo. 

— Žmonės apskritai neina keliu, nė gyvenimo, nė mirties. 
Jie blaškomi lyg pelai vėjyje. Talmude parašyta: „Prieš su- 
kurdamas pasaulį, Dievas parodė visoms būtybėms veidro- 
dį. Jame jos pamatė dvasines buvimo čia kančias ir jas vai- 
nikuojančią palaimą. Tada kai kurios prisiėmė kančias, o kitos 
atsisakė, ir šias Dievas išbraukė iš gyvųjų knygos“. Tačiau tu 
eini keliu, kurį pasirinkai savo valia; nors dabar nedaug teži- 
nai apie save, bet esi paties savęs pašauktas. Neliūdėk, pa- 
mažu, kai ateis žinojimas, sugriš ir prisiminimai. Žinojimas ir 
prisiminimas yra vienas ir tas pats. 

Draugiškas, beveik meilus Hilelio kalbos tonas vėl sugrą- 
žino man ramybę, ir aš jaučiausi toks saugus, kaip sergantis 
vaikas šalia tėvo. 

Apsidairęs pamačiau, kad kambaryje atsirado daug pavi- 
dalų, kurie supo mus ratu: kai kurie baltomis įkapių drobu- 
lėmis — tokiomis kaip dėvėjo senieji rabinai, kiti buvo su 
trikampėmis skrybėlėmis ir batais su sidabro pentinais, ta- 
Čiau Hilelis perbraukė delnu man prieš akis ir jie pradingo. 

Paskui jis palydėjo mane laiptais ir įdavė degančią žvakę, 
kad pasišviesčiau kambaryje. 


Atsiguliau tikėdamasis užmigti, tačiau miegas neėmė ir 
panirau tokion keiston būsenon, kuri buvo nei sapnas, nei 
miegas, nei būdravimas. 

Šviesą užgesinau, tačiau prieblandoje galėjau skirti kiek 
vieno daikto apybraižas. Jaučiausi visai gerai — nebegraužė 
toji kankinanti nerimastis, prislegianti dažną, išgyvenantį 
panašią būseną. 

Niekada anksčiau gyvenime mano mąstymas nebuvo toks 
skvarbus ir tikslus kaip dabar. Sveikimo ritmas nuramino 
nervus ir tarsi kariuomenę, tik ir laukiančią mano įsakymo, 
išrikiavo mintis. Tereikėjo pašaukti, ir jos stodavo priešais ir 
vykdydavo visus mano pageidavimus. 

Pastarosiomis savaitėmis bandžiau raižyti avantiurino ge- 
mą, bet man nesisekė, nes buvo šiame minerale daug žėru- 
čio smilčių, per kurias niekaip neįstengiau išraižyti tokių 
bruožų veidą, kokį įsivaizdavau, o dabar vienu mirksniu at- 
radau sprendimą ir tiksliai žinojau, kaip pakreipti raižiklį, 
kad nesuardyčiau akmens struktūros. 

Ligi šiol vergavęs ištisai ordai įsivaizduojamų įspūdžių ir su- 
sapnuotų vizijų, kurias nežinodavau kam priskirti — idėjoms ar 
jausmams, staiga pasijutau nelyginant karalius savo valdose. 

Matematikos uždavinio sprendimas, kurį anksčiau tik per 
vargą galėdavau sudėlioti popieriuje, dabar lyg juokaujant 
toptelėjo galvon. Ir visa dėl to, kad atsirado gebėjimas ma- 
tyti ir fiksuoti tai, kas tuo metu reikalinga — skaičius, for- 
mas, daiktus arba spalvas. O kai, užuot tai darius, man iš- 
kildavo filosofinių ar kitokių klausimų, vidinę regą 
pakeisdavo klausa, ir Šemajos Hilelio balsas pateikdavo man 


atsakymą. 

Patyriau įvairiopą pažinimą. 

Tai, ką anksčiau tūkstančius kartų praleisdavau pro ausis 
kaip bereikšmius žodžius, dabar radosi prieš mane vertės per- 
smelkta; tai, ką anksčiau buvau „iškalęs“, dabar suvokiau 
kaip savastį. Žodžių darybos paslaptys, apie kurias nė nenu- 
ruokiau, vėrėsi man. 

Žmonės oriomis komercijos tarėjų minomis, patoso kupi- 
nomis, ordinais nukabinėtomis krūtinėmis, kurie anksčiau 
nuleisdavo man „aukštuosius“ idealus, — visi jie dabar nuo- 
lankiai nusiėmė kaukes nuo savo snukių ir atsiprašinėjo: jie 
tebuvo elgetos, tačiau jų ramentai buvo skirti nuslėpti daug 
įžūlesnėms apgavystėms. 

Galbūt aš vėl sapnuoju? Gal nė nesikalbėjau su Hileliu? 
Ištiesiau ranką prie krėslo. 

Viskas gerai, ten gulėjo žvakė, kurią Šemaja įdavė man, ir 
laimingas kaip mažas vaikas per Kalėdas, įsitikinęs, kad ste- 
buklingasis Kalėdų Senelis iš tikrųjų yra, aš vėl įsikniaubiau 
į pagalvę. 

Ir kaip pėdsekys šuo pasileidau tolyn per mįslių tankmę, 
supančių mane iš visų pusių. 

Pirmiausia pamėginau sugrįžti į tą vietą, kurią siekia ma- 
no prisiminimai. Tik iš ten, maniau, įmanoma apžvelgti tą 
manosios būties atkarpą, kuri keistai susiklosčius likimui nu- 
niro tamsybėn. 

Bet, kad ir kiek stengiausi, nenuėjau toliau tamsaus mū- 
sų namo kiemo, pro kurio vartus mačiau skudurininko Aro- 
no Vasertrumo prekystalį, — tarsi ištisą šimtmetį būčiau gy- 
venęs šiame name ir raižęs gemas, tarsi visada būčiau tokio 
Pat amžiaus, negavęs pabūt vaiku! 

Praradęs viltį, norėjau liautis kastis giliau į praeities šach- 
tas, bet staiga nepaprastai aiškiai pamačiau, kad minėtai- 
siais vartais baigiasi platus mano prisiminimų karo kelias — 

ne daugybė trumpučių siaurų takelių, ligi šiolei besidrieku- 
sių palei pagrindinį kelią, kurių nė nepastebėjau. „Kaip, — 
kone spengė ausyse, — įgijai žinias ir įgūdžius, kuriuos pasi- 
telkęs dabar išgyveni? Kas išmokė tave raižyti gemas, gravi- 
ruoti ir visa kita? Skaityti, rašyti, kalbėti, — ir valgyti, o ir 
vaikščioti, alsuoti, mąstyti ir jausti?“ 

Įsiklausiau į savo vidinį balsą. Nuosekliai žengiau atgal 
gyvenimo keliu. 

Prisiverčiau mąstyti atvirkštine nenutrūkstama seka: kas 
atsitiko ką tik, kokios to ištakos, kas buvo prieš tai ir taip 
toliau. 

Vėl patekau į anksčiau įsivaizduotą tarpuvartę. Dabar! 
Dabar tereikia šuolio į tuštumą — ir bus įveikta bedugnė, 
skirianti mane nuo užmirštos praeities. Bet tuomet prieš akis 
iškilo vaizdas, nutraukęs minčių tėkmę: Šemaja Hilelis per- 
braukė delnu man prieš akis, visiškai taip, kaip prieš tai sa- 
vo kambaryje apačioje. 

Su tuo mostu visa pražuvo. Taip pat ir noras tyrinėti to- 
liau. Išliko vienas tikras laimėjimas — suvokimas, jog daugy- 
bė gyvenimo įvykių tėra akligatviai, kad ir kokie platūs ir 
patogūs jie atrodytų. Siauri vingiuoti takeliai veda į praras- 
tą gimtinę, svarbu tai, kas vos pastebimu subtiliu brėžiu įgra- 
viruota į mūsų kūną. O bjaurūs išorinio gyvenimo rėžtuvų 
palikti brėžiai tik nuslepia tai, kas slapčiausia. 

Kaip galėčiau atsidurti vaikystėje — tai prilygtų elemento- 
riaus skaitymui nuo Z ligi A, - paskui pasiekti mokslo me- 
tus, taip, aš manau, turėčiau keliauti į kitą, daug tolimesnę 
gimtinę, esančią anapus bet kokio mąstymo. 

Viso pasaulio bėdos prislėgė mano pečius. Ir Heraklis juk 
kurį laiką galva rėmė dangaus skliautą, prisiminiau, ir paaiš- 
kėjo paslėptoji šios sakmės prasmė. Juk Heraklis išsivadavo 
sumanęs klastą ir paprašęs milžino Atlaso: „Leisk man vir- 

vėmis apsirišti galvą, kad baisingas svoris nesutraiškytų sme- 
geninės“, — taip galbūt atsiranda koks nors slaptas kelias iš 
po uolos. 

Įsismelkė nenumaldomas įtarimas, kad neturėčiau aklai 
pasikliauti savo mintimis. Išsitiesiau ir pirštais užspaudžiau 
akis ir ausis, kad juslės manęs nebeveiktų, kad nuslopinčiau 
mintis. 

"Tačiau mano valią sužlugdė nepermaldaujamas dėsnis: vi- 
sada galėdavau išguiti kokią nors mintį vos tik pasitelkęs 
kitą, vienai jų vos numirus kita jau tukdavo iš jos likučių. 
Pasidaviau šniokščiančiai savo kraujo tėkmei, tačiau min- 
tys sekė įkandin, slėpiausi savo širdies kalvėje, bet po aki- 
mirkos jos mane surasdavo. 

Kaskart į pagalbą ateidavo draugiškas Hilelio balsas saky- 
damas: 

— Nesitrauk iš savo kelio ir nesvyruok! Gebėjimo užmiršti 
raktas priklauso mūsų broliams, žengiantiems mirties keliu, 
o tu, nušviestas dvasios, žengi gyvenimo keliu. 

Prieš mane iškilo knyga „Ibbur“ ir dvi raidės liepsnojo 
priešais: viena reiškė bronzinę moterį, kurios galingi pulso 
tvinksniai prilygo žemės drebėjimui, kita, esanti begalinėje 
tolumoje, — hermafroditą perlamutro soste, karūnuotą raudon- 
medžio karūna. 

Tada Šemaja Hilelis trečiąkart perbraukė delnu man prieš 
akis, ir aš užmigau. 


Sniegas 


Mielasis, gerbiamasis meistre Pernatai! 

Šį laišką rašau Jums paskubomis, apimta baimės. Prašau 

sunaikinti jį iškart vos perskaitysite, — arba, dar geriau, at- 

nešti man kartu su voku, kitaip nenurimsiu. 

Nesakykite niekam, kad Jums parašiau, nė to, kur Jūs šian- 

dien eisite! 

Taurus ir geras Jūsų veidas neseniai (iš šios užuominos apie 

įvykį, kurio liudininkas Jūs buvote, suprasite, kas rašo Jums 

šį laišką, nes minėti savo vardą bijau) įkvėpė man tiek pasi- 

tikėjimo. Be to, velionis Jūsų brangus tėvelis mokė mane 

vaikystėje, tad drįsau kreiptis į Jus kaip galbūt į vienintelį 

žmogų, kuris dar galėtų man pagelbėti. 

Maldauju, šį vakarą penktą ateikite į katedrą Hradčanuose. 
Pažistama Jums ponia 


Jau ketvirtis valandos sėdėjau laikydamas laišką rankose. 
Keista, pakili nuotaika, apėmusi vakar, bemat išsisklaidė pa- 
dvelkus gaiviam naujos žemiškos dienos vėjui. Nauja lemtis — 
pavasario kūdikis - daug žadėdama, šypsodamasi ateina pas 
mane. Pagalbos ieškanti širdis kreipiasi į mane. — Į mane! 
Kaip staiga pasikeitė mano kambarėlis! Kirvarpų išgraužta 
raižyta spinta atrodė visai patenkinta, o keturi krėslai pri- 

minė apie stalą susėdusius senukus, kurie jaukiai krizenda- 
mi lošia taroką. 

Valandos įgavo prasmę, tapo kupinos gausos ir spindesio. 

Net ir sutrešęs medis gali subrandinti vaisių! 

Jutau, kaip sukilo ligi šiol manyje snaudusios galios. Jos 
slypėjo mano sieloje gausiai užverstos kasdienybės nuolau- 
zomis, o dabar ištryško kaip šaltinis žiemai baigiantis. 

Laikydamas šį laišką rankose žinojau, kad galiu padėti. Šir- 
dis džiūgavo, tai teikė pasitikėjimo. 

Vis skaičiau ir skaičiau: „Be to, velionis Jūsų brangus tėve- 
lis mokė mane vaikystėje...“ — ir man užgniauždavo kvapą. 
"Tai skambėjo tarsi pranašystė: „dar šiandien tu būsi su mani- 
mi rojuje“. Ranka, ištiesta ieškant pagalbos, įteikė man dova- 
ną: praeities priminimą, kurio taip troškau, — gal dabar paaiškės 
paslaptis ir pakils uždanga, slepianti nuo manęs praeitį! 

„Velionis Jūsų brangus tėvelis“, — žodžiai skambėjo taip 
keistai, tarsi būčiau pats juos sakęs! Tėvelis... Tą akimirką 
išvydau veidą pavargusio seno žilo vyro, kuris sėdėjo supa- 
majame krėsle šalia mano skrynios — tolimą tolimą ir drau- 
ge ligi skausmo pažįstamą. Paskui tas vaizdas ištirpo ir tik 
smarkūs širdies dūžiai skaičiavo dabarties valandas. 

Išsigandęs pašokau, negi būsiu pramigęs? Pažvelgiau į laik- 
rodį. Ačiū Dievui, dar tik pusė penkių. 

Nuėjau į miegamąjį, pasiėmiau paltą ir skrybėlę ir nusilei- 
dau laiptais. Šiandien man neberūpėjo tie tamsių kampų 
Šnabždesiai, ta pikta, gaiži ir beširdė apleistis: „Nepaleisiu 
tavęs, tu priklausai mums, mes nenorime, kad tu džiaugtu- 
meisi, to tik trūko — džiaugsmo šiuose namuose!“ 

Neregimos nuodingos dulkės, šituose koridoriuose, jų ker- 
tėse išbarstytos smaugiančių rankų, — ir tos šiandien nyko 
nuo mano gaivaus kvėpavimo. Trumpai stabtelėjau prie Hi- 
lelio durų. 

Gal reikėtų užeiti? 

Neaiški gėda neleido man pasibelsti. Šiandien buvo visai 
kitaip, jaučiau, kad negaliu pas jį užeiti. Gyvenimo ranka 
jau pastūmėjo mane pirmyn, žemyn laiptais. 

Gatvė baltavo užklota sniegu. 

Atrodo, daug žmonių sveikinosi su manimi, neprisime- 
nu, ar atsakiau jiems.Visą laiką galvojau apie laišką, kurį 
įsidėjau prie krūtinės. 

Iš ten sklido šiluma. 

"Tašytų akmenų arkadomis ėjau į Senamiesčio aikštę, pro 
geležinį šulinį, ant kurio grotų kybojo ledo varvekliai, per 
akmeninį tiltą su Jono Nepomuko ir kitų šventųjų statulo- 
mis. 

Apačioje, pilna pagiežos tilto atramoms, šniokštė upė. 

Nejučia žvilgsnis užkliudė iš smiltainio tašytą šventosios 
Liutgardos statulą su „Prakeiktųjų kančiomis“: storas snie- 
go sluoksnis dengė grandines, atgailaujančiųjų vokus ir į dan- 
gų iškeltas rankas. 

"Tarpuvartės įsitraukdavo ir vėl išleisdavo mane, lėtai slinko 
pro šalį, išdailintais didingais portalais, kuriuose buvo liūtų, 
įsikandusių bronzos žiedus, galvos. 

Visa klojo sniegas. Minkštas ir baltas, kaip didžiulis bal- 
tojo lokio kailis. Aukšti išdidūs langai ledu tviskančiais kar- 
nizais abejingai žvelgė į debesis. 

Stebėjausi, kad aplinkui skraidė tiek daug paukščių. 

Kai nesuskaičiuojamomis akmens pakopomis, kurių kiek- 
vienos plotis prilygo keturių žmonių ūgiui, pagaliau užko- 
piau į Hradčanus, miesto stogai, namų frontonai dingo man 
iš akių. 

Sutemos jau gaubė namus, kai įžengiau į tuščią aikštę, 
kurios vidury į dangų kilo katedra. Pėdsakai sniege, pakraš- 
čiais aptraukti ledo plutele, vedė prie šoninio įėjimo. Iš kaž- 

kur toli į vakaro tylą leidosi tylūs, klaidžiojantys fisharmoni- 
jos garsai. Nelyginant liūdesio ašaros kristų į apleistį. 

Išgirdau už nugaros girgžtelint uždaromas katedros duris. 
Sustojau tamsoje. Sustingusi aukso altoriaus ramybė padvel- 
kė į mane vitražinių langų žalsvais ir žydrais gęstančios švie- 
sos atšvaitais, kritusiais ant klauptų. Palubėje kibirkščiavo 
raudono stiklo šviestuvai. 

Vos juntamas vaško ir smilkalų kvapas. 

Atsirėmiau į klauptą. Šioje tyrumo karalijoje nurimo ma- 
no kraujas. 

Gyvybė be širdies tvinksnių pripildė erdvę - slopus ir kan- 
trus laukimas. 

Amžinas miegas buvo sukaustęs sidabrines relikvijų dėžes. 

Štai! Iš labai toli ataidėjo arklių kanopų kaukšėjimas, vos 
girdimas jis kiek priartėjo — ir nutilo. 

Duslus trinktelėjimas, tarsi uždarant karietos dureles. 


Girdėjau artėjant šilkinės suknios šlamesį, švelni moters 
ranka lengvai palietė mano ranką. 

— Eikime, bet ten prie kolonos, čia, klauptuose, man ne- 
malonu kalbėti apie tai, ką noriu Jums pasakyti. 

Iškilmingos aplinkos vaizdai ištirpo persmelkus blaiviam 
aiškumui. 

Staiga vėl sugrįžau į tikrovę. 

— Nė nežinau, kaip Jums dėkoti, meistre Pernatai, kad 
net tokiu blogu oru atkakote tokį kelią. 

Išspaudžiau keletą banalių žodžių. 

— Tiesiog neatėjo į galvą, kur kitur galėtume susitikti, kad 
išvengčiau pavojaus ir sekimo. Čia, katedroje, mūsų tikriau- 
siai niekas nematys. 

Išsitraukiau laišką ir padaviau jį damai. 

Ji buvo kone iki pat akių susisupusi į brangius kailius, bet 

iš balso skambesio tuojau pažinau, jog tai ta pati moteris, kuri 
anąkart Gaidžio pasaže, išgąsdinta Vasertrumo, įpuolė į ma- 
no kambarį. Visai nenustebau, nes nieko kita ir nelaukiau. 

Įsmeigiau akis į jos veidą, kuris nišos prietemoje atrodė 
dar blyškesnis nei dienos šviesoje. Jos grožis kone atėmė man 
žadą, stovėjau neįstengdamas krustelėti. Mielai būčiau puolęs 
prieš ją ant kelių ir išbučiavęs kojas, jei tik ji būtų ta, kuriai 
galėčiau pagelbėti, jei tik ji būtų tam mane pasirinkusi. 

— Iš visos širdies prašau pamiršti, bent jau tol, kol mes čia 
esame, tai, kokios būsenos anąkart matėte mane, - tyliai 
pasakė ji. — Aš net nežinau, ką jūs apie tokius dalykus ma- 
note. 

— Esu nebejaunas, bet nė karto gyvenime nebuvau toks 
arogantiškas, kad pasijusčiau galįs teisti savo artimuosius, — 
tesugebėjau atsakyti. 

— Dėkoju Jums, meistre Pernatai, — širdingai ir kukliai pa- 
dėkojo ji. — O dabar būkite kantrus ir pasakykite, ar galėtu- 
mėte padėti man mano nevilty, ar bent jau duoti patarimą! 

Jutau, kokia didelė baimė apėmusi ją, jutau, kaip dreba 
jos balsas. 

— Anakart - ateljė — galutinai įsitikinau, kad tasai bjau- 
rus žmogėdra, turėdamas slaptų ketinimų, seka mane. Jau 
prieš kelis mėnesius pastebėjau: kad ir kur eičiau, — viena, 
su vyru ar su ...su daktaru Savioliu, — visada kur nors neto- 
liese išnyra bjaurus to plėšiko, sendaikčių prekijo, veidas. Ir 
miegodama, ir būdraudama jaučiu jį skersakiuojant į mane. 
Nors kol kas ir nėra jokių ženklų, kad jis būtų ko nors ėmę- 
sis, tačiau kas naktį mane apima baimė, kad jis bet kada gali 
užnerti man kilpą! 

Iš pradžių daktaras Saviolis ramindavo mane: ką toks nie- 
kingas skudurininkas kaip Aronas Vasertrumas galėtų pa- 
daryti, — blogiausiu atveju imtis kokio menko šantažo ar ko 

nors panašaus, — tačiau kiekvieną kartą išgirdus Vasertru- 
mo pavardę jo lūpos pabaldavo. Nujaučiau, jog daktaras 
Saviolis kažką nuo manęs slepia, nes nenori manęs jaudinti — 
tikriausiai ką nors baisaus, kas jam arba man gali kainuoti 
gyvybę. 

Ir tada sužinojau tai, ką jis taip stropiai stengėsi nuslėpti — 
kad skudurininkas dažną naktį ateidavo į jo butą. Aš žinau, 
kiekviena kūno skaidula jaučiu kažką vis labiau spaudžiant 
mus, tarsi užsiveržiant kilpai. Ko tam žmogžudžiui ten rei- 
kėjo? Kodėl daktaras Saviolis neatsikrato jo? Ne, ne, aš ne- 
galiu ilgiau to pakęsti, turiu ko nors griebtis, ką nors daryti, 
kol dar neišprotėjau. 

Norėjau tarti kelis raminamus žodžius, bet ji neleido man 
baigti. 

— Pastarosiomis dienomis mane apėmęs slogutis įgavo dar 
aiškesnį pavidalą. Daktaras Saviolis staiga susirgo, aš nega- 
liu su juo pasikalbėti, negaliu jo lankyti, negaliu visą laiką 
bijoti, kad paaiškės, jog myliu jį. O jis karščiuoja, kliedi, ir, 
kiek galėjau suprasti, įsivaizduoja, kad jį persekioja skelta- 
lūpė pabaisa. O tai juk Aronas Vasertrumas! 

Žinau, koks drąsus yra daktaras Saviolis, tad galit įsivaiz- 
duoti, kaip skaudu man matyti jį paralyžiuotą pavojaus, kurį 
jis išgyvena nelyginant juodo mirties angelo prisiartinimą. 

Jūs pasakysit, kad esu bailė, jei atvirai neprisipažįstu, kas 
esu daktarui Savioliui, jei dėl meilės jam neatsisakau visko — 
turto, santuokos, garbės ir kitko, — beveik išrėkė ji, net cho- 
ro galerijose atsiliepė, — bet aš negaliu! Aš turiu vaiką, mielą 
šviesiaplaukę mažytę mergaitę! Negaliu atsižadėti savo kūdi- 
kio! Manote, vyras leistų man ją pasiimti? Štai, paimkite, 
meistre Pernatai, — ji karštligiškai išsitraukė perlais ir bran- 
gakmeniais siuvinėtą krepšelį, — ir perduokite tam niekšui. — 
Žinau, kad jis godus. Jis gali gauti viską, ko tik panorės, ta- 

čiau vaikas turi likti su manimi. Jis juk tylės, argi ne? Pasa- 
kykit ką nors, dėl Dievo, pasakykit, kad norite man padėti! 

Prireikė nemaža pastangų, kol apmaldžiau ją ir ji atsisėdo 
ant suolo. Kalbėjau su ja, sakiau, kas tik užėjo ant liežuvio. 
Pratrūkau painiais padrikais sakiniais. 

Mintys keitė viena kitą taip greitai, kad vos supratau ką 
sakąs. Pačios fantastiškiausios idėjos kildavo viena po kitos 
ir tuoj pat užgesdavo. 

Nejučia mano žvilgsnis sustojo ties dažyta vienuolio sta- 
tula sienos nišoje. Aš vis kalbėjau, kalbėjau. Pamažu statu- 
los kontūrai pakito, abitas virto padėvėtu apsiaustu su aukšta 
pakelta apykakle, iš jos iškilo jaunas veidas įkritusiais skruos- 
tais, išmuštais karščio raudonio. 

Vos susigaudžiau, ką matąs — ten vėl buvo vienuolis. Ma- 
no širdis plakė pernelyg garsiai. 

Nelaiminga moteris prigludo man prie peties ir tyliai pra- 
virko. 

Man pavyko perteikti jai tai, ką patyriau perskaitęs laiš- 
ką, — dabar tos jėgos vėl mane užplūdo, — aš mačiau, kad ji 
pamažu atsigauna. 

— Noriu paaiškinti, kodėl kreipiausi į Jus, meistre Perna- 
tai, — ilgai tylėjusi prakalbo ji tyliai. — Tai dėl tų poros žo- 
džių, kurių neužmiršau, nors ir praėjo daugybė metų. 

Daugybė metų? Mano gyslos priplūdo kraujo. 

— Atsisveikindamas su manimi — nežinau dabar, kodėl ir 
kaip, aš dar buvau vaikas —- pasakėte man draugiškai ir drauge 
liūdnai: „Gal neateis toks laikas, tačiau prisiminkit mane, 
jei kada nors gyvenime nebeturėsite išeities. Gal, Dievas 
duos, aš būsiu žmogus, galintis jums padėti“. Tada nusisu- 
kau ir sviedžiau kamuolį į fontaną — kad nepamatytumėte 
mano ašarų. Norėjau padovanoti jums raudono koralo šir- 
delę, kurią parištą ant šilkinės juostelės nešiojau ant kaklo, 
tačiau susigėdau pamaniusi, kad tai pasirodys juokinga. 

Prisiminimas 

Mėšlungis, lyg nematomi pirštai suspaudė man gerklę. 
Švieselė iš tolimos, užmirštos ilgesio šalies netikėtai ir baugš- 
čiai įspindo priešais: 

Maža mergaitė balta suknele ir tamsi pilies parko veja, 
apsupta senų guobų. Visa tai aiškiai mačiau. 


Aš tikriausiai išblyškau, supratau tai, nes ji staiga šūkte- 
lėjo: 

— Žinau, kad tai tebuvo atsisveikinimo žodžiai, tačiau 
dažnai jie būdavo man kaip paguoda ir... ir aš dėkinga Jums 
už tai. 

Iš visų jėgų sukandau dantis ir suvariau atgal krūtinėn 
mane draskantį skausmą. 

Supratau: maloninga buvo toji ranka, kuri pakėlė mano 
prisiminimų skląstį. Dabar sąmonė aiškiai suvokė tai, ką 
trumpai švystelėjusi nušvietė anų dienų švieselė: meilė, bu- 
vusi mano širdžiai per stipri, metų metams užtemdė mano 
aumenį, ir beprotybės naktis tuomet tapo balzamu mano 
pažeistai dvasiai. 

Pamažu mirties ramybė leidosi ant manęs ir šaldė ašaras, 
riedančias nuo blakstienų. Varpų skambesio rimtis ir iškil- 
mingumas sklido po katedrą, galėjau džiaugsmingai šypso- 
damas žvelgti į akis tai, kuri atėjo pas mane ieškodama pa- 
galbos. 


Vėl išgirdau duslų karietos durelių trinktelėjimą ir kano- 
pų kaukšėjimą. 


Ėjau į miestą žybčiojant nakty sniego mėliui. Žibintai mirk- 
čiojo nustebę, išpuoštose eglėse šiureno blizgantys sidabru 
riešutai, bylojantys apie Kalėdų laukimą. 

Rotušės aikštėje prie Marijos statulos senos elgetos švie- 
čiant žvakėms kalbėjo Mergelės Marijos rožinį. 

Prie tamsaus įėjimo į žydų miestą stūksojo Kalėdų mugės 
būdelės. Tarp jų, rūkstančių fakelų apšviesta, ryškiai švietė 
raudona gelumbe dengta marionečių teatro scena. 

Purpuriniais ir violetiniais drabužiais padabintas, su rim- 
bu vienoje rankoje, kita už virvutės tempdamas kaukolę, 
aplink pakylą bildėdamas mediniu arkliu jojo Cvako Poli- 
šinelis. Eilėmis sustoję spigino akis vaikai, — ant ausų už- 
maukšlinę kailines kepures, išsižioję klausėsi Prahos poeto 
Oskaro Vynerio eilių, kurias iš savo dėžės skaitė mano drau- 
gas Cvakas: 


O prieky žengė juokdarys, 
Vyrukas liesas lyg poetas, 
Pasidabinęs skudurais, 

Ir svirduliavo tarsi pėdas. 


Iš aikštės pasukau į tamsią vingiuotą gatvelę. Čia daugy- 
bė žmonių, susispaudę tamsoj, spietėsi prie skelbimo. 

Vienas vyras čirkštelėjo degtuką, suspėjau perskaityti kai 
kurių eilučių nuotrupas. Atbukusi sąmonė tesuvokė keletą 
žodžių: 


Ieškomas! 

1000 florinų atlyginimas 
Pagyvenęs ponas... juodai apsirengęs... 
„Ypatingos žymės: 
mėsingas veidas, glotniai nusiskutęs... 
„Plaukai žili... 

Policijos nuovada... Kabineto Nr. ... 

Apatiškas, viskam abejingas nelyginant gyvas lavonas nu- 
slinkau pagal neapšviestų namų sieną. 

Lyg pabarstytos, mažytės žvaigždės tviskėjo siauroje tam- 
sioje dangaus juostoje virš fasadų. 

Džiaugsmingos mintys sklendė atgal į katedrą, būčiau pa- 
siekęs dar didesnę ir palaimingesnę sielos ramybę, jei iš aikš- 
tės nebūtų manęs pasiekęs šaižus, aiškus žiemos orą rėžian- 
tis lėlininko balsas: 


Širdies raudonas akmenėlis, 
Kabojęs ant šilkinio siūlo 
Ir prietemoj šiltai švytėjęs... 


Vaiduoklis 


Ligi gilios nakties neramus vaikštinėjau po kambarį, kvar- 
šindamas galvą, kaip jai galėčiau padėti. Ne kartą kone susi- 
ruošiau nulipti žemyn pas Šemają Hilelį ir papasakoti jam, 
kas man atsitiko, paprašyti patarimo. Tačiau kas kartą pri- 
stigdavau ryžto. 

Jis atrodė man esąs toks dvasingas, tad trukdyti jį kasdie- 
nio gyvenimo klausimais būtų tikra šventvagystė. Paskui ma- 
ne vėl apnikdavo abejonės: ar tikrai išgyvenau visa tai, kas 
vyko visai neseniai, tačiau, palyginti su dar gyvais, tokiais 
stipriais vakardienos potyriais, dabar atrodė taip blanku. 

Gal aš tik sapnavau? Ar galėčiau aš — žmogus, kuriam 
atsitiko neįtikėtina, kuris prarado praeitį, - ilgiau nei mirksnį 
būti tikras tuo, ką kaip vienintelis liudininkas patvirtina ma- 
no prisiminimai! 

Žvilgsnis užkliudė tebegulinčią ant krėslo Hilelio žvakę. 
Dėkui Dievui, bent tuo esu įsitikinęs: buvau tiesiogiai su 
juo susijęs! 

Ar nereikėtų ilgai nesvarsčius nubėgti pas jį, apglėbti ke- 
lius ir kaip žmogus žmogui pasiguosti, kad neapsakomas siel- 
vartas drasko man širdį? 

Jau buvau uždėjęs ranką ant rankenos, bet vėl atitrau- 
kiau. Spėjau, kas vyktų toliau: Hilelis švelniai perbrauktų 

delnu man prieš akis ir - ne, ne, tik ne tai! Aš neturiu teisės 
prašyti pagalbos. Ji pasitikėjo manimi, tikėjosi mano pagal- 
bos, ir jei pavojus, kurį ji jaučia, man ir galėtų pasirodyti 
menkas ir niekingas, jai jis vis tiek atrodo didelis! 

Galėčiau juk ir rytoj nueiti pas Hilelį. Prisiverčiau galvoti 
šaltai ir aiškiai: dabar, vidurnaktį, negi kelsiu jį — tai neįma- 
noma. Taip gali elgtis tiktai pamišėlis. 

Norėjau užpūsti lempą, tačiau apsigalvojau: mėnesiena, 
atsispindėdama nuo priešais esančių stogų, krito į mano kam- 
barį ir apšvietė jį labiau nei norėčiau. Pabūgau, kad užgesi- 
nus lempą naktis dar labiau prailgtų. 

Tiek daug nevilties glūdėjo ketinime palikti degančią lem- 
pą tam, kad sulaukčiau dienos — tyli baimė šnabždėjo man, 
kad tokiu būdu rytas nustumiamas dar toliau, į neįžvelgia- 
mas tolumas. 

Priėjau prie lango: tarsi vaiduokliškos ore plūduriuojan- 
čios kapinės, ten apačioje driekėsi įmantrių fasadų eilės — 
antkapiai su ištrupėjusiomis datomis, suversti viršum pelė- 
siais apėjusių laidojimo rūsių, buveinės, kuriose gyvųjų knibž- 
dėlynas įsirausė olas ir koridorius. 

Ilgai stovėjau įbedęs akis į langą, kol galiausiai pradėjau 
stebėtis, kodėl manęs neima baimė, nors tarp mūrų aiškiai 
girdžiu ataidint sunkius žingsnius. 

Įsiklausiau: jokios abejonės, vėl girdėti, kaip žengia žmo- 
gus. Iš lentų trumpų girgžtelėjimų galima spręsti, kad jis kiek 
velka kojas. 

Bemat nusipurčiau stingulį. Aš keistai susitraukiau, visa 
many susispaudė skatinama noro kuo daugiau išgirsti. 

Visas laikas susitelkė dabarty. 

Dar vienas stiprus girgžtelėjimas, patsai savęs pabūgęs, — ir 
visa nutrūko. Stojo mirtina tyla. Pasalūniška, grėsli tyla, pati 
save išsiduodanti, siaubingai ištęsianti kiekvieną minutę. 

Stovėjau nekrustelėdamas, priglaudęs ausį prie sienos ir 
gerklę gniaužė nuo minties, kad ten anapus kitas daro lygiai 
tą pat. 

Klausiausi, vis klausiausi — nieko. 

Ateljė buvo tylu. Be garso ant pirštų galiukų priėjau prie 
krėslo, stovinčio šalia lovos, paėmiau Hilelio žvakę ir užde- 
giau. Paskui prisiminiau, kad koridoriuje, vedančiame į Sa- 
violio ateljė, geležines sandėliuko duris galima atidaryti tik 
iš lauko pusės. 

Ant stalo tarp graviravimo raižiklių sugraibiau pirmą pa- 
sitaikiusią lenktą vielą — toks raktas lengvai atrakins, vos 
paspaudus skląstį. 

O kas toliau? 

Ten galėjo būti tik Aronas Vasertrumas, šnipinėdamas tik- 
riausiai rausiasi dabar stalčiuose — ieško naujų ginklų ir įro- 
dymų. 

Ar daug bus naudos, jei ten nueisiu? 

Nebesvarsčiau daugiau — reikia veikti, o ne galvoti! Kad 
tik sutrumpinčiau šį sunkų ryto laukimą! 

Štai aš jau prie geležinių palėpės durų, spusteliu, pakeliu 
spynos liežuvėlį ir įsiklausau. Taip ir yra: ateljė kažkas stum- 
doma, tarsi kas traukinėtų stalčius. 

Po akimirkos skląstis visai atšoko. 

Apžvelgiau kambarį ir, nors jis kone skendėjo tamsoje, o 
mano žvakė vos spingsėjo, pamačiau, kaip nuo rašomojo stalo 
pašoko vyras ilgu juodu paltu, akimirksnį pasvyravęs, kur 
link pasukti, mostelėjo, tarsi norėtų mane nustumti, greit 
nusitraukė skrybėlę ir užsidengė veidą. 

„Ko jūs čia ieškote?“ — norėjau sušukti, tačiau jis užbėgo 
man už akių. 

— Pernatai! Čia jūs? Dėl Dievo! Gesinkit žvakę! — balsas 
pasirodė man pažįstamas, bet tai jokiu būdu nebuvo sku- 
durininko Vasertrumo balsas. 

Automatiškai užpūčiau žvakę. 

Kambaryje tvyrojo prietema, kiek praskaidrinta pro lan- 
gą krintančių šviesos atšvaitų, — visai kaip manajame, ta- 
čiau, įtempęs regą, pamačiau sunykusį, karščio išmuštą vei- 
dą, staiga išnirusį iš palto, ir atpažinau studentą Charouseką. 

„Vienuolis!“ - dingtelėjo man ir supratau, kokią viziją ma- 
čiau vakar katedroje! Charousekas! Štai žmogus, į kurį galė- 
čiau kreiptis! Ir vėl prisiminiau jo žodžius, sakytus slepiantis 
tarpuvartėje nuo liūties: „Aronas Vasertrumas greitai pa- 
tirs, kaip nematoma užnuodyta adata galima persmeigti sie- 
ną. Būtent tą dieną, kai ketina nutverti daktarą Saviolį“. 

Ar galėčiau laikyti Charouseką savo sąjungininku? Ar jis 
žino, kas čia dedasi? "Tai, kad dabar, tokiu laiku, jis yra čia, 
liudytų, jog žino, tačiau aš nesiryžau paklausti jo tiesiai. 

Jis pripuolė prie lango ir pro užuolaidą žiūrėjo į gatvę. 

Supratau: jis bijo, kad Vasertrumas nepastebėtų degant 
žvakę. 

— Jūs, žinoma, galvojate, kad esu vagis, jei nakčia naršau 
po svetimą butą, meistre Pernatai, — netvirtai prabilo jis po 
ilgos tylos, — tačiau prisiekiu jums... 

Aš tuoj nutraukiau jį ir nuraminau. 

Norėdamas patvirtinti, kad pasitikiu juo, kad laikau jį kone 
sąjungininku, papasakojau jam, nutylėdamas, ką maniau rei- 
kalinga nutylėti, kodėl domiuosi šia ateljė, net ir tai, kad 
svarbiai man moteriai gresia pavojus tapti skudurininko šan- 
tažo auka. 

Iš to, kaip mandagiai, neklausinėdamas manęs klausėsi, 
spėjau, jog didžiuma to, ką pasakiau, jam buvo žinoma, nors 
galbūt ne taip smulkiai. 

— "Taip ir yra, — mąsliai tarė man baigus. — Taigi aš nekly- 
dau! Tas vyrukas nori pagriebti Saviolį už gerklės, bet, aki- 
vaizdu, dar nėra surinkęs pakankamai medžiagos. Kitaip kam 

jis visą laiką čia sukinėtųsi!? Vakar, tarkime, atsitiktinai ėjau 
Gaidžio pasažu, - paaiškino, pamatęs mano nuostabą, - ir 
man krito į akį, kad Vasertrumas jau kuris laikas trainioja- 
si apie šio namo duris ir, kai pamanė, kad jo niekas nema- 
to, greitai šmurkštelėjo į vidų. Aš tuojau pasekiau įkan- 
din, tarsi būčiau ėjęs pas jus, taigi beldžiuosi į jūsų duris ir 
šitaip išgąsdinu jį, su raktu besikrapštantį prie palėpės du- 
rų. Žinoma, kai aš įėjau ir pabeldžiau į jūsų duris, jis iškart 
liovėsi. 

Jūsų, atrodo, nebuvo namie, nes niekas neatidarė durų. 

Kai po to atsargiai paklausinėjau žydų mieste, sužinojau, 
kad žmogus, sprendžiant iš išvaizdos, galįs būti daktaras Sa- 
violis, yra čia laikinai prisiglaudęs. Kad dabar daktaras Sa- 
violis sunkiai, nepakildamas iš lovos serga, paaiškina visa 
kita. 

Matote, panaršiau čia stalčiuose, kad aplenkčiau Vaser- 
trumą, — baigė Charousekas ir padėjo ant stalo laiškų ry- 
šulėlį, — tai viskas, ką radau. Tikėkimės, kad daugiau nie- 
ko nėra, bent tiek patamsiuose teradau išslapstyta po 
skrynias ir spintas. 

Jam bekalbant mano akys klydinėjo po kambarį, nejučia 
jos sustojo prie liuko grindyse. Miglotai prisiminiau Cvaką 
pasakojus apie slaptą įėjimą į ateljė iš apačios. 

"Tai buvo keturkampė plokštė su įleistu žiedu. 

— Kur galėtume paslėpti laiškus? — vėl prabilo Charouse- 
kas. — Jūs, pone Pernatai, ir aš esame vieninteliai žmonės 
visame gete, galintys užbėgti Vasertrumui už akių. Kodėl bū- 
tent aš, tam esama savų priežasčių, - pamačiau, kaip jo vei- 
dą perkreipė nirtulinga neapykanta, paskutinius žodžius jis 
tiesiog iškošė. — O jus jis laiko, — žodį „pamišėliu“ Charou- 
sekas nurijo užgoždamas kosuliu, bet aš supratau, ką jis no- 
rėjo pasakyti. Tai manęs neskaudino, noras padėti jai taip 

pakylėjo mane, kad nebekreipiau dėmesio į smulkmenas. 
Galiausiai nutarėme laiškų ryšulėlį paslėpti pas mane ir nu- 
sileidome į mano butą. 

Charousekas jau seniai išėjo, o aš vis negalėjau prisi- 
versti atsigulti. Nepasitenkinimas graužė iš vidaus ir ne- 
leido atsipalaiduoti. Jaučiau, jog turiu dar kažką padaryti, 
tačiau ką? Ką? 

Apmąstyti, ką toliau veiks studentas? 

Bet to visiškai nereikėjo! Nebuvo jokios abejonės, kad 
Charousekas, kad ir kas būtų, niekada neišleis skudurinin- 
ko iš akių. Šiurpas krėtė nuo neapykantos, persmelkusios jo 
žodžius. 

Ką vis dėlto Vasertrumas jam padarė? 

Nerimas vis labiau kerojosi manyje ir jau varė mane į ne- 
viltį. Nematoma anapusybė kažką bylojo man, bet aš nega- 
lėjau suprasti. 

Jaučiausi tarytum kuinas, pratęs paklusti vadelių timpte- 
lėjimui, o dabar nebežinantis, ką daryti, nes netampomam 
jam nesuprantama šeimininko valia. 

Gal nusileisti žemyn pas Šemają Hilelį? 

Mano kūnas iki paskutinės gyslelės priešinosi tam. 

"Tuomet tarsi atsakas į nebylų prašymą patarti išniro at- 
minty vakar katedroje regėtas vienuolis Charouseko veidu — 
tarsi Dievo pirštas būtų grasinęs neniekinti neaiškių nuo- 
jautų. Suvokiau, kad slaptosios jėgos jau kuris laikas stiprė- 
ja many, ir, vos pabandęs išsižadėt jų, tuoj pajuntu, kokios 
jos galingos. 

Man reikėjo pajusti raides, o ne perskaityti jas knygoje, 
reikėjo pabūti sau pačiam vertėju, kad suprasčiau, ką be žo- 
džių šnabžda man nuojauta, rasti šifro raktą, kad iššifruo- 
čiau savo paties vidų. 

„Jie turi akis ir nemato; jie turi ausis ir negirdi“. 

Biblijos eilutė ir buvo paaiškinimas. 

„Raktas, raktas, raktas“, — vangiai kartojo lūpos, o protas 
staiga pakišo man naują mintį. 

„Raktas, raktas?“ — žvilgsnis sustojo ties išlenkta viela ran- 
koje, kuria pirma atidariau sandėliuko duris, ir mane užliejo 
nenumaldomas smalsumas: o kur iš ateljė galėtų vesti ke- 
turkampis liukas? 

Ilgai nesvarstydamas vėl nuėjau į Saviolio ateljė ir, įsitvė- 
ręs žiedo, atplėšiau liuką. 

Iš pradžių nieko nemačiau — visiška tamsa. 

Po to įžiūrėjau siaurus stačius laiptus, besileidžiančius gi- 
lyn į tamsą. Pradėjau lipti jais žemyn. 

Kurį laiką rėmiausi ranka į mūrą, tačiau ėjimui nebuvo 
galo: drėgnos apkerpėjusios, pelėsiais apsitraukusios nišos, 
vingiai, kampai ir kertės, kairėn dešinėn sukantys korido- 
riai, senų medinių durų nuolaužos, kelio atšakos ir vėl pa- 
kopos, laiptai laipteliai aukštyn ir žemyn. Silpnas troškus 
pinčių ir žemės kvapas. 

Ir niekur nė spindulėlio šviesos! 

Bent jau būčiau pasiėmęs Hilelio žvakę! 

Pagaliau plokščias lygus paviršius. Iš girgždesio po kojo- 
mis spėjau, kad einu per sausą smėlį. 

"Tai galėjo būti vienas iš daugybės tunelių, kurie, regis, be 
jokios tvarkos raizgydamiesi po getu, vedė upės link. 

Nieko nuostabaus: pusė miesto neatmenamais laikais bu- 
vo sumūryta virš tokių požeminių upės išgraužų, Prahoje 
yra ir gyventojų, dėl svarių priežasčių vengiančių dienos 
šviesos. 

Viršum galvos nesigirdėjo jokio garso. "Tai liudijo, nors, 
rodos, ėjau jau visą amžinybę, jog esu vis dar žydų kvartale, 
kuris naktį būna kaip išmiręs. Kad esu po judriomis gatvė- 
mis ar aikštėmis, suprasčiau iš karietų ratų bildesio. 

Mane apėmė baimė: o jei aš vaikštau ratu? O jei įkrisiu į 
duobę, susižeisiu, nusilaušiu koją — kas tada? 

Kaip bus su jos laiškais, paslėptais mano kambaryje? Jie 
neišvengiamai paklius Vasertrumui į rankas. 

Nevalingai vis nesilioviau galvojęs apie Šemają Hilelį, kurį 
miglotai įsivaizdavau esant gelbėtoją ir vadovą. 

Dabar ėjau saugodamasis, lėčiau, koja bandydamas kelią, 
pakėlęs ranką, kad, tuneliui pažemėjus, nesusižeisčiau galvos. 

Kuo toliau, tuo dažniau mano ranka atsitrenkdavo į lu- 
bas, galiausiai lubos tapo tokios žemos, kad toliau einant 
teko gerokai pasilenkti. 

Staiga iškelta ranka nieko nebeužčiuopė. Sustojau ir 
pažvelgiau viršun. 

Man pasirodė, kad pro lubas prasismelkia silpna, vos pa- 
stebima šviesa. Gal ten šachtos anga, o galbūt čia koks nors 
šulinys? 

Išsitiesiau visu ūgiu ir abiem rankomis perbraukiau virš 
galvos: čia būta keturkampės užmūrytos angos. 

Pamažu pradėjau skirti patamsy kažką panašaus į vos ryš- 
kėjančias gulsčiai padėto kryžiaus apybraižas, galiausiai ap- 
čiuopiau jo skersinį, prisitraukiau ir užlipau viršun. 

Dabar stovėjau ant kryžiaus, bandžiau susiorientuoti. 

Tikriausiai čia baigiasi geležiniai sraigtiniai laiptai, jei tik 
lytėjimas manęs neapgauna. 

Ilgai, neapsakomai ilgai teko grabinėtis aplinkui, kol pa- 
vyko surasti kitą laiptelį, tuomet pakilau aukščiau. 

Iš viso būta aštuonių pakopų, kiekviena jų, beveik sulig 
žmogaus ūgiu, kilo vis aukščiau. 

Laiptai kilo į palubę, sakytum apkaltą lentelėmis, pro 
kurių taisyklingų, susikertančių linijų tarpus iš viršaus smel- 
kėsi šviesa — ją jau anksčiau, eidamas tuneliu, buvau pa- 
stebėjęs. 

Atsilošiau kiek galėdamas, kad iš toliau galėčiau pažvelg- 
ti į linijų išsidėstymą, ir nustebęs pamačiau, kad jos sudaro 
taisyklingą šešiakampį — taip, kaip sinagogose. 

Kas tai? 

Staiga supratau: tai liuko durys, pro kurių kraštus smel- 
kiasi šviesa! Šešiakampės žvaigždės pavidalo medinės durys. 

Įsirėmiau nugara į plokštę, kilstelėjau viršun — kitą aki- 
mirką jau stovėjau kambaryje, užlietame ryškios mėnesie- 
nos. 

Jis buvo labai mažas, visiškai tuščias, tik kampe stirksojo 
šūsnis skudurų, čia buvo tik vienas langas - tankiomis gro- 
tomis. 

Kad ir kaip nuodugniai apčiupinėjau visas sienas ir kam- 
pus, vis dėlto nepavyko aptikti nei durų, nei kitokio įėjimo, — 
čia buvo vienintelis įėjimas, tas, kuriuo ką tik pasinaudojau. 

Lango grotos buvo per tankios, kad galėčiau iškišti galvą, 
bet kai ką aš pamačiau. 

Šis kambarys buvo maždaug ketvirtame aukšte - aplink 
stovėję trijų aukštų namai buvo kur kas žemesni už jį. 

Būčiau galėjęs apžvelgti tik nedidelę vienos gatvės pusės 
atkarpą, tačiau mėnulis švietė tiesiai į akis ir akino, o namai 
metė tokius tamsius šešėlius, kad neįstengiau atpažinti jų 
detalių. 

"Tačiau ši gatvė tikrai buvo žydų kvartale, nes kitoje gat- 
vės pusėje visi langai buvo užmūryti, juos buvus čia liudijo 
išlikę karnizai, — tik gete namai stovėjo galiniais fasadais į 
gatvę. 

Bergždžiai kankinausi mėgindamas atspėti, kokiame pa- 
state dabar atsidūriau. 

Galbūt tai graikų bažnyčios apleistas šoninis bokštelis? O 
gal šis pastatas prisišliejęs prie atnaujintosios sinagogos! 

"Tačiau aplinka buvo kitokia. 

Apžvelgiau kambarį: nieko, kas galėtų sukelti kokių nors 
minčių. Sienos ir lubos plikos, tinkas ir kalkės seniai nutru- 
pėję, nė vieno vinies, jokios kitos žymės, kuri liudytų, kad 
čia kada nors gyventa. 

Grindis ligi kulkšnių dengė dulkės, tarsi čia dešimtme - 
čiais niekas kojos nebūtų kėlęs. 

Šlykštėjausi paliesti kampe suverstą šlamštą. Kertėje bu- 
vo tamsu, tad negalėjau atskirti, kas ten sumesta. 

Iš tolo tai buvo panašu į skarmalų šūsnį. 

O gal ten pora senų juodų kelioninių krepšių? 

Ištiesiau koją, man pavyko kulnu užkabinti kažką ir stum- 
telėti į mėnulio šviesos juostą, krentančią skersai kambario. 
Atrodė, lėtai išsivynioja platus tamsus kaspinas. 

Kažkas, tarsi akis, tvykstelėjo šviesoje! 

Tikriausiai metalinė saga? 

Pamažu paaiškėjo: iš krūvos ištraukiau savotišką senoviš- 
ko modelio rankinę. 

Dar tenai gulėjusi maža šviesi dėžutė ar kažkas panašaus 
atsirito ligi mano kojos ir pasklido dėmėtais sluoksniais. 

Kiek stumtelėjau koja, lapelis nulėkė į sieną. Paveikslas? 

Pasilenkiau — kurpius, laikantis monetą, Pagatas!* 

"Tai, ką palaikiau šviesia dėžute, buvo tarokos kortų malka. 

Pakėliau ją. 

Kas dar galėtų būti juokingiau — kortų malka šioje visų 
apleistoje skylėje? 

Keista, tačiau nusišypsot pavyko tik per jėgą. Lengvas šiur- 
pulys perbėgo kūnu. 

Ieškojau paprasčiausio paaiškinimo, kaip kortos galėjo pa- 
tekti čia, ir kone automatiškai skaičiavau jas. Buvo visa mal- 


* Pagatas (iš it. bagattino) — taip vadinosi senovinė Venecijos moneta, vėliau — 
viena iš tarokos (taro) kortų (vert. past.). 

ka: septyniasdešimt aštuonios kortos. Tačiau net ir skaičiuoti 
buvo nelengva, kortos buvo tarsi ledinės. 

Iš jų sklido stingdantis šaltis ir, kai visas suspaudžiau ran- 
koje, vos galėjau atgniaužti pirštus, jie staiga sustingo nuo 
šalčio. Vėl mėginau ieškoti logiško paaiškinimo: mano ap- 
daras plonas, ilgos klajonės be palto ir skrybėlės požeminiais 
tuneliais, žvarbi žiemos naktis, akmeninės sienos, su mėne- 
siena pro grotas plūstantis speigas, — ar to negana, kad da- 
bar pradėčiau stirti. Vis nemenkstantis jaudulys taip pat tu- 
rėjo prisidėti. 

Šalčio bangos ėjo viena po kitos. Sluoksnis po sluoksnio 
vis giliau jos skverbėsi į mano kūną. 

Jutau, kaip mano griaučiai virsta ledu ir kiekvienas kau- 
las tampa metalo gabalu, prie kurio tvirtai prišalę laikosi 
raumenys. 

Negelbėjo nė bėgiojimas ratais, nė kojų ir rankų daužy- 
mas. Sukandau dantis, kad nekaukšėtų taip garsiai. 

Artinasi mirtis, pasakiau sau, tuoj ji uždės man ant viršu- 
galvio šaltas rankas. 

Kaip įmanydamas gyniausi nuo marinančio ledinio miego, 
kuris siautė mane nelyginant gauruotas dusinantis paltas. 

"Tačiau laiškai mano kambaryje, jos laiškai! — tarsi kažkas 
suriko many, - jei numirsiu, juos suras. O ji dėjo į mane tiek 
vilčių! Ji, man padedant, tikėjosi išsigelbėti! Pagalbos! Gel- 
bėkite! Rėkiau pro grotas į tuščią gatvę: 

— Pagalbos! Gelbėkite! Pagalbos! 

Griuvau ant grindų ir vėl kėliausi. Negaliu numirti, ne- 
galiu! Dėl jos, tik dėl jos! Net jei kibirkštis tektų iš kaulų 
skelti tam, kad sušilčiau. 

Čia akys vėl užkliuvo už skudurų kertėje, puoliau ir tir- 
tančiom rankom apsivilkau juos. 

"Tai buvo labai senamadiškas storos, tamsios gelumbės, 
keisto kirpimo kostiumas. 

Nuo jo sklido pelėsių tvaikas. 

Tada atsitūpiau priešingame kampe ir mano oda pamažu, 
labai iš lėto pradėjo šilti. Tik bjaurus pojūtis, kad mano griau- 
čiai suledėję, vis niekaip neišnyko. 

Nejudėdamas tūnojau kampe, o mano akys klajojo: kor- 
ta, kurioje vaizduojamas kurpius, vis dar gulėjo vidury kam- 
bario nutvieksta mėnulio šviesos. 

Ji, kiek galėjau iš tolo matyti, ta akvarelė, buvo nupiešta 
negrabios vaikiškos rankos, vaizdavo vyrą senovės frankų 
drabužiais, žila, trumpai kirpta barzda, iškėlusį aukštyn kai- 
rę ranką, dešine rodantį žemyn. Jo kūno padėtis priminė 
hebrajišką alefo raidę. 

Ar tik to vyro veidas savotiškai neprimena manojo? - ki- 
lo neaiškus įtarimas. Barzda, ji juk visai nedera šioje korto- 
je. Žengiau prie jos ir pakėlęs sviedžiau į šlamšto krūvą kam- 
pe, taip tikėdamasis išsivaduoti iš to vyro veriamo žvilgsnio. 

Dabar ji gulėjo ten ir bolavo tamsoje kaip pilka neryškių 
apybraižų dėmė. 

Prisiverčiau pasvarstyti, ko dabar turėčiau imtis, kad vėl 
sugrįžčiau į savo butą. 

Sulaukti ryto! Pašaukti pro langą praeivius ir paprašyti, 
kad, užlipę kopėčiomis, paduotų man žvakę ar žibintą! Slė- 
gė mintis, kad begalinėje koridorių raizgalynėje be šviesos 
nesurasčiau kelio atgal. Arba, jei langas yra pernelyg aukš- 
tai, kas nors galėtų nuleisti virvę nuo stogo... Viešpatie Aukš- 
čiausiasis, tarsi žaibas persmelkė: supratau dabar, kur esąs — 
kambaryje be įėjimo, su vienu grotuotu langu, Senosios mo- 
kyklos gatvės sename name, kurio visi vengia! Kartą prieš 
daugelį metų vienas žmogus leidosi virve nuo stogo, kad 
pasižiūrėtų pro langą, ir virvė nutrūko. Taip, buvau name, 
kuriame kartą slapstėsi vaiduoklis Golemas! 

Nenusakomas siaubas, kurio bergždžiai bandžiau išveng- 
ti tikėdamasis, kad daugiau neteks priešintis jam pasitelkus 

atsakomybę už laiškus, sukaustė man smegenis ir mano šir- 
dis ėmė stingti. 

Tai tik šaltas vėjas traukia iš to kampo, skubomis karto- 
jau nejudindamas lūpų, kaskart vis greičiau, greičiau, o kvė- 
puojant gerklėje kažkas švilpčiojo, — bet tai nepadėjo: ten 
apačioje šviesi dėmė — ta korta — išsipūtė kaip akytas luitas, 
kaskart priartėdama prie mėnesienos ruožo ir vėl grįždama į 
patamsius. Vėl pasigirdo lašnojimas — lyg įsivaizduotas, lyg 
nujaustas, lyg tikras — kambaryje ir kažkur anapus, ir aplink 
mane, ir giliai mano širdyje, ir vėl tuščioje patalpoje, — tary- 
tum skriestuvas kristų ir smigtų į medį! 

Ir vėl - šviesi dėmė, šviesi dėmė! Korta, pasigailėtina, kvai- 
la, nereikalinga korta, bandžiau įsiteigti, tačiau dabar ji įga- 
vo žmogaus pavidalą — tasai kurpius mano paties veidu tupi 
kampe ir spokso į mane. 


"Taip valandų valandas tupėjau nejudėdamas kampe — 
kiaurai persmelktas šalčio skeletas svetimais suplyšusiais dra- 
bužiais. 

O priešais — taip pat aš. Nebylus ir nejudantis. 

"Taip ir spiginome vienas kitam į akis — atgrasūs veidrodi- 
niai vienas kito atspindžiai. 

Ar ir jis stebi, kaip mėnulio spinduliai lėtai it sraigė slen- 
ka grindimis, lyg nematomo laikrodžio rodyklės, be galo il- 
gai ropščiasi siena kaskart vis labiau blykšdami? 

Prikausčiau jį žvilgsniu ir niekas negalėjo jam pagelbėti, nė 
lėtas tirpimas aušros žarose, besiskverbiančiose pro langą. 

Aš tvirtai jį laikiau. 

Nesitraukdamas nė per žingsnį, grūmiausi su juo dėl savo 
gyvybės, dėl gyvybės, kuri nebepriklausė man. 

Jis vis traukėsi ir mažėjo ir dienai brėkštant vėl pavirto 
popierine korta, atsikėliau ir įsikišau ją į kišenę. 

(Gatvė apačioje vis dar buvo tuščia, nė vieno žmogaus. 

Išnaršiau kambario kampą, dabar nutviekstą ryto švie- 
sos: šukės, surūdijusi keptuvė, sudūlėję skudurai, butelio kak- 
lelis. Atliekos, tačiau, keista, taip pažįstamos! Ir sienos — tie 
plyšiai, jų piešinys — kur esu tai matęs anksčiau? 

Išsitraukiau kortų malką, lyg ir prisiminiau: ar tik ne aš 
pats jas piešiau? Vaikystėje, seniai, prieš daugelį metų? 

"Tai buvo savotiška kortų malka. Su hebrajiškais ženklais. 
Dvyliktas numeris turėjo būti „pakaruoklis“, smilktelėjo 
blankus prisiminimas. Galva žemyn? Rankos už nugaros? 
Peržiūrėjau kortas — taip, štai jis. 

Paskui vėl lyg sapnas, lyg prisiminimas, išnyrantis kaip pa- 
veikslas: aprūkusi mokykla, kuprota, persikreipusi — raganiš- 
kai niūrus pastatas aukščiau pakeltu kairiuoju petimi, kitas 
petys suaugęs su gretimu namu... Keli paaugliai, kažkur — 
dar apleistas šulinys... 

Paskui nužvelgiau savo kūną ir vėl suglumau: senamadiš- 
kas kostiumas man visiškai netiko. Išgąsdino vežimo trink- 
sėjimas, tuoj puoliau prie lango — nė dvasios. Tik mėsininko 
šuo uostinėjo kertinį akmenį. 

Pagaliau balsai! Žmonių balsai! 

Dvi senos moterys lėtai ėjo gatve ir aš, įspraudęs galvą 
tarp grotų, pašaukiau jas. 

Išsižiojusios jos pažvelgė aukštyn, paskui pasitarė tarpu- 
savy. Bet, kai pamatė mane, garsiai šaukdamos leidosi bėgti. 
Supratau: jos palaikė mane Golemu. 

Tikėjausi, kad susibėgs daugiau žmonių ir galėsiu jiems vis- 
ką paaiškinti, tačiau slinko valandos ir tik vienur kitur atsar- 
giai kyštelėdavo koks išblyškęs veidas, žmogus dirstelėdavo 
aukštyn į mane ir pradingdavo apimtas mirtinos baimės. 

Negi turėjau laukti begalę valandų, gal net rytdienos, kol 
pasirodys policininkas — valstybinis aferistas, kaip juos vadi- 
na Cvakas. 

Ne, geriau pats pamėginsiu paieškoti kelio požeminiais 
tuneliais. 

Galbūt dabar, dieną, pro trūkius sienose skverbiasi šviesa? 

Nusileidau kopėčiomis, susiradau kelią, kuriuo vakar bu- 
vau atėjęs — pro sudaužytų plytų krūvas ir įgilintus rūsius už- 
lipau aukštyn laiptų liekanomis ir staiga atsidūriau aprūkusios 
mokyklos prieangyje, kurį neseniai mačiau lyg sapne. 

Iškart užliejo prisiminimų banga: iš viršaus ir iš apačios 
rašalu aptaškyti suolai, skaičiavimo sąsiuviniai, nedarnus dai- 
navimas, berniukas, leidžiantis klasėje karkvabalius, skaiti- 
niai su sumuštiniu, suslėgtu tarp lapų, ir apelsinų žievelių 
kvapas. Dabar buvau tikras: vaikas būdamas čia lankiausi. 
Bet nesustojau pamąstyti, o leidausi toliau. 

Pirmas žmogus, sutiktas Zalniterio gatvėje, buvo persi- 
kreipęs senas žydas žilais peisais. Vos išvydęs mane, jis užsi- 
dengė rankomis veidą garsiai rėkdamas hebrajiškai maldas. 

Į šauksmą iš savo landų susibėgo daug žmonių, nes kilo 
neapsakomas triukšmas. Sukinėjausi ir visur aplinkui mačiau 
besigrūdant žmones perbalusiais, persigandusiais veidais. 

Pažiūrėjau į save ir pamačiau, kad po nakties esu apsiren- 
gęs tais pačiais neįprastais drabužiais, ir, aišku, žmonės gal- 
vojo, kad priešais juos Golemas. 

Įbėgęs pasislėpiau tarpuvartėje ir greit nusiplėšiau apipe - 
lijusius apdarus.Tuoj pat pro šalį pralėkė minia apsiputoju- 
siais snukiais, mosuodama lazdomis ir garsiai klykdama. 


Sviesa 


Tą dieną keletą kartų beldžiausi į Rilelio duris, vis neradau 
ramybės, man reikėjo pasikalbėti su juo ir paklausti, ką reiš- 
kia visi šie nepaprasti išgyvenimai, bet kiekvieną kartą suži- 
nodavau, kad jo dar nėra namie. 

Kai tik jis griš iš žydų rotušės, jo duktė tuoj man prane- 
šianti... 

Ypatinga mergina vis dėlto toji Mirjama! 

Žmogaus tipas, kokio ligi šiol nebuvau regėjęs. 

"Toks neįprastas grožis, kad iš pradžių jo net nepastebi, 
grožis, užgniaužiantis gerklę, kai įsižiūri, žadinantis neįpras- 
tą jausmą, nelyginant tylų baugulį. 

"Tūkstantmečiais formavosi šio veido proporcijos, mąsčiau, 
užsimerkęs matydamas jį prieš akis. 

Svarsčiau, koks brangakmenis tiktų išraižyti gemai, me- 
niškai perteikiančiai šio veido savitumą. 

Jau vien siekiant atkurti išorę — iki melsvumo juodų plaukų 
ir akių neregėtų žvilgesį - viskas gali nueiti perniek. O kaip dar 
reikėtų įrėžti kamėjoje protingo, aiškiaregio veido trapumą ne- 
nusiritant iki buko panašumo pagal meno kanonus? 

Tik mozaika galėtų kiek geriau perteikti, nusprendžiau, 
tačiau kokią medžiagą pasirinkti? Žmogaus gyvenimo neuž- 
tektų tinkamai parinkti. 

Kur tas Hilelis vaikščioja?! 

Ilgėjausi jo kaip mielo seno draugo. Net keista, kaip per 
keletą dienų, kurios praėjo nuo to laiko, kai pirmą kartą 
gyvenime pasikalbėjome, jis tapo man toks artimas. 

Ak, taip, laiškai, jos laiškai, turiu juos geriau paslėpti. Kad 
būtų ramu, jei kada vėl teks ilgėliau nebūti namie. 

Išėmiau juos iš skrynios, kasetėje turėtų būti kur kas sau- 
giau. 

Viena nuotrauka išslydo iš laiškų pluošto. Norėjau nu- 
sukti akis, tačiau nespėjau. 

Brokatu pridengusi nuogus pečius, - kaip tuomet, kai pa- 
mačiau ją pirmą kartą, kai iš Saviolio ateljė ji įbėgo į mano 
kambarį, — dabar ji žvelgė man į akis. 

Baisus skausmas pervėrė mane. Nė žodžio nesuprasdamas 
perskaičiau dedikaciją po nuotrauka ir pamačiau apačioje 
vardą: 

"Tavo Angelina. 


Angelina! 

Ištarus šį vardą, nukrito uždanga, slėpusi mano jaunystės 
metus. 

Pratrūkau aimanom, braukiau nagais oru ir dejavau kan- 
džiodamas rankas — geriau likti neregiu, Viešpatie, geriau 
kaip lig šiol vegetuoti, pusiau gyventi. 

Skausmas varpė krūtinę. Tai buvo keistai salsva kančia, 
tarsi kraujas. 

Angelina! 


"Tas vardas tekėjo mano gyslomis tarsi nepakeliama šiurpi 
glamonė. 

Didžiulėmis pastangomis prisiverčiau sukaupti jėgas ir, 
kaukšėdamas dantimis, įsistebeilijau į nuotrauką tikėdama- 
sis ją įveikti! 

Įveikti! 

Kaip kortos atvaizdą praėjusią naktį. 

Tuomet pasigirdo vyro žingsniai. 

Jis ateina! 

Džiaugsmingai puoliau prie durų ir atlapojau jas. 

Jose stovėjo Šemaja Hilelis, už jo — papriekaištavau sau, 
kad nusivyliau - senasis Cvakas, raudonskruostis, apvaliom 
vaikiškom akimis. 

— Galiu tik džiaugtis matydamas jus sveiką, meistre Per- 
natai, — pasisveikino Hilelis. 

Šaltas „ jus“. 

Speigas, stingdantis speigas pasklido kambaryje. 

Nelabai girdėjau, ką dusdamas iš susijaudinimo pradėjo 
tarškėti Cvakas: 

— Ar jau girdėjote: vėl pasirodė Golemas. Neseniai apie jį 
kalbėjome, prisimenate, Pernatai!? Visas žydų miestas subruz- 
dęs, Fryzlanderis pats savo akimis matė Golemą. Ir vėl, kaip 
visada, viskas prasidėjo nuo žmogžudystės. 

Nustebęs suklusau — nuo žmogžudystės? 

Cvakas linktelėjo galva: 

— Taip, ar jūs dar nieko nežinote, Pernatai? Apačioje ant 
visų kampų iškabinėti didžiuliai policijos atsišaukimai: nu- 
žudytas storasis Cotmanas, vadintas masonu, na, tas gyvy- 
bės draudimo bendrovės direktorius Cotmanas. Suimtas Loi- 
za iš mūsų namo. O raudonoji Rozina dingo. Šiurpą kelia 
tasai Golemas. 

Nieko neatsakęs pažvelgiau į Hilelį — kodėl jis taip įdė- 
miai tyrinėja mane! 

Staiga santūri šypsena truktelėjo jo lūpų kampučius. Su- 
pratau, kad ji skirta man. 

Mielai būčiau iš džiaugsmo puolęs jam ant kaklo. 

Nesusitvardydamas pradėjau puldinėti iš vieno kampo į 


102 Gustav Meyrink 


kitą. Ką pirmiau atnešti? Stiklus? Burgundiškojo butelį? (Tu- 
rėjau tik vieną.) Cigarų? Pagaliau susigriebiau: 

— Kodėl gi nesėdate!? — ir greitai pastūmiau abiem savo 
draugams po krėslą. 

Cvakas kiek suirzo: 

— Ko jūs, Hileli, šypsotės? Gal netikite, kad Golemas vai- 
denasi? Man regis, jūs visai netikite Golemu? 

— Nepatikėčiau, net jeigu čia, kambaryje, prieš save pa- 
matyčiau, — ramiai atsakė Hilelis žiūrėdamas į mane, ir aš 
supratau dvejopą jo žodžių prasmę. 

— Galybės žmonių liudijimai jums niekis, Rileli? - atitraukė 
taurę nuo lūpų Cvakas. — Bet palaukite, prisiminsite mano 
žodžius, pasipils dabar žmogžudystės žydų mieste! Aš tai ži- 
nau. Paskui Golemą seka daug slaptų palydovų. 

— Dauguma panašių dalykų nėra jokie stebuklai, - atsakė 
Hilelis. Jis priėjo prie lango ir pažvelgė žemyn į skudurinin- 
ko prekystalį. — Atlydys visuomet išjudina šaknis. Tiek sal- 
džiąsias, tiek ir nuodingąsias. 

Cvakas linksmai man linktelėjo ir mostelėjo galva į Hilelį. 

— Jeigu tik rabis prabiltų, pasakytų mums tokių dalykų, 
kad plaukai pasišiauštų, — pusbalsiu sviedė jis. 

Šemaja atsisuko. 

— Nesu rabis, nors ir galėčiau taip vadintis. Aš tik vargšas 
archyvaras, žydų rotušėje tvarkantis gyvųjų ir mirusiųjų re- 
gistrą. 

Jutau, kad jo žodžiuos esama slaptos prasmės. Atrodo, ir 
lėlininkas tai nesąmoningai pajuto — jis nutilo ir nebetarė 
nė žodžio. 

— Paklausykite, rabi, atleiskite, norėjau pasakyti: pone Hi- 
leli, — prabilo po kurio laiko nepaprastai rimtai. — Seniai 
norėjau jūsų kai ko paklausti. Bet jūs galite neatsakyti, jei 
nenorite arba negalite... 

Šemaja priėjo prie stalo ir palietė vyno stiklą, jis negėrė, 
galbūt žydų papročiai jam draudė. 

— Nesijaudinkit, klauskit, pone Cvakai. 

— Ar jums žinomas slaptasis žydų mokymas Kabala? 

— Menkai. 

— Girdėjau, kad jis užrašytas ir kad Kabalos galima iš tų 
raštų mokytis, jie vadinasi „Zohar“... 

— Taip, „Zohar“ — „Spindesio knyga“. 

— "Taigi matote, — pyktelėjo Cvakas, - juk tai dangaus kerš- 
to besišaukianti neteisybė: raštas, kuris, sakoma, duoda raktą 
Biblijai suprasti ir kelią į laimę... 

— Betgi tik vieną raktą, — nutraukė jį Hilelis. 

— Gerai, tebūnie vieną! Betgi tas nepaprastai vertingas raš- 
tas yra toks retas, kad prieinamas tik turčiams! Kiek girdėjau, 
tėra vienintelis egzempliorius, kuris, beje, laikomas Londono 
muziejuje. Be to, jis parašytas chaldėjų, aramėjų, hebrajų ar 
dar kokia ten kalba. Ar, pavyzdžiui, aš kada nors gyvenime 
galėsiu išmokti tų kalbų arba nuvažiuoti į Londoną? 

— Ar tai ir būtų karščiausias jūsų troškimų išsipildymas? — 
kiek pašaipiai paklausė Hilelis. 

— Atvirai pasakius, ne, - mažumą sutriko Cvakas. 

— Tada neturėtumėte skųstis, — sausai tarė Hilelis, — kas 
visomis savo kūno dalelėmis negeidžia dvasios taip, kaip dūs- 
tantis geidžia įkvėpti oro, tas neregės Dievo paslapčių. 

„Vis dėlto turėtų būti knyga, nurodanti ne vienintelį, o 
visus raktus kito pasaulio paslaptims spėti“, - šmėstelėjo man 
galvoje, o ranka mechaniškai vartaliojo kortą, tebegulėjusią 
mano kišenėje, bet man nė nespėjus suformuluoti klausi- 
mo, Cvakas jį jau išsakė. 

Hilelis nusišypsojo tarsi sfinksas: 

— Į kiekvieną klausimą, kurį žmogus užduoda, jam bema- 
tant atsakoma, jei tik to trokšta jo dvasia. 

— Ar jūs suprantate, ką jis turi omenyje? — kreipėsi į mane 
Cvakas. 

Aš neatsakiau, negana to, sulaikiau alsavimą, kad nepra- 
leisčiau nė vieno Hilelio žodžio. 

Šemaja tęsė: 

— Visas gyvenimas yra ne kas kita, kaip įgiję pavidalą klau- 
simai, kuriuose glūdi atsakymo daigas, ir atsakymai, kuriuos 
apvaisina klausimai. Tiktai bepročiai to nesuvokia. 

Cvakas smogė kumščiu į stalą. 

— Taigi klausimai, kurie kaskart skamba vis kitaip, ir atsa- 
kymai, kuriuos kiekvienas supranta savaip. 

— Apie tai ir kalba, — draugiškai tarė Hilelis. — Visus žmo- 
nes tuo pačiu vaistu gydyti — tai gydytojų privilegija. Klau- 
siantys gauna tokį atsakymą, kokio reikia, kitaip nerastų ke- 
lio, kurio ieško. Manote, žydų raštą atsitiktinai vien priebalsės 
sudaro? Kiekvienas gali įterpti reikalingą balsę, kuri tik jam 
vienam tinkamu būdu atskleidžia prasmę; taip gyvas žodis 
niekada nevirsta sustingusia dogma. 

Lėlininkas puolė gintis: 

— "Tai juk žodžiai, rabi, žodžiai! Norėčiau vadintis Pagat 
ultimo, jei nuo to man būtų geriau. 

Pagat! Žodis trenkė mane kaip žaibas. Vos neišvirtau iš 
kėdės. 

Hilelis išvengė mano žvilgsnio. 

— Pagat ultimo? Kas žino, ar ne taip jūs iš tikro ir vadina- 
tės? — Hilelio žodžiai pasiekė mane iš labai toli. — Niekada 
negali būti tikras dėl tokių dalykų. Beje, jei jau kalbame 
apie kortas, pone Cvakai, ar jūs žaidžiate taroką)? 

— Taroką? Žinoma. Nuo pat mažens. 

— Tad mane stebina, kodėl teiraujatės apie knygą, kurioje 
būtų išdėstyta visa Kabala, - juk jūs tūkstantį kartų laikėte 
ją rankose. 

— Aš? Laikiau rankose? — Cvakas griebėsi už galvos. 

— Taip, jūs. Ar niekad nepagalvojot, kad taro kortų malko- 
je yra dvidešimt vienas koziris, lygiai tiek, kiek hebrajų abė- 
cėlės raidžių? Kitaip nei čekiškose kortose, jose vaizduojami 
aiškūs simboliai: beprotis, mirtis, velnias, Paskutinis teismas. 
Ar jūs, mielas drauge, norite, kad gyvenimas išrėktų jums 
atsakymą tiesiai į ausį. Gal jums ir nebūtina žinoti, kad taro- 
ka, arba taro, reiškia tą patį, ką ir žydų Tora — įstatymas, arba 
senovės Egipto „Iarut“ — paklaustoji, ir senosios persų kal- 
bos „tarisk“ — prašau atsakymo. Tačiau mokslininkams pri- 
valu tai žinoti, nes vis dar tvirtinama, kad taroka atsirado 
Karolio VI laikais. Taigi Pagatas yra pirmoji žaidimo korta, 
lygiai taip ir žmogus yra pirmoji figūra jo paties paveikslų kny- 
goje, savo paties antrininkas: hebrajiškai raidė alefas prime - 
na žmogaus pavidalą, viena ranka ji rodo į dangų, kita že- 
myn, tai reiškia: kaip danguje, taip ir žemėje, kaip žemėje, 
taip ir danguje. Todėl pirma ir pasakiau: kas žino, ar tikrai 
vadinatės Cvakas, o ne Pagatas, — neprisišaukite bėdos. 

Hilelis įdėmiai žvelgė į mane, spėjau, kad jo žodžiai kas- 
kart grindžia pagrindą naujoms prasmėms. 

— Neprisišaukite bėdos, pone Cvakai! Taip galima atsi- 
durti tokiuose tamsiuose užkaboriuose, iš kurių nebegrįžta- 
ma, jei tik nesi pasiėmęs drauge talismano. Legenda pasako- 
ja: kartą trys vyrai nusileido į tamsos karalystę, vienas jų 
išprotėjo, antras apako ir tik trečiasis, rabis ben Akiba, grį- 
žo sveikas ir pasakė, kad buvo sutikęs save patį. Ne vienas, 
galite atkirsti, buvo sutikęs save, pavyzdžiui, Gėtė — daž- 
niausiai ant tilto arba ant siauro, link upės brastos vedančio 
tako, ir neišprotėjo dėl to. Tačiau ten būta tik jų pačių są- 
monės atspindžių, o ne tikrojo antrininko, ne to, kurį vadi- 
name „kapų dvelksmu“ — „Habal Garminas“ — ir apie kurį 
parašyta: „Kaip jo nemirtingi griaučiai kapan atguls, taip ir 

prisikels Paskutiniojo teismo dieną“. — Hilelio žvilgsnis vis 
giliau gręžėsi man į akis. - Mano senelė pasakodavo: jis gy- 
vena aukštai viršum žemės, kambaryje be durų, su vienu 
langu, pro kurį neimanoma bendrauti su žmonėmis. Kas su- 
gebės užkerėti ir prisijaukinti jį, tas gyvens santaikoje su sa- 
vimi... O kas dėl tarokos, tai jums, kaip ir man gerai žino- 
ma, kad kiekvienam lošėjui kortos krenta kitaip, o partiją 
laimi tas, kuris geriau sulošia koziriais. Betgi eikim jau, po- 
ne Cvakai! Eikim, kitaip išgersite visą meistro Pernato vy- 
ną, ir nė kiek jam pačiam neliks. 


Vargas 


Prieš mano langą užvirė snaigių kautynės. Pulkai snaigių, 
mažyčių kareivėlių baltomis puriomis milinėmis, vienas po 
kito skriejo kas minutė už stiklo ta pačia kryptimi, tarsi 
spruktų nuo itin pavojingo priešo. Paskui jos staiga liau- 
davos lėkusios, jas apnikdavo keistas įniršis, ir jos leisda- 
vosi atgal, kol iš viršaus ir iš apačios neužpuldavo jų nau- 
jos priešo armijos ir viskas susimaišydavo didžiuliame 
sūkuryje. 

Man rodosi, nuo pastarųjų keistų mano išgyvenimų pra- 
ėjo mėnesiai ir, jei ne kaskart vis nauji gandai apie Golemą, 
verčiantys prisiminti tai, abejonėms apnikus, būčiau linkęs 
manyti, jog buvau ištiktas dvasios aptemimo. 

Iš visų aplink mane išaustų margų arabeskų spalvingumu 
išsiskyrė Cvako pasakojimas apie vis dar neišaiškintą vadi- 
namojo masono žmogžudystę. 

Man atrodė ne visai pagrįsta sieti tai su raupsuotu Loiza, 
nors ir negalėjau visiškai atsikratyti kai kurių įtarimų, pir- 
miausia dėl neaiškių garsų, kuriuos tą naktį Prokopas esą 
išgirdo sklindant pro kanalo grotas. Tiesa, paskui matėme 
tą vaikiną „Loizičeke“, o riksmas iš po žemių galėjo būti tiek 
juslių apgaulė, tiek ir pagalbos šauksmas. 

Snaigių sūkuriai akino, akyse mirguliavo šviesios juostos. 

Vėl ėmiausi gemos. Vaškinį Mirjamos veido modelį reikėjo 
kruopščiai atkurti melsvai švytinčiame selenite. 

Džiaugiausi, kad malonaus atsitiktinumo dėka tarp savo 
mineralų aptikau tinkamą. Juodos spalvos raginukės matrica 
teikė akmeniui reikiamą atspalvį, o jos kontūrai taip gerai 
tiko, tarsi pati gema būtų atkartojusi subtilų Mirjamos at- 
vaizdą. Tiesa, iš pradžių rengiausi išraižyt kamėją ir joje pavaiz- 
duot Egipto dievą Ozyrį ir hermafrodito viziją iš „Ibbur“ kny- 
gos, kuri man anuomet taip ryškiai įsirėžė atmintin, bet 
pamažu, įrėžęs pirmuosius rėžius, įžvelgiau tiek panašumo į 
Šemajos Hilelio dukterį, kad atsisakiau ankstesnių planų. 

„Ibbur“ knyga! 

Susijaudinęs padėjau plieninį grifelį. Sunku patikėti, kad 
per tokį trumpą laiką mano gyvenime tiek visko įvyko. 

Kaip ir kiekvieną žmogų, staiga atsidūrusį beribėje dyku- 
moje tarp smėlynų, mane apėmė baisinga vienatvė, atsky- 
rusi nuo kitų žmonių. 

Ar su kuriuo nors draugu — be Hilelio - galėčiau pasikal- 
bėti apie tai, ką patyriau? 

"Iyliomis naktimis sugrįždavo prisiminimai, kaip visą jau- 
nystę, dargi ankstyvąja vaikyste pradedant, mane kamavo 
nepasotinamas stebuklo, esančio anapus ir lydinčio ligi mir- 
ties, troškimas, tačiau jo išsipildymas užklupo kaip viesulas 
ir savo svoriu prislėgė mano sielos džiugesį. 

Nuo tos akimirkos, kai kiek atsigavau ir jau galėjau tai, 
kas įvyko, pajusti kaip visa apimantį dabarties vyksmą, ma- 
ne be paliovos krėtė drebulys. Kad tik dar ko nors neatsitik- 
tų! Kad spėčiau pasimėgauti apėmusiu mane nenusakomu 
anapusybės tviskesiu! 

Aš tai įveikiau! Dabar galėjau nueiti į miegamąjį ir atida- 
ryti kasetę, kurioje guli padėta knyga „Ibbur“, palikta to, 
kuris yra nematomas! 

Ar seniai tai buvo, kai virpančia ranka dėjau čia Angeli- 
nos laiškus! 


Duslius dunkstelėjimus, kai vėjas kartkartėmis nublokš- 
davo nuo stogų sniego luitus, keitė mirtinos tylos pauzės, 
nes sniego danga ant grindinio sugerdavo bet kokį garsą. 

Norėjau dirbti toliau, bet staiga iš gatvės apačioje išgir- 
dau ataidint plieninius kanopų kirčius, tikriausiai skelian- 
čius kibirkštis iš grindinio akmenų. 

Langų atverti buvo neįmanoma, ledas aptraukė rėmus, 
prikaustydamas juos prie mūro, stiklai ligi pusės buvo už- 
nešti sniegu. Mačiau tik, kaip Charousekas ir skudurinin- 
kas Vasertrumas, atrodo, draugiškai kalbėjęsi, pasisuko, ma- 
čiau, kaip sutrikus mainėsi jų veidų išraiškos, kaip visai 
suglumę žiūrėjo į karietą, kurios aš negalėjau matyti. 

Atvažiavo Angelinos vyras, dingtelėjo man, ji pati juk ne- 
gali savo ekipažu atvažiuoti pas mane čia, į Gaidžio pasažą, 
visiems matant! Tai būtų visiška beprotybė! Bet ką turėčiau 
atsakyti jos vyrui, jei jis pasirodytų čia ir pradėtų klausinėti? 

Neigti, viską paneigti! 

Staiga sumečiau: tai gali būti tik jos vyras. Jis gavo anoni- 
minį Vasertrumo laišką, kuriame pranešama, kad ji lankosi 
čia, su kažkuo susitikinėja, o ji tikriausiai teigusi, kad užsa- 
kė pas mane gemą ar ką kita. Staiga pasigirdo smarkus bel- 
dimas į duris — tai buvo Angelina. 

Ji nepasakė nė žodžio, tačiau jos veido išraiška rodė, kad 
nebenori nieko slėpti. Dainelė sudainuota. 

Vis dėlto kažkas manyje priešinosi tokiam spėjimui. Ne- 
galėjau patikėti, kad būčiau apsigavęs manydamas galįs pa- 
gelbėti jai. 

Pasodinau ją į supamąjį krėslą. Iylėdamas glosčiau jos plau- 
kus, o ji, tarsi pavargęs vaikas, padėjo galvą man ant krūtinės. 

Klausėmės, kaip krosnyje degdamos treška pliauskos, žiū- 
rėjome, kaip grindimis šmėkščioja raudoni atšvaitai, įsiplies- 
kia ir užgęsta, įsiplieskia ir gęsta. 

„Kur širdis iš raudono akmens...“ — ataidėjo. Suklusau: 
kur aš, kiek laiko ji čia sėdi? 

Ėmiausi klausinėt atsargiai, patylom, kad nesujaudinčiau 
ir klausimais neįskaudinčiau jos. 

Pamažu sužinojau, ką reikėjo žinoti, ir sudėliojau visa tar- 
si mozaiką. 

Ar jos vyras žino? 

Ne, dar ne, jis išvažiavęs. 

"Taigi ji susirūpinusi dėl daktaro Saviolio gyvybės, kaip tei- 
singai spėjo Charousekas. Kadangi pavojuje yra Saviolio, o 
ne jos gyvybė, tad ji ir atvyko čia. Supratau, kad ji nebesi- 
ruošia nieko slėpti. 

Vasertrumas antrąkart aplankė daktarą Saviolį. Prievar- 
ta ir grasinimais prasibrovė ligi jo gulinčio ligos patale. 

O toliau? Kas toliau? Ko nori iš jo? 

Ko jis nori? Ji lyg spėjo, lyg sužinojo: jis nori daktarą Sa- 
violį pražudyti. Dabar ji žino ir beprotiškos, nežmoniškos 
Vasertrumo neapykantos priežastį: daktaras Saviolis paska- 
tino savižudybei jo sūnų — akių gydytoją Vasorį. 

Pirma lyg žaibas persmelkusi mane mintis buvo nubėgti 
žemyn pas skudurininką ir viską papasakoti: jog tai Charou- 
sekas slapta jį priveikė, o ne Saviolis, šis buvo tik įrankis. 
„Išdavikas, išdavikas! — sukosi galvoje. — Negi ruošiesi iš- 
duoti tam niekšui vargšą džiovininką Charouseką, kuris nori 
padėti tau ir jai?“ Jaučiausi lyg draskomas į dalis. Tačiau ma- 
ne išvadavo kita mintis: „Kvaily! Visa tavo rankose! Paimk 
tik ant stalo gulinčią dildę, nubėk žemyn ir suvaryk sku- 
durininkui į gerklę, kad išlįstų kitoje pusėje“. 

Mano širdis džiūgavo giedodama padėkos Dievui giesmę. 

— O daktaras Saviolis? — klausinėjau toliau. 

Nėra jokios abejonės, jis nusižudys, jei ji jo neišgelbės. 
Slaugės nepalieka jo be priežiūros, malšina jo skausmus mor- 
fijumi, bet galbūt jis staiga pabus — galbūt kaip tik šią aki- 
mirką — ir, ne, ne, jai reikia važiuoti, nebegalima nė sekun- 
dės gaišti, jai reikia parašyti vyrui, viską prisipažinti, galbūt 
jis pasiliks vaiką, bet Saviolis bus išgelbėtas — šitaip Vaser- 
trumui iš rankų bus išmuštas vienintelis ginklas, kuriuo jis 
nuolat grasina. 

Ji norėtų pati atskleisti paslaptį, kol to nepadarė kiti. 

— Nedarykite to, Angelina! — sušukau galvodamas apie dil- 
dę, net balsas užlūžo nuo džiaugsmingo savo galios pojūčio. 

Angelina norėjo keltis, aš nepaleidau jos. 

— Ir dar — pagalvokite, ar jūsų vyras ims ir tuoj patikės 
skudurininku? 

— Vasertrumas turi įrodymų: mano laiškus, tikriausiai ir nuo- 
trauką, — viską, kas buvo paslėpta ateljė rašomajame stale. 

Laiškai, nuotrauka, rašomasis stalas? Nebežinojau ką da- 
ras, prisiglaudžiau ją ir pabučiavau. 

Jos plaukai kaip auksinis šydas uždengė mano veidą. 

"Tada paėmiau siauručius jos delnus ir greitosiomis papa- 
sakojau, kaip mirtinas Vasertrumo priešas — vargšas čekų 
studentas — norėdamas ją apsaugoti, paėmė laiškus ir dabar 
jie saugiai paslėpti pas mane. 

Ji puolė man į glėbį, juokėsi ir verkė, ir bučiavo mane. 
Nubėgdavo prie durų, grįždavo ir vėl pabučiuodavo. 

Paskui ji pradingo. 

Stovėjau kaip stabo ištiktas vis dar jausdamas jos alsavi- 
mą prie veido. 

Girdėjau, kaip grindiniu nubildėjo karietos ratai, nukauk- 
šėjo arklių kanopos. Po kelių minučių įsivyravo tyla. 

Kaip kape. 
Ir many. 


Staiga tyliai girgžtelėjo durys ir į kambarį įėjo Charousekas. 

— Atleiskite, pone Pernatai, ilgai beldžiau, bet, atrodo, 
jūs negirdėjote. 

Aš tylom linktelėjau. 

— Tikiuosi, nepagalvojote, kad susitaikiau su Vasertru- 
mu, kai neseniai pamatėte mane su juo kalbantis? — pašai- 
pus Charouseko tonas liudijo, jog tai tik piktas pokštas. — 
Jūs turite tai žinoti: man sekasi, tas niekšas mėgina rodyti 
man širdį, meistre Pernatai. Keistas dalykas tasai kraujo bal- 
sas, — pridūrė tarsi sau pusbalsiu. 

Nesupratau, ką jis norėjo pasakyti, tad pamaniau, kad man 
tiesiog pasigirdo. Iš susijaudinimo, kurį ką tik patyriau, ko- 
ne tirtėjau. 

— Jis norėjo padovanoti man paltą, - garsiai tęsė Charou- 
sekas. — Aš, žinoma, padėkojęs atsisakiau. Mane pakanka- 
mai šildo mano oda. Po to dar siūlė pinigų. 

„Ar paėmėte?“ — norėjau paklausti, bet prikandau liežuvį. 

Studento skruostus išmušė raudonos dėmės. 

— Pinigus, savaime suprantama, paėmiau. 

— Pa-ėmėte!? — paklausiau. 

— Nė nemaniau, kad žemėje galėčiau patirti tokį tyrą 
džiaugsmą, — Charousekas akimirką nutilęs nutaisė grima- 
są. — Argi nesijauti pakylėtas matydamas, kad Dievo ap- 
vaizdos valia visame gamtos ūkyje išmintingai ir atsargiai 
viešpatauja ekonominiai svertai, — kalbėjo jis tarsi pastorius 
ir drauge žvangčiojo kišenėje pinigais. — Kaip aukščiausią 
pareigą prisiimu įsipareigojimą visą iki paskutinio skatiko 
man švelnių rankų perduotą lobį išleisti kilniems tikslams. 

Ar tik jis negirtas? 

Staiga Charousekas pakeitė toną: 

— Ar neatrodo jums šėtoniškai komiška, kad Vasertrumas 
pats susimokėjo už savo gydymą? 

Baisi nuojauta persmelkė pagalvojus apie Charouseko kal- 
bas, mane šiurpino jo degančios akys. 

— Palikime kol kas tai, meistre Pernatai. Tvarkykime tai, 
kas svarbiausia. Neseniai čia buvo dama. Tai ji? Kas jai šovė 
į galvą viešai čia pasirodyti! 

Papasakojau Charousekui, kas nutiko. 

— Vasertrumas tikrai neturi jokių įrodymų, — jis džiaugs- 
mingai nutraukė mane, — nors šiandien rytą jis jau buvo 
atėjęs apieškoti ateljė. Keista, kad jūs negirdėjote. Visą va- 
landą jis išbuvo ten. 

Nustebau, iš kur jis visa tai taip gerai žino. Tad paklausiau. 

— Galima? — prieš paaiškindamas jis paėmė nuo stalo ci- 
garetę, prisidegė ir tarė: — Matote, jei dabar atidarytumėte 
duris, susidarytų skersvėjis, traukiantis iš laiptinės, štai ten, 
kur krypsta cigaretės dūmai. Tikriausiai tai vienintelis gam- 
tos dėsnis, kurį ponas Vasertrumas gerai žino, tad dėl viso 
pikto ateljė išorinėje sienoje — namas, kaip žinote, priklauso 
jam — jis įrengė mažą paslėptą atvirą nišą, savotišką ventilia- 
cijos angą, ir įtaisė ten raudoną vėliavėlę. Jei kas nors įeina 
į kambarį arba išeina iš jo, vadinasi, atidaro duris, ir susi- 
daro skersvėjis, ir Vasertrumas tuoj pamato plazdenant vė- 
liavėlę. Žinoma, ir aš tai sužinau, — sausai pridūrė Charou- 
sekas, — kai man svarbu, iš savo rūsio, kuriame vargti man 
maloningai leido likimas, vis-2-vis galiu stebėti ją. Šį žavin- 
gą pokštą su ventiliacija, nors ir patentuotą garbiojo patriar- 
cho, žinau jau daug metų. 

— Iš kur tokia nežmoniška neapykanta jam, kad sekate 
kiekvieną jo žingsnį. Ir dargi daug metų, kaip sakote? - prie- 
kaištingai tariau. 

— Neapykanta? — mėšlungiškai nusijuokė Charousekas. — 
Neapykanta? Ne tas žodis. Dar reikia sugalvot žodį, galintį 
nusakyti mano jausmus. Tiksliau sakant, aš nekenčiu ne jo. 
Aš nekenčiu jo kraujo. Suprantate? Aš kaip laukinis žvėris 
užuodžiu, jeigu žmogaus gyslomis teka bent lašas tokio krau- 
jo, — jis sukando dantis, — ir tai „kartkartėmis“ ateina iš čia, 
iš geto. 

Iš susijaudinimo jis nebegalėjo kalbėti, tad prišoko prie 
lango ir pažvelgė lauk. Girdėjau, kaip jis slopina kosulį. Kurį 
laiką abu tylėjome. 

— Aba, kas gi ten? — staiga šūktelėjo jis ir staigiu mostu 
pakvietė mane. 

— Greičiau, greičiau! Gal turite teatrinius žiūronus ar ką 
panašaus! 

Atsargiai pro užuolaidų tarpus sužiurome apačion. 

Kurčnebylis Jaromiras stovėjo prie skudurininko prekys- 
talio ir, kiek buvo galima spręsti iš gestų, siūlė Vasertrumui 
pirkti mažą blizgantį niekutį, vos įžvelgiamą jo delne. Vaser- 
trumas apžiūrėjo tarsi maitvanagis ir paėmęs pasislėpė savo 
irštvoje. 

"Tuoj ir vėl išlindo visas išbalęs ir griebė Jaromirą už atla- 
pų - prasidėjo grumtynės. Bet tuoj Vasertrumas nurimo, su- 
simąstė įnirtingai kramtydamas skeltą viršutinę lūpą. Metė 
įdėmų žvilgsnį viršun, mūsų link, ir draugiškai įsitempė Ja- 
romirą į savo paskliautę. 

Laukėm ketvirtį valandos, atrodo, jie ilgai tarėsi ir derėjosi. 

Galiausiai kurčnebylis išėjo patenkinta mina ir pasuko sa- 
vo keliu. 

— Ką jie ten turėjo? — paklausiau aš. — Tikriausiai nieko 
ypatinga, vargšas tiesiog įsiūlė tai, ką susielgetavo. 

Studentas nieko neatsakė, tylėdamas jis vėl atsisėdo prie 
stalo. 

Atrodo, jis neteikė didesnės reikšmės tam, ką matėme, 
nes po pauzės tęsė anksčiau pradėtąją kalbą. 

— Taigi, kaip sakiau, nekenčiu jo kraujo. Nutraukite ma- 
ne, meistre Pernatai, jei vėl užsivesiu. Noriu likti santūrus. 
Negaliu švaistytis tauriausiais savo jausmais. Nes tuoj pra- 
blaivėju. Orus žmogus turėtų kalbėti santūriai, o ne su pa- 
tosu, kaip prostitutė ar poetas. Dar niekas nėra iš skausmo 
„laužęs rankų“, nors ir kokie „plastiški“ šie gestai atrodytų 
vaidinant aktoriams. 

Supratau, kad jis kalba bet ką, kad nusiramintų. 

Jam sunkiai sekėsi. Jis nervingai vaikštinėjo po kambarį 
imdamas į rankas pirmus pasitaikiusius daiktus ir išsiblaš- 
kęs vėl juos dėdamas atgal. 

Paskui akimoju vėl grįžo prie savo temos. 

— Iš menkiausių automatiškų žmogaus judesių galima spėti, 
koks yra jo kraujas. Pažįstu vaikų, kurie atrodo į jį panašūs ir 
net yra laikomi jo vaikais, tačiau jie kitos kilties - manęs 
neapgausi. Daug metų nežinojau, jog daktaras Vasoris yra 
jo sūnus, bet, galima sakyti, užuodžiau tai. 

Vaikas būdamas, kai dar nė nenutuokiau, kas mane sieja 
su Vasertrumu, — akimirką jo tiriamas žvilgsnis stabtelėjo ties 
manimi, — jau turėjau šią dovaną. Galima mane spardyti, mušti 
taip, kad sveikos vietos neliktų, galima marinti badu ar ne- 
duoti gerti, kol pradėsiu kraustytis iš proto ir ryti žemę, tačiau 
net ir tada nepradėsiu nekęsti tų, kurie mane kankina. Tie- 
siog negalėčiau to padaryti, neapykanta man svetima. Ar su- 
prantate! Ir vis dėlto esu kiaurai ja persisunkęs. 

Vasertrumas nėra man nieko bloga padaręs, turiu pasa- 
kyti, niekada nemušė manęs, nestumdė, net nekeikė, kai aš, 
gatvės vaikas, šlaisčiausi aplink, gerai tai prisimenu, tačiau 
viskas, kas galėjo paskatinti kerštą ar įniršį, krypo jo link. 
Tik jo vieno! 

Keista, vaikystėje nesu iškrėtęs jam jokių kiaulysčių. Kai 
kiti to imdavosi, aš tuoj pasitraukdavau. Tačiau galėdavau 
valandų valandas stovėti tarpuvartėje ir, pasislėpęs už durų, 
pro plyšius įdėmiai tyrinėti jo veidą, kol nuo nepaaiškina- 
mos neapykantos man aptemdavo akyse. 

"Tuomet, manau, atsirado ir pradėjo stiprėti mano aiškia- 
regystė, persmelkianti visas būtybes, lygiai ir daiktus, kaip 
nors susijusius su juo. Nejučia atmintinai išmokau kiekvieną 
jo judesį: švarko vilkėseną, kaip paima į rankas daiktus, kosti, 
geria ir galybę panašių dalykų — visa tai įsigraužė į mano 
sielą taip, kad dabar iš pirmo žvilgsnio neklystamai atpažįstu 
bet kokį jo pėdsaką. 

Vėliau tai virto kone manija: mesdavau šalin niekuo dė- 
tus daiktus, vos tik man dingtelėdavo, kad jis buvo juos lie- 
tęs, kiti vėlgi tapdavo man labai brangūs, nes lemdavo jam 
bloga. - Charousekas nutilo. Mačiau, kaip beprasmiu žvilgs- 
niu jis žvelgia į tuštumą. Jo pirštai mechaniškai braukė per 
dildę, gulinčią ant stalo. 

— Kai pora užjaučiančių mokytojų surinko pinigų, kad galė- 
čiau studijuoti filosofiją ir mediciną, be to, kai ir pats išmokau 
mąstyti, pamažu pradėjau suvokti, kas yra neapykanta - taip 
stipriai, kaip kad aš nekenčiu, mes galime nekęsti kito tik 
tada, kai jis yra mūsų pačių dalis. 

Kai paskui sužinojau, žingsnis po žingsnio ištyriau, kas bu- 
vo mano motina ir kuo ji galėjo tapti, kadangi dar buvo 
gyva, ir kad mano paties kūnas, - jis nusisuko, kad nematy- 
čiau jo veido, — kupinas šlykštaus jo kraujo, taip, Pernatai, 
kodėl gi ir jums nesužinojus: jis yra mano tėvas! — tada daug 
kas paaiškėjo. Kartais man regis, kad tai savotiškai susiję su 
tuo, jog sergu džiova ir spjaudausi krauju, — mano kūnas 
sukilo prieš mane, prieš tai, kas yra JO, ir su pasišlykštėjimu 
tai išmeta. 

Dažnai neapykanta lydėdavo mane net sapnuose, guo- 
džiamai pagražintuose istorijomis apie visas įmanomas kan- 
kynes, bet aš vis tramdydavau save, nes visa tai turėjo ir 
prėską nepasitenkinimo savimi prieskonį. 

Kai šitaip galvoju apie save, pats stebiuosi, kad pasaulyje 
nėra kitos tokios būtybės, kurios nekęsčiau, kuri keltų man 
pasibjaurėjimą, kaip kad yra su juo ir jo kiltimi, ir mane ap- 
ima šleikštulys — juk galėčiau būti vienas tų žmonių, ku- 
riuos vadina gerais žmonėmis. Tačiau, laimei, yra ne taip. 
Beje, jau sakiau jums tai. 

Nemanykite, jog žiaurus likimas pavertė mane tokiu (tik 
gerokai vėliau sužinojau, kas nutiko mano motinai). Aš išgy- 
venau tokį džiaugsmą, koks toli gražu ne kiekvienam mir- 
tingajam skirtas. Nežinau, ar jums žinomas vidinis, tikras, 
karštas pamaldumas, bent aš to nebuvau patyręs ligi tos die- 
nos, kai Vasoris nusižudė. Stovėjau prie prekystalio ir mano 
akys jam pranešė tą žinią. Jis tarsi bukaprotis, nesusigau- 
dantis šiame pasaulyje, gal valandą stovėjo apatijos apim- 
tas, o raudona kiškio lūpa kiek aukščiau nei įprasta styrojo 
virš dantų ir akys buvo kažkaip savotiškai nukreiptos į vidų, — 
štai tuomet pajutau arkangelo sparnų atblokštą smilkalų kva- 
pą. Žinote tą stebuklingąjį juodosios Dievo Motinos paveikslą 
Iyno katedroje? Puoliau prieš jį ant kelių ir rojaus tamsa 
užliejo man sielą. 

Žiūrėdamas į Charouseką, jo dideles, svajingas ašarų pil- 
nas akis, prisiminiau Hilelio žodžius apie nesuvokiamus tam- 
sos takus, kuriais žengia mirties broliai. 

— Jūsų tikriausiai nedomina aplinkybės, „sutvirtinusios“ 
mano neapykantą ir pavertusios mano protą mokamu teisė- 
ju. Priežastys primena kelio stulpus, tačiau jos tėra tušti ke- 
valai. Jos tėra šampano kamščių pokštelėjimas prie išpuošto 
stalo ir tik neišmanėlis gali palaikyti tai puotos esme. Vaser- 

trumas, kaip įprasta, pasitelkęs visus pragariškus būdus, pri- 
vertė mano motiną visiškai paklusti jo valiai, nors tai buvo 
dar ne blogiausia. Paskui, na, taip, paskui jis pardavė ją į 
viešnamį, bendrai su policijos tarėjais tvarkant prekybos rei- 
kalus, tas jam nebuvo sunku, - tačiau ne todėl, kad ji būtų 
jam įkyrėjusi, visai ne! Žinau jo širdies vingius: jis pardavė 
ją tą pačią dieną, kai apimtas baimės suprato, kaip iš tikrųjų 
ją myli. Tokie kaip jis, jei ir pasielgia iš pažiūros neapgalvo- 
tai, veikia to paties impulso stumiami. Žiurkiška jo prigim- 
tis verčia jį cypčioti kiekvieną kartą, kai kas nors ateina į tą 
atliekų būdelę ir, ką nors išsirinkęs, nusiperka, kad ir už di- 
delį pinigą, — tuomet jis jaučiasi esąs priverstas „atiduoti“. 
Labiausiai jam patiktų įsigraužti į sąvoką „turėti“, o apskri- 
tai idealu būtų visiškai susilieti su sąvoka „nuosavybė“. 

Tąkart jame iškilo tarsi koks baimės kalnas — „nebebūti 
tikram dėl savęs paties“, bijoti to, kad mylėdamas ne tik 
nori, bet ir privalai duoti. Baimė, apimanti pajutus neaprė- 
piamą savo paties esatį, kuri slapta varžo jo valią arba tai, ką 
jis norėjo laikyti valia. Tokia buvo pradžia. Toliau viskas vy- 
ko automatiškai — juk lydeka, pamačiusi prošal plaukiant 
tviskantį daiktą, puola ir praryja jį. 

Parduoti mano motiną Vasertrumui buvo visai natūralus 
veiksmas. Taip jis patenkino savo norus: pinigų troškimą ir 
iškrypėlišką poreikį kankinti save. Atleiskite, meistre Per- 
natai, — staiga Charouseko balsas tapo toks sausas ir aštrus, 
kad aš išsigandau, - atleiskite, kad taip išmintingai postrin- 
gauju, tačiau, kai žmogus lankai universitetą, perleidi per 
rankas aibę puskvailių knygų, automatiškai kartoji kai ku- 
rias bukas formuluotes. 

Prisiverčiau šyptelėti, tačiau puikiai mačiau, kad jis ban- 
do slopinti raudą. 

"Turėčiau kaip nors jam padėti, pamaniau, kad bent kiek 

sušvelninčiau kartų jo vargą. Jam nematant ištraukiau iš 
komodos šimto guldenų banknotą, dar užsilikusį namuose, 
ir įsikišau į kišenę. 

— Vėliau, kai pateksite į geresnę aplinką ir pradėsite gydy- 
tojo darbą, sugrįš ramybė, pone Charousekai, — pasakiau 
norėdamas pakreipti pokalbį kita linkme. — Ar greitai ginsi- 
te doktoratą? 

— Netrukus. Esu įsipareigojęs savo geradariams. Šiaip tai 
nėra reikalo — mano dienos suskaičiuotos. 

Norėjau mandagiai paprieštarauti, kad jis viską matąs per- 
nelyg juodai, bet jis šyptelėjęs atsikirto: 

— Taip bus geriau. Nes koks gi malonumas būti gydytoju 
apsimetėliu ir pavykus gauti bajorystę už mokslingą šulinių 
nuodijimą, — atkirto su tulžinga pašaipa, — antra vertus, kartą 
ir visiems laikams man bus, deja, neleista palaimingai dar- 
buotis šiame žemiškajame gete. - Jis paėmė skrybėlę. - Dau- 
giau nebetrukdysiu. Ar liko dar kas neaptarta dėl Saviolio? 
Rodosi, viskas. Praneškite man, jei sužinosite ką nauja. Bent 
pakabinkit čia, lange, veidrodį, kaip ženklą, kad turėčiau 
jus aplankyti. Pas mane į rūsį jokiu būdu neikite. Vasertru- 
mui tuoj kiltų įtarimas, kad veikiame išvien. Aš, beje, ne- 
kantrauju patirti, ką jis dabar veikia sužinojęs, kad pas jus 
lankėsi dama. Pasakykite, kad taisote jos atneštus pa- 
puošalus, ir supykite, jei jis smalsaus. 

Nebuvo jokios progos perduoti Charousekui banknotą, 
aš paėmiau nuo palangės formavimo vašką ir tariau: 

— Palydėsiu jus laiptais, manęs laukia Hilelis. 

Jis stabtelėjo: 

— Draugaujate su juo? 

— Truputį. Jūs pažįstami? O gal nepasitikite ir juo? — neju- 
čia nusišypsojau. 


— Gink Dieve! 

— Kodėl sakote taip rimtai? 

Charousekas sustojo ir susimąstė: 

— Pats gerai nežinau. Tai kyla iš pasąmonės: susitikęs jį 
noriu pasitraukti nuo šaligatvio ir pulti prieš jį ant kelių, 
kaip prieš kunigą, nešantį ostiją. Matote, meistre Pernatai, 
tai žmogus, kurio kiekvienas atomas yra Vasertrumo prie- 
šingybė. Kai kurie šio kvartalo krikščionys, kaip įprasta, blo- 
gai informuoti ir laiko jį šykštuoliu ir slaptu milijonieriumi, 
nors išties jis yra visiškas vargšas. 

Nustebęs nutraukiau jį: 

— Vargšas? 

— "Taip, galbūt ir už mane labiau skursta. Manau, kad žo- 
dis „imti“ jam pažįstamas tik iš knygų, bet kai kiekvieno 
mėnesio pirmąją dieną jis ateina į rotušę, susirenka ten visi 
elgetos žydai, nes jie žino, kad kiekvienam jis kiek nors duos, 
nors po poros dienų pats su dukterimi badaus. Jeigu tiesa, 
kaip skelbia senosios Talmudo legendos, kad iš dvylikos žy- 
dų kilčių dešimt yra prakeiktos, o dvi šventos, tai jis įkūnija 
tas dvi šventąsias, o Vasertrumas likusias dešimt. Ar paste- 
bėjote, kad Vasertrumas praeinant Hileliui tiesiog persimai- 
no? Įdomu, ar ne! Tokio kraujo neįmanoma sumaišyti, vai- 
kai gimtų negyvi, žinoma, jei gimdyvės lig tol dar nenumirtų. 
Beje, Hilelis yra vienintelis žmogus, prie kurio Vasertrumas 
neranda priėjimo, tiesiog vengia jo kaip ugnies. Supranta- 
ma, nes Hilelis jam yra pati nesuvokiama neaprėpiamybė. 
Galbūt nujaučia, kad šis yra kabalistas. 

Mes leidomės laiptais. 

— Manote, jog ir dabar dar esama kabalistų, kad apskritai ta 
Kabala ko nors verta? — paklausiau nekantraudamas išgirsti jo 
atsakymą, tačiau jis, atrodo, neišgirdo. Pakartojau klausimą. 

Jis staiga šoktelėjo šalin ir parodė laiptinės duris, apkaltas 
dėžių dangčiais: 

— Turite naujų kaimynų - žydų šeimą, tiesa, vargingą; pa- 
kvaišėlį muzikantą Neftalį Šafraneką su dukra, žentu ir vai- 
kaičiais. Sutemus, kai jis lieka vienas su mažosiomis mer- 
gaitėmis, jam pasimaišo protas: jis suriša jų nykščius vieną 
prie kito, kad jos nepabėgtų, sukiša į seną vištų dėžę ir moko 
dainuoti, kad vėliau galėtų užsidirbti pragyvenimui, — moko 
pačių kvailiausių dainų: tuomet traukia iš savo aptemusio 
protelio vokiškus tekstus, ištraukas, kurias kada nors kur 
nors buvo girdėjęs, Prūsijos karo himnus ar dar ką pana- 
šaus. 

Išties laiptinėje sklido keista muzika. Cypčiojo smuiko stry- 
kas, o du plonyčiai vaikiški balseliai traukė melodiją, pana- 
šią į gatvės dainelę: 


Frau Pykšt, 
Frau Pokšt 
Ir frau Keberiokšt 
Viena per kitą 
Vis tarška be paliovos. 


Skambėjo taip kvailai ir kartu komiškai, kad nesusilai- 
kiau nenusijuokęs. 

— Šafraneko duktė kiaušinių turguje stikliukais pardavi- 
nėja mokiniams agurkų sunką, o žentas kiaurą dieną bėgi- 
nėja po įstaigas, — piktai tęsė Charousekas, — ir prašinėja 
senų pašto ženklų. Iš jų atrenka tokius, kur antspaudas 
įspaustas tik ant kraštelio, sudeda į krūvą ir perpjauna. Ne- 
antspauduotas puseles suklijuoja ir parduoda kaip naujus 
ženklus. Iš pradžių šis verslas klestėjo ir kartais duodavo net 
guldeną per dieną, bet kartą susirinko Prahos verslininkai 
žydai ir nusprendė patys tuo užsiimti. Dabar grietinėlė ati- 
tenka jiems. 

— Ar jūs, Charousekai, skurstumėte mažiau, jei gautumė- 
te kiek atliekamo pinigo? — skubomis paklausiau, nes jau 
stovėjome prie Hilelio durų ir aš pasibeldžiau. 

— Ar laikote mane tokiu netikša, kad galite pagalvoti, jog 
būtų kitaip? — paklausė jis sutrikęs. 

Mirjamos žingsniai artėjo, palaukiau, kol ji paspaudė ran- 
keną, tada greitai įkišau banknotą jam į kišenę: 

— Ne, pone Charousekai, nemanau, kad jūs toks, tačiau 
mane galėtumėte laikyti netikša, jei nepadaryčiau šito... 

Nespėjus atsakyti paspaudžiau jam ranką ir įėjęs uždariau 
paskui save duris. Sveikindamasis su Mirjama klausiausi, 
kas vyksta už durų. 

Jis kiek pastovėjo, paskui garsiai sukūkčiojo ir lėtai, ne- 
tvirtais žingsniais, tarsi eitų laikydamasis turėklų, nusileido 
laiptais. 

Lankiausi Hilelio bute pirmą kartą. Jis buvo tuščias tarsi 
kalėjimas. Neįprastai švarios grindys pabarstytos gelsvu smė- 
liu. Jokių kitų baldų — tik dvi kėdės, stalas ir komoda. Prie 
sienų kairėje ir dešinėje — klauptai. 

Mirjama atsisėdo prie lango, o aš vis minkiau rankose vašką. 

— Ar tam, kad atkurtum kieno nors veidą, būtinai reikia jį 
matyti! — nedrąsiai klustelėjo ji vien tam, kad pertrauktų tylą. 

Droviai vengėme vienas kito žvilgsnių. Ji, gėdydamasi to- 
kio skurdaus kambario, nežinojo, kur slėpti akis, o man 
skruostus svilino sąžinės priekaištai, kad per tiek laiko nė 
nepasidomėjau, kaip jie čia abu gyvena. 

"Tačiau ką nors turėjau atsakyti. 

— Gal ne tam, kad atkurtum, o kad pasitikrintum, ar tei- 
singa tavo vidinė rega, — jau tardamas tuos žodžius jutau 
sakąs netiesą. 

Daugybę metų ir aš, kaip didžiuma dailininkų, klaidingai 
maniau, kad, norint kurti meną, reikia tyrinėti gamtą ir sekti 

ja, tačiau tą naktį, kai Hilelis pažadino mane, prabudo ma- 
no vidinė rega: gebėjimas matyti užmerktomis akimis, nyks- 
tantis vos atsimerkus, tas dovis, kurį daugelis tariasi turį, 
nors iš tikrųjų jis suteikiamas tik vienam iš milijono. 

Ir apskritai, ar verta kalbėti apie tai, kad sustabarėjusio- 
mis regimomis priemonėmis galima būtų tiksliai perteikti 
dvasios polėkį! 

Sprendžiant pagal nuostabą jos veide, rodos, Mirjama gal- 
vojo panašiai. 

— Nereikėtų suprasti tiesiogiai, — atsiprašiau. 

Nepaprastai susidomėjusi ji stebėjo, kaip grifeliu gilinu 
formos linijas. 

— Tikriausiai labai sunku viską tiksliai perteikti akmeny? 

— "Tai tik mechaninis darbas. Niekai. 

— Ar galėsiu pamatyti jau baigtą gemą!? — pasiteiravo ji. 

— Ji skirta jums, Mirjama. 

— Ne, ne, neįmanoma, tai... tai... — pamačiau, kaip ner- 
vingai sujudo jos rankos. 

— Negi net tokio menkniekio nepriimtumėt iš manęs? — 
greitai tariau aš. — Norėčiau daug daugiau skirti jums. 

Ji tuoj nusuko veidą į šalį. 

Ar ką nors ne taip pasakiau? Užgavau ją? Gal mano žo- 
džiuose įžvelgė užuominą į jų skurdą? 

Ar galėčiau atitaisyti tai? Ar nebus dar blogiau? 

Žengiau į priekį. 

— Ramiai išklausykite manęs, Mirjama! Prašau. Esu ne- 
paprastai daug skolingas jūsų tėvui, to net neįmanoma ap- 
sakyti... 

Ji nepatikliai dirstelėjo į mane, žinoma, nieko nesuprato. 

— „taip, taip, nepaprastai daug. Daugiau nei gyvybę. 

— Ar turite omeny anuometinį savo nualpimą? Juk tai 
buvo savaime suprantamas veiksmas. 

Spėjau, kad ji nežino, kas sieja mane su jos tėvu. Atsar- 
giai žvalgiau dirvą, kad neišduočiau tai, ką jis nutylėjo. 

— Manyčiau, vidinė pagalba yra daug svarbesnė už išori- 
nę. Kalbu apie tą dvasios įtaigą, kurią žmonės spinduliuoja 
vieni kitiems, ar suprantate, ką sakau, Mirjama? Galima juk 
gydyti ne tik kūną, bet ir dvasią. 

— Ir tai padarė... 

— Taip, tai padarė jūsų tėvas! — aš paliečiau jos ranką. — 
"Tad nesistebėkite, kad karščiausias, širdingiausias mano no- 
ras dabar yra teikti džiaugsmo — jei ne jam, tai bent jo arti- 
majam, tokiam kaip jūs! Ar galite pasitikėti manimi? Ar 
neturit kokio noro, kurį galėčiau išpildyti? 

Ji papurtė galvą: 

— Jūs manote, kad jaučiuosi nelaiminga? 

— Žinoma, ne. Tačiau gal turite kokių rūpesčių, kuriuos 
galėčiau palengvinti? Jūs privalote, girdite! — privalote leisti 
jums padėti. Kodėl jūs abu gyvenate šioje tamsioje, niūrioje 
gatvėje, juk jūs dar tokia jauna, Mirjama, ir... 

— Bet juk jūs pats, pone Pernatai, gyvenate čia, — nutrau- 
kė ji juokdamasi, — kas jus laiko šiame name? 

Suklusau. Taip, taip, visai teisingai. Kodėl gyvenu būtent 
čia? Nebūčiau galėjęs nė sau paaiškinti. Kas mane laiko šia- 
me name! — pakartojau nesąmoningai. Negalėjau rasti jokio 
paaiškinimo ir akimirką nesusivokiau kur esąs. Staiga pasiju- 
tau nutolęs, pakylėtas, esąs sode — čia tvyrojo stebuklingas 
šeivamedžio žiedų kvapas, iš čia matėsi visas miestas... 

— Įaitrinau jūsų žaizdą? Įskaudinau jus? — iš kažkur toli 
mane pasiekė Mirjamos balsas. 

Palinkusi ji baugščiai žvelgė man į veidą. 

Aš taip ilgai sėdėjau lyg sustingęs, kad ji susirūpino. 

Kurį laiką svyravau, paskui sugriuvo užtvara, mane visa 
užliejo, ir aš atvėriau Mirjamai širdį. 

Kaip senam mielam draugui, visą gyvenimą buvusiam ša- 
lia, papasakojau jai, kas man buvo nutikę, kaip iš Cvako 
pasakojimo sužinojau, kad anksčiau buvau praradęs protą 
ir prisiminimus, ir kaip pastaruoju metu kaskart vis dažniau 
atgyja veikiausiai anų laikų vaizdai, kaip sudrebu kaskart 
įsivaizduodamas tą akimirką, kai visa atsivers ir pasijusiu 
vėl lyg draskomas į gabalus. 

Nutylėjau tik tai, kas buvo susiję su jos tėvu, ir savo išgy- 
venimus požeminiuose koridoriuose. Ji, pasislinkusi arčiau, 
klausėsi net nekvėpuodama, įsijautusi, ir tas man buvo ne- 
apsakomai malonu. 

Pagaliau suradau žmogų, kuriam galiu išsipasakoti, kai pri- 
slegia vienatvė. Žinia, yra dar ir Hilelis, tačiau jis pasirodo 
nelyginant debesų properšoje tvykstelintis ir vėl pranyks- 
tantis spindulys, kurio norėdamas neprisišauksi. 

Pasakiau tai, ir ji suprato mane. Ji jautė tą patį, nors jis ir 
buvo jos tėvas. 

Jis nepaprastai ją mylėjo, kaip ir jinai jį. 

— Vis dėlto nuo jo mane tarsi skiria stiklo siena, - prisi- 
pažino Mirjama, — kurios aš negaliu pradaužti. Kiek prisi- 
menu, visada šitaip buvo. Vaikystėje, kai sapnuodavau jį sto- 
vintį prie mano lovos, jis visada vilkėdavo vyriausiojo kunigo 
apdarus: auksinę Mozės plokštę su dvylika žvaigždžių ant 
krūtinės, ir žydrai švytintys spinduliai sklido nuo jo smilki- 
nių. Aš manau, jo meilė yra tokia, kuri prasismelkia ir ana- 
pus kapo duobės, ji per didelė, kad galėtumei ją apimti. Tą 
patį mums kalbantis sakydavo ir mano motina. 

Ji staiga sudrebėjo, visu kūnu perbėgo virpuliai. Norėjau 
pašokti, tačiau ji sulaikė: 

— Nusiraminkite, nieko baisaus, tai prisiminimai. Kai ma- 
ma mirė — tik aš viena žinau, kaip jis ją mylėjo, — buvau tada 
dar visai maža, maniau, uždusiu nuo skausmo ir nubėgau 

pas jį, įsikniaubiau jam į krūtinę, norėjau rėkti, bet ne- 
įstengiau, nes buvau tarsi paralyžiuota, ir tuomet, tuomet — 
man ir dabar šiurpas eina per nugarą prisiminus — jis šyp- 
sodamas pažvelgė į mane, pabučiavo į kaktą ir ranka per- 
braukė prieš akis — ir nuo tada pradingo visi skausmingi 
prisiminimai apie motiną. Neišliejau nė vienos ašaros ją 
laidojant, regėjau saulę danguje, tarsi spindinčią Dievo ran- 
ką, ir stebėjausi, kodėl kiti verkia. Tėvas ėjo paskui karstą 
šalia manęs ir, kaskart man pakėlus akis, tyliai nusišypso- 
davo ir aš jaučiau, koks pasibaisėjimas perimdavo lydin- 
čiuosius tai pamačius. 

— Jūs esate laiminga, Mirjama, tikrai laiminga? Jūsų nė 
kiek nebaugina mintis, kad jūsų tėvas yra visą žmoniją pra- 
nokusi asmenybė? — paklausiau tyliai. 

Mirjama džiugiai papurtė galvą: 

— Aš gyvenu nelyginant palaimingam sapne. Kai jūs, po- 
ne Pernatai, klausėte, ar manęs neslegia rūpesčiai ir kodėl 
mes čia gyvename, aš vos nenusijuokiau. Ar gamta graži? 
Na taip, medžiai žali, dangus žydras, bet visa dar gražiau 
matau užsimerkusi. Negi tam, kad ją matyčiau, turiu sėdėti 
vidur pievos? Truputėlis vargo... badavimo!.. Viltis ir lauki- 
mas tai atsveria tūkstanteriopai. 

— Laukimas? — paklausiau nustebęs. 

— Stebuklo laukimas. Jums tai nežinoma? Ne? "Tad esate 
tikras vargeta. Tai nedaugeliui žinoma? Matote, todėl aš ir 
neišeinu niekur ir su niekuo nebendrauju. Anksčiau turė- 
jau porą draugių, žinoma, žydžių, kaip ir aš, bet mes nesusi- 
kalbėdavome, jos nesuprasdavo manęs, o aš jų. Kai kalbė- 
davau apie stebuklą, jos iš pradžių galvodavo, jog tai pokštas, 
bet kai suprato, kaip tai man svarbu ir kad man stebuklas 
ne tai, kas akiniuotiesiems vokiečiams — natūralus žolės au- 
gimas ir panašiai, bet visiškai priešingi dalykai, tikriausiai 

buvo linkusios laikyti mane pamišėle, bet čia joms sutrukdė 
tai, kad aš moku hebrajiškai ir aramėjiškai, kad mąstau, skai- 
čiau targumus ir midrašus* ir visa, kas su jais susiję. Galiau- 
siai jos rado apibūdinimą, kuris, tiesą sakant, nieko nereiš- 
kė — pradėjo vadinti mane ekscentrike. 

Kai bandydavau paaiškinti, kad Biblijoje ir kituose šven- 
tuosiuose raštuose svarbiausia ir esmingiausia man yra ste- 
buklas, vien tik stebuklas, o ne dorovės ir etikos taisyklės, 
galinčios tapti slaptu takeliu stebuklo linkui, jos atsakydavo 
bendromis frazėmis, nes bijodavo atvirai prisipažinti, kad iš 
tų raštų jos ima tik tai, ką lygiai gerai atspindi ir civilinis 
kodeksas. Vien išgirdus žodį „stebuklas“, joms būdavo ne- 
jauku. Sakydavo, jog žemė slystanti iš po kojų. Tarsi būtų 
kas nuostabiau, nei iš po kojų slystanti žemė! „Pasaulis yra 
tam, kad tartume, jog jo neliko, — girdėjau kartą sakant tė- 
vą, — tik tada prasideda tikrasis gyvenimas“. Nežinau, ką 
turėjo omenyje tardamas žodį „gyvenimas“, tačiau kartais 
jaučiu, jog vieną dieną „pabusiu“, nors nežinau, kaip tada 
jausiuos. Bet prieš tai, manau, turi įvykti stebuklas. 

— O arjau esi kada patyrusi stebuklą, kad dabar taip lau- 
ki? — dažnai klausinėja manęs draugės, ir kai sakau, kad ne- 
su, jos pergalingai džiūgauja. Sakykite, pone Pernatai, ar galė- 
tumėte perprasti tokias širdis? Tad ir nenorėjau prisipažinti 
joms, kad esu patyrusi mažų, visiškai mažutėlių stebuklų, — 
Mirjamos akys sužvilgo. 

Jutau, kaip džiaugsmo ašaros gniaužia jai gerklę. 

— "Tačiau Jūs suprasite mane: dažnai ištisas savaites ir mė- 
nesius gyvendavome stebuklu. Kai namie nelikdavo duo- 
nos nė kriaukšlelio, nė trupinėlio, žinodavau: atėjo ta va- 
landa! Atsisėsdavau tada čia ir laukdavau, laukdavau, kol 


* Senojo Testamento komentarai (vert. past.). 

kone pradėdavau dusti stipriai plakant širdžiai. Ir tada, kai 
mane tarsi kas pastūmėdavo, nubėgdavau žemyn - lėkda- 
vau kiek įkabindama skersai išilgai gatve, kad tik sugrįžčiau 
anksčiau nei tėvas. Ir kaskart atrasdavau pinigą. Kartais ma- 
žesnį, kartais stambesnį, bet visada tiek, kad galėčiau nu- 
pirkti tai, kas būtina! Dažnai guldenas gulėdavo vidury gat- 
vės, iš tolo matydavau jį tviskant, o žmonės eidavo pro šalį, 
užmindavo, paslysdavo ant jo, tačiau nepastebėdavo. Dėl 
to kartais taip išpuikdavau, kad neidavau iš namų pirma 
neapieškojusi grindų virtuvėje, tarsi pinigai arba duona ga- 
lėtų kristi iš dangaus. 

Pagalvojęs apie tai, aš nusišypsojau iš džiaugsmo. 

Ji tai pastebėjo. 

— Nesijuokite, pone Pernatai, — paprašė. — Patikėkite, aš 
žinau, kad tie stebuklai kaskart bus didesni ir vieną dieną... 

— Aš visai nesijuokiu, Mirjama, — nuraminau ją. — Nė 
negalvoju! Labai džiaugiuosi, kad jūs ne tokia kaip kiti, 
veiklos besiimantys paskatinti įprastinių priežasčių, o mes 
juk tokiais atvejais sušunkame: dėkui Dievui, šįkart viskas 
kitaip. 

Ji ištiesė man ranką: 

— Jūs, pone Pernatai, juk niekam nepasakysite, kad nori- 
te padėti man, - tiksliau, mums! Dabar, kai žinote, kad taip 
galite atimti man galimybę patirti stebuklą? 

Pažadėjau jai. Tačiau širdies gilumoje pasižadėjau kitką. 
Atsivėrė durys ir įėjo Hilelis. 

Mirjama apkabino jį, jis pasisveikino su manimi. Nuošir- 
džiai ir draugiškai, tačiau šaltai tardamas „Jūs“. 

Jis buvo apimtas tarsi lengvo nuovargio ar netikrumo. O 
gal man tik pasirodė? 

Galbūt dėl to, kad kambaryje tvyrojo prietema. 

— Tikriausiai patarimo atėjote, — pradėjo jis, kai Mirja- 

ma paliko mus vienus. — Dėl reikalų, susijusių su nepažis- 
tamąja! 

Nustebęs norėjau pertraukti jį, bet jis neleido man prasi- 
žioti. 

— Sužinojau tai iš studento Charouseko. Užkalbinau jį gat- 
vėje, nes atrodė labai pasikeitęs. Jis viską man papasakojo — 
jo širdis kupina džiaugsmo. Ir tai, kad davėte jam pinigų. Jis 
įdėmiai žvelgė į mane, kalbėjo pabrėždamas kiekvieną žodį, 
bet aš nesupratau, ką tai galėtų reikšti. 

— Žinia, per tai iš dangaus nukrito pora lašų laimės dau- 
giau, ir šiuo atveju tai galbūt net nepakenks, tačiau... — jis 
akimirką susimąstė. — Tačiau kartais šitaip kitiems pridaro- 
ma ir skriaudų. Ne taip lengva padėti, kaip jūs galvojate, 
mielas drauge! Kitaip labai lengva būtų atpirkti pasaulį. Ar 
jums taip neatrodo? 

— Oarjūs, Hileli, nešelpiate vargšų? Ar neatiduodate vis- 
ko, ką turite? — paklausiau. 

Jis šypsodamas papurtė galvą. 

— Regis, per vieną naktį tapote talmudininku, jei klausi- 
mu atsakote į klausimą. Tai išties sunku būtų paneigti. 

Jis sustojo tarsi laukdamas atsakymo, bet aš ir vėl nesu- 
pratau, ko jis iš tiesų laukia. 

— Beje, grįžtant prie temos, — pakeitęs toną tęsė jis, — aš 
nemanau, kad jūsų globojamai damai šiuo metu grėstų pa- 
vojus. Leiskite įvykiams klostytis savaime. Sakoma, kad iš- 
minčius numato ateitį, tačiau, man rodos, išmintingiau bū- 
tų palaukti ir pažiūrėti, kas vyks toliau. Gal, palankiai 
susiklosčius aplinkybėms, Aronas Vasertrumas susitiks su 
manimi, bet tai turi įvykti jo valia, aš nežengsiu nė žingsnio, 
jis turi žengti pirmas. Ar pas jus, ar pas mane - tas pats, tik 
po to galėsiu su juo kalbėtis. Nuo jo pareina, klausys jis ma- 
no patarimo ar ne. Aš nusiplaunu rankas. 

Sunerimęs mėginau išskaityti ką nors jo veide. Dar nie- 
kada jis nekalbėjo taip šaltai ir net rūsčiai. Tačiau tose juo- 
dose, giliai įdubusiose akyse glūdėjo praraja. „Nelyginant 
mus skirtų stiklinė siena“, - prisiminiau sakius Mirjamą. 

Man teliko netarus nė žodžio paspausti jam ranką ir išeiti 
pro duris. 

Jis palydėjo mane ir, kai lipdamas laiptais grįžtelėjau, pa- 
mačiau jį tebestovint ir draugiškai man linkčiojant, tarsi būtų 
norėjęs kažką pridurti, bet negalėjęs. 


Baimė 


Ketinau pasiimti paltą ir lazdą ir eiti pietų į nedidelę užeigą 
„Prie senojo Ungelto“, kur Cvakas, Fryzlanderis ir Proko- 
pas, pasakodami vienas kitam beprotiškas istorijas, kasva- 
kar užsisėdėdavo ligi vėlumos, bet, vos įžengiau į kambarį, 
visi sumanymai nuėjo perniek, tarsi kas būtų nuo kūno nu- 
plėšęs skraistę ar kokį kitą dangojų. 

Oras buvo pritvinkęs įtampos. Negalėčiau jos kaip nors 
tiksliau įvardyti, tačiau ji buvo kone apčiuopiama ir per ke- 
letą sekundžių taip persmelkė mane, jog nebežinojau, ko 
griebtis: įžiebti šviesą, užverti duris, atsisėsti ar vaikščioti iš 
kampo į kampą. 

Galbūt kas nors įsmuko čia man nesant ir pasislėpė? Gal 
tai jo baimė, kad bus aptiktas, taip paveikė mane? Galbūt 
čia slapstosi Vasertrumas? 

Praskleidžiau užuolaidas, pravėriau spintą, užmečiau akį 
į gretimą kambarį — nieko. 

Ir kasetė gulėjo nepaliesta kur buvusi. 

Verčiau jau būčiau iškart sudeginęs laiškus, užuot be per- 
stojo drebėjęs dėl jų, nusprendžiau. 

Jau grabinėjau rakto liemenės kišenėje, bet ar tai iš tikrų 
jų taip svarbu? Juk dar galiu palaukt ligi ryto. 

Reikia daugiau šviesos! Bet niekur neradau degtukų. 

Ar gerai užsklendžiau duris? Žengiau porą žingsnių atgal 
ir vėl sustojau. 

Iš kur šita baimė? 

Bandžiau papriekaištauti sau dėl tokios baimės, bet min- 
tys ėmė strigti. Vidur sakinio. 

Staiga užvaldė kvaila mintis: kuo greičiau užsiropšti ant 
stalo, užsitraukti ten krėslą ir, kai tik tas prisiartins, iš vir- 
šaus pokštelėti juo per pakaušį. 

— Bet kad čia nieko nėra, — suirzęs tariau garsiai. — Ar 
kada nors gyvenime taip bijojai? 

Nieko negelbėjo. Oras, kurį traukiau į šnerves, išretėjo ir 
tapo aitrus tarsi eteris. 

Kad bent ką nors būčiau pamatęs, kad ir baisiausia, ką tik 
galima įsivaizduoti, baimė bemat būtų mane apleidusi. 

Bet niekas nesirodė. 

Dairiausi į visus kampus - nieko. 

Visur gerai pažįstami daiktai: baldai, dėžės, lempa, paveiks- 
las, sieninis laikrodis — seni, negyvi, ištikimi draugai. 

Tikėjausi, kad jie atsigaus man pažvelgus ir padės per- 
prasti tą juslių apgaulę, kuri kėlė gerklę gniaužiančią baimę. 

"Tačiau nieko neįvyko. Jie laikėsi įsikibę savo formų. Per- 
nelyg tvirtai, kad tokioje tirštoje prieblandoje galėtų atro- 
dyti natūraliai. 

„Jie sukaustyti kaip ir aš, - dingtelėjo man. - Jie nesiryžta 
net pačiam menkiausiam judesiui“. 

Kodėl netiksi sieninis laikrodis? 

Paspęsta pasala praryja kiekvieną garsą. 

Stumtelėjau stalą ir nustebau išgirdęs girpždesį. 

Kad bent vėjas ūžčiotų apie namus! Bet kur tau. Arba 
malkos spragėtų židinyje. Ugnis buvo užgesusi. 

Orą vis smelkia ta begalinė pasibaisėtina patyka — be per- 
trūkio, be stabtelėjimo, kaip vandens srovenimas. 

Bergždžia visų mano juslių parengtis šuoliui! Baiminausi, 
kad nebeištversiu. Kambaryje pilna akių, kurių negaliu ma- 
tyti, pilna chaotiškai judančių rankų, kurių negaliu paliesti. 

„Tai siaubas, kylantis iš paties savęs, paralyžiuojantis, be- 
formis, tai mūsų proto galias naikinantis neaprėpiamojo Nie - 
ko klaikas“, — suformulavau lėkštą mintį. 

Stovėjau sustingęs ir laukiau. 

"Taip praėjo ketvirtis valandos: gal tai leidžiasi perkalbama, 
gal artinasi prie manęs iš už nugaros, gal galėsiu jį sučiupti? 

Staigiai apsisukau — nieko. 

"Tas pats alinantis Niekas, kurio nebuvo, tačiau tai jis pri- 
pildė kambarį baisingos gyvasties. 

O jei išbėgčiau lauk? Kas sulaikys mane? 

„Tai seks iš paskos“, — tą pat akimirką aiškiai susivokiau. 

Lygiai negalėjo pagelbėti man ir šviesa, tačiau tol ieško- 
jau degtukų, kol suradau. 

Žvakės dagtis vis neįsidegė, ilgai smilko. Mažytė liepsnelė 
nei gaivaliojosi, nei slopo ir, kai galų gale išsikovojo džiovi- 
ninkišką būtį, tviskaliojo nei murzina geltona skarda. Ne, 
geriau jau patamsiai. 

Užpūčiau žvakę ir nenusirengęs išsitiesiau lovoje. Skaičia- 
vau širdies dūžius: vienas, du, trys, keturi... ligi tūkstančio ir 
vėl iš pradžių, — valandos, dienos, savaitės, rodės, bėgo, kolei 
lūpos išdžiūvo, plaukai susitaršė — ir nė sekundės atilsio. 

Nė vienos vienužės sekundės. 

Pamėginau tarti pirmus ant liežuvio pasitaikiusius žodžius: 
„princas, medis, vaikas, knyga“, - karštligiškai kartojau juos, 
kol tapo beprasmiais, pamėkliškais iš barbarų laikų atklydu- 
siais garsais, ir teko įtempti protą, kad galėčiau spėti jų pras- 
mę: „Pr-in-c-as, k-ny-g-a?“ 

Gal išsikrausčiau iš proto? O gal jau numiriau? Apsigrai- 
biau aplink. 

Stokis! 

Sėsk į krėslą! 

Susmukau į supamąjį krėslą. 

Kad greičiau ateitų galas! Kad tik nebejausčiau tų be- 
kraujų baisių patykų! „Aš nenoriu! Aš ne-no-riu!“ — 
sušukau. 

„Ar girdi kas nors?“ 

Susmukau visai be jėgų. 

Negalėjau suprasti, kaip aš vis dar gyvas. 

Spoksojau tiesiai prieš save nebeįstengdamas nė galvoti, 
nė ką nors daryti. 


„Kodėl jis taip atkakliai tiesia man tuos grūdelius?“ — šmės- 
telėjo mintis, nuslopo ir vėl sugrįžo. Nuslopo. Ir vėlei grįžo. 

Pamažu pradėjau įžvelgti priešais save stovint keistą bū- 
tybę, galbūt jau seniai stovint, ir tiesiant man ranką. 

Pilka plačiapetė būtybė, panaši į kresnoką žmogų, sto- 
vėjo pasirėmusi spirale išraižyta gumbuota šviesaus medžio 
lazda. 

"Toje vietoje, kur turėtų būti galva, tvyrojo tiktai tirštos 
miglos debesėlis. Nuo pamėklės sklido salsvas sandalmedžio 
ir drėgno skalūno kvapas. 

Visiškos bejėgystės pojūtis galutinai nuslopino bet kokias 
kitas mintis. Visa, ką nuveikiau per tą ilgą nervus alinan- 
čios kankynės laiką, dabar išvirto mirties siaubu ir įgijo šios 
būtybės pavidalą. 

Savisaugos instinktas sakė man, kad išprotėčiau iš siaubo 
ir baimės, jei pamatyčiau fantomo veidą, perspėjo mane, rė- 
kė man į ausį, ir vis dėlto jis traukė mane tarsi magnetas, aš 
neįstengiau atitraukti akių nuo ūkanos debesėlio ir sten- 
giausi apibrėžti jame akis, burną, nosį, bet kad ir kaip sten- 
giausi, ūkas neprasisklaidė. 


Golemas 135 


Stengiausi mintyse suformuoti kokią nors galvą viršum lie- 
mens, tačiau kaskart susizgribdavau, jog tai tik mano vaizduo- 
tės padarinys. Visi šie vaizdai išsisklaidydavo, vos tik juos su- 
kurdavau. Tik Egipto paukščio ibio galva išsilaikė kiek ilgėliau. 

Fantomo kontūrai tirpo ir liejosi su tamsa, vos pastebi- 
mai susitraukdavo ir vėl išsiplėsdavo ligi ankstesnių apybrai- 
žų, tarsi lėtas alsavimas įgytų schemišką pavidalą, ir tai bu- 
vo vienintelis pastebimas judesys. Į grindis jis rėmėsi ne 
pėdomis, o kaulais, nuo kurių apvaliomis ataugomis tįso pilka 
bekraujė mėsa. 

Pamėklė nejudėdama tiesė man ranką. 

Delne gulėjo pupos dydžio grūdeliai. Raudoni su juodais 
taškeliais palei kraštą. 

Ką turėjau su jais daryti? 

Miglotai nujaučiau tame slypint didžiulę atsakomybę, vi- 
sus žemiškus mastelius pranokstančią atsakomybę už teisin- 
gą pasirinkimą. 

Dvi svarstyklių lėkštės - kiekvienoje po pusę pasaulio — 
kybojo kažkur priežastingumo pasaulyje, ir jei bent dulkelę 
numesčiau ant vienos jų, ji nusvirtų ligi žemės. 

"Tai ir buvo tas baimingai tvyrantis tykojimas, - supratau. 
„Nejudink nė piršto, — patarė protas, - kol iš amžinybės at- 
eis mirtis ir išvaduos tave iš šitos kankynės“. 

Bet ir tada neišvengtum pasirinkimo: tu tiesiog atstum- 
tum grūdelius, girdėjau šnabždesį. Kelio atgal nėra. 

Ieškodamas paramos, apsižvalgiau aplink: gal pamatysiu 
kokį ženklą, iš kurio suprasiu, kaip pasielgti. 

Nieko. 

Ir jokios patarties many pačiame, jokios mintelės — viskas 
mirę, negyva. 

Šią šiurpią akimirką galybės žmonių likimai sklendžia leng- 
vai nelyginant plunksnelės, — supratau. 

Matyt, jau buvo gili naktis, nes nebeskyriau savo kamba- 
rio sienų. 

Visai greta, ateljė, nuaidėjo žingsniai, girdėjau, kaip kaž- 
kas stumdė spintas, traukinėjo stalčius ir su griausmu svai- 
dė juos ant grindų, dingojosi, kad girdžiu Vasertrrumo balsą — 
gargaliuojantį bosą, svaidantį prakeiksmus, bet aš nesiklau- 
siau. Tai priminė man pelių krebždesį. Užsimerkiau. 

Žmonių veidai ilga vora slinko pro mane. Sustingusios 
pomirtinės kaukės užmerktomis akimis: manoji kiltis, ma- 
no paties protėviai. 

Vis ta pati kaukolės forma, atkartojanti jau laidojimo rū- 
siuose glūdinčias kaukoles, — tai plikai skustais pakaušiais, 
tai ilgais plaukais arba trumpai kirptais, tai garbanotais pe- 
rukais, tai viršugalvyje susuktomis plaukų sruogomis — taip 
šimtmečių šimtmečiais, kol bruožai tampa man vis labiau 
atpažįstami, kol galop susilieja į paskutinį — Golemo — vei- 
dą, kuris ir baigia mano protėvių grandinę. 

Tada mano kambario tamsa ištirpo begalinėje tuščioje erd- 
vėje, kurios vidury sėdėjau aš supamajame krėsle, o prieš 
mane vėlei stojo pilka pamėklė su ištiesta ranka. 

Kai atmerkiau akis, aplink dviem besikertančiais ratais, 
sudarančiais aštuonetuką, stovėjo keistos būtybės. 

Viename rate stovinčios vilkėjo violetinius tviskančius ap- 
darus, kitame — rausvus ir juodus. Tai buvo kitos rasės žmo- 
nės, aukšti, nenatūraliai ištįsę, prisidengę veidus šviečian- 
čiomis skarelėmis. 

Iš to, kaip daužėsi krūtinėje širdis, supratau, jog atėjo lem- 
tinga akimirka. Mano pirštai kryptelėjo grūdelių link, ma- 
čiau, kaip suvirpėjo rausvojo rato būtybės. 

Gal man reikėjo pastumti grūdelius? Virpesys persidavė 
ir melsvajam ratui — pamačiau begalvį vyriškį, jis stovėjo, 
kaip ir anksčiau, nejudėdamas. 

Net ir jis sulaikė kvėpavimą. 

Pakėliau ranką dar nežinodamas, ką darysiu, ir trenkiau 
per ištiestą fantomo ranką taip, kad grūdeliai pažiro ant grin- 
dų. Akimirką, trumpą kaip elektros iškrova, buvau prara- 
dęs sąmonę ir pasijutau krintąs į bedugnės gilumą, po to 
tvirtai besiremiąs į žemę kojomis. 

Pilkasis pavidalas buvo jau pradingęs. Lygiai ir rausvojo 
rato būtybės. 

Melsvojo rato pavidalai apspito mane: jų krūtines ženkli- 
no auksiniai hieroglifai, jie nebyliai — tai buvo panašu į prie- 
saiką, — suspaudę smiliumi ir nykščiu, kėlė aukštyn raudo- 
nuosius grūdelius, kuriuos aš išmušiau iš begalvio fantomo 
delno. 

Girdėjau, kaip lauke kruša daužosi į langus, kaip orą per- 
rėžia griausmas. 

Žiemos audra visu beprasmiu įniršiu užgriuvo miestą. Per 
vėtros stūgavimus ritmiškais intervalais nuo upės ataidėda- 
vo dusli kanonada: tai grumdėsi ledų lytys Vltavoje. 

Kambarį be paliovos vienas po kito nutvieksdavo rėžian- 
tys žaibai. Staiga pasijutau toks nusilpęs, kad sutirtėjo ke- 
liai, ir teko atsisėsti. 

— Būk ramus, - aiškiai tarė balsas netoliese, — būk visiškai 
ramus, šiandien Lelšimurimas — Globos naktis. 


Audra pamažu rimo ir kurtinantys garsai virto monoto- 
nišku ledukų barškenimu į stogus. 

Mano sąnarius buvo apėmęs toks silpnumas, kad tik pu- 
siau vokom, pusiau sapnuodamas jutau, kas vyksta aplinkui. 

Kažkas iš rato pasakė: 

— Čia nėra to, kurio ieškote. 

Kitas atsakė nesuprantama kalba. 

Į tai pirmasis vėl tyliai atsiliepė paminėdamas Henocho 

vardą, bet kitko nesupratau — vėjas nuo upės atbloškė aižė- 
jančių lyčių griausmą. 

"Tada vienas atsiskyrė iš rato, žengė prie manęs ir parodė 
hieroglifus ant krūtinės — tokius pačius kaip ir visų kitų — ir 
paklausė, ar galėčiau perskaityti. 

Kai liežuviui kliūvant iš nuovargio atsakiau — ne, jis at- 
statė prieš mane delną ir ant mano krūtinės nušvito užrašas 
lotyniškais rašmenimis: 


CHABRAT ZEREH AUR BOCHER* 


Pamažu jį pakeitė nežinomi rašmenys. Ir aš nugrimzdau į 
gilų miegą be sapnų, kokio nebuvau patyręs nuo tos nak- 
ties, kai Hilelis išlaisvino mano liežuvį. 


* Aušrinės švytėjimo draugija (hebr.), arba romane minimas mistinis Azijos 
brolių ordinas (vert. past.). 


Instinktas 


Pastarosiomis dienomis laikas tiesiog skriete skriejo. Vos iš- 
taikydavau progą pavalgyti. 

Nesutramdomas išorinės veiklos įkarštis nuo ryto ligi vė- 
laus vakaro buvo prikaustęs mane prie varstoto. 

Baigiau gemą, ir Mirjama džiaugėsi nelyginant vaikas. Pa- 
taisiau ir „Ibbur“ knygos raidę „I“. 

Atsilošiau ir nurimęs atgaivinau atminty smulkius šios 
dienos įvykius: ateinanti man patarnauti senutė, rytą po 
audros įsiveržusi į kambarį, pranešė, kad naktį sugriuvęs 
akmeninis tiltas. Keista: sugriuvo tiltas! Galbūt tą akimirks- 
nį, kai aš grūdelius... - ne, ne, nereikia to prisiminti. Visa 
tai turėtų susigulėti, kad labiau panėšėtų į tiesą, tad nu- 
sprendžiau laikyti tai savy ir nežadinti tol, kol nepabus sa- 
vaime. 

Ar seniai čia vaikštinėjau apžiūrinėdamas akmenines sta- 
tulas, ir štai — šimtmečius stovėjęs tiltas virto griuvėsiais. 

Pajutau kone fizinį skausmą pagalvojęs, kad niekada ne- 
bevaikščiosiu juo. Net jei jį ir atstatytų, tai būtų jau nebe 
senasis paslaptingasis akmeninis tiltas. 

Raižydamas gemą ištisas valandas galvodavau apie tai ir, 
savaime suprantama, stengiausi išsaugoti atminty, kaip vai- 
kystėje, o ir vėliau, dažnai žiūrėdavau į ten stovinčią šventą- 

ją Liutgardą ir visas kitas statulas, kurios dabar nugrimzdo į 
riaumojančius vandenis. 

Ir vėl atminty iškilo daug mėgstamų dalykų, kuriuos jau- 
nystėje laikiau savais, atsiminiau tėvą ir motiną, ir daugybę 
mokyklos draugų. Tik namo, kuriame gyvenau, negalėjau 
niekaip prisiminti. 

Žinojau, kad kurią dieną, kai mažiausiai apie tai galvosiu, 
jis vėl iškils man prieš akis, ir džiaugiausi tuo. 

Pojūtis, kad viskas taip natūraliai, paprastai klostosi, tei- 
kė gyvybingumo. 

Kai užvakar ištraukiau „Ibbur“ iš kasetės, nepajutau nie- 
ko ypatinga, ji atrodė kaip bet kuri kita sena, vertingais ini- 
cialais puošta, ant pergamento rašyta knyga. 

Negalėjau patikėti, kad anksčiau žvelgiau į ją kaip į šmėk- 
14! Be to, ji buvo parašyta hebrajiškai, visiškai nesupranta- 
ma man kalba. 

Kada pagaliau nepažįstamasis ateis jos atsiimti? 

Gyvenimo džiaugsmas, kuris slaptingai aplankė mane dir- 
bant, vėl visiškai naujai pabudo manyje ir išsklaidė nakti- 
nius vaidinius, norėjusius klastingai užspeisti mane kampu- 
tyje. 

Skubomis paėmiau Angelinos portretą — buvau jau nu- 
kirpęs jo apačioje įrašytą paskyrimą — ir pabučiavau. 

Tai buvo kvaila ir beprasmiška, bet kodėl gi nepasvajojus 
apie laimę, sustabdančią spinduliuojančią akimirką, ir nepa- 
sidžiaugus ja tarsi muilo burbulais? 

Ar negalėtų įsikūnyti tas troškimas, kurio buvo pertekusi 
širdis? Argi taip neimanoma - ar negalėčiau per naktį tapti 
įžymybe? Lygia jai, tik ne savo kilme? Lygia bent daktarui 
Savioliui? Prisiminiau Mirjamos gemą: nėra jokios abejo- 
nės, jei ir kita gema man pavyktų kaip šitoji, atsidurčiau 
tarp iškiliausių visų laikų menininkų. 


- 

O jei staiga mirtų Angelinos vyras? 

Mane mušė čia karštis, čia šaltis: mažutėlis atsitiktinu- 
mas — ir pati įžūliausia mano svajonė įgautų konkretų pavi- 
dalą. Ant plonyčio, kas akimirką galinčio trūkti siūlo sūpa- 
vosi galinti man į rankas nukristi laimė. 

Negi man nebuvo nutikę tūkstanteriopai didesnių ste- 
buklų? Tai, ką žmonija nė nenutuokė esant. 

Ar joks stebuklas, kad per keletą savaičių atbudo mano 
meniniai gabumai, jau dabar padedantys man iškilti gero- 
kai aukščiau nei vidutinybė? 

Ir tai tik kelio pradžia! 

"Tad ar negaliu pasidžiaugti? 

Negi mistika sietina su norų atsisakymu? 

"Tariau sau „taip“: pasvajosiu dar valandėlę, dar minutę, 
vieną trumpą žmogišką būtį! 

Ir sapnavau atmerktomis akimis: ant stalo sudėti bran- 
gakmeniai didėjo, augo ir iš visų pusių supo mane įvairias- 
palviais kriokliais. Opalo medžiai stiebėsi grupelėmis, jie 
spinduliavo dangišką šviesą, ribuliuojančią melsvais atspal- 
viais, nelyginant didžiulės atogrąžų peteliškės sparnas virš 
neaprėpiamų, pritvinkusių vasaros kvapų pievų, krentant 
lietaus kibirkštims. Mane troškino, savo sąnarius vėsinau 
lediniuose perlamutro uolomis srūvančių upokšnių pur- 
sluose. 

"Tvankos gūsiai, prisotinti žydėjimo ir žiedų, ritosi šlaitais 
ir svaigino mane jazminų, hiacintų, narcizų ir žalčialunkių 
aromatais... 

Neįmanoma tverti! Nepakeliama! Užgesinau vaizdus. Ma- 
ne troškino. Tai buvo rojaus kančios. 

Atplėšiau langą, atkišau kaktą atodrėkio vėjui. Kvepėjo 
artėjančiu pavasariu. 

Mirjama! 

Galvojau apie Mirjamą. Kaip ji laikėsi sienos, kad nepar- 
kristų pasakodama man apie stebuklą, patį tikriausią ste- 
buklą: duonos kepalėlyje, kurį kepėjas pro kepyklos lango 
groteles ištiesė jai, ji rado auksinį pinigą. 

Siektelėjau piniginės. Tikiuosi, šiandien dar nebus vėlu — 
galėsiu jai išburti dar vieną dukatą! 

Ji užeidavo kasdien, kad, kaip sakydavo, palaikytų man 
kompaniją, bet beveik nekalbėdavo, visą ją buvo užvaldę 
stebuklai. Ir sukrėtę ligi širdies gilumos. Ir kai matydavau, 
kaip ji be jokios akivaizdžios priežasties — vien užplūdus pri- 
siminimams, staiga mirtinai išbąla, net lūpos, susimąstyda- 
vau, ar per savo aklumą nebūsiu išjudinęs dalykų, kurių pa- 
dariniai siekia daug toliau, nei tikėjausi. 

O kai prisiminiau paskutinius paslaptingus Hilelio žodžius 
ir susiejau juos su dabartimi, mane nupurtė šaltis. Paskatų 
tyrumas negalėjo būti man pasiteisinimas — tikslas nepateisi- 
na priemonių, tai aš suvokiau. O jei noras pagelbėti tik ta- 
riamai buvo tyras? Ar jame neslypėjo melas? Pasąmoninis 
savimylos troškimas pasipuikuoti gebėjimu tapti gelbėtoju? 
Matyt, ne visai teisingai suvokiau savo norus. Aišku, ir apie 
Mirjamą sprendžiau labai paviršutiniškai. Jau vien tai, kad 
ji buvo Hilelio duktė, išskyrė ją iš kitų merginų. 

Kaip galėjau ryžtis taip kvailai lįsti į vidinį jos gyvenimą, 
kuris nuo manojo skyrės gal kaip dangus nuo žemės! 

Jos veido bruožai daug labiau dera šeštosios Egipto dinas- 
tijos atstovams — nors ir jiems pernelyg dvasingi, - o ne šian- 
dienos supratingojo žmogaus tipui, - jau vien tai turėjo būti 
man perspėjimas. 

„Tik visiškas kvailys nekreipia dėmesio į išorę“, - prisimi- 
niau kažkur skaitęs. Kokie teisingi žodžiai! Kokie teisingi! 

Dabar mudu su Mirjama buvome geri draugai, gal reikė- 

tų prisipažinti, jog tai aš kasdien randu būdą įspausti dukatą 
į jos duoną. 

Tai būtų pernelyg staigus smūgis. Ji būtų priblokšta. 

Negalėjau tam ryžtis, reikėjo elgtis apdairiau. 

Gal kiek susilpninti stebuklą? Nebesprausti pinigo į duo- 
ną, o palikti ant laiptų pakopos, kad atrastų vos pravėrusi 
duris ar panašiai? Galima juk sugalvoti dar ką nors, ne taip 
tiesmukai pasirenkant kitą kelią, svarsčiau aš, galima ste- 
buklą pamažu terpti į kasdienybę. 

Taip! Tai būtų geriausia. 

O gal perkirsti mazgą? Kreiptis patarimo į jos tėvą? Gė- 
dos raudonis išmušė veidą. Tai bet kada galėsiu padaryti, jei 
nerasčiau kitų priemonių. 

Tad negaištant reikia griebtis veiklos! 

Man toptelėjo, kad reikėtų patraukti Mirjamą kuo nors 
nepaprastu, kas bent porai valandų išplėštų ją iš įprastinio 
ritmo bei aplinkos ir suteiktų naujų įspūdžių. 

Galėtume nusisamdyti karietą ir pasivažinėti — kas atpa- 
žintų mus už žydų kvartalo ribų? 

Gal ją sudomintų sugriuvęs tiltas? 

Senasis Cvakas arba kuri nors jos draugė galėtų važiuoti 
kartu, jei ji pamanytų, kad nedera mudviem pasilikti vie- 
niems. 

Tvirtai apsisprendžiau įveikti bet kokį priešinimąsi. 


Tarpdury vos neužšokau ant kažkokio žmogaus. 

Vasertrumas! 

Jis, matyt, žiūrėjo pro rakto skylutę, nes, kai atsitrenkiau 
į ji, stovėjo palinkęs. 

— Manęs ieškote? — šiurkščiai pasiteiravau. 

Jis nesuprantamu žargonu sumurmėjo keletą atsiprašymo 
žodžių, paskui patvirtino ieškąs. 

Pakviečiau užeiti ir atsisėsti, bet jis, sukdamas rankose 
skrybėlę, liko stovėti prie stalo. Iš jo veido, iš kiekvieno ju- 
desio sklido didelis priešiškumas, kurį jis nesėkmingai ban- 
dė slėpti. 

Niekada dar nebuvau matęs jo taip arti. 

Pasišlykštėjimą kėlė ne nepaprastas jo bjaurumas (tai vei- 
kiau žadino atjautą; jis atrodė tarsi būtybė, kuriai vos gimus 
pati gamta, apimta pasišlykštėjimo ir įniršio, užmynė ant vei- 
do) - kažkas kita, nesuvokiama, kas sklido iš jo paties. 

Kraujas, kaip taikliai pasakė aną kartą Charousekas. 

Automatiškai nusiploviau ranką, kurią buvau padavęs jam 
įeinant. 

Kad ir kaip stengiausi nepatraukti jo dėmesio, vis dėlto 
jis tai pamatė ir tik didžiulėmis valios pastangomis neišsida- 
vė, kokia neapykanta jį užliejo. 

— Dailu čia, - išmikčiojo supratęs, kad nesirengiu pradėti 
pokalbio. 

Ir užsimerkė tarsi paneigdamas savo žodžius, o gal, kad 
išvengtų mano žvilgsnio. Galbūt šitaip tikėjosi suteikti savo 
veidui nerūpestingumo. 

"Turėjau įtempti klausą — jam sunkiai sekėsi kalbėti taisyk- 
linga vokiečių kalba. 

Nesijaučiau esąs įpareigotas jam pagelbėti, tad laukiau, 
ką jis dar pasakys. 

Suglumęs jis paėmė į rankas dildę, kuri mėtėsi ant stalo 
dar nuo to laiko, kai čia lankėsi Charousekas, tačiau bema- 
tant, tarsi gyvatės įgeltas, numetė ją. Mane nustebino pasą- 
moninis jo sielos jautrumas. 

— Žinia, tamstos interesas toks, kad turi būt dailu, — šiaip 
taip išstenėjo svečias, — kai čia tokie vizitai būna. 

Lyg ir pabandė pramerkti akis norėdamas pamatyti, kaip 
paveikė jo žodžiai, tačiau, matyt, susigriebė, jog dar per anks- 
ti, ir tuoj vėl užsimerkė. 

Norėjau užspeisti jį: 

— Turite omenyje tą damą, kuri neseniai buvo atvažiavu- 
si? Sakykite tiesiai, kur taikote? 

Jis kiek padelsė, paskui stipriai suėmė mane už alkūnės ir 
patraukė prie lango. 

Keistas nemotyvuotas veiksmas priminė man, kad prieš 
keletą dienų į savąją irštvą panašiai jis nusitempė ir kurčne- 
bylį Jaromirą. 

Kreivais pirštais suspaudęs, jis laikė blizgantį daikčiuką. 

— Pone Pernatai, kaip jums atrodo, ar galima ką nors pa- 
daryti? 

"Tai buvo auksinis laikrodis taip sulankstytu dangteliu, kad, 
atrodė, kažkas tyčia tai padarė. 

Paėmiau didinamąjį stiklą: lankstai buvo pusiau atlupti, o 
vidinėje dangtelio pusėje, rodos, buvo kažkas išgraviruota. 
Sunkiai įskaitoma, daug naujų brėžių. Pamažu perskaičiau: 


Kar-las Cot-manas. 


Cotmanas? Kur buvau matęs šią pavardę? Cotmanas? Ne- 
galėjau prisiminti. Cotmanas? 

Vasertrumas kone išplėšė lupą man iš rankų: 

— Mechanizmui nieko, pats žiūrėjau. Bet ten korpuse kaž- 
kas negerai. 

— Tereikia kiek palyginti, daugių daugiausia — sulituoti 
poroj vietų. Tai jums galėtų padaryti bet kuris juvelyras, po- 
ne Vasertrumai. 

— Bet aš labiau vertinu solidų darbą. Kaip sakoma, meni- 
nį, — skubiai, kone baimingai nutraukė jis. 

— Na, tebūnie, jei jums tai taip svarbu. 

— Labai svarbu! — balsas lūžinėjo iš susijaudinimo. - Šitą 
laikrodį aš pats nešiosiu. Ir norėčiau rodydamas kitiems pa- 
sakyti: tai pono fon Pernato darbas. 

Pasišlykštėjau: atgrasiai pataikaudamas jis tiesiog lindo į 
akis. 

— Jeigu užsuktumėte po valandos, viskas būtų sutvarkyta. 

Vasertrumas nervingai subruzdo: 

— Nėra reikalo. Nereikia. Trys keturios dienos. Bus gerai 
ir kitą savaitę. Kitaip visą gyvenimą priekaištausiu sau, kad 
skubinau jus. 

Ko jam dar reikia, kad taip jaudinasi? Nuėjau į gretimą 
kambarį ir padėjau laikrodį į kasetę. Viršuje gulėjo Angeli- 
nos nuotrauka. Greitai užvožiau dangtelį, kad Vasertrumas 
nepamatytų. 

Kai grįžau, man pasirodė, kad jis išblyškęs. Įdėmiai pažvel- 
giau ir atmečiau įtarimą: ne, jis tikrai negalėjo matyti! 

— Taigi, tarkime, kitą savaitę, - pasakiau norėdamas baig- 
ti šį reikalą. 

Bet, atrodė, dabar jis niekur nebeskuba — prisitraukė krėslą 
ir atsisėdo. 

Priešingai nei anksčiau, dabar apvalios žuviškos jo akutės 
buvo plačiai atmerktos, įsmeigtos į viršutinę mano lieme- 
nės sagą. 

— Ercgienė, žinoma, sakė jums: jei kas — jūs nieko nežino- 
te. Ne-e? - staiga be jokios įžangos pratrūko jis ir smogė 
kumščiu į stalą. 

Kažko iš tikro baisaus būta staigume, jo gebėjime nuo vie- 
nos kalbos manieros pereiti prie kitos, nuo pataikūniškų to- 
nų peršokant prie brutalių, ir aš pagalvojau, jog tikriausiai 
daug žmonių, ypač moterų, tokiu akimirksniu atsidurdavo 
jo valdžioje, nors jo ginklai, kuriuos galėtų prieš juos panau- 
doti, buvo gana menki. 

Norėjau pašokti, griebti jį už atlapų ir išsviesti pro duris, 
tačiau sumečiau, kad protingiau būtų iš pradžių bent iš- 
klausyti. 


„ 

— Atrodo, nelabai suprantu, ką turite omeny, pone Vaser- 
trumai, — pasistengiau nutaisyti kuo bukesnę miną, — erc- 
gienė!? Kas tai yra „ercgienė“? 

— Ar man jus vokiečių kalbos mokyti? — šiurkščiai atrėžė 
jis. — Jei bus reikalas, jums juk reikės teisme ranką pakelti. 
Supratote mane! Aš jums tai sakau! - Jis pradėjo rėkti: — O 
man į akis neneigsite juk, kad ji iš ten, - jis nykščiu dūrė 
ateljė link, — kaip kilimu perskrido pas jus — ir tiek! 

Įniršis užtemdė man akis, čiupau niekšą už atlapų ir pa- 
purčiau: 

— Jeigu dar bent žodį ištarsite tokiu tonu, aš jums visus 
kaulus sulaužysiu! Aišku? 

Jis kaip maišas susmuko krėsle ir suvapėjo: 

— Kas yra? Kas yra? Aš nieko tokio... 

Norėdamas nusiraminti žingsniavau po kambarį pirmyn 
atgal. Nesiklausiau, ką jis šniurkščiojo atsiprašinėdamas. 

Paskui atsisėdau jam priešais, galutinai nusprendęs kartą 
visiems laikams išsiaiškinti su Angelina susijusius dalykus 
ir, jei nepavyktų taikiai, susipykti su juo ir priversti jį anks- 
čiau laiko paleisti keletą strėlių. 

Nekreipdamas dėmesio į jo kalbas, išrėžiau, kad joks — 
pabrėžiau tai — šantažas nepavyks, nes jis neturįs nė men- 
kiausio įrodymo kaltinimams pagrįsti, o aš savo liudijimais 
(jei apskritai jų prireiks) būtinai padėsiu jai išsisukti. Ange- 
lina man tokia artima, kad esu pasirengęs jai bet kada pa- 
gelbėti, nors ir tektų melagingai prisiekti! 

Jo veido raumenys persikreipė, kiškio lūpa pakilo ligi no- 
sies, jis iššiepė dantis ir, gargaliuodamas kaip kalakutas, per- 
traukė mane: 

— Bet ar man ko reikia iš ercgienės? Paklausykite! — jis 
nėrėsi iš kailio bandydamas pertraukti mane. — Man rūpi 
tik Saviolis, tas, tasai prakeiktas šuva, tas, tas... — staiga su- 
riaumojo jis. 

Jis gaudė orą. Pamaniau: štai, ir esi ten, kur norėjai atsi- 
durti, — bet jis jau susitvardė ir vėl įsmeigė žvilgsnį į mano 
liemenę. 

— Paklausykite, Pernatai, — per jėgą mėgdžiojo bejausmę 
apdairaus prekijo kalbėseną, - jūs vis kalbate apie ercgienę, 
apie damą. Gerai! Ji ištekėjusi. Gerai! Ji susidėjo su jaunu 
plevėsa. Kas man iš to? 

Jis pakėlė rankas ir suglaudęs pirštus, tarsi laikytų žiups- 
nelį druskos, pasūpavo man prieš akis. 

— Ercgienė pati turi tai sutvarkyti. Aš esu pasaulietis, ji 
taip pat pasaulietė. Mes abu tai žinome. Ar ne? Tenoriu sa- 
vo pinigų. Suprantate, Pernatai!? 

Nustebęs suklusau. 

— Kokių pinigų? Negi daktaras Saviolis skolingas jums? 

— Turiu su juo sąskaitų, — išsisukinėjo Vasertrumas. — Tas 
per tą išeina. 

— Jūs norite nužudyti jį! —- sušukau. 

Jis svirduliuodamas pakilo. Kažką suvapėjo. 

— Taip, nužudyti! Kiek čia dar vaidinsite man komedi- 
ją! - parodžiau jam duris. - Matote, ir kad jūsų kvapo čia 
neliktų! 

Jis lėtai siektelėjo skrybėlės, užsidėjo ją ir pasisuko eiti. 
"Tačiau liko stovėti ir ramiai, to nesitikėjau iš jo, prabilo: 

— Gerai. Norėjau palengvinti jums. Bet ne, tai ne. Jaut- 
riaširdžiai barzdaskučiai palieka pūliuojančias žaizdas. Gali- 
ma ir užraukti. Jei būtumėte pasiryžęs — tasai Saviolis juk 
jums skersai kelio?! Bet dabar - aš - jums - visiems trims, - jis 
parodė smaugimo gestą, — vieną virvę. 

Jo veido išraiška buvo tokia nuožmi, jis atrodė toks pasi- 
tikintis savimi, kad man kraujas stingo gyslose. Jis turbūt 
turi ginklą, apie kurį nieko nežinau, ir Charousekas nežino. 
Pajutau grindis siūbuojant sau po kojomis. 

„Dildė! Dildė!“ - kirbėjo mintis. Įvertinau nuotolį: vienas 
žingsnis ligi stalo, du žingsniai lig Vasertrumo, rengiausi šuo- 
liui — ir tuomet, kaip iš po žemių išdygęs, tarpduryje pasiro- 
dė Hilelis. 

Kambario vaizdas išskydo man akyse. 

Tarsi per miglą mačiau: Hilelis stovėjo nejudėdamas, o 
Vasertrumas žingsnis po žingsnio traukėsi sienos link iki pri- 
sispaudė prie jos. 

"Tada išgirdau Hilelį tariant: 

— Aronai, jūs juk žinote priesaką: visi žydai laiduoja kits 
už kitą? Nederėtų apsunkinti nė vieno, - jis dar pridūrė ke- 
letą hebrajiškų žodžių, kurių aš nesupratau. 

— Argi gražu šniukštinėti už durų? — drebančiomis lūpo- 
mis suniurnėjo skudurininkas. 

— Nesirūpinkite dėl to, girdėjau aš ką nors ar ne! - Hilelis 
vėl pridūrė hebrajišką sakinį, šįkart nuskambėjusį kaip gra- 
sinimas. Maniau, kad įsiplieks kivirčas, tačiau Vasertrumas 
nebetarė nė žodžio, pamindžikavo lyg svarstydamas ir ne- 
noromis išėjo. 

Klausiamai pažvelgiau į Hilelį. Jis linktelėjo man, kad ty- 
lėčiau. Akivaizdu: jis kažko dar laukė, nes įsitempęs klausė- 
si, kas vyksta laiptinėje. Norėjau uždaryti duris, bet jis sulai- 
kė nekantriu rankos mostu. 

Po kurio laiko pasigirdo iš apačios atšlepsint skudurinin- 
ką. Hilelis, netardamas nė žodžio, išėjo užleisdamas jam vietą. 

Vasertrumas palaukė, kol jo žingsniai nutilo, po to piktai 
suniurnėjo: 

— Grąžinkite mano laikrodį. 

Kur tas Charousekas? Beveik para praėjo, o jis vis nesirodo. 
Galbūt užmiršo sutartąjį ženklą? Arba nemato jo? 
Priėjau prie lango ir pakreipiau veidrodį taip, kad jame 

atsimušę spinduliai kristų tiesiai į grotuotą rūsio langą. 

Vakarykštis Hilelio įsikišimas nuramino mane. Jis tikrai 
būtų perspėjęs, jei artintųsi koks pavojus. 

Ir Vasertrumas dabar nebekėlė grėsmės, palikęs mane, jis 
sugrįžo prie savo prekystalio, žvilgtelėjau žemyn: taip, jis ir 
dabar kiūtojo prie savo keptuvių, kaip kad ryte... 

"Tas laukimas tiesiog nebepakeliamas! Gaivus pavasario 
oras, pro atvertą langą srūvąs į gretimą kambarį, varė mane 
iš proto. Tarsi vėriniai tviskėjo lašai pastogėse! 

Nesuvokiama jėga traukė mane laukan. Sunerimęs vaikš- 
tinėjau po kambarį. Čia atsisėsdavau į krėslą, čia vėl pakil- 
davau. 

Krūtinėje vis kalėsi liguistos, nesuvokiamos meilės daigai — 
tai buvo nesustabdoma. 

Visą naktį kamavausi. Iš pradžių prie manęs glaudėsi An- 
gelina, paskui, rodos, visai nerūpestingai kalbėjausi su Mir- 
jama ir, vos išsisklaidė šis pavidalas, vėl pasirodė Angelina ir 
pabučiavo mane; aš kvėpiau jos plaukų kvapą, minkštučiai 
sabalų kailiai, nuslydę jai nuo pečių, kuteno mano kaklą. 


(Gnlemas 151 


Čia buvo ir Rozina, vilkinti fraką ant nuogo kūno, girta ji 
šoko užmerktomis akimis — ir visa tai pusiau sapne, labai 
panašiame į tikrovę. 

Prieš rytą prie lovos stojo mano antrininkas, pamėkliška- 
sis Habal Garminas —- „kapų dvelksmas“, apie kurį pasakojo 
Hilelis. Iš akių supratau, jog dabar jis mano valdžioje ir pri- 
valo atsakyti į kiekvieną klausimą tiek apie žemiškuosius, 
tiek apie anapusinius dalykus, ir jis laukė, tačiau paslapties 
troškulys neįstengė prasimušti pro mano kraujo šėlsmą ir 
susigėrė į žemiškąsias mano proto plynes. Aš vijau fantomą 
šalin trokšdamas regėti Angeliną, ir jis pavirto alefo raide, 
išaugo ir tapo nuoga milžine, kurią jau mačiau knygoje „Ib- 
bur“, ir jos širdies plakimas drebino žemę, ir palinko ji virš 
manęs, ir aš kvėpiau kvaitinantį jos karšto kūno kvapą. 


Ar Charousekas taip ir nepasirodys? Bažnyčių varpinėse 
gaudė varpai. 

Palauksiu dar ketvirtį valandos, paskui eisiu! Vaikštinė- 
siu gyvomis gatvėmis, pilnomis šventiškai pasipuošusių žmo- 
nių, įsiterpsiu į džiaugsmingą turtingų kvartalų bruzdesį, 
žiūrėsiu į koketiškus gražių moterų veidus, į laibas jų rankas 
ir kojas. 

Galbūt ten sutiksiu ir Charouseką, teisinausi pats sau. 
Kad greičiau eitų laikas, pasiėmiau nuo lentynos senovišką 
tarokos kortų malką. 

Galbūt iš paveiksliukų pasisemsiu minčių kamėjai? 

Ieškojau Pagato. Ir negalėjau rasti. Kur jis pradingo? 

Dar kartą peržiūrėjau kortas ir susimąsčiau apie slaptą. 
sias jų prasmes. Ypač to pakaruoklio - ką tai galėtų reikšti? 

Vyras tarp dangaus ir žemės kabo ant virvės galva žemyn, 
rankos surištos už nugaros, dešinė koja permesta per kairę 
taip, kad primena kryžių viršum apversto trikampio. 

Nesuprantamas simbolis. 
Na, pagaliau! Charousekas ateina. Bet gal čia ne jis. 
Džiaugsmingas netikėtumas — tai Mirjama. 


— Žinote, Mirjama, kaip tik rengiausi nusileisti pas jus ir 
paklausti, ar nenorėtumėte su manimi pasivažinėti? — buvo 
ne visai taip, tačiau nieko kita nesugalvojau. - Jūs juk neat- 
sisakysite, ar ne? Man šiandien taip linksma, tad jūs, Mirja- 
ma, kaip tik jūs turėtumėte vainikuoti mano džiaugsmą. 

— Pasivažinėti? — pakartojo ji taip sutrikusi, kad nesusilai- 
kiau nenusijuokęs. 

— Ar tai kas nepaprasta? 

— Ne, ne, bet... — ji ieškojo žodžio, — labai keista. Pasivaži- 
nėti! 

— Nieko čia keista, juk daugybė žmonių šitai daro, tiesą 
sakant, visą gyvenimą nieko kito ir neveikia. 

— "Taip, kiti žmonės! — atkirto ji vis dar neatsitokėdama. 

Paėmiau ją už abiejų rankų: 

— Norėčiau, Mirjama, kad tuo džiaugsmu, kuriuo mėgau- 
jasi kiti žmonės, jūs pasimėgautumėte tiek, kiek norėsite. 

Ji staiga mirtinai išblyško ir iš sustingusio žvilgsnio supra- 
tau, apie ką ji galvoja. 

"Tai buvo paskata man. 

— Jums, Mirjama, neturėtų be paliovos tas rūpėti, — kal- 
bėjau jai, — tas stebuklas. Ar galite man pažadėti, kad ir iš... — 
iš draugiškumo)? 

Ji pajuto mano žodžiuose baimę ir nustebusi pažvelgė į 
mane. 

— Jei tai neveiktų jūsų taip stipriai, galėčiau tik džiaugtis kar- 
tu su jumis. Tačiau aš labai nerimauju dėl jūsų, Mirjama. Dėl... 
dėl, kaip čia pasakius — dėl jūsų dvasinės sveikatos! Nesupras- 
kite tiesiogiai, bet aš norėčiau, kad stebuklai liautųsi. 


(Golemas 153 


Tikėjausi, kad ji ims prieštarauti, tačiau ji tik linktelėjo 
paskendusi savo mintyse. 

— "Tai kamuoja jus, ar ne tiesa, Mirjama? 

Ji krūptelėjo: 

— Kartais ir aš norėčiau, kad jų nebebūtų. 

Šie žodžiai sužadino man viltį. 

— Kai pagalvoju, — tarė ji lėtai ir svajingai, - jog gali ateiti 
laikas, kai teks gyventi be stebuklų... 

— Jūs juk galite staiga praturtėti, ir jums jų nebereikės, — 
neapgalvotai nutraukiau ją, bet tuoj nutilau įžvelgęs jos veide 
baimę, — manau, jog gali atsitikti taip, kad jūs staiga savai- 
me atsikratysite rūpesčių, ir tuomet jūsų patiriami stebuk- 
lai bus jau kitokie, veikiau dvasinės prigimties. 

Ji papurtė galvą ir griežtai atsakė: 

— Vidiniai išgyvenimai — ne stebuklai. Bet labiausiai ste- 
bina, kad, rodos, yra žmonių, nepatiriančių jokių išgyveni- 
mų. Aš nuo vaikystės kasdien, kasnakt išgyvenu... - ji stai- 
ga užsikirto ir aš supratau, jog esama dar kažko, apie ką ji 
man nėra pasakojusi, galbūt panašių į manąsias patirčių, — 
bet tai jau kas kita. Jei kas, tarkim, išgydo pridėjęs ranką, tai 
nelaikau stebuklu. Štai, jei negyvą materiją, žemę, užvaldy- 
tų dvasios, nepaklūstančios gamtos dėsniams, įvyktų tai, ko 
aš ilgiuosi nuo tada, kai ėmiau mąstyti. Tėvas kartą man 
sakė, jog esama dviejų Kabalos pusių: magiškosios ir abst- 
rakčiosios, ir jos niekada nesutampančios. Magiškoji galinti 
pajungti sau abstrakčiąją, bet niekada nebūna priešingai. 
Magiškoji yra dovana, abstrakčiosios galima išmokti, nors tik 
padedant vadovui. 

Ji vėl sugrįžo prie ankstesnių minčių: 

— Dovana yra tai, ko trokštu. Tai, ko galiu išmokti, man 
neturi vertės, nelyginant dulkės. Kai pagalvoju, jog galėtų 
ateiti laikas, kaip ką tik sakiau, kai vėl turėčiau gyventi be 

stebuklų... —- mačiau, kaip susigniaužė jos pirštai, ir gailestis 
ir skausmas užplūdo mane, — man rodos, aš jau dabar mirštu 
vien apie tai pagalvojusi. 

— Ar todėl ir norėjote, kad geriau stebuklų nė nebūtų! — 
pasiteiravau. 

— Iš dalies. Yra dar kai kas. Aš... aš... — ji akimirką susi- 
mąstė, — aš dar nesu subrendusi patirti tokio pavidalo ste- 
buklą. Tas ir yra. Kaip galėčiau paaiškinti jums? Pavyzdžiui, 
kad ir taip: daug metų kasnakt sapnuoju tą patį sapną, kas- 
kart vis toliau, toliau, kuriame kažkas, tarkime, kito pasau- 
lio būtybė, moko mane ir nelyginant veidrodyje parodo ma- 
ny vykstančius pakitimus ir tai, kaip man dar toli iki 
magiškosios brandos, kurią pasiekusi galėčiau patirti stebuk- 
lą, ji atsako kasdien į man kylančius klausimus, ir tuos atsa- 
kymus aš galiu pasitikrinti. Jūs galite suprasti, jog tokia bū- 
tybė atstoja visą įmanomą žemės laimę, ji nelyginant tiltas, 
jungiantis mane su anapusybe, Jokūbo kopėčios, kuriomis 
iš kasdienės tamsos pakylu į šviesą. Tai draugas ir vadovas, 
kuriuo pasikliaudama tikiuosi nepasiklysti vingiuotame ke- 
lyje, persmelktame tamsos ir beprotybės. Ir štai, nepaisant 
viso, ką jis man yra sakęs, į mano gyvenimą įsiveržia stebuk- 
las! Kuo man dabar tikėti? Negi tokią daugybę metų aš tikė- 
jau melu? Jei suabejočiau tuo, stačia galva šokčiau į bedug- 
nę... Ir vis dėlto stebuklas įvyko! Aš krykščiau iš džiaugsmo, 
jei... 

— Jei?.. — pakartojau sulaikęs kvėpavimą. Galbūt ji pati 
ištars pagelbėsiantį man žodį ir aš galėsiu prisipažinti jai. 

— ..jei patirčiau, kad klydau, kad tai buvo visai ne ste- 
buklas! Bet aš tiksliai žinau, kaip žinau, jog sėdžiu čia, kad 
pražūčiau, — aš užgniaužiau kvapą, — sunykčiau visiškai, jei 
būčiau priversta vėl nusileisti ant žemės. Argi žmogus gali 
tai pakelti? 

— Paprašykite tėvą pagalbos, — patariau apimtas baimės. 

— Savo tėvą! Pagalbos? — ji dėbtelėjo nesuprasdama, ką 
sakau, — ten, kur aš matau tik du kelius, ar jis galėtų rasti 
trečią? Žinote, kas galėtų mane išgelbėti? Jei man atsitiktų 
tai, kas atsitiko jums, jei galėčiau užmiršti visą savo gyveni- 
mą ligi šios dienos. Ar ne keista: tai, kas jums yra nelaimė, 
man būtų tikra palaima! 

Kurį laiką tylėjome. Paskui ji staiga paėmė mano ranką ir 
beveik linksmai nusišypsojo. 

— Nenoriu, kad jūs dėl manęs liūdėtumėte, - ji guodė ma- 
ne, — mane! — prieš tai jus taip džiugino pavasaris, o dabar 
jūs — tiesiog įsikūnijęs liūdesys. Nereikėjo man jums nieko 
sakyti. Meskite tai iš galvos ir būkite vėlei linksmas! Aš jau 
linksma! 

— Jūs linksma, Mirjama? — karčiai perklausiau aš. 

Ji nutaisė labai įtaigią miną. 

— "Taip, žinoma! Aš linksma! Kai ėjau čia pas jus, labai 
baiminausi, net nežinau kodėl, tiesiog negalėjau atsikratyti 
nuojautos, kad jums gresia didelis pavojus. 

Aš suklusau. 

— Tačiau, užuot džiūgavusi, kad esate sveikas ir linksmas, 
aš tik suerzinau jus ir... 

— Ir jūs galite dabar pasitaisyti, - sutelkęs visas jėgas prisi- 
verčiau prabilti linksmai. - Norėčiau, Mirjama, bent kartą 
pamėginti išblaškyti slegiančias jūsų mintis. Kad ir ką kal- 
bėtumėte, jūs juk ne Egipto žynė - viso labo jauna mergaitė, 
kuriai atlydžio vėjai gali iškrėsti visokių pokštų. 

Bematant ji visiškai pralinksmėjo: 

— Kas jums šiandien, pone Pernatai? "Tokio jūsų dar nesu 
mačiusi! O kas dėl atlydžio vėjų, tai mūsų, žydaičių, vėjus 
valdo tėvai, lieka tik jiems paklusti, aš taip ir darau. Tai mums 
įaugę į kraują. Bet tik ne man, - tarė ji surimtėjusi. - Mano 

motina piktai pasipriešino bandymams išleisti ją už bjaurio- 
jo Arono Vasertrumo. 

— Ką, jūsų motiną? Už to skudurininko? 

Mirjama linktelėjo galvą. 

— Dėkui Dievui, tai neįvyko. Bet vargšeliui tai buvo dide- 
lis smūgis. 

— Sakote, vargšeliui! — sušukau. — Tas tipas — nusikaltėlis! 

Ji mąsliai pakreipė galvą: 

— Žinoma, jis nusikaltėlis. Kiekvienas jo kaily būdamas, 
jei netaptų nusikaltėliu, turėtų būti pranašu. 

Susidomėjęs palinkau prie jos: 

— Žinote apie jį ką nors daugiau? Mane tai domina. Dėl 
gana ypatingų... 

— Jei jūs kartą, pone Pernatai, pabuvotumėte jo krautu- 
vėlėje, tuojau perprastumėte to žmogaus sielą. Sakau tai, 
nes vaikystėje labai dažnai ten lankydavausi. Tai jus stebi- 
na! Kas čia keista? Man jis visada buvo geras ir draugiškas. 
Kartą, pamenu, padovanojo man didelį blizgantį akmenį, 
kuris krito man į akį tarp jo daiktų. Mano motina pasakė, 
jog tai briliantas, ir, suprantama, turėjau tuoj pat jį grąžinti. 
Jis ilgai nenorėjo jo imti, o paskui išplėšė man iš rankų ir 
įsiutęs sviedė į kampą. Bet aš pamačiau, kad jam iš akių 
pabiro ašaros, jau tada mokėjau hebrajiškai tiek, kad galė- 
čiau suprasti, ką jis sumurmėjo: „Viskas, ką tik paliečia ma- 
no rankos, užsitraukia prakeiksmą“. Tai buvo paskutinis kar- 
tas, kai lankiausi pas jį, jis niekada daugiau nebekvietė užeiti. 
Ir aš žinau kodėl — todėl, kad bandžiau tuomet guosti jį. Jei 
nebūčiau to dariusi, viskas būtų likę po senovei, bet po to 
jis nebenorėjo manęs matyti. Nesuprantate, pone Pernatai? 
Visai paprasta: jis apsėstas, toks žmogus, kuris iškart ima 
įtarinėti ir nepasitiki tuo, kas sujudina jam širdį. Tada jis 
mano, kad yra dar bjauresnis nei iš tiesų, jei tai apskritai 

įmanoma, tada jis pradeda atitinkamai elgtis ir mąstyti. Sa- 
ko, žmona jį mylėjusi, galbūt tai buvo veikiau užuojauta ne- 
gu meilė, bent taip galvojo daugelis. Vienintelis žmogus, gal- 
vojęs priešingai, buvo jis pats — visur jam vaidenosi klasta ir 
išdavystė. 

Išimtis jam buvo tik sūnus. Galbūt todėl, kad nuo kūdi- 
kystės matė jį augant ir, galima tarti, išgyveno visas jo savy- 
bių užuomazgas, tad neliko vietos įtarinėjimams, o gal tai 
yra žydų kraujyje: perduoti visą savo meilę palikuonims, vi- 
sa tai dėl instinktyvios mūsų tautos baimės, kad galime išmirti 
neatlikę misijos, kuri, nors ir užmiršta, slapta teberusena 
mumyse, kas čia žino! 

Apdairiai, kone išmintingai, nors pats buvo tamsuolis, va- 
dovavo jis sūnaus auklėjimui. Su psichologo įžvalga paša- 
lindavo iš vaiko kelio visa, kas galėtų sustiprinti sąžinės grau- 
žatį, kad ateityje jis išvengtų sielos kančių. 

Mokyti sūnaus jis pakvietė garsų mokslininką, manantį, 
kad gyvūnai nieko nejaučia ir jų skausmo išraiška tėra me- 
chaniški refleksai. 

Iš kiekvienos būtybės išgauti kuo daugiau džiaugsmo ir 
pasitenkinimo sau, o paskui išmesti lyg tuščią lukštą — maž- 
daug tokia buvo ši daug žadanti auklėjimo sistema. 

Suprantama, pone Pernatai, jog pinigai čia buvo laikomi 
svarbiausiu dalyku vertinant kitus ir siekiant galios. Kadan- 
gi pats rūpestingai slėpė esąs turtingas ir įtakingas, surado 
būdų apsaugoti sūnų nuo tariamai skurdaus gyvenimo kan- 
čių, jis persunkė jį pragarišku melu apie grožį, perskyrė jam 
išorinius ir vidinius estetikos dalykus, mokė jį apsimesti lau- 
ko lelija, o vidumi maitvanagiu. 

Žinoma, toks grožis vargu ar buvo jo paties išradimas, tik- 
riausiai tik mokslininko pamokymų patobulinimas. 

"Tai, kad sūnus vėliau visur ir visada, kai tik galėdavo, išsi- 

žadėdavo jo, jam buvo nė motais. Priešingai, jis laikė tai jo 
pareiga, kadangi tėvo meilė buvo nesavanaudiška ir, kaip aš 
jau kartą apie savo tėvą sakiau, tokia, kuri peržengia kapo 
duobę. 

Mirjama nutilo, mačiau, kad ji nebyliai vysto savo mintį 
toliau, paskui išgirdau ją tariant pasikeitusiu balsu: 

— Keistus vaisius brandina žydų medis. 

— Sakykite, Mirjama, — pasiteiravau, — ar jums neteko 
girdėti apie Vasertrumo krautuvėlėje stovėjusią vaškinę fi- 
gūrą? Net nežinau, kas man pasakojo... o gal tiesiog sap- 
navau... 

— Ne, ne, visiškai teisingai, pone Pernatai, kampe tarp 
visokiausio šlamšto stovėjo žmogaus dydžio vaškinė figūra, 
o šalia šiaudinis čiužinys. Prieš daug metų jis paėmė ją už 
skolą iš vieno balagano savininko, nes ji priminė jam jo bu- 
vusią mylimąją krikščionę. 

„Charouseko motiną“, — šmėstelėjo mintis. 

— O jūs, Mirjama, nežinote, kuo ji buvo vardu? 

Mirjama papurtė galvą. 

— Bet jei jums rūpi, aš galėčiau pasiteirauti. 

— O ne, Mirjama, tai visai nesvarbu, — iš blizgančių jos 
akių supratau, kad ji įsikarščiavo, ir nutariau, kad reikėtų 
pasistengti, kad ji ir vėl nenuliūstų. - Bet mane daug la- 
biau domina tai, apie ką probėgšmais užsiminėte. Turiu 
omeny „atlydžio vėjus“. Jūsų tėvas juk nenurodinės jums, 
už ko tekėti! 

Ji linksmai nusikvatojo: 

— Mano tėvas? Ar galvojate, ką sakote? 

— Puiku, tai mane džiugina. 

— Kodėl? - klustelėjo nerūpestingai. 

— Tuomet ir aš turėsiu šansą. 

"Tai buvo tik pokštas, ne kitaip suprato ir ji, tačiau staiga 

pašoko ir nuėjo prie lango, kad nepamatyčiau, kaip ji pa- 
raudo. 

Bandžiau pagelbėti jai: 

— Kaip senas draugas prašau jus vieno: perspėkite mane, 
kai tai atsitiks. O gal jūs norite likti netekėjusi? 

— Ne, ne, ne! — ji taip ryžtingai pradėjo protestuoti, kad 
aš nejučia nusijuokiau, — kada nors aš ištekėsiu. 

— Žinoma, savaime suprantama! 

Ji nervingai subruzdo kaip paauglė. 

— Ar bent akimirką galite surimtėti, pone Pernatai? — Aš 
klusniai nutaisiau profesorišką miną ir ji tęsė toliau. — Taigi, 
kai sakau, kad kada nors ištekėsiu, tai reiškia, kad nors ligi 
šiol nekvaršinau sau galvos dėl konkretybių, bet suprantu, 
kad esu siųsta į pasaulį moterimi, tad nenoriu likti bevaike. 

Pirmą kartą įžvelgiau jos veide moteriškumo požymius. 

— Viename sapnų, - tęsė ji tyliai, - regiu galutinį tikslą — 
dviejų būtybių susiliejimą ir tapimą vienu... girdėjote apie 
Ozyrio kultą Egipte? ...vienu, kurį simbolizuoja hermafrodi- 
tas. 

Įdėmiai klausiausi jos. 

— Hermafroditas? 

— Turiu galvoje vyriškojo ir moteriškojo pradų susiliejimą 
pusdievyje — tokį galutinį tikslą! Ne, ne galutinį tikslą, bet 
naujo kelio pradžią, amžino kelio be pabaigos. 

— Jūs tikitės kada nors rasti jį? - paklausiau aš sukrėstas. — 
"Tokį, kokio ieškote? Galbūt jis gyvena toli svečioje šalyje, 
galbūt net ne šioje žemėje. 

— "To nežinau, - atsakė ji paprastai, — galiu tik laukti. Jei jį 
nuo manęs skiria erdvė ir laikas, argi saistytų mane šis ge- 
tas? Gal tiesiog negalime atpažint vienas kito ir, jei neras- 
čiau jo, nugyvenčiau gyvenimą be tikslo, jis būtų beprasmis 
išprotėjusio demono pokštas. Tačiau prašau, prašau, nebe- 

kalbėkime daugiau apie tai, - maldavo ji, — nes mintys, vos 
jas išsakai, įgauna bjaurų žemišką prieskonį, o aš nenorė- 
čiau... — ji staiga nutilo. 

— Ko nenorėtumėte, Mirjama! 

Ji kilstelėjo ranką, staiga atsistojo ir pasakė: 

— Pas jus svečiai, pone Pernatai! 

Ant laiptų sušlamėjo šilkai. 

Garsus beldimas į duris. Ir - Angelina! 

Mirjama norėjo išeiti, bet sulaikiau ją: 

— Leiskite pristatyti: mano artimo draugo duktė — ponia 
grafienė... 

— Tiesiog neįmanoma privažiuoti. Visur išardytas grin- 
dinys. Kada gi, meistre Pernatai, persikelsite į kokį žmo- 
niškesnį kvartalą? Lauke tirpsta sniegas, dangus džiūgauja 
taip, kad net krūtinėje aidi, o jūs lindit čia, savo urve, kaip 
kokia rupūžė. Beje, žinote, vakar buvau pas savo juvelyrą 
ir jis pasakė, kad jūs didis menininkas, geriausias šių laikų 
gemų raižytojas, o gal net vienas didžiausių visų laikų me- 
nininkų. 

Angelinos žodžiai liete liejosi, žavėjausi jais. Žvelgiau į jos 
tviskančias žydras akis, mažytes kojeles, apautas dailiais la- 
kuotais bateliais, į kaprizingą veiduką, šviečiantį iš kailių, į 
rožinius ausų spenelius. Ji tauškė neatsikvėpdama: 

— Prie kampo stovi mano karieta. Bijojau, kad nerasiu 
jūsų namie. Tikiuosi, dar nepietavote? Pirmiausia važiuosi- 
me, taigi, kur važiuosim pirmiausia? Pirmiausia, palaukite, 
važiuosime į parką ar kur kitur į gamtą, kur galima pajusti 
jau kraunantis pumpurus, kalantis atžalas. Važiuojam, va- 
žiuojame, pasiimkite skrybėlę, paskui papietausime pas ma- 
ne ir paplepėsime ligi vakaro. Imkite pagaliau skrybėlę! Ko 
delsiate? Karietoje turiu šiltą minkštą apklotą, susivyniosi- 
me ligi ausų ir glausimės kits prie kito, kol įkaisim. 

Ką galėjau jai atsakyti? 

— Kaip tik rengėmės važiuoti su draugo dukterimi... 

Nespėjus man baigti, Mirjama suskubo atsisveikinti su 
Angelina. 

Palydėjau ją už durų, nors ji ir protestavo. 

— Paklausykite, Mirjama, negaliu čia ant laiptų kalbėti 
apie tai, kaip esu prisirišęs prie jūsų ir kad tūkstantį kartų 
mieliau su jumis... 

— Neverskite damos laukti, pone Pernatai, - skubino ji, — 
adieu, gero pasilinksminimo! 

Ji pasakė tai visiškai nuoširdžiai ir rimtai, bet aš mačiau, 
kad jos akių spindesys išblėso. 

Ji nubėgo laiptais žemyn ir skausmas sugniaužė man ger- 
klę. Atrodė tarsi būčiau praradęs visą pasaulį. 


Sėdėjau tarsi apkvaitęs šalia Angelinos. Arkliui bėgant 
greita ristele, važiavome žmonių pilnomis gatvėmis. 

Aplinkui kunkuliavo gyvenimas, o aš lyg apkurtintas ga- 
lėjau skirti tik šviesias dėmes, mirguliuojančias man prieš 
akis: tviskančius brangakmenius auskaruose ir movų grandi- 
nėles, cilindrų žvilgesį, baltas ponių pirštinaites, pudelį roži- 
niu antkakliu, kuris lodamas puldinėjo ratą, įkaitusius ristū- 
nus sidabriniais pakinktais, lekiančius į mus, perlų vėrinius ir 
briliantus vitrinoje, glotnų šilką ant merginų liaunų talijų. 

Tiesiai į veidą pučiant žvarbiam vėjui, dar stipriau jutau 
Angelinos kūno šilumą. 

Policininkai sankryžose pagarbiai atšokdavo pralekiant 
mums prošal. Po to žingine arkliai pasuko krantinėn, kurio- 
je buvo nutįsusi ekipažų vora, pro sugriuvusį akmeninį tiltą, 
apsuptą žioplinėjančios minios. 

Tik probėgšmais žvilgtelėjau į jį, kiekvienas, net menkiau- 
sias Angelinos žodis, blakstienų virpčiojimas, skubūs lūpų 

judesiai — visa tai man daug labiau rūpėjo nei akmens luitai, 
atstatą pečius ledo masėms. 

Važiavome parko keliu. Suminta, standi žemė. Lapų čiu- 
ženimas po kanopomis, drėgnas oras, nuogi medžiai, pilni 
varnų lizdų, negyva pievos žaluma su baltuojančiom sniego 
salelėmis — viskas plaukė prošal lyg sapne. 

Tik keliais žodžiais, kone abejingai Angelina užsiminė apie 
daktarą Saviolį. 

— Dabar, kai pavojus praėjo, — tarė žaviai lyg vaikas atvi- 
raudama, — kai žinau, jog jam jau geriau, man taip žiauriai 
nuobodu visa, ką išgyvenau. Noriu vėl džiaugtis, pagaliau 
užsimerkti ir pasinerti į švytintį gyvybės srautą. Turbūt visos 
moterys tokios. Tik neprisipažįsta. Arba tokios kvailos, kad 
pačios to nežino. Kaip jūs manote? — Bet ji nė nelaukė atsa- 
kymo. - Beje, moterys manęs visiškai nedomina. Nemany- 
kite, kad pataikauju, tačiau vien tik simpatiško vyro buvi- 
mas šalia man šimtąkart maloniau, negu pats įdomiausias 
pokalbis su išmintinga moterimi. Nes galiausiai tie pokalbiai 
yra niekai - geriausiu atveju — truputį apie apdarus, ir tiek! 
Bet mados juk ne taip dažnai keičiasi... Aš lengvabūdė, argi 
ne? — staiga ji ėmė koketuoti ir man, jos grožio apakintam, 
teko susivaldyti, kad nesuimčiau rankomis jos galvutės ir ne- 
išbučiuočiau jos kaklo. — Pasakykite, juk lengvabūdė! 

Ji pasislinko dar arčiau manęs ir dar labiau prisispaudė. 

Važiavome alėja pro šiaudais apvyniotus dekoratyvinius 
krūmus, kurie šitaip apmuturiuoti priminė išsigimėlių lie- 
menis nukapotomis galvomis ir kitais kūno nariais. 

Ant suolelių įsaulyje sėdėjo žmonės, žvelgė į mus ir šnabž- 
dėjosi. 

Kurį laiką tylėjome paskendę savo mintyse. Angelina bu- 
vo visiškai kitokia, nei buvau sukūręs savo vaizduotėje! Ji 
tarsi tik šiandien tapo tikrove! 

Negi tai ta pati moteris, kurią neseniai teko guosti kated- 
roje! 

Negalėjau atplėšti akių nuo kiek pravirų jos lūpų. 

Ji vis dar netarė nė žodžio. Rodos, mąstė kažką įsivaiz- 
duodama. 

Karieta važiavo per drėgną pievą. 

Padvelkė bundančia žeme. 

— Žinote, ponia... 

— Vadinkite mane Angelina, — pertraukė tyliai. 

— Ar žinote, Angelina, kad visą praėjusią naktį sapnavau 
jus? — prisiverčiau pasakyti. 

Ji staiga truktelėjo ranką, tarsi norėtų ištraukti ją iš mano 
delno, ir pažvelgė nuostabos kupinomis akimis. 

— Keista! Ir aš jus sapnavau! Ir šį momentą prisiminiau tai. 

Pokalbis vėl nutrūko, spėjome, kad abu sapnavome tą patį. 

Pajutau, kaip kraujas tvinkčioja jos gyslose. Jos delnas vos 
pastebimai virpčiojo man ant krūtinės. Ji nervingai pasuko 
galvą ir įsistebeilijo į langą. 

Iš lėto pakėliau jos ranką prie lūpų, nutraukiau baltą kve- 
piančią pirštinaitę ir jausdamas, kaip dažnėja jos alsavimas, 
kvaisdamas iš meilės, suspaudžiau dantimis jos plaštaką. 


Po keleto valandų tarsi girtas leidausi per vakaro miglas į 
miestą. Nežiūrėdamas kelio klaidžiojau gatvėmis ir ilgai, pats 
nė nepastebėdamas, sukau ratais. 

Paskui sustojau prie upės, atsirėmiau į geležinius turėklus 
ir užsižiūrėjau į šėlstančias bangas. Ant kaklo vis dar jutau 
Angelinos rankas, žvelgiau į akmeninį fontaną, prie kurio 
kartą prieš daugelį metų jau buvome atsisveikinę, jame plū- 
duriuojančius guobų lapus ir, atrodė, padėjusi galvą man ant 
peties, ji vėl vaikšto su manimi po pilies parką. 

Atsisėdau ant suolo, užsismaukiau skrybėlę ant akių ir 
pasinėriau į svajas. 

Per užtvanką šniokštė vanduo, jo ūžesys gožė mingančio 
miesto garsus. 

Kaskart vis stipriau susisiausdavau paltą ir apsižvalgyda- 
vau, upė vis labiau grimzdo į tamsą, kol pagaliau prasmego 
nakty lyg tamsi ribuliuojanti juosta ir tik ryškus baltų putų 
brūkšnys ties užtvanka tįso į kitą krantą. 

Mane baugino mintis, jog teks grįžti į savo niūrius namus. 

Vienos trumpos popietės žavesys vertė mane jaustis sve- 
timą savame kvartale. 

Kelios savaitės, galbūt tik kelios dienos praeis, ir to džiaugs- 
mo neliks — vien liūdni ir gražūs prisiminimai. 

O po to! Po to nebeturėsiu namų nei čia, nei ten, tiek 
šiapus, tiek anapus upės. 

Pakilau. Prieš pasukdamas į tamsoje skendintį getą dar 
norėjau pro parko grotas žvilgtelėti į pilį — ten, už lango, ji 
dabar miega. Pasukau atgal, tirštame rūke apgraibomis ėjau 
palei namų eiles, per miegančias aikštes, žvelgiau į grėsmin- 
gai išnyrančius juodus monumentus ir sargybinių būdeles, 
barokinių fasadų puošmenas. Matinė žibintų šviesa žiedė rū- 
ke milžiniškus, fantastiškus blyškių vaivorykštės spalvų žie- 
dus, kurie virsdavo blankiai gelsva smigia akimi ir galop 
ištirpdavo man už nugaros. 

Žingtelėjęs pajutau stovis ant plačios akmeninės, smėliu 
barstytos laiptų pakopos. Kur aš atsidūriau? Stačiai aukštyn 
šaunančiame tarpeklyje? (O abipus manęs stūksančios glot- 
nios mūro sienos skiria mane nuo sodų? Nuogos medžių 
šakos sviro per jas. Tartum iš paties dangaus — rūkas gaubė 
jų kamienus. 

Skrybėlės užkliudytos nukrito kelios plonos sutrešusios ša- 
kelės ir nuslydo paltu žemyn - į rūką, gaubiantį mano kojas. 

Pamačiau šviečiantį tašką — žybsintį kažkur tolumoj, pa- 
slaptingai pakibusį tarp dangaus ir žemės. 

Tikriausiai pasiklydau. Tai veikiausiai seni pilies laiptai, 
kylantys Fiurstenbergo sodų šlaitais... 

Paskui ilga molingos žemės juosta. Grįstas kelias. 

Aukštyn šoka stambus šešėlis juoda smaila kepuraite su 
kutu. Tai Daliborka — badautojų bokštas, kuriame anksčiau, 
kai karaliai medžiojo netoliese esančioje Elnių griovoje, ka- 
linti žmonės. 

Siaura vingiuota gatvelė su šaudymo angomis, tarpas jo- 
je, pro kurį vos prakišęs pečius atsiduriu tarp virtinės ne 
didesnių už mane namelių. Ištiesęs ranką galiu paliesti sto- 
gą. Atsidūriau „Aukso išgavėjų“ gatvelėje, kurioje viduram- 
žiais alchemikai lydydavo filosofinį akmenį ir bandydavo jį 
paveikti mėnulio spinduliais. 

Nebuvo kito kelio atgal — tik tas, kuriuo atėjau. Bet man 
nepavyko rasti angos tarp mūrų, tik atsirėmiau į lentų užtvarą. 

Nieko nepadarysi, turiu pažadinti kokį žmogų, kad paro- 
dytų man išėjimą, tariau sau. Keista, bet skersai gatvės sto- 
vėjo namas. Negalėjau prisiminti, kad būčiau jį anksčiau 
čia matęs. 

Ar jis taip baltai nutinkuotas, kad taip šviečia rūke? 

Einu palei tvorelę siauru darželiu ir pripuolu prie lango 
stiklo — tamsu. Pabeldžiu į langą. Staiga ten viduj pro duris 
įeina labai senas vyras su degančia žvake rankoje, seniokiš- 
kai svyrinėdamas žengia kambario vidurin, lėtai pasuka gal- 
vą į palei sieną surikiuotas retortas ir kolbas, susimąstęs įsi- 
spokso į didžiulį voratinklį kampe, paskui pažvelgia tiesiai į 
mane. 

Skruostikaulių šešėliai krenta ant jo akių įdubų ir atrodo, 
kad jos tuščios tarsi mumijos akys. 

Aišku, jis nemato manęs. 

Pabeldžiu į stiklą. Jis negirdi. Be garso tarsi nakviša išeina 
iš kambario. 

Bergždžiai laukiu toliau. 

Beldžiu į namo duris — niekas neatidaro. 

Nelieka nieko kita, tik pačiam tol ieškoti, kol pagaliau 
surandu išėjimą iš gatvelės. 

Ar ne geriausia dabar būtų atsidurti tarp žmonių, pagal- 
voju. Tarp savo draugų Cvako, Prokopo ir Fryzlanderio se- 
najame „Ungelte“, kur jie tikriausiai dabar sėdi, ir taip bent 
kelioms valandoms nuslopinti nerimstantį Angelinos buči- 
nių troškimą? Sparčiu žingsniu pasuku ten link. 


Lyg trilapis negyvas dobilas kėtojosi jie visi apie seną kir- 
varpų išgraužtą stalą: baltos plonytės molinės pypkės danty- 
se, pilnas kambarys dūmų. 

Tamsiai rudos sienos taip sugėrė palubėje kabančios se- 
namadiškos lempos blausią šviesą, kad vos galėjau skirti jų 
veidus. 

Kampe kiūtojo liesa kaip šakalys, nekalbi padavėja raukšlių 
išvagotu veidu, bespalviu žvilgsniu, gelsva it anties snapas 
nosimi, su amžinu mezginiu rankose. 

Rausvos užuolaidos dengė užrakintas duris, gretimame 
kambaryje sėdinčių svečių balsai priminė tylų dūzgesį. 

Fryzlanderis, užsivožęs kūgio formos skrybėlę tiesiais kraš- 
tais, pats pilko veido, su smaila barzdele bei randu po akimi, 
atrodė kaip iš amžių glūdumos iškilęs skenduolis olandas. 

Į muzikantiškas garbanas įsibedęs šakutę Jozuė Prokopas 
be paliovos spragsėjo ilgais kaulėtais it vaiduoklio pirštais ir 
susidomėjęs stebėjo, kaip Cvakas ant pilvoto arako butelio 
bando užmaukšlinti purpurinę marionetės mantiją. 

— Tai bus Babinskis, — visu rimtumu pareiškė man Fryz- 
landeris. — Nežinote, kas per vienas buvo Babinskis? Cva- 
kai, tuoj papasakokite Pernatui, kas jis toks buvo! 

— Babinskis, — bemat pradėjo Cvakas, nė sekundės nenu- 

traukdamas savo darbo, — buvo garsus Prahos plėšikas ir 
žmogžudys. Daugelį metų jis niekieno netrukdomas vertėsi 
šiuo nuodėmingu amatu. Tačiau iškiliausiose miesto šeimo- 
se pastebėta, kad čia vienas, čia kitas giminaitis nebepasiro- 
do prie pietų stalo, ir niekas jų daugiau nematydavo. Nors 
buvo ir tam tikrų privalumų — galima buvo sutaupyti mais- 
to, vis dėlto derėjo atsižvelgti ir į šeimos reputaciją, ir į tai, 
kad gali kilti paskalų. 

Ypač tada, kai be pėdsakų dingdavo nunokusios nuotakos. 

Be to, reikėjo išsaugoti ir savigarbą, kad biurgeriškos šeimos 
gyvenimas bent iš pažiūros atrodytų pakankamai solidus. 

Laikraščių skyriai su antrašte „Sugrižk, viską atleidžiame“ 
vis didėjo ir pampo, į tai lengvabūdiškas, kaip daugelis žudi- 
kų profesionalų, Babinskis nekreipė reikiamo dėmesio, pa- 
galiau tuo susidomėjo visuomenė. 

Gražiame Krčo kaime netoli Prahos Babinskis, širdyje puo- 
selėjęs idiliškus polinkius, be paliovos dirbdamas pamažu su- 
sikūrė mažą, bet jaukią gūžtą. Įsirengė švarų iki spindesio 
namelį ir darželį, pilną žydinčių snapučių. 

Kadangi pajamų plėtrai nepakako, o reikėjo niekam ne- 
matant laidoti aukų lavonus, tad ten, kur buvo gėlių lysvės, 
į kurias jam maloniausia būtų buvę žiūrėti, teko supilti ka- 
pų kauburėlius, kurių, sezonui leidžiant ir verslui klestint, 
be paliovos daugėdavo. 

Kas vakarą leidžiantis saulei, po visų dienos vargų bei dar- 
bų Babinskis atsisėsdavo šioje gedulingoje vietoje ir groda- 
vo fleita ilgesingas melodijas. 

— Stok! — staiga sušuko Jozuė Prokopas, išsitraukė iš kiše- 
nės raktą, prispaudė prie lūpų kaip klarnetą ir sugrojo: cim- 
cirlim, cambusla, dzin! 

— Ar tuomet ten buvote, kad taip gerai žinote tą melodi- 
ją? — paklausė nustebęs Fryzlanderis. 


168 Gustav Meyrink 


— Ne, - piktai dėbtelėjo Prokopas. — Pernelyg seniai tas 
Babinskis gyveno. Bet aš, kompozitorius, galiu nuspėti, ką 
jis galėjo groti. O jums, klausos neturinčiam, telieka parylė- 
ti. Cimcirlim-cambusla-busla-dzė. 

Cvakas susigraudinęs klausėsi melodijos, o kai Prokopas 
pagaliau vėl įsidėjo kišenėn savo namų raktą, tęsė: 

— Kauburėlių be paliovos vis daugėjo, tai pamažu pradėjo 
kelti kaimynams įtarimą, o vienam Žižkovo priemiesčio po- 
licininkui, atsitiktinai iš tolo mačiusiam, kaip Babinskis pa- 
smaugė seną aukštuomenės damą, teko garbė kartą visam 
laikui nutraukti savanaudiškus išgamos veiksmus. 

Babinskis buvo suimtas savajame rojaus kampelyje. 

"Teismas, atsižvelgęs į lengvinančias aplinkybes bei itin gerą 
reputaciją, nuteisė jį pakarti ir kreipėsi į įmonę „Broliai Lei- 
penai — lynai ir virvės en gros ir en dėtail“* mirties bausmei 
įvykdyti reikalingų priemonių už prieinamą kainą, atsiskai- 
tant per valstybės iždą ir išduodant kvitą. 

Bet atsitiko taip, kad virvė trūko ir Babinskiui buvo su- 
teikta malonė — kalėti ligi gyvos galvos. 

Dvidešimt metų žmogžudys praleido Šv. Pankraco mū- 
ruose, ir niekas negirdėjo nė menkiausio jo skundo, ligi šiol 
šios įstaigos tarnautojai tebegiria pavyzdingą jo elgesį, dėl 
kurio per šviesiausiojo mūsų šalies valdovo gimtadienius jam 
būdavo leidžiama pagroti fleita. 

Prokopas, ieškodamas rakto, vėl panardino ranką į kišenę, 
tačiau Cvakas jį sustabdė. 

— Pagal visuotinę amnestiją Babinskis buvo išleistas į laisvę 
ir gavo durininko vietą „Gailestingųjų seserų“ vienuolyne. 

Nevargino jo ir ten tekę sodo darbai, nes pagal aukštes- 
niąją specializaciją buvo įpratęs darbuotis kastuvu, jam lik- 


* Urmu ir mažmenomis (branc.). 

davo daug gražaus laiko dvasios poreikiams tenkinti bei rū- 
pestingai atrinktiems skaitiniams. 

Rezultatai pralenkė bet kokius lūkesčius. 

Kaskart, kai abatė šeštadieniais išsiųsdavo jį į smuklę prasi- 
blaškyti, jis grįždavo namo dar nesutemus ir užsimindavo, kaip 
jį slegia visuotinis dorovės nuosmukis, kad pačios žemiausios 
rūšies atmatų perteklius gatvėse kelia pavojų ir kiekvienam 
taikingam žmogui protingiausia laiku pasukti namų link. 

"Tuo tarpu Prahoje paplito iš vaško nulipdytos figūrėlės, 
apgaubtos raudonomis mantijomis, — tai buvo plėšiko Ba- 
binskio atvaizdas. Jų įsigijo kiekviena nukentėjusi šeima. 

"Tačiau daugiausia jų stovėjo po stikliniais gaubtais par- 
duotuvėse ir niekas kita taip nesiutindavo Babinskio, kaip 
šios figūrėlės. 

„Aukščiausio lygio negarbingumas, tokie nuolatiniai no- 
sies baksnojimai į jaunystės klaidas liudija dvasios šiurkštu- 
mą, — sakydavo tokiais atvejais Babinskis. - Gan keista, ko- 
dėl valdžios organai nesiima jokių priemonių, kad išnyktų 
tokios šunybės“. 

Tą patį jis kalbėjo ir gulėdamas mirties patale. 

Ir ne be reikalo, netrukus magistratas įsakė liautis prekia- 
vus šiomis papiktinimą keliančiomis Babinskio statulėlėmis. 

Pakėlęs stiklą Cvakas išmaukė gerą mauką grogo ir visi 
trys išsiviepė tartum kipšai, paskui jis lėtai pakreipė galvą 
blankiosios padavėjos link, ir aš pamačiau jos skruostu ri- 
tantis ašarą. 


— Na, o jūs nieko geresnio nesugalvosite, išskyrus, žino- 
ma, tai, kad patyręs malonumą klausantis pasakojimo ap- 
mokėsite sąskaitą, didžiai gerbiamas kolega gemų raižyto- 
jau? — po ilgos pauzės giliamintiškai tarė Fryzlanderis. 

Papasakojau jiems, kaip klaidžiojau miglose. 

Kai pasakojau, kaip pamačiau baltąjį namą, visi trys susi- 

domėję išleido pypkes iš dantų, o man baigus Prokopas rėžė 
kumščiu į stalą ir sušuko: 

— Čia tai bent! Visas legendas, kiek tik jų yr, Pernatas 
patiria savo kailiu! A propos, prisimenate Golemą, tai jau 
išaiškėjo. 

— Kaip išaiškėjo? — sutrikau aš. 

— Pažįstate tą kvaištelėjusį žydą elgetą, vadinamą Hašiliu? 
Ne? Taigi tas Hašilis ir buvo Golemas! 

— Elgeta Golemas? 

— Taip, tas valkata ir buvo Golemas. Šiandien po pietų 
kuo geriausiai nusiteikęs vaiduoklis vaikštinėjo saulės nu- 
tvieksta Zalniterio gatve apsivilkęs garsųjį septynioliktojo 
amžiaus kostiumą ir ten vienas šungaudys užmetė ant jo sa- 
vo kilpą. 

— Kas ten nutiko? Nieko nesuprantu! — sušukau aš. 

— Taigi sakau jums: tai buvo Hašilis! Girdėjau, jis seniai 
jau buvo radęs drabužius prie namo vartų. Beje, grįžtant 
prie baltojo namo Mažojoje pusėje, tai nepaprastai įdomu. 
Pasakojama, kad ten viršuje, Alchemikų gatvelėje, stovi na- 
mas, kurį galima pamatyti tik rūke, be to, tai atsitinka tik 
išrinktiesiems, sekmadienį gimusiems. Jis vadinamas „mūru 
prie paskutiniojo žibinto“. Dieną, prošal eidamas, matai tik 
didžiulį pilką akmenį, už jo — staigus nuolydis į Elnių griovą, ir 
jums, Pernatai, pasisekė, kad nežengėte dar žingsnio, kitaip 
būtumėt nusiritęs žemyn ir nusisukęs sprandą. Sakoma, po 
akmeniu užkastas lobis, o patį akmenį užrideno Prahą įkūręs 
Azijos brolių ordinas, o tas akmuo turįs būti kertiniu akme- 
niu namo, kurį laikų pabaigoje pasistatydinsiąs žmogus, tiks- 
liau, hermafroditas, toks padaras — pusiau vyras, pusiau mo- 
teris. Ir jo herbe bus pavaizduotas kiškis, tarp kitko, kiškis 
buvo Ozyrio ženklas, iš čia kildinamas ir velykinis kiškis. 

Oliki tai atsitiks, pats Matuzalis saugos tą vietą, kad šėto- 

nas neapvaisintų akmens ir nepaleistų pasaulin sūnaus, var- 
du Armilas. Ar esate girdėję apie Armilą? Žinoma net tai, 
kaip jis atrodysiąs, tai yra seni rabinai žino, koks jis būsiąs: 
auksinių plaukų kuodas, du pakaušiai, pjautuvo formos akys 
ir ligi pėdų nukarusios rankos. 

— Šitokią kaliausę reikėtų nupaišyti, - burbtelėjo Fryzlan- 
deris siekdamas pieštuko. 

— Taigi, Pernatai, kai jums pagaliau nusišypsos laimė ir jūs 
tapsite hermafroditu ir en passant rasite užkastą lobį, - baigė 
pasakoti Prokopas, — neužmirškite, kad aš visada būsiu ge- 
riausias jūsų draugas! 

Nėmaž nebuvau linkęs pokštauti, širdį užplūdo liūdesys. 
Tikriausiai Cvakas tai pastebėjo ir, nors nieko ir nežinojo, 
atėjo man į pagalbą: 

— Kad ir kaip ten būtų, tačiau keista, netgi šiurpoka, kad 
Pernatą vizija aplankė kaip tik toje vietoje, apie kurią kalba- 
ma senosiose legendose. Esama tokių sąsajų, iš kurių pan- 
čių žmogus gali išsivaduoti tik tada, kai siela įgali įžvelgti 
pavidalus, kurių mūsų juslės mums neparodo. Nieko nepa- 
darysi: viršjuslinis pasaulis pats nuostabiausias! O jūs kaip 
manote! 

Fryzlanderis ir Prokopas nepaprastai surimtėjo, atsakymas 
buvo nereikalingas. 

— O jūs, Eulalija, ką galvojate? — ir vėl paklausė Cvakas 
pasisukęs. 

Senoji padavėja pasikrapštė virbalu galvą, atsiduso, pa- 
raudo ir atkirto: 

— Eikite sau! Niektauzos! 

— Visą dieną ore tvyro įtampa, — nurimus juokui, prakal- 
bo Fryzlanderis, — nė vieno vykusio brėžio pieštuku. Visą 
laiką prisimenu šokant Roziną vien su fraku. 

— Ar ji vėl pasirodė? — pasiteiravau aš. 


172 Gustuv Meysink 


— Tiksliai pasakyta — pasirodė. Dorovės policija ją ilgam 
įdarbino! Galbūt ji tąkart „Loizičeke“ krito į akį ponui ko- 
misarui? Kad ir kaip būtų, dabar ji smarkiai darbuojasi ir 
labai prisideda prie to, kad kaskart vis daugiau pašalinių 
apsilanko žydų kvartale. Pastaruoju metu ji gan suapvalėjo. 

— Tiesiog savo akimis netikiu, ką moteris gali padaryti su 
vyru, kai šis ją įsimyli, — sviedė Cvakas. — Kad įsigytų pinigų 
jai susimokėti, tas vargšas vaikinas Jaromiras per vieną nak- 
tį tapo menininku. Dabar jis vaikšto po smukles ir karpo iš 
popieriaus siluetus tų lankytojų, kurie leidžiasi tai daryti. 

— Tikrai? Ji išties taip išgražėjo, ta Rozina? — neišgirdęs 
pabaigos sučiulpsėjo lūpomis Prokopas. — Ar jau ragavote 
jos bučinių, Fryzlanderi? 

Padavėja pašoko ir pasipiktinusi išėjo. 

— Višta! Tik sriubai tinka! Tokiai mat rodyti dorybingu- 
mą, — suburbėjo jai įkandin susierzinęs Prokopas. 

— Ko norite, ji išėjo nederamai mums prakalbus. Be to, ir 
kojinę megzti baigė, — nuramino jį Cvakas. 


Šeimininkas atnešė dar grogo ir kalbos pamažu pradėjo 
mišti su nešvankybėmis. Pernelyg aitriomis man, dabar taip 
įsiaudrinusiam. 

Stengiausi į jas neįsitraukti, bet kuo labiau užsisklęsda- 
vau savyje galvodamas apie Angeliną, tuo stipriau tvinksė- 
jo smilkiniuose. Pagaliau pakilau ir atsisveikinau. 

Migla jau tapo perregima, mane smaigstė plonos ledo ada- 
tėlės, tačiau vis dar neįžvelgiau gatvių pavadinimų ir kiek 
nuklydau. 

Atsidūriau kitoje gatvėje, jau norėjau pasukti atgal, bet 
išgirdau šaukiant: 

— Pone Pernatai! Pone Pernatai! 

Apsižvalgiau, pakėliau akis — nieko! 

Praviri namų vartai su mažyčiu raudonu žibintu viršuj 
žiojėjo priešais ir man pasirodė, kad jų gilumoje stovi šviesi 
figūra. 

Vėl: 

— Pone Pernatai! Pone Pernatai! — sušnabždėjo kažkas. 

Nustebęs žengiau į perėjimą ir tuomet kaklą man apvijo 
šiltos moteriškos rankos ir šviesos pluošte, sklindančiame 
pro pravertas duris, pamačiau, kad tai Rozina taip karštai 
glaudžiasi prie manęs. 


Klasta 


Pilka žabala diena. 

Miegojau ilgai, nieko nesapnuodamas, bet ir neprabus- 
damas, tarsi negyvėlis. 

Sena mano tarnaitė nebuvo atėjusi, o gal pamiršo pakū- 
renti. 

Židinyje šalti pelenai. 

Ant baldų dulkės. 

Grindys nešluotos. 

Pastiręs gūžinėjau po kambarį. 

Iškvepiant bjaurus degtinės dvokas pasklido kambaryje. 
Patalas ir visi drabužiai buvo persisunkę tabako dūmų. 

Atplėšiau langą, bet tuoj vėl uždariau: negalėjau pakęsti 
šalto nešvaraus vėjo gūsių. 

Kiaurai peršlapę žvirbliai sustingę tupėjo ant stogo at- 
brailos. 

Kur pažvelgsi, visur išvėsusi nykuma. 

Jaučiausi lyg sutraiškytas, sudraskytas. 

Kokie apsitrynę krėslo apmušalai! Pro plyšius kyšo arklio 
karčių kamšalas. 

Reikėtų nugabenti jį pas baldų apmušėją, bet ką jau, te- 
pabūna čia dar vieną gūdų žmogaus gyvenimą, kol viskas 
nueis skutais! 

O čia, kokie čia nutįsę ir apspurę skudurai ant langų? 

Kodėl nesuvijus iš jų virvės ir nepasikabinus pačiam? 

"Tuomet nebadytų akių man šie klaikūs daiktai ir skaus- 
mas išnyktų visiems laikams. 

Taip, tai būtų protingiausia — pasidaryti galą. 

Dargi šiandien. 

Dabar pat, ikipiet. Nėra prasmės eiti valgyti. Kaip klaiku 
būtų iškeliaut iš šio pasaulio pilnu pilvu! TIysoti drėgnoje 
žemėje prikimštam nesuvirškinto, gendančio maisto. 

Kad niekada nematyčiau nušvintant saulę, kuri skleidžia 
širdyse įžūlų melą apie buvimo džiaugsmą! 

Ne! Nebenoriu daugiau kvailinti savęs, nebenoriu būti 
žaisliukas šiurkštaus ir beprasmio likimo, kuris čia iškelia 
mane į aukštybes, čia vėl sviedžia į balą tik tam, kad patir- 
čiau viso, kas žemiška, trapumą — tai, ką ir taip seniai žino- 
jau, ką žino bet kuris vaikas, bet kuris gatvinis šuo. 

Vargšelė, vargšė Mirjama! Kad bent jai galėčiau padėti. 

"Tad reikia apsispręsti, priimti svarbų galutinį sprendimą, 
kolei dar nepabudo nelemta būties trauka ir nepradėjo vi- 
lioti manęs naujais miražais. 

Ir ar padėjo man bent kiek visi tie anapusybės ženklai? 

Nė kiek, niekuo nepadėjo. 

Gal tik tiek, kad sukuosi kaip voverė rate ir žemiška būtis 
tapo man nepakeliama kančia. 

Liko tik viena. 

Permečiau mintyse, kiek pinigų turiu banke. 

"Taip, tik tai beliko. Tas menkas mažmožis, dar šio to ver- 
tas, palyginti su visais mano darbais. 

Visa, ką čia turiu, — porą brangakmenių stalčiuje — reikia 
supakuoti ir išsiųsti Mirjamai. Tai mažiausiai porai metų ap- 
saugotų ją nuo kasdienybės rūpesčių. Parašyti Hileliui laiš- 
ką, papasakoti, kaip ten su tais stebuklais būta. Jis vieninte- 
lis galėtų jai pagelbėti. Jaučiau, jis patars jai, kaip elgtis. 

Suradau akmenis, įsidėjau kišenėn, žvilgtelėjau į laikrodį: 
jei dabar nueičiau į banką, per valandą viskas būtų baigta. 

Ir dar raudonų rožių puokštė Angelinai! 

Norėjosi rėkti iš skausmo ir baisaus ilgesio. Kad taip dar 
nors dieną, vienut vieną dieną! 

Kad vėl užsmaugtų kamuojanti neviltis? 

Na jau ne, nė minutės daugiau nelauksiu! Tikrą išsilais- 
vinimą pasieksiu, jei nepasiduosiu. 

Apsidairiau. Ką dar reikėtų čia padaryti? 

"Taip, dildė. Įsikišau kišenėn, išmesiu pakeliui gatvėje, kaip 
jau anksčiau rengiausi. 

Nekenčiau šitos dildės. Tiek nedaug trūko — ir per ją bū- 
čiau tapęs žmogžudžiu! 


Bet kas čia vėl ateina manęs trukdyti? 

Skudurininkas. 

— Tik mirksnį, pone fon Pernatai, —- ėmė prašyti, kai pa- 
rodžiau, kad neturiu laiko. - Tik mažą mirksniuką. Žodeliu- 
kų porą. 

Prakaitas sruvo jo veidu, jis drebėjo iš susijaudinimo. 

— Ar čia niekas, pone Pernatai, nesutrukdys mūsų pokal- 
bio? Nenorėčiau, kad... kad tas... ponas Hilelis vėlei čia už- 
eitų. Užkabinkite geriau duris, arba eikime į kitą kambarį, — 
ir, kaip jam įprasta, sparčiai nusitempė mane. 

Paskui baugščiai keliskart apsižvalgė ir kimiai sušnabždėjo: 

— Aš čia permąsčiau, žinote, tą patį. Gal taip ir geriau. 
Nieko iš to neišeis. Gerai. Kas buvo, pražuvo. 

Bandžiau išskaityti iš akių, ką jis galvoja. 

Jis atlaikė mano žvilgsnį įsikibdamas kėdės atlošo — tiek 
jėgų jam tai kainavo. 

— Džiaugiuosi, pone Vasertrumai, — pasakiau kuo drau- 
giškiau, — gyvenimas ir taip liūdnas, kam jį dar labiau nuo- 
dyti neapykanta? 

— Jo, visai kaip iš knygų, — suniurzgė su palengvėjimu, 
kyštelėjo ranką kelnių kišenėn ir ištraukė auksinį laikrodį 
įlenktu dangteliu, —- matote, manau, tai garbinga — priimti 
šį daikčiuką iš manęs. Kaip dovaną. 

— Ir kas jums šovė į galvą, - atsisakiau, — nė negalvokite, — 
bet čia prisiminiau tai, ką apie jį pasakojo Mirjama, ir, kad 
neįžeisčiau jo, ištiesiau ranką. 

Jis nė nepastebėjo, nes staiga pabalo kaip drobė, įsiklausė 
ir sušnibždėjo: 

— "Taip, taip! Taip ir maniau. Hilelis vėl čia! Beldžiasi į 
duris. 

Pasiklausiau, nuėjau į pirmąjį kambarį dėl šventos ramy- 
bės palikdamas duris pusiau praviras. 

Šįkart buvo ne Hilelis. Įėjo Charousekas, parodė, kad žino, 
jog Vasertrumas čia, prispaudė pirštą prie lūpų ir, neleisda- 
mas man nė prasižioti, užpylė žodžiais: 

— O didžiai gerbiamas, mielasis pone Pernatai, kokiais žo- 
džiais man išsakyti, kaip džiaugiuosi radęs jus namie vieną, 
be to, visai sveiką, — kalbėjo jis tarsi aktorius ir šie pompas- 
tiški, nenatūralūs žodžiai taip nesiderino su perkreipu vei- 
du, kad mane apėmė klaikus siaubas. 

— Niekados, meistre, nebūčiau drįsęs užeiti pas jus toks 
apsiskarmalavęs, kaip kad dažnai mane matydavote. Bet ką 
čia sakau: matydavote! Juk dažnai ištiesdavote man savo 
maloningąją dešinę. 

Ar žinote, kam turiu būti dėkingas, kad šiandien stoviu 
prieš jus apsivilkęs baltus marškinius ir švarų kostiumą? Vie- 
nam tauriausių ir — ak! — mažiausiai pripažintų šio miesto 
žmonių. Susigraudinu vien apie jį pagalvojęs. 

Pats jis gyvena gana kukliai, tačiau yra dosnus vargšams 
ir skurstantiems. Kartą, kai jis liūdnas stovėjo prie savo krau- 
tuvėlės, sujaudintas ligi širdies gelmių norėjau prieiti ir ne- 
taręs nė žodžio paspausti jam ranką. 

Kartą man prošal einant jis pasišaukė mane ir įdavė pini- 
gų, už kuriuos aš išsimokėtinai ir įsigijau šį kostiumą. 

Meistre Pernatai, ar atspėsite, kas yra mano geradarys? 

Su pasididžiavimu galiu pasakyti, kad aš vienintelis se- 
niai nutuokiau, kad aukso širdis plaka toje krūtinėje, — tai 
buvo ponas Aronas Vasertrumas! 

Žinoma, supratau, kad šitą komediją Charousekas vaidi- 
na už durų besiklausančiam skudurininkui, nors ir nesuvo- 
kiau, ko jis siekia — negi tikisi taip lėkštai meilikaudamas 
apgauti nepatiklųjį Vasertrumą. Iš mąslios mano veido 
išraiškos Charousekas, matyt, suprato, ką galvoju, vaipyda- 
masis papurtė galvą ir iš tolesnių žodžių man paaiškėjo, kaip 
gerai jis pažįsta tą žmogų ir žino, kiek gali sau leisti. 

— "Taip, taip, Aronas Vasertrumas! Man taip dažnai su- 
spaudžia širdį, kad aš pats negaliu pasakyti jam, koks esu be 
galo dėkingas, ir prašau jūsų, meistre, niekada neatskleisti 
jam to, ką dabar jums papasakojau. Žinau, žmonių egoiz- 
mas apkartino jo gyvenimą ir įrėžė krūtinėn gilų, neišdildo- 
mą ir, ak, visiškai pateisinamą nepasitikėjimą. 

Esu dvasios ligų gydytojas ir nuojauta šnabžda man, kad 
būtų geriau, jei ponas Vasertrumas niekada iš nieko, iš ma- 
no lūpų taip pat, nesužinotų, kaip gerai aš jį vertinu. Ma- 
nau, tai pasėtų abejonių jo nelaimingoje sieloje. O aš to ne- 
norėčiau. Geriau tegu jau laiko mane nedėkingu. 

Aš pats esu nelaimėlis, meistre Pernatai, ir nuo mažumės 
žinau, ką reiškia būti vienišam, apleistam šiame pasauly! Aš 
nežinau savo tėvo vardo. Nė mamytės nesu matęs akyse, 
labai jau greitai ji pasimirė. - Charouseko balsas įgavo keis- 
tą paslaptingumo ir įsakmumo atspalvį. - O buvo ji, tą tik- 
rai žinau, iš tų subtiliai jaučiančių žmonių, kurie niekada 
neprisipažintų, kaip stipriai gali mylėti, tokios prigimties ir 
ponas Aronas Vasertrumas. 

Aš turiu iš motinos dienoraščio išplėštą lapą — nešioju jį 
visąlaik prie širdies, — ten parašyta, kad ji mano tėvą, nors 
jis ir atrodė bjaurus, mylėjusi taip, kaip tikriausiai nėra my- 
lėjusi nė viena mirtingoji žemėje. 

Ir, atrodo, niekada nebuvo jam to prisipažinusi, galbūt 
dėl panašių priežasčių, kaip ir aš, pavyzdžiui, negaliu pasa- 
kyti ponui Vasertrumui, koks esu jam dėkingas, nors širdis 
krūtinėje plyšta! 

Bet dar kai kas paaiškėja iš to dienoraščio, kiek galėjau 
įskaityti ašaromis sulaistytame lape, —- mano tėvas — tegu 
neranda jis vietos nei danguje, nei žemėje! — labai žiauriai 
pasielgė su mano motina. 

Charousekas staiga puolė ant kelių, net grindys sulinga- 
vo, ir suriko tokiu širdį veriančiu balsu, kad jau nežinojau, 
ar jis vis dar vaidina komediją, ar visai išprotėjo: 

— Visagalis Dieve, kurio vardo nevalia žmogui tarti, puo- 
lu ant kelių prieš tave: tebus per amžius amžinuosius pra- 
keiktas, prakeiktas, darkart prakeiktas mano tėvas! 

Paskutinį žodį jis tiesiog perkando pusiau ir išplėtęs akis 
įsiklausė. 

Paskui šėtoniškai nusiviepė. Ir man pasirodė, kad Vaser- 
trumas tyliai sudejavo kitame kambaryje. 

— Atleiskite, meistre, - po pauzės dirbtinai prislopintu bal- 
su tęsė Charousekas. — Atleiskite, kad nesusivaldžiau, ta- 
čiau tai mano malda, rytą vakarą prašau Visagalio, kad ma- 
no tėvą, kad ir kur jis būtų, ištiktų kuo baisesnis galas. 

Pirma mintis buvo paprieštarauti jam, tačiau Charouse- 
kas mane nutraukė: 

— O dabar, meistre Pernatai, pereisiu prie prašymo, su ku- 
riuo pas jus atėjau. 

Ponas Vasertrumas turėjo globotinį, kurį nepaprastai my- 
lėjo, galbūt tai buvo jo sūnėnas. Sakoma, kad tai buvęs jo 

sūnus, bet aš tuo netikiu, nes jo pavardė buvo kitokia — 
vadinosi jisai Vasoris, daktaras Teodoras Vasoris. 

Akys priplūsta ašarų, kai prisimenu jį. Visa širdimi buvau 
prie jo prisirišęs, tarsi nematomi meilės ir giminystės ryšiai 
būtų mus sieję, — Charousekas sukūkčiojo, tarsi nebeįstengtų 
kalbėti iš susijaudinimo. 

— Ak, ir ši tauri siela apleido šį pasaulį! Ak! Taip ir nesu- 
žinojau, kas privertė jį taip pasielgti, tačiau jis pats atėmė 
sau gyvastį. Buvau tarp pakviestųjų pagalbon, ak, per vėlai, 
per vėlai! Ir kai vienas stovėjau šalia mirusiojo ir bučiavau 
jo šaltas, išbalusias rankas, tada — kaip aš nesusilaikiau, meist- 
re Pernatai! bet juk tai buvo ne vagystė, - tada aš paėmiau 
rožę nuo mirusiojo krūtinės ir dar buteliuką, kurio turinys 
taip staiga pakando jo gyvybės žiedus. 

Charousekas išsitraukė vaistų buteliuką ir drebėdamas kal- 
bėjo toliau: 

— Palieku čia, ant jūsų stalo, nuvytusią rožę ir šią kolbą. 
"Tai mano mirusio draugo atminimas. 

Dažnai apleisties minutėmis, kai, ilgėdamasis ir prisimin- 
damas savo motiną, trokšdavau mirti, žaisdavau šiuo bute- 
liuku ir guosdavausi mintimi, jog tereikia šliūkštelti ant nosi- 
nės, įkvėpti — ir be jokių skausmų atsidurčiau toli nuo mūsų 
ašarų pakalnės, ten, kur ilsisi mano mielasis gerasis Teodoras. 

"Tad prašau jus, didžiai gerbiamas meistre, — dėl to čia ir 
atėjau — paimkite tai ir perduokite ponui Vasertrumui. 

Pasakykite, kad gavote tai iš daktarui Vasoriui artimo žmo- 
gaus, kurio vardo pažadėjote neminėti, galbūt iš damos rankų. 

Jis patikės, tai jam bus atsiminimas, toks pat brangus, kaip 
ir man. 

Tai ir būtų slapta mano padėka jam. Esu vargšas, tai vis- 
kas, ką aš turiu, tačiau džiaugiuosi žinodamas, kad tai dabar 
priklausys jam, o jis nė neitars, kad tai aš perdaviau. 

Tai taip pat be galo mane džiugina. 

O dabar sudie, brangusis meistre, tūkstantįkart dėkoju 
jums už tai. 

— Luktelėkit, pone Charousekai, palydėsiu kiek jus laip- 
tais, - automatiškai pakartojau žodžius, išskaitytus jo lūpo- 
se, ir išėjau įkandin. 

"Tamsioje antro aukšto aikštelėje mes sustojome, rengiau- 
si atsisveikinti su Charouseku. 

— Nesunku atspėti, ko jūs visa šia komedija siekėte. Jūs, 
jūs norite, kad Vasertrumas paėmęs tą buteliuką nusinuo- 
dytų, — sviedžiau jam į akis. 

— Žinoma, — karštai patvirtino Charousekas. 

— Ir jūs manote, aš prisidėsiu prie to? 

— Jums ir nebūtina. 

— Bet juk aš jūsų prašymu turiu perduoti Vasertrumui bu- 
teliuką! 

Charousekas papurtė galvą: 

— Kai grįišit į kambarį, pamatysite, kad jis jau bus jį nusi- 
tvėręs. 

— Kodėl taip manote? - paklausiau nustebęs. - Toks žmo- 
gus kaip Vasertrumas niekada nenusižudys — jis per bailus, 
be to, niekada nepasiduoda pirmam impulsui. 

— Jūs tiesiog nežinote lėtai veikiančių įtaigos metodų, — 
nutraukė mane Charousekas. — Gal ir jūsų būtų tiesa, jei 
būčiau kalbėjęs kasdieniškais žodžiais, tačiau aš iš anksto 
apgalvojau kiekvieną toną. Tokius šunkaras veikia tik pats 
šlykščiausias patosas! Patikėkite! Galėčiau nupasakoti visas 
jo minas, lydėjusias kiekvieną mano sakinį. Tik pats niekin- 
giausias kičas, kaip sako dailininkai, užgauna širdį kiaurai 
prasimelavusiems padugnėms ir išspaudžia jiems ašarą. Pa- 
tikėkite, teatras jau seniai ugnimi ir kardu būtų buvęs nu- 
šluotas nuo žemės paviršiaus, jei būtų kitaip. Iš sentimenta- 

lumo atpažinsi niekšą. Minios badu mirštančiųjų nepra- 
virkdytų jo, tačiau tereikia stoti ant pakylos kaimo Jurgiu 
persirengusiam išdažytam avinui ir pradėti vartyti akis, ir jis 
tuoj užkaukia lyg nešertas šuo. Tėtukas Vasertrumas rytoj 
jau pamirš šiandienę širdies graužatį, bet kiekvienas mano 
žodis jau krito į dirvą ir pakils atėjus laikui, kai jis pats sau 
pasirodys vertas gailesčio. Tokią silpnumo akimirką tereikia 
mažiausio postūmio — 0 tuo aš jau pasirūpinsiu, — ir pati 
baikščiausia ranka siekteli nuodo. Tereikia, kad jis po ta ran- 
ka būtų! Teodorėlis galbūt irgi nebūtų griebęsis buteliuko, 
jei nebūčiau jam patogiai pakišęs. 

— Jūs baisus žmogus, Charousekai! — sušukau pasipikti- 
nęs. - Nejaugi jūs nejaučiate nė kiek... 

Jis greit užspaudė man burną ir stumtelėjo prie sienos. 

— "IVliau, jis eina! 

Klupinėdamas, laikydamasis sienos Vasertrumas nusilei- 
do laiptais ir svyruodamas praėjo prošal. 

Charousekas paskubom paspaudė man ranką ir nusekė 
paskui jį. 

Sugrįžęs į kambarį pamačiau, kad vietoj rožės ir buteliuko 
ant stalo gulėjo auksinis laikrodis. 


"Teks palaukti aštuonias dienas, tik tada galėsiu atsiimti 
pinigus — tokios yra sutarties nutraukimo sąlygos, paaiškino 
man banke. 

Gal galėčiau pasikalbėti su direktoriumi ir paaiškinti, kad 
tai labai skubu, kad po valandos turiu išvažiuoti, sugalvojau 
aš priežastį. 

Jis nesikalbės, o ir norėdamas negalėtų paspartinti banko 
procedūrų, buvo paaiškinta man, — tuo metu prie kasos lan- 
gelio priėjo tipas stikline akimi ir nusikvatojo. 

"Tad teks aštuonias pilkas baisias dienas laukti savo mirties! 

Atrodė, ištisą amžinybę. 

Buvau toks prislėgtas, kad ir pats nežinau, kiek mindži- 
kavau prie kavinės durų. 

Pagaliau žengiau vidun, jau vien tam, kad atsikratyčiau 
tipo stikline akimi, kuris nuo banko sekė paskui mane ir 
dabar stoviniavo netoliese, o man pažvelgus apsimesdavo 
kažko ieškąs ant žemės. 

Jis vilkėjo šviesų languotą, gerokai per ankštą švarką ir 
juodas, purvinas iki blizgesio kelnes, tarsi maišai besiplaiks- 
tančias aplink kojas. Iš kairiojo bato kilo kiaušinio formos 
odos lopas, atrodė, tarsi ant kojos piršto jis būtų užsimovęs 
signetę. 

Vos tik prisėdau prie stalo, jis kaipmat įėjo ir atsisėdo ne- 
toliese. 

Maniau, kad jis rengiasi prašyti pinigų, ir jau ieškojau pi- 
niginės, bet tuomet pamačiau, kaip ant putnių mėsininkiš- 
kų pirštų sutvisko deimantai. 

Galybę valandų prasėdėjau kavinėje apimtas vidinio neri- 
mo, kone eidamas iš proto. Bet kur dar galėčiau eiti? Į na- 
mus! Slampinėti gatvėmis? Viena atrodė atgrasesnė už kitą. 

Pridvisęs oras, tas amžinas duslus biliardo kamuolių 
kaukšėjimas, priešais — vis nesiliaujantis pusaklio laikraštie- 
nos liūto sausas šiurenimas, ilgakojis pėstininkų leitenan- 
tas, kuris čia gręžiasi į nosį pageltusiais nuo tabako pirš- 
tais, čia braukiasi jais ūsus žvelgdamas į kišeninį veidrodėlį, 
atkarių, prakaituotų, klegančių italų aksominis urdulys prie 
kortavimo stalo kampe. Šaižiai krykšdami ir taukšėdami 
krumpliais, jie trankė kozirius, o, kirtus jų kortą, spjaudėsi 
ant grindų. Ir visa tai dvigubina ir trigubina ant sienos 
kabantis veidrodis! Ir visa tai turėjau matyti! Reginys, lė- 
tai traukiantis iš manęs syvus. 

Ilgainiui sutemo ir plokščiapadis padavėjas linkstančiais 

keliais siektelėjo ilgu degtuvu dujinės lempos, tačiau įsitiki- 
nęs, kad ji neužsidega, tik palingavo galva. 

Kaskart pasisukęs į šalį susitikdavau skersą vilkišką stik- 
laakio žvilgsnį, kuris tuoj pat smigdavo į laikraštį, arba ne- 
švarūs jo ūsai panirdavo į seniai ištuštintą kavos puodelį. 

Kietą apskritą skrybėlę jis užsimaukšlino taip stipriai, kad 
ausys kone horizontaliai styrojo į šalis, tačiau neatrodė, kad 
rengtųsi tuoj pakilti. 

Nebegalėjau tverti. Atsiskaičiau ir išėjau. 

Uždarinėdamas paskui save stiklines duris, pajutau ant 
rankenos kažkieno ranką. Atsisukau. Vėl tas tipas! 

Suirzęs norėjau pasukti kairėn, žydų kvartalo linkui, bet 
jis prasispraudė man priešais ir užstojo man kelią. 

— Betgi to jau per daug! — sušukau. 

— Dešinėn, - griežtai tarė jis. 

— Ką tai reiškia! 

Jis metė į mane niekinamą žvilgsnį: 

— Jūs Pernatas! 

— Tikriausiai norėjote pasakyti: ponas Pernatas? 

Jis nusikvatojo it mužikas: 

— Be pokštų! Eikit su manimi! 

— (Gal išprotėjote? Kas jūs toks? — užsipuoliau jį. 

Jis nieko neatsakė, tik kiek praskleidė švarko atlapą - ten, 
įspaustas į pamušalą, stirksojo skardinis erelis. 

Supratau: mane suima slaptosios policijos šnipelis. 

— "Tai pasakykit bent, dėl Dievo, kas nutiko? 

— Greit pats sužinosit. Departamente, — šiurkščiai atsakė 
jis. — O dabar marš! 

Pasiūliau nusisamdyti karietą. 

— Dar ko! 


Leidomės į nuovadą pėsčiomis. 

Žandaras privedė mane prie durų. 


ALOIZAS OČINAS 


Policijos tarėjas, — 


perskaičiau užrašą porcelianinėje lentelėje. 

— Malonėkite užeiti, — tarė žandaras. 

Vienas priešais kitą stovėjo du aptrinti rašomieji stalai, 
nukrauti metrinėmis bylų stirtomis. 

Vidury kambario — pora sukrypusių kėdžių. 

Ant sienos — imperatoriaus portretas. 

Stiklinis indas su auksinėmis žuvelėmis ant palangės. 

Daugiau nieko. 

Iš po stalo, stovinčio kairėje, kyšojo šleiva koja, kita, ap- 
auta veltiniu, rėmėsi į grindis, aukščiau — apibrizgusios pil- 
kos kelnės. 

Pasigirdo šnaresys. Kažkas sumurmėjo keletą žodžių če- 
kiškai ir iš nuo dešinėje stovinčio stalo kaipmat pakilęs po- 
nas policijos tarėjas žengė prie manęs. 

"Tai buvo žemaūgis vyras žila smaila barzdele ir keista ma- 
niera šiepti dantis prieš prabylant, nelyginant į akis jam tvis- 
kintų saulė. Tai darydamas jis primerkdavo akinių stiklais 
paslėgtas akis — visa tai darė atgrasaus niekšo įspūdį. 

— Jūs Atanazijus Pernatas ir... — jis pažvelgė į tuščią popie- 
riaus lapą, — esate gemų raižytojas. 

"Tuojau atgijo ir šleivoji koja po kitu stalu, tas žmogus pa- 
siruzgino ant kėdės ir aš išgirdau plunksnos krebždenimą 
popieriuje. 

Patvirtinau: Pernatas. Gemų raižytojas. 

— Na, štai ir susitikome visi, pone Pernatai, taip, Perna- 
tai. Taigi šitaip. 

Ponas policijos tarėjas staiga, tarsi būtų sužinojęs kokią 
smagią naujieną, pavirto pačia saldybe — išskėtė rankas ir 
nutaisė juoko vertą geruolio miną. 

— Taigi, pone Pernatai, papasakokite man, kaip praeina 
jūsų diena. 

— Manau, jums tai neturėtų rūpėti, pone Očinai, — atsa- 
kiau abejingai. 

Jis prisimerkė, kiek palūkėjo, tuomet staiga perėjo į puo- 
limą: 

— Nuo kada grafienė susitikinėja su Savioliu? 

Buvau pasirengęs išgirsti ką nors panašaus, tad nė ne- 
mirktelėjau. 

Jis mėgino supainioti mane vinkliais netikėtais klausimais, 
bet, nors širdis man iš įtampos pašokdavo ligi gerklės, aš 
neišsidaviau ir vis kartojau, kad Saviolio pavardė man nėra 
girdėta, su Angelina susidraugavau per tėvą ir kad ji dažnai 
užsisakydavusi pas mane kamėjas. 

Vis dėlto jaučiau, kad policijos tarėjas perprato mane me- 
luojant, kad jis tiesiog kunkuliuoja iš pykčio nieko negalė- 
damas iš manęs išgauti. 

Jis lyg pamąstė, paskui paėmęs už atlapų prisitraukė ma- 
ne, įspėdamas nykščiu dūrė į kairę stalo link ir sušnibždėjo 
man į ausį: 

— Atanazijau, amžiną atilsį, jūsų tėvas buvo mano geriau- 
sias draugas. Aš noriu išgelbėti jus, Atanazijau! Bet jūs turi- 
te pasakyti man viską apie grafienę, girdite, viską. 

Nesupratau, ką tai galėtų reikšti: 

— Ką norite pasakyti tuo: noriu jus išgelbėti? - paklausiau 
garsiai. 

Šleivoji koja nervingai sutrepsėjo. Policijos tarėjo veidas 
papilkėjo iš įniršio, lūpa kilstelėjo viršun. Jis delsė. Žinojau, 
tuoj puls iš naujo (jo mėginimai sutrikdyti mane priminė Va- 
sertrumo elgesį), aš irgi laukiau. Pamačiau, kaip nuo rašomo- 
jo stalo nekantriai kilstelėjo į ožį panašios būtybės, šleivosios 
kojos savininko, galva. Staiga policijos tarėjas suspigo: 

— Žmogžudy! 

Iš netikėtumo netekau žado. 

Ožiaveidis apmaudžiai palinko prie stalo. 

Policijos tarėją, atrodė, visiškai suglumino mano ramybė, 
tačiau jis bandė tai nuslėpti - patraukė arčiau kėdę ir pasiū- 
lė man sėstis. 

— Taigi, pone Pernatai, jūs atsisakote duoti parodymus 
prieš grafienę? 

— Negaliu jums jų duoti, pone tarėjau, bent jau tokių, 
kokių tikitės. Pirma, aš nepažįstu jokio žmogaus, pavarde 
Saviolis, o antra, esu visiškai tikras, kad kalbos apie grafie- 
nės neištikimybę tėra paskalos. 

— Jūs galėtumėte patvirtinti tai prisiekdamas? 

Man užgniaužė kvapą: 

— Taip! Kad ir dabar! 

— Gerai. Hm, - stojo pauzė, atrodo, policijos tarėjas įniko 
į apmąstymus. 

Jis pažvelgė į mane, dabar jo fizionomijoje įžvelgiau ko- 
mišką skausmo grimasą. O kai jis prabilo ašaringu balsu, 
iškart prisiminiau Charouseką: 

— Man vis dėlto galėtumėte pasakyti, Atanazijau, man, — 
senam jūsų tėvo draugui, man, nešiojusiam jus ant rankų, — 
vos susilaikiau nesusijuokęs: jis buvo daugių daugiausia dešim- 
čia metų vyresnis už mane, — Atanazijau, jūs juk tik gynėtės? 

Ožiaveidis vėl kilstelėjo. 

— Nuo ko gyniausi? — paklausiau nesuprasdamas. 

— Nagi nuo Cotmano! — policijos tarėjas išrėkė šį vardą 
man tiesiai į akis. 

Lyg durklas smigo: Cotmanas! Laikrodis! 

Ant laikrodžio buvo išgraviruota Cotmano pavardė. 

Jutau, kaip kraujas suplūdo man į širdį: niekšas Vasertru- 
mas — pakišo man laikrodį tikėdamasis, kad tuomet žmog- 
žudyste įtars mane. 

Policijos tarėjas bemat apsimestinai pakeitė veido išraiš- 
ką — išviepė dantis ir prisimerkė: 

— Ar prisipažistate nužudęs, Pernatai? 

— Tai nesusipratimas. Kraupus nesusipratimas. Išklausy- 
kite manęs, dėl Dievo. Galiu jums viską paaiškinti, pone 
policijos tarėjau! — šaukiau aš. 

— Ar dabar viską papasakosite apie ponią grafienę? — jis 
ūmai nutraukė mane. — Turėkite omeny: jūs galite pagerinti 
savo padėtį. 

— Negaliu nieko daugiau pridurti prie to, ką jau pasakiau: 
grafienė nekalta. 

Jis sukando dantis ir pasisuko ožiaveidžio link: 

— Taigi rašykite: Pernatas prisipažįsta nužudęs draudimo 
agentą Karlą Cotmaną. 

Mane apėmė klaikus pyktis: 

— Kaip drįstate, — suriaumojau, - jūs, policijos šunpalaiki! 

Dairiausi, kuo galėčiau jam smogti. 

Tą mirksnį du policininkai pastvėrė mane ir uždėjo ant- 
rankius. Dabar policijos tarėjas puikavosi lyg gaidys ant mėš- 
lyno: 

— O laikrodis? — ir jo rankoje sutvisko laikrodis įlenktu 
dangteliu. — Vargšelis Cotmanas buvo dar gyvas, kai apiplė- 
šėt jį, ar jau ne? 

Kai jau buvau aprimęs, aiškiai pasakiau protokoluojant: 

— "Tą laikrodį šiandien priešpiet man dovanojo sendaik- 
čių prekiautojas Aronas Vasertrumas. 

Nugriaudėjo juokas, pamačiau, kaip po rašomuoju stalu 
šleivoji ir apautoji veltiniu kojos ėmė šokčioti iš džiaugsmo. 


Kančia 


Surakintomis rankomis, lydimas durtuvą atstačiusio žanda- 
ro, ėjau apšviestomis vakaro gatvėmis. 

Gatvės vaikiščiai rėkalodami lakstė aplinkui, moterys, 
atvėrusios langus, grūmojo samčiais ir koneveikė mane. 

Iš tolo matėsi masyvus teismo pastatas su įrašu frontone: 


Baudžiantis teisingumas — 
"Tai visų dorųjų apsauga. 


Paskui mane nuvedė per milžiniškus vartus, į prieškam- 
barį, pridvisusį virtuvės kvapų. 

Barzdotas vyras su kardu, uniforminiu švarku ir kepure, 
basomis kojomis, su ilgomis, per kulkšnis surištomis apati- 
nėmis kelnėmis atsistojo, pastatė ką tik tarp kelių laikytą 
kavos malūnėlį ir įsakė man nusirengti. 

Patikrino mano kišenes, išėmė iš jų viską, ką tik rado, ir 
paklausė, ar neturiu parazitų. 

Kai atsakiau — ne, numaustė man nuo pirštų žiedus ir 
pasakė: gerai, galiu vėl apsirengti. 

Mane ilgai vedė laiptais aukštyn, koridoriais, kur langų 
nišose paskirai buvo įtaisytos didžiulės pilkos rakinamos dė- 
žės. Abipus koridoriaus rikiavosi geležinės durys su skląs- 

čiais ir mažomis grotuotomis kiaurymėmis, virš kurių ruse- 
no dujinės lempos. 

Sargus it kareivis prižiūrėtojas — pirmas tauresnio veido 
žmogus per pastarąsias valandas — atvėrė vienas šių durų, 
įstūmė mane į tamsią, panašią į spintą, dvokiančią puvėsiais 
patalpą ir užtrenkė duris. 

Stovėjau visiškoje tamsoje graibydamasis aplinkui. 

Keliu stuktelėjau į skardinį kibirą. 

Patalpa buvo tokia maža, kad vos galėjau apsisukti. Paga- 
liau užčiuopęs paspaudžiau durų rankeną ir atsidūriau ka- 
meroje. 

Abipus prie sienų po du gultus su šiaudų prikimštais mai- 
šais. 

"Tarp jų tarpas per žingsnį. 

Aukštai skersinėje palubėje kvadratinis gal metro pločio 
langas su grotomis. Už jo — matinė nakties dangaus blausa. 

Nepakeliama tvanka, oras prisisunkęs nešvarių rūbų tvaiko. 

Kai akys apsiprato su tamsa, įžiūrėjau, kad ant trijų gultų — 
ketvirtas buvo tuščias — įrėmę alkūnes į kelius, tarp delnų 
paslėpę veidus sėdėjo žmonės pilkais kalinių drabužiais. Nė 
vienas nepratarė nė žodžio. 

Atsisėdau ant tuščio guolio ir laukiau. Laukiau. Laukiau. 
Valandą. Dvi, tris valandas! 

Vos pasigirsdavo žingsniai, pašokdavau: jau, jau ateina 
manęs, tuoj vesis pas tardytoją. 

Kaskart vis tekdavo nusivilti. Kas kartą žingsniai nuslop- 
davo koridoriaus tolumoje. 

Prasisegiau marškinių apykaklę — rodėsi, tuoj uždusiu. 

Girdėjau, kaip vienas po kito dūsaudami gula kaliniai. 

— Negi negalima atidaryti to lango viršuje? — apimtas ne- 
vilties paklausiau tamsoje. Ir pats kone išsigandau savo balso. 

— Neišeina, — niūriai atsakė nuo kažkurio šiaudų maišo. 

Vis dėlto pagraibiau palei sieną: maždaug krūtinės aukšty- 
je kabojo lentyna, ant jos - du puodeliai, duonos kriaukšlės. 

Šiaip taip užsiropščiau aukštyn, įsikibau į grotų virbus, 
prispaudžiau prie jų veidą, tikėdamasis įkvėpti bent kiek gry- 
no oro. 

Stovėjau, kol pradėjo tirtėti keliai. Prieš akis monotoniškai 
plaukė tamsiai pilkas nakties ūkas. 

Šalti metalo virbai aprasojo. 

Galėjo būti apie pusiaunaktį. 

Už nugaros girdėjau knarkiant. Atrodo, nemiegojo tik vie- 
nas — blaškėsi ant šiaudų retkarčiais pusbalsiu sudejuodamas. 

Negi niekada taip ir neišauš? Štai! Skamba varpai. 

Virpančiomis lūpomis skaičiavau dūžius: vienas, du, trys! 
Dėkui Dievui, dar kelios valandos — ir ateis rytas. Dar dū- 
žiai: keturi, penki? Prakaitas išmušė kaktą — šeši! septyni! — 
buvo vienuolikta valanda. 

Tik viena valanda praėjo nuo to laiko, kai paskutinį kartą 
girdėjau skambinant. 

Pamažu mano mintys ėmė plaukti ramia vaga. 

Vasertrumas pakišo man dingusiojo Cotmano laikrodį ti- 
kėdamasis, kad žmogžudyste įtars mane. Tad tikriausiai jis 
pats ir nužudė, kaip kitaip būtų gavęs laikrodį, nes jei būtų 
radęs lavoną ir tik tuomet apiplėšęs, tikriausiai būtų pasi- 
gviešęs ir siūlomo tūkstančio guldenų atlygio už dingusijį. 
Bet pakeliui į kalėjimą aiškiai mačiau gatvėse tebekabant 
plakatus. 

Aišku, skudurininkas norėjo įklampinti mane. Be to, jis 
veikia išvien su policijos tarėju, bent jau kas dėl Angelinos, 
kitaip kam klausinėti apie Saviolį? 

Aišku ir tai, kad Vasertrumas dar neturi Angelinos laiškų. 

Vis sukau galvą... 

Staiga viskas paaiškėjo, tartum pats būčiau visa regėjęs. 

Taip, būtent taip: Vasertrumas geležinę mano kasetę, ku- 
rioje įtarė esant įrodymus, pasiėmė, kai su savo bendrais iš 
policijos darė kratą mano bute. Jis negalėjo jos atidaryti, 
nes raktas pas mane, ir galbūt kaip tik dabar tūnodamas 
savo irštvoje jis jau išlaužė užraktą. 

Apimtas baisios nevilties purčiau lango grotas įsivaizduo- 
damas, kaip Vasertrumas rausiasi Angelinos laiškuose... 

Kad kaip nors galėčiau susisiekti su Charouseku, jis bent 
perspėtų Saviolį! 

Kuriam laikui įspindo viltis, kad žinia apie mano suėmi- 
mą žaibiškai pasklis žydų kvartale, ir Charousekas, kaip an- 
gelas sargas, ko nors imsis. Pragariškomis išmonėmis jis toli 
lenkia skudurininką. „Nutversiu jį už gerklės kaip tik tuo- 
met, kai jis kėsinsis į daktarą Saviolį“, - kartą sakė Charou- 
sekas. 

Paskui vėl puoliau į neviltį, apėmė baisi baimė: o jei 
Charousekas pavėluos? 

Tada Angelina žuvusi... 

Nusikramčiau ligi kraujo lūpas, nagais susibraižiau krūti- 
nę grauždamasis, kad nesudeginau laiškų tik juos gavęs; pri- 
siekinėjau sau, kad tą pačią akimirką, kai tik atsidursiu lais- 
vėje, nudėsiu Vasertrumą. O po to pasidarysiu sau galą arba 
būsiu pakartas — galų gale ar tai svarbu! 

Nė kiek neabejojau, jog tardytojas patikės, kai įtikinamai 
papasakosiu istoriją su laikrodžiu ir apie Vasertrumo grasi- 
nimus. 

Tikriausiai jau rytoj būsiu laisvas, o Vasertrumą suims kaip 
įtariamąjį žmogžudyste. Skaičiavau valandas, akis įsmeigęs į 
juodą ūkaną meldžiaus, kad greičiau praeitų naktis. 

"Taip be galo kankinantis pagaliau pradėjo brėkšti, pirmiau- 
sia pamačiau tamsią dėmę, kuri vis ryškėjo, ir iš ūkų išniro 
sakytum milžiniškas apskritas veidas — senojo bokšto laik- 

rodžio ciferblatas. Bet jis buvo be rodyklių — nesibaigianti 
kankynė. 

Galiausiai išmušė penktą. 

Girdėjau, kaip kaliniai budinėjasi ir žiovaudami kalbasi 
čekiškai. 

Vienas balsas pasirodė man pažįstamas, pasisukau, nušokau 
nuo lentynos — ant gulto, įrengto priešais manąjį, pamačiau 
sėdint rauplėtąjį Loizą ir su nuostaba spoksant į mane. 

Kiti du įžūlių veidų vaikinai žvelgė į mane su panieka. 

— Čia koks išeikvotojas, ar ne? — pusbalsiu tarė vienas jų 
ir niuktelėjo draugą alkūne. 

Paklaustasis kažką niekinamai subumbėjo, pasirausęs šiau- 
diniame čiužinyje, ištraukė juodo popieriaus lapą ir patiesė 
ant grindų. 

Paskui kliustelėjo ant jo iš puodelio vandens, priklaupė ir, 
žiūrėdamas į savo atspindį, pirštais persibraukė plaukus. 

Baigęs labai rūpestingai nušluostė popierių ir vėl paslė- 
pė gulte. 

— Ponas Pernatas, ponas Pernatas, — be paliovos kartojo 
Loiza išsproginęs akis, nelyginant žvelgtų į vaiduoklį. 

— Tamstelės berods, kaip matyti, esate pažįstami, — tarė 
nesišukavėlis. Šaipydamasis pusiau nusilenkė man ir tarė 
įmantria Vienos čekų tartimi: — Leiskite prisistatyti: mano 
vardas Vosatka. Juodasis Vosatka. 

— Padegimas, — išdidžiai pridūrė oktava žemesniu balsu. 

Susišukavėlis švirkštelėjo seilę pro dantų tarpą, kurį laiką 
niekinamai paspoksojo į mane, tada dūrė pirštu sau į krūti- 
nę ir tarė: 

— Įsilaužimas. 

Aš tylėjau. 

— Na, ojūs, pone grafe, kuo įtariamas atsidūrėte čia? — po 
pauzės pasiteiravo vienietis. 

Pamąsčiau kiek, paskui ramiai pasakiau: 

— Žmogžudyste ir apiplėšimu. 

Juodu išvertė akis, pašaipėles veiduose pakeitė beribė pa- 
garba, ir abu kone vienu balsu sušuko: 

— Rešpekt, rešpekt!* 

Matydami, kad nekreipiu į juos dėmesio, juodu pasitrau- 
kė į kampą ir kalbėjosi šnibždomis. 

Po to susišukavėlis pakilo, priėjo prie manęs, tylėdamas 
apčiupinėjo mano bicepsus ir linguodamas galva sugrįžo prie 
savo bendro. 

— Jus irgi įtaria nužudžius Cotmaną!? - lyg tarp kito pasi- 
teiravau Loizos. 

Jis linktelėjo: 

— Taip, jau seniai. 

Laikas vis ėjo. 

Užsimerkiau ir apsimečiau miegąs. 

— Pone Pernatai, pone Pernatai, - staiga išgirdau tylų Loi- 
zos balsą. 

— Ką? - paklausiau tartum ką tik pabudęs. 

— Atleiskite, pone Pernatai, labai atsiprašau: prašau pa- 
sakyti, gal žinote, ką veikia Rozina? Ji namie? — murmėjo 
vargšas vaikinas. Skaudu buvo žiūrėti, kaip jis iš nekantru- 
mo degančiomis akimis sekė mano lūpas ir susijaudinęs laužė 
rankas. 

— Jai viskas gerai. Dabar ji... ji padavėja senajame „Ungel- 
te“, — sumelavau. Jis atsiduso su palengvėjimu. 

Du kaliniai atnešė skardinius puodus su karštu dešrų nuo- 
viru, tylėdami pastatė tris jų ir išėjo, po kelių valandų skląs- 
tis vėl sugirgždėjo — atėjo prižiūrėtojas vestis mane pas tar- 
dytoją. 


* Pagarba, pagarba (iškr. vok.). 

Čia kylant, čia leidžiantis laiptais man virpėjo keliai. 

— Kaip manote, ar gali mane šiandien paleisti? — prislėg- 
tas paklausiau prižiūrėtojo. 

Pamačiau, kaip jis iš užuojautos slopino šypsulį. 

— Hmm, šiandien. Hmm, Dieve, čia visaip gali būti. 

Nugara perbėgo šiurpas. 

Perskaičiau vardą porcelianinėje iškaboje ant durų: 


KARLAS BARONAS FON LEIZETRETERIS 
tardytojas 


Ir šis kambarys be jokių pagražinimų, du rašomieji stalai 
ir bylų kaugės. 

Senas aukštas vyras žila skelta barzda, juodu surdutu, sto- 
romis raudonomis lūpomis, girgždančiais auliniais batais. 

— Jūs ponas Pernatas? 

— Taip. 

— Gemų raižytojas!? 

— Taip. 

— Kamera numeris septyniolika? 

— Taip. 

— Įtariamas Cotmano nužudymu)? 

— Prašau, pone tardytojau... 

— Įtariamas Cotmano nužudymu? 

— Atrodo. Bent taip atrodo. Bet... 

— Prisipažįstate kaltas. 

— Ką turėčiau prisipažinti, pone tardytojau, aš nekaltas! 

— Prisibažįstate? 

— Ne. 

— Tuomet skiriu jums kardomąjį kalinimą. Sargybini, iš- 
veskite šitą žmogų. 

— Prašau išklausyti, pone tardytojau, man šiandien būti- 
nai reikia namo. Palikau ten itin svarbių daiktų... 


196 Gustav Meyrink 


Už kito rašomojo stalo kažkas sumekeno. 
Baronas nusišypsojo. 
— Išveskite šitą žmogų, sargybini. 


Slinko dienos, savaitės, o aš vis buvau uždarytas kameroje. 

Kasdien dvyliktą valandą mus išvesdavo į kalėjimo kiemą 
ir ten, kartu su kitais areštuotaisiais ir kaliniais, keturiasde- 
šimt minučių sukdavau ratus žengdamas plika žeme. 

Kalbėtis buvo draudžiama. 

Aikštės viduryje stūksojo plikas leisgyvis medis, kurio žie- 
vėje buvo įspaustas ovalus stiklinis Dievo Motinos paveiks- 
las. Iš sienų plyšių žėlė skurdūs ligustrų krūmai, jų lapai bu- 
vo pajuodę nuo suodžių. 

Visur aplinkui - kamerų grotos, už kurių kartais šmėkš- 
telėdavo išblyškęs kalinio veidas bekraujėmis lūpomis. Pas- 
kui mus vėl suvarydavo laiptais į mūsų urvus — vėl duona, 
vanduo ir dešrų nuoviras, o sekmadieniais dar ir pašvinkę 
lęšiai. 

Tik kartą buvau iškviestas apklausti. 

Ar turiu liudininkų, galinčių patvirtinti, kad ponas Va- 
sertrumas padovanojo man laikrodį? 

— Taip, poną Šemają Hilelį, ne, tai yra ne (prisiminiau, 
kad jo tada nebuvo) ...bet ponas Charousekas, - ne, jo taip 
pat nebuvo. 

— Trumpai: vadinasi, nieko daugiau nebuvo? 

— Ne, pone tardytojau, nieko daugiau nebuvo šalia. 

Vėlei mekenimas už gretimo rašomojo stalo ir vėl: 

— Sargybini, išveskite šitą žmogų! 

Susirūpinimas Angelinos likimu virto buka rezignacija. 
Praėjo laikas, kai vien pagalvojęs apie ją suvirpėdavau. Ar- 
ba Vasertrumui pavyko keršto planas, arba įsikišo Charou- 
sekas, sakiau sau. 

Dabar mane kone varė iš proto rūpestis dėl Mirjamos. 

Įsivaizdavau, kaip ji valandų valandas laukia pasikarto- 
jant stebuklą, kaip anksti rytą, atėjus kepėjui, bėga žemyn ir 
drebančiom rankom laužo duoną, kaip ji galbūt baiminas 
dėl manęs. 

Dėl to dažną naktį pašokdavau iš miego, tuomet užsilip- 
davau ant lentynos ir įsižiūrėdavau į bokšto laikrodžio vari- 
nį veidą degdamas troškimu perteikti savo mintis Hileliui, 
sušukti jam į ausį, kad pagelbėtų Mirjamai ir išvaduotų iš 
stebuklo laukimo kančių. Paskui vėl griūdavau ant šiaudų, 
stengdamasis atkurti savo antrininko pavidalą ir pasiųsti jį, 
paguosti Mirjamą, gulėdavau sulaikęs kvapą, kol krūtinė ko- 
ne imdavo plyšti. 

Kartą jis buvo pasirodęs prie mano guolio su užrašo „Chab- 
rat Zareh Aur Bocher“ veidrodiniu atspindžiu ant krūtinės, 
vos nesušukau iš džiaugsmo: dabar viskas vėl bus gerai, — 
bet jis prasmego skradžiai net nespėjus įsakyti, kad pasiro- 
dytų Mirjamai. 

Ir ligi šiol jokios žinios iš draugų! 

Negi čia draudžiama rašyti laiškus? Paklausiau kameros 
draugų. 

Jie nežino. 

Jie negauna laiškų, bet ir nėra kas jiems rašo, paaiškino. 

Prižiūrėtojas pažadėjo pasiteirauti. 

Apgraužti mano nagai suskeldėjo, plaukai susivėlė, nes 
neturėjau nė žirklių, nė šukų, nė šepečio. 

Nė vandens nusiprausti. 

Beveik be perstojo jaučiau šleikštulį, nes į dešrų nuovirą 
buvo beriama ne druskos, o sodos — tokios kalėjimo taisyk- 
lės, dėl to neva sumažėdavo lytinis potraukis. 

Laikas sruvo pilka, monotoniška vaga. 

Sukosi aplink nelyginant kankinimų ratas. 

Būdavo akimirkų, ištinkančių čia kiekvieną, kai vienas 
kuris nebeištvėręs pašokdavo ir valandomis blaškydavosi šen 
bei ten kaip laukinis žvėris, kol vėl palūžęs krisdavo ant gul- 
to ir bukai laukdavo, laukdavo, laukdavo. 

Vakarui atėjus sienomis būriais nelyginant skruzdėlės im- 
davo ropoti blakės, aš vis stebėjausi, kodėl tas vaikis su kar- 
du ir apatinėmis taip domėjosi, ar aš neturiu parazitų. 

Galbūt kalėjimo vadovybė bijojo, kad, susikryžminus pa- 
razitams, gali atsirasti nauja vabzdžių rūšis? 

Trečiadieniais, dažniausiai priešpiet, ateidavo kalėjimo 
gydytojas — kiauliasnukis daktaras Rozenblatas, — užsi- 
maukšlinęs plačiakraštę skrybėlę, su besiplaikstančiomis kel- 
nėmis — užsukdavo įsitikinti, kad visi kaliniai tiesiog trykšta 
sveikata. 

Jei kas nors pasiskųsdavo, nesvarbu kuo, išrašydavo cin- 
ko tepalo krūtinei trinti. 

Kartą su juo atėjo ir teismo pirmininkas — stotingas išsi- 
kvėpinęs aukštuomenės niekšelis, kurio visos ydos atsispin- 
dėjo veide. Atėjo patikrinti, ar viskas tvarkoje, „ar nė vie- 
nas kol kas nepasikabino“, kaip pakomentavo mėgstąs 
šukuotis kalinys. 

Žengiau prie jo norėdamas kai ko paklausti, bet jis šoko 
sargybiniui už nugaros ir atstatė į mane revolverį. 

Ko reikia, sušuko jis. 

Mandagiai pasiteiravau, ar man nėra laiškų. Atsakymas 
buvo daktaro Rozenblato smūgis į krūtinę. Teismo pirmi- 
ninkas pasitraukė dar toliau ir atsidūręs tarpdury pasišaipė: 
geriau jau būtų, jei prisipažinčiau, kad nužudžiau. Kažin ar 
dar begausiu laiškų šiame gyvenime. 


Ilgainiui pripratau prie tvankos bei karščio, tačiau nuola- 
tos žvarbdavau. Ypač šviečiant saulei. 

Kaliniai jau keletą kartų pasikeitė, bet aš nekreipiau į juos 
dėmesio. Šią savaitę buvo kišenvagis ir kelių plėšikas, aną — 
pinigų padirbinėtojas ir vogtų daiktų slapstytojas. 

Jau kitą dieną užmiršdavau, kas buvo vakar. 

Palyginti su rūpesčiais dėl Mirjamos, bet kokie išoriniai 
pokyčiai buvo nesvarbūs. 

Tik vieną įvykį įsiminiau, kartais jis kaip kokia karikatūra 
sumirgėdavo mano sapnuose. 

Stovėjau pasilipęs ant lentynos ir žiūrėjau į dangų, kai 
staiga pajutau, kad kažkoks smailas daiktas duria man šoną. 
Apžiūrėjęs supratau, jog tai dildė, ji buvo pradūrusi švarko 
kišenės pamušalą. Veikiausiai ji seniai ten įsigraužė, kitaip 
vyras kalėjimo prieangyje būtų ją aptikęs. 

Ištraukiau dildę ir nusviedžiau ant šiaudų čiužinio. 

Kai nulipau, jos jau nebuvo, ir aš nė akimirką nesuabejo- 
jau, jog tai Loiza ją paėmė. 

Po kelių dienų jį perkėlė į kitą kamerą, aukštu žemiau. 

Du žmonės, suimti dėl to paties nusikaltimo, taigi aš ir jis, 
neturėtų būti vienoje kameroje, paaiškino prižiūrėtojas. 

Iš visos širdies linkėjau, kad vargšui vaikinui pavyktų pa- 
sinaudoti ta dilde ir ištrūkti į laisvę. 


Gegužė 


Man paklausus, kuri šiandien diena, — saulė kaitino tarsi 
vidurvasarį ir net džiūvantis medis kieme išleido porą ūglių — 
prižiūrėtojas iš pradžių patylėjo, bet paskui vis dėlto sušnibž- 
dėjo: gegužės penkioliktoji. Tiesą sakant, jam negalima bu- 
vo sakyti, nes su kaliniais kalbėtis draudžiama, ypač su tais, 
kurie dar nepripažino savo kaltės, tad geriau būtų, jeigu ne- 
siorientuotų laike. 

Ištisus tris mėnesius praleidau uždarytas kalėjime, ir vis 
dar jokios žinios iš pasaulio už jo sienų! 

Atėjus vakarui pro grotas atsklisdavo tylūs fortepijono gar- 
sai, nes dabar, kai oras atšilo, langas būdavo atidaromas. 

"Tai ten apačioje skambina ūkvedžio duktė, paaiškino man 
vienas kalinių. 

Dieną naktį svajojau apie Mirjamą. 

Kažin kaip jai sekasi! 

Kartais apimdavo guodžianti nuojauta, kad mano mintys 
nuskrenda ir budi prie jos patalo, švelniai glosto jos kaktą 
miegant. 

O nevilties akimirkomis, kai kitus kalinius vieną po kito 
vesdavo į apklausą, o manęs vis ne - įsisiurbdavo slopi bai- 
mė, kad ji galbūt jau seniai mirusi. 

Klausinėjau lemties, gyva Mirjama dar ar ne, sveika ar 

serga, ir porinis arba neporinis iš maišo ištrauktų šiaudų skai- 
čius turėdavo tai man patvirtinti. 

Ir kone kiekvieną kartą žinia būdavo bloga ir aš nugrimz- 
davau į save svarstydamas, kaip numatyti ateitį, mėginau 
pergudrauti savo sielą, kažką nuo manęs slepiančią, klaus- 
damas neva visai pašalinių dalykų: ar gera bus rytoj diena, 
kada vėl pradėsiu džiaugtis ir juoktis. 

Orakulo atsakymas tokiais atvejais visada būdavo palan- 
kus man, tad gerą valandą po to galėdavau jaustis laimingas. 

Kaip augalas, kuris nepastebėtas išdygsta ir auga, taip pa- 
mažu budo many karšta nepaaiškinama meilė Mirjamai, ne- 
galėjau suprasti, kaip anksčiau, taip dažnai sėdėdamas šalia 
ir kalbėdamas su ja, nesupratau to. 

Bauginantis noras, kad ir ji puoselėtų panašius jausmus, 
tokiomis akimirkomis sustiprėdavo taip, kad virsdavo kone 
įsitikinimu, ir kai koridoriuje pasigirsdavo žingsniai, beveik 
išsigąsdavau nuo minties, kad mane dabar gali paleisti į lais- 
vę, tuomet mano svajos, susidūrus su tikrove, išsisklaidytų 
kaip dūmas. 

Mano klausa ilgainiui taip paaštrėjo, kad girdėdavau men- 
kiausią šnaresį. 

Kaskart atėjus nakčiai girdėdavau tolumoje važiuojant ka- 
rietą ir stengdavausi įsivaizduoti, kas joje galėtų sėdėti. 

Keista atrodydavo, kad ten esama žmonių, kurie gali da- 
ryti ką panorėję, eiti ar keliauti, kur akys veda, ir nepatirti 
dėl to jokio džiaugsmo. 

Nebeistengdavau įsivaizduoti, kad ir aš kada nors galėčiau 
būti toks laimingas ir šviečiant saulei vaikštinėti gatvėmis. 

Diena, kai laikiau glėbyje Angeliną, man atrodė nugrimz- 
dusi į tokią gilią praeitį, kad prisimindavau ją su švelniu liū- 
desiu — taip, lyg atsivertęs knygą būčiau radęs nuvytusią gė- 
lelę, kurią dar jaunystėje dovanojo mylimoji. 

Kažin ar senasis Cvakas, Fryzlanderis ir Prokopas tebesė- 
di kas vakarą „Ungelte“ ir suka smegenis perdžiūvusiai Eu- 
lalijai? 

Ne, juk jau gegužė — laikas, kai Cvakas su lėlių dėžėmis 
traukia į atkampias provincijas ir ant žalios žolės vaidina 
žiopliams pasaką apie Mėlynbarzdį. 

Sėdėjau vienas kameroje. Padegėjas Vosatka — visą savai- 
tę buvome likę čia vienu du - jau prieš keletą valandų išėjo 
į apklausą. 

Šį kartą apklausa truko neįprastai ilgai. 

Jau. Sužlegėjo geležinis durų skląstis. Ir džiaugsmu švy- 
tintis Vosatka įsiveržė vidun, nusviedė rūbų glėbį ant gulto 
ir pradėjo skubomis persirenginėti svaidydamas ant grindų 
kalinio drabužius. 

— Nieko negali man pripaišyti, simpatuk! Padegims! Kur 
tau, — jis perbraukė smiliumi apatinį akies voką, - per skys- 
tas tu Juodajam Vosatkai. Vėjs buvo, sakau. Ir kietai tą patį. 
"Tegaudo vėją tie ponai, kiek išmano. Na, servus lig vakara! 
Ten pat, pas Loizičeką. - Jis išskėtė rankas ir smagiai sutrypė 
porą taktų. — „Tik kartą gyvenime žydi gegužis!“ - Jis pliaukš- 
telėjo per kietą skrybėlę, puoštą kėkšto plunksna. - Jo, tie- 
sa, pone grafe, ir jums bus interesna, ar žinot naujieną: jūsų 
bičas Loiza išnešė muilą! Ką tik sužinojau iš simpatukų. Dar 
pereitą mėnesį, prieš pilnatį, pasipustė padus — ir fui! — jis 
pokštelėjo pirštais per ranką, — seniai jau už kalnų. 

„Aha, dildė“, - pagalvojau su šypsena. 

— Kol kas, pone grafe, - padegėjas draugiškai ištiesė man 
ranką, — galbūt kada nors susitiksime. Ir jei kada pinigėlio 
prireiktų, tik užeikite pas Loizičeką ir paklauskite Juodojo 
Vosatkos — mane ten kiekviena merga pažįsta. Tai! O kol 
kas servus, pone grafe. Buvo malonu. 

Jis dar stovėjo tarpdury, o sargybinis jau įstūmė į kamerą 
naują suimtąjį. 

Iškart atpažinau žaliūką kareiviška kepure, tuomet per liūtį 
stovėjusį šalia manęs tarpuvartėje Gaidžio pasaže. Koks džiu- 
gus netikėtumas! 

Gal jis ką nors žino apie Hilelį ar Cvaką arba kitus? Norė- 
jau iškart pulti jo klausinėti, bet, didelei mano nuostabai, 
nutaisęs paslaptingą miną, jis prispaudė pirštą prie lūpų duo- 
damas ženklą, kad tylėčiau. 

Jis atgijo tik tuomet, kai trinktelėjus durims nutolo pri- 
žiūrėtojo žingsniai. 

Širdis man šokčiojo iš nerimo. Ką tai turėtų reikšti? 

Ar jis pažino mane ir ko norėjo? 

Pirmiausia tas žaliūkas atsisėdo ir nusimovė kairį batą. 

"Tada dantimis ištraukė iš kulno kaištį, iš atsivėrusios ert- 
mės — mažą lenktą geležėlę, nuplėšė tik dėl akių pritvirtintą 
bato padą ir patenkintas atkišo visa tai man. 

Viską darė skubomis, nekreipdamas nė mažiausio dėme - 
sio į tai, kad nekantraudamas aš vis klausinėjau. 

— Štai! Geriausi linkėjimai nuo pono Charouseko! 

Iš apstulbimo žado netekau. 

— Tereikia paimti geležiuką ir naktį praardyti padą. Arba kai 
niekas nemato. Tas padas tuščiaviduris, - įtikinamai paaiškino 
jis, — o ten viduje rasite laiškiuką nuo pono Charouseko. 

Užplūdus jausmams puoliau žaliūkui ant kaklo ir ašaros 
ištryško man iš akių. 

Jis atsargiai stumtelėjo mane ir priekaištingai pasakė: 

— Turėtumėte susiimti, pone fon Pernatai! Visai neturime 
laiko. Manęs gali tuoj ateiti, nes aš ne toje kameroje. Mudu 
su Franta pas portjė susimainėme numeriais. 

Mano veido išraiška buvo tikriausiai labai kvaila, nes vy- 
rukas pridūrė: 

— Nesvarbu, kad ko ir nesupratote. Svarbu, kad aš čia, 
basta! 

— Pasakykite man, — atgavau amą, — pasakykite, pone... 

— Vaclavai, — suskubo pridurti žaliūkas. — Mane vadina 
Gražiuoju Vaclavu. 

— Pasakykite man, Vaclavai, ką veikia archyvaras Hilelis 
ir kaip sekasi jo dukteriai? 

— Nėr tam laiko, —- nekantraudamas nutraukė mane Gra- 
žusis Vaclavas, — nes gal jau tuoj mane iš čia išves. Taigi aš 
esu čia, nes ekstra prisipažinau apiplėšęs... 

— "Tai, Vaclavai, jūs dėl manęs, tam, kad galėtumėte čia 
patekti, kažką apiplėšėte? — paklausiau nepaprastai sujau- 
dintas. 

Žaliūkas pašaipiai išsiviepęs papurtė galvą: 

— Jei tikrai būčiau ką apiplėšęs, tai jau niekaip nebūčiau 
prisipažinęs. Gerai jūs apie mane galvojate!? 

Man pradėjo aiškėti: šaunus vyrukas ėmėsi apgaulės, kad 
galėtų slapta perduoti man Charouseko laišką. 

— "Taigi pirmiaus, — jis nutaisė labai rimtą miną, — man 
reikia paaiškint jums apie ebilebsiją. 

— Ką, ką! 

— Ebilebsiją! Žiūrėkit dabar su atida ir gerai įsiminkite! 
"Taigi žiūrom: pirmiaus pririnkt seilių žabtuose, — jis išpūtė 
žandus, paplūsčiojo juos, tarsi skalautų burną, — tad paleist 
putas iš nasrų, va, taip, — ir jis parodė tai visu atgrasiu natū- 
ralumu, — tad sugniaužt kumštelius ir išverst veizolus, — jis 
baisiai subaltakiavo, — tad, tas ir bus sunkiausia, išspaust 
tokį riksmą, žiūrom: bio-bė-bio — ir iškart griūt žemėn. - Jis 
krito kaip ilgas, net kalėjimas sudrebėjo, po to pakildamas 
pasakė: 

— Tai ir bus pati natūrinė ebilebsija, kaip mus batalione 
mokė maloningasis daktaras Hulbertas. 

— Taip, taip, išties panašu, — pritariau, — tik kam visa tai! 

— Kad iš tos kameros išsikrapštyt! — paaiškino Gražusis 

Vaclavas. - Tas daktaras Rozenblatas tikras avinas! Jei kam 
jau galva ant pečių nesilaiko, Rozenblatas vis tiek tvirtina, 
kad vyras sveikas kaip ridikas! Tik ebilebsijai jis rodo reš- 
pektą. Tas ir yr dideliai gerai, taip pateksite į ligonių kame 
rą. O iš ten pasprukt — juokų darbas. — Staiga paslaptingai 
tarė: — Grotos toje kameroje perpjautos ir tik taip kokiu 
šūdu sulipdytos. Toks bataliono sekretas! Tereik palaukt porą 
naktų, kai mes nuo stogo nuleisim prie lango jum virvę su 
kilpa. Tyliai išsiimsit grotas, kad niekas negirdėtų, įlįsit per 
pečius į kilpą, užtrauksim jus ant stogo ir nuleisime kitoj 
pusėj į gatvę. Basta. 

— Betgi kodėl turėčiau bėgti iš kalėjimo? — suabejojau. — 
Juk aš nekaltas. 

— Na tai kas, vis tiek reikia bėgti! — paprieštaravo Gražu- 
sis Vaclavas, net jo akys išsiplėtė iš nuostabos. 

Prireikė pasitelkti visą savo iškalbą, kad paaiškinčiau, ko- 
dėl atsisakau plano, kurį, kaip jis sakė, parengė visas bata- 
lionas. 

Jis niekaip nesuprato, kodėl atstumiu tokią „Dievo dova- 
ną“ ir veikiau lieku laukti, o nesistengiu išsivaduoti pats. 

— Kad ir kaip būtų, kuo širdingiausiai dėkoju jums ir šau- 
niesiems jūsų draugams, — pasakiau sujaudintas ir paspau- 
džiau jam ranką, — kai tik pasibaigs ši kankynė, pirmiausia 
atsilyginsiu jums. 

— Nėra reikala, — draugiškai atsisakė Vaclavas, — na, jei 
pastatysit porą pilzeniško, išgersim su padėka, ir ganės. Po- 
nas Charousekas, jis mūsų bataliono iždininkas, jau pasa- 
kojo, kad esate slaptas mūsų geradarys. Gal turiu jam ką 
perduoti susitikęs? 

— "Taip, prašau, — tuoj susigriebiau, — pasakyti jam, kad 
nueitų pas Hilelį ir pasakytų, jog aš labai baiminuosi dėl jo 
dukters Mirjamos sveikatos. Ponas Hilelis turėtų neišleisti 
jos iš akių. Įsiminsite pavardę: Hilelis! 

— Hirialis? 

— Ne, Hilelis. 

— Hiliaris. 

— Ne: Hi-lelis. 

Vaclavas vos liežuvio nenusilaužė bandydamas ištarti če- 
kui neįveikiamą vardą, kol galiausiai išdarinėdamas baisias 
grimasas išskiemenavo jį. 

— Ir dar viena. Gal ponas Charousekas galėtų - labai jo pra- 
šau — pasirūpinti, kiek tik gali, viena aukštuomenės dama. 

— Tikriausiai turite omeny kilmingą paukštytę, kur gūži- 
nėjo su tuo vokietuku, tuo daktaru Sapoliu? Na, ji tai išsi- 
skyrė ir su vaiku, ir išlėkė su Sapoliu. 

— Jūs tikrai žinote? 

Jutau, kad mano balsas dreba. Nors ir džiaugiausi, kad 
Angelinai gerai baigėsi, vis dėlto suspaudė širdį. 

Tiek visko per ją patyriau, o dabar ji visai užmiršo mane. 

Tikriausiai galvoja, kad aš tikrai nužudžiau ir apiplėšiau... 

Kartėlis užliejo gerklę. 

Atrodo, žaliūkas, kaip ir visi benamiai, turėjo meilės rei- 
kalų nuojautą, tad pajuto, kaip aš jaučiuosi, ir tik droviai 
nusuko akis į šalį ir nieko nesakė. 

— O gal žinote ir tai, kaip sekasi pono Hilelio dukrai pa- 
nelei Mirjamai? Gal pažįistate ją? — paklausiau prislėgtas. 

— Mirjama? Mirjama? — Raukšlės susimetė Vaclavo kak- 
toje. — Toji, kur naktim dažnai ateina pas Loizičeką!? 

Nejučia nusijuokiau. 

— Ne, tikrai ne ta. 

— Tada nepažįstu, - sausai atsakė Vaclavas. 

Patylėjome. 

Gal laiške kas nors bus apie ją, tikėjausi. 

— Kad Vasertrumą biesas nusitempė, - staiga vėl prabilo 
Vaclavas, — tą tikriausiai teko girdėti? 

Aš net pašokau. 

— Nu jo, — Vaclavas brūkštelėjo pirštu sau per gerklę, — 
kaput! Šūdinas reikalas, pasakysiu. Kai jis nesirodė keletą 
dienų, jie išlaužė duris, aš, žinia, buvau pirmas, kaipgi ki- 
taip! Ir sėdi jis ten savo šūdinam krėsle, Vasertrums, visa 
krūtinė kraujuos, veizolai stikliniai... Žinot, šiaip esu kietas, 
bet ir man, žiū, silpna darosi. Sakau sau, Vac, kas tau, čiagi 
tik nudėtas žydas. Dildė suvaryta gerklėn, o viduj viskas per- 
sivertę. Išlupta, vadinasi. 

Dildė! Dildė! Man net akyse pažaliavo. Vis dėlto ji buvo 
jam skirta! 

— Žinau net, kas ten buvo, - po pauzės pusbalsiu tęsė Vac- 
lavas, — nieks kits, pasakysiu jums, tik raupsuotasis Loiza. 
Nes ten ant grindų radau jo peiliuką — ir tuoj sau į kišenę, 
kad policajai nerastų. Yra ten tokia požeminė landa... 

Jis liovėsi pasakojęs, įsiklausė, po to griuvo ant gulto ir 
pradėjo knarkčioti. 

"Tuoj sugirgždėjo skląstis, įėjo prižiūrėtojas ir įtariai nu- 
žvelgė mane. 

Dėjausi esąs visai abejingas, o Vaclavą teko ilgai „žadinti“. 

Tik gavęs daugybę niuksų jis žiovaudamas atsikėlė ir svy- 
rinėdamas, tarsi dar nebūtų pabudęs, nuėjo su prižiūrėtoju. 


Virpėdamas iš nekantrumo išsiėmiau Charouseko laišką 
ir pradėjau skaityti: 


„Gegužės 12. 
Mano mielas vargše drauge ir geradary! 
Ištisom savaitėm laukiau, kada jus pagaliau išlaisvins, bet 
vis veltui, visokiais būdais bandžiau rinkti jus teisinančią 
medžiagą, bet nieko neradau. 
Prašiau tardytojo pagreitinti bylos eigą, bet kiekvieną kartą 

jis atsakydavo negalįs nieko padaryti, nes tai priklauso nuo 
prokuratūros. Popierėlių dėliotojas! 

Tik prieš valandą man kai kas pavyko ir dabar, tikiuosi, 
pasiseks: sužinojau, kad Jaromiras, suėmus brolį, jo lovoje 
atradęs auksinį laikrodį ir pardavęs jį Vasertrumui. 

Pas Loigičeką, kur, kaip žinote, dažnai sukinėjasi sekliai, 
sklando gandas, neva nužudytojo Cotmano — jo lavono, 
beje, ligi šiol nerado — kišeninis laikrodis rastas pas jus ir 
yra corpus delicti. Visa kita pats susidėliojau: Vasertru- 
mas et cetera! 

Tuoj pat pasiūliau Jaromirui tūkstantį florinų...“ 


Nusviro rankos su laišku ir akys priplūdo džiaugsmo aša- 
rų: tik Angelina galėtų duoti Charousekui tiek pinigų. Nei 
Cvakas, nei Prokopas su Fryzlanderiu neturėtų tiek. Vadi- 
nasi, ji neužmiršo manęs! Skaičiau toliau: 


„ „r pažadėjau dar du tūkstančius, jei jis tuoj pat nueis su 
manimi į policiją, paliudys paėmęs šį laikrodį iš brolio ir 
paskui pardavęs. 

Bet visa tai įvyks tuo metu, kai šis laiškas per Vaclavą pa- 
sieks jus. Laikas nelaukia. 

Tačiau būkite tikras: tai įvyks. Dar šiandien. Prižadu jums. 
Nė kiek neabejoju, jog tai Loiza nužudė ir kad laikrodis 
priklausė Cotmanui. 

Jei paaiškėtų, kad tai kitas laikrodis, Jaromiras žino, ką da- 
ryti: kad ir kaip būtų, jis atpažins, kad tai tas pats laik- 
rodis, kuris buvo rastas pas jus. 

"Tad ištverkite ir nepulkite į neviltį! Nebetoli ta diena, kai 
vėl būsite laisvas. 

Bet ar mudu susitiksime? 

Nežinau. 

Galėčiau net pasakyti: tikriausiai ne, nes mano galas jau 
artinasi, turiu būt pasirengęs, kad paskutinioji neužkluptų 
manęs iš netyčių. 

"Tačiau nė kiek neabejokite, mes tikrai susitiksime. 

Jeigu jau ne šiame gyvenime ir ne kaip numirėliai aname, 
tai bent tą dieną, kai laikų pabaigoje, kai, pasak Biblijos, 
VIEŠPATS išspjaus iš bumos tuos, kurie nei karšti, nei 
šalti, o tik drungni. 

Nesistebėkite, kad taip prabilau! Niekada nesikalbėjome 
apie tai ir, kai kartą ištarėte žodį „Kabala“, išsisukau nuo 
pokalbio, bet žinau tai, ką žinau. Galbūt suprantate, ką 
turiu omeny, 0 jei nesuprantate, prašau išmesti tai iš gal- 
vos. Kartą, kai karščiavau, man pasirodė, kad matau jums 
ant krūtinės ženklus. Galbūt tai buvo tik kliedesys. 

Jei jūs nesupratote manęs, turiu pasakyti, kad nuo vaikys- 
tės turėjau tam tikrų gebėjimų, kurie nukreipė mane atitin- 
kamu keliu, gebėjimų, nesutampančių su tuo, ko moko me- 
dicina arba, dėkui Dievui, ko ji dar nežino, tikėkimės, ir 
nesužinos. 

Aš nesileidau mokslui mane apkvailinti, mokslui, kurio svar- 
biausias tikslas — dekoruoti laukiamąjį, o juk reikėtų tą lau- 
kiamąjį sunaikinti. 

"Tačiau ganės apie tai. 

Noriu papasakoti jums, kas per šį laiką įvyko: 

Balandžio pabaigoje Vasertrumas jau buvo nunokęs, įtaiga 
ėmė veikti. 

Mačiau, dažnai gatvėje jis mosuodavo rankomis ir kalbė- 
davosi pats su savimi. 

O tai tikras ženklas, kad žmogaus mintys kelia bures tam, 
kad užpultų savo valdovą. 

Paskui jis nusipirko užrašų knygelę ir pradėjo kažką užsira- 
šinėti. 

Jis rašė! Čia jums ne juokai! Jis rašė. 

Paskui užėjo pas notarą. Aš būdamas to namo apačioje ži- 
nojau, ką jis veikia viršuj, — jis surašė testamentą. 

Žinoma, nė neitariau, kad viską paliks man. Jei būčiau 
žinojęs, iš pasitenkinimo tikriausiai būčiau buvęs ištiktas 
šventojo Vito šokio. 

Jis paskyrė mane paveldėtoju, nes manė, kad esu vieninte - 
lis žmogus šioje žemėje, kuriam jis dar galėtų padaryti gera. 
Sąžinė jį pergudravo. 

Galbūt tikėjosi ir to, kad atleisiu jam, kai po jo mirties stai- 
ga tapsiu milijonieriumi ir atsisakysiu prakeikimo, kunį gir- 
dėjo mane tariant jūsų kambaryje. 

"Tad mano įtaigos poveikis buvo trejopas. 

Gana komiška, kad jis vis dėlto galvojo apie atsiteisimą 
aname pasaulyje, nors visą gyvenimą nė girdėti apie tai 
nenorėjo. 

Bet taip nutinka ir patiems protingiausiems: beprotiškas tūž- 
mas apima juos, kai pasakai apie tai į akis. Pasijunta lyg 
sugauti. 

Nuo tos akimirkos, kai išėjo iš notaro, nebeišleidau Vaser- 
trumo iš akių. 

Naktimis klausydavausi lentų girgždesio jo krautuvėlėje, 
nes bet kuri minutė galėjo būti lemtinga. 

Rodės, ir per mūrą būčiau išgirdęs atkemšant nuodų bute- 
liuką. 

Galbūt pakaktų tik valandos, ir viso mano gyvenimo pa- 
stangas vainikuotų sėkmė. 

Bet tuomet atėjo nekviestasis ir nužudė jį. Dilde. 

Verčiau jau tegu Vaclavas papasakoja jums viską smulkiai, 
nes man koktu aprašinėti tai. 

Galite laikyti tai prietaru, tačiau kai pamačiau kraują — 
daiktai krautuvėje buvo juo apšlakstyti, — man pasirodė, 
kad jo siela išsprūdo man iš rankų. 

Kažkas - neklystanti ir nemeluojanti nuojauta — sakė man, 
kad viena, kai žmogus miršta nuo kito rankos, ir visai kas kita, 
kai pakelia ranką pats prieš save. Jei Vasertrumas būtų nusi- 
nešęs savo kraują į kapus, tuomet mano misija būtų atlikta. 
Dabar, kai įvyko kitaip, jaučiuosi kaip atstumtasis, kaip daik- 
tas, kurio mirties angelui nedera imti į ranką. 

Bet aš nenoriu priešintis. Mano neapykanta peržengia kapo 
duobę, be to, yra dar ir mano kraujas, kurį galiu pralieti kada 
panorėjęs ir šitaip pasivyti Vasertrumą šešėlių karalystėje. 

Po Vasertrumo laidotuvių kasdien einu į kapines ir stoviu 
prie jo kapo, įsiklausau į save tikėdamasis išgirsti, ką turiu 
daryti. 

Manau, esu pasirengęs, tačiau noriu dar palūkėti, kad vi- 
diniai man tariami žodžiai taptų skaidrūs kaip ašara. Mes, 
žmonės, esame užteršti, tam, kad suprastum savo sielos 
šnabždesį, reikia ilgai pasninkauti ir būdrauti. 

Praėjusią savaitę teismas oficialiai pranešė man, kad esu 
vienintelis Vasertrumo įgaliotas paveldėtojas. 

Turbūt nederėtų jūsų, pone Pernatai, tikinti, kad nepalie- 
siu nė kreicerio iš to palikimo. Nenoriu nė kiek jo ten, apa- 
čioje, pamaloninti. 

Jo namai bus parduoti, daiktai, kuriuos jis lietė, sudeginti, 
o trečdalis pinigų, gautų visa pardavus, bo mano mirties 
atiteks jums. 

Įsivaizduoju, kaip pulsite protestuoti, tačiau galiu nuraminti 
jus. Visa, ką gausite, teisėtai priklauso jums, įskaičiavus nuo- 
mą ir procentus. Seniai žinojau, kad Vasertrumas apiplėšė 
jūsų tėvą ir visą jūsų šeimą, bet tik dabar galiu įrodyti tai 
dokumentais. 

Kitas trečdalis bus išdalytas dvylikai bataliono narių, asme 
niškai pažinojusių daktarą Hulbertą. Noriu, kad kiekvienas 
jų būtų turtingas ir kad visi tabtų padoriais Prahos piliečiais. 

Paskutinis trečdalis bus po lygiai padalytas septyniems žmo- 
nėms, pastaruoju metu kaltintiems mūsų krašte žmogžu- 
dyste su apiblėšimu, — tiems, kurie bus išlaisvinti stingant 
įrodymų. 
Taip pelnysiu visuotinį pasipiktinimą. 
Taigi, rodos, ir viskas. 
Dabar, mano mielas, mylimas drauge, likite sveikas ir kart- 
kartėm prisiminkite mane — 

Nuoširdžiai dėkingas Jums 

Inocencas Charousekas.“ 


Nepaprastai sukrėstas išleidau laišką iš rankų. 

Žinia, kad artėja išlaisvinimas, nedžiugino. 

Vargšas Charousekas! Kaip tikras brolis rūpinosi jis ma- 
no likimu. Dėl to, kad kartą daviau jam šimtą florinų. Kad 
dar nors kartą galėčiau paspausti jam ranką! 

Bet jaučiau, kad jis teisus — nebeteks. 

Mačiau jį prieš akis: blykčiojančios akys, džiovininko pe- 
čiai, aukšta kilniadvasio žmogaus kakta. 

Gal viskas būtų pakrypę kitaip, jei pagalbos ranka anks- 
čiau būtų pasiekusi suniokotą jo gyvenimą. 

Dar kartą perskaičiau laišką. 

Kokia metodiška Charouseko beprotybė! Jei tai apskritai 
beprotybė? 

Susigėdau pasidavęs, kad ir trumpai, tokioms mintims. 

Kiek daug pasako jo užuominos. Jis buvo toks pats žmo- 
gus kaip Hilelis, kaip Mirjama, kaip aš pats, žmogus, kurį jo 
paties siela per gilias gyvenimo prarajas ir uolynus prievarta 
vedė į neištirtas, amžino sniego užklotas viršūnes. Jis visą 
gyvenimą galvojo apie žmogžudystę, bet ar nebuvo skaistes- 
nis nei tas, kuris stengiasi sekti nepajudinamais nežinomo 
mistinio pranašo priesakais? 

Jis vadovavosi visagaliu instinktu negalvodamas apie at- 
lygį šiapus ar anapus. 

O tai, ką padarė, ar tai nebuvo tik nuolankus pareigos 
atlikimas giliausia šio žodžio prasme)? 

„Bailus, klastingas, žiaurus, ligotas žmogus, komplikuota, 
nusikaltėliška prigimtis“, — kone girdėjau minios nuospren- 
dį, minios, tvarto žibintu pasišviečiančios svetimoje sieloje, 
besispjaudančios minios, kuriai nuodingas rudeninis vėly- 
vis negali būti gražesnis ir tauresnis už naudingąjį česnaką. 


Vėl sužvangėjo durų skląstis, išgirdau įvedant žmogų. Net 
nepakėliau galvos, vis negalėjau atsipeikėti nuo laiško. Nė 
žodžio apie Angeliną, nieko apie Hilelį. Žinoma, Charouse- 
kas labai skubėjo, tai matyti iš rašysenos. 

Gal slapta gausiu dar vieną jo laišką? 

Pagalvojau apie rytdieną, begalines kalinių vaikštynes ra- 
tu kieme. Tuomet kam nors iš bataliono būtų lengviausia 
man ką perduoti. Iylus balsas pažadino mane iš svajonių: 

— Leisite, pone, prisistatyti? Mano pavardė Laponderis. 
Amadėjus Laponderis. 

Atsisukau. 

Neaukštas, lieknas, gana jaunas vyras elegantišku kos- 
tiumu, tik, kaip ir visi kaliniai, be skrybėlės, mandagiai link- 
telėjo man. 

Glotniai nusiskutęs kaip aktorius, šviesžalės, blizgančios 
didžiulės migdolų formos akys, nors ir įsmeigtos į mane, ro- 
dos, žvelgia kažkur pro šalį. Lyg būtų išsiblaškęs. Sumurmė- 
jau prisistatydamas, linktelėjau ir norėjau vėl nusisukti, bet 
ilgai neįstengiau atplėšt akių nuo šio žmogaus, taip keistai 
mane paveikė rytietiška jo šypsena, tie aukštyn kilstelėję ir 
įsirėžę į skruostus lūpų kampučiai. 

Jis priminė man kinišką rožinio kvarco Budos statulėlę: 

permatoma, be raukšlelės oda, mergpaitiška subtilių šnervių 
nosytė. „Amadėjus Laponderis, Amadėjus Laponderis, - kar- 
tojau mintyse, — kažin ką jis padarė?“ 


Mėnesiena 


— Ar jus jau apklausė? — pasiteiravau po kurio laiko. 

— Dabar ir atėjau iš apklausos. Tikiuosi, neilgai jums truk- 
dysiu, — maloniai atsakė ponas Laponderis. 

„Vargšelis, — pagalvojau, — nė nenutuokia, kas yra kardo- 
masis kalinimas“. 

Nutariau parengti jį tam. 

— Pamažu priprantama prie tokio sėdėjimo tylomis, sun- 
kiausia tik pirmomis dienomis. 

Jo veide įžvelgiau prielankumą. 

— Ar apklausa ilgai truko, pone Laponderi? 

Jis nerūpestingai nusijuokė: 

— Ne. Manęs tik paklausė, ar prisipažįstu, ir dar reikėjo 
pasirašyti protokolą. 

— Jūs pasirašėte, kad prisipažįstate? — pašokau. 

— Žinoma. 

Jis atsakė tarsi patvirtintų savaime suprantamą dalyką. 

Jis tikriausiai nepadarė nieko bloga, pagalvojau, nes yra vi- 
siškai ramus. Matyt, koks kvietimas dvikovon ar kas panašaus. 

— Aš, deja, čia jau tiek laiko, kad, atrodo, visas gyveni- 
mas praėjo, — nejučiomis sudejavau, ir jo veide pasirodė 
užuojauta. — Linkiu jums per daug nesigraužti, pone Lapon- 
deri. Pagal viską, manding, greitai būsite laisvėje. 

— Čia kaip pažiūrėsi, — ramiai atsakė jis, tačiau jo žodžiuo- 
se buvo juntamas dviprasmiškumas. 

— Jūs taip nemanote? — paklausiau šypteldamas. Jis pa- 
purtė galvą. - Kaip suprasti? Padarėte ką nors baisaus? At- 
leiskite, pone Laponderi, aš ne iš smalsumo, o tik iš užuo- 
jautos klausiu. 

Jis patylėjo, paskui nė nemirktelėdamas atsakė: 

— Išprievartavimas ir žmogžudystė. 

Man tarsi kas kuolu trenktų per galvą. 

Iš siaubo ir pasišlykštėjimo nebegalėjau išsaugoti anks- 
tesnį pokalbio toną. 

Jis, regis, pastebėjo tai ir taktiškai nusuko akis į šalį, bet 
nė raumenėlis nevirptelėjo jo veide ir nepranyko melancho- 
liška šypsena, nors mano elgesys taip staiga pasikeitė. 

Nebetarėme nė žodžio, kiekvienas atbukusiu žvilgsniu 
spoksojome į priešingas puses. 

Kai sutemus atsiguliau, jis nedelsdamas pasekė mano pa- 
vyzdžiu, nusirengė, rūpestingai pakabino drabužius ant vi- 
nies, išsitiesė ant gulto ir, kiek sprendžiau iš ramaus ir gilaus 
alsavimo, tuoj pat kietai įmigo. 

Visą naktį negalėjau nurimti. 

Suvokimas, kad greta yra toksai išsigimėlis, kad tenka al- 
suoti tuo pačiu oru, buvo toks atgrasus ir taip dirgino, kad 
nublanko visi dienos įspūdžiai - Charouseko laiškas, kiti iš- 
gyvenimai. 

Atsiguliau taip, kad matyčiau žudiką, nes man buvo tie- 
siog nepakeliama jausti jį esant už nugaros. 

Blausi mėnesiena sruvo į kamerą, mačiau, kad Laponde- 
ris guli nejudėdamas, beveik sustingęs. Dabar jis priminė 
numirėlį, kiek pravira burna dar labiau stiprino šį įspūdį. 

Praėjo daug laiko, o jis nė nesujudėjo. 

Tik gerokai po vidurnakčio, kai siaurutis mėnulio spin- 

dulys pasiekė jo veidą, jis lyg sunerimo ir pradėjo judinti 
lūpas, tarsi kalbėtų per miegus. Atrodo, visą laiką kartojo tą 
patį: „Paleisk mane. Paleisk mane. Paleisk mane“. 


Keletą dienų netariau jam nė žodžio, o ir jis nepertrauk- 
davo tylos. 

Jis buvo mandagus kaip ir anksčiau. Vos tik pradėdavau 
vaikštinėti, jis, jei sėdėdavo ant gulto, tuojau mandagiai pa- 
traukdavo kojas, kad galėčiau praeiti. 

Priekaištavau sau, bet net ir geriausius ketinimus pasitel- 
kęs negalėjau įveikti savo atkarumo. 

Kad ir kaip stengiausi apsiprasti su tuo, kad jis yra šalia, 
man nesisekė. 

"Tai vertė mane būdrauti net naktimis. Nusnūsdavau gal 
tik ketvirtį valandos. 

Kiekvieną vakarą kartodavosi tas pats: jis pagarbiai pa- 
laukdavo, kol atsigulsiu, tada nusirengdavo, pedantiškai su- 
lygindavo rūbų klostes, pakabindavo juos ir taip toliau. 

Vieną naktį, buvo gal antra valanda, apkvaitęs iš nuovar- 
gio vėl atsistojau ant lentynos, įsispoksojau į pilnatį, kurios 
šviesa nelyginant tviskąs aliejus atsispindėjo variniame bokš- 
to laikrodžio skritulyje, ir su liūdesiu galvojau apie Mirjamą. 

Staiga už nugaros išgirdau tylų jos balsą. 

Snūdo kaip nebūta, atsisukau ir įsiklausiau. 

Praėjo minutė. 

Jau galvojau, kad man tik pasigirdo, kai balsas ir vėl atai- 
dėjo. Negalėjau gerai skirti žodžių, bet skambėjo nelyginant: 
„Klausk manęs. Klausk manęs“. 

Tai buvo tikrai Mirjamos balsas. 

Virpėdamas iš jaudulio kuo tyliau nulipau žemyn ir pri- 
ėjau prie Laponderio gulto. 

Mėnesiena buvo apšvietusi jo veidą, aiškiai mačiau, kad 
vokai pakelti, tačiau tarp jų bolavo tik akių baltymai. 

Iš sustingusių skruostų supratau, kad jis giliai įmigęs. 

Tik lūpos judėjo. 

Ir pamažu pradėjau skirti žodžius, besiveržiančius tarp jo 
dantų: „Klausk manęs. Klausk manęs“. 

Balsas buvo nepaprastai panašus į Mirjamos. 

„Mirjama, Mirjama?“ — netyčia sušukau, bet tuoj priti- 
lau, kad nepažadinčiau miegančiojo. 

Palaukiau, kol jo veidas vėl sustingo, tada tyliai pakar- 
tojau: 

— Mirjama, Mirjama)? 

Iš jo burnos išsprūdo vos girdimas, tačiau aiškus „taip“. 

Priglaudžiau ausį prie jo lūpų. 

Po akimirkos išgirdau šnabždant Mirjamą, be jokios abe- 
jonės, tai buvo jos balsas, ir oda man nuėjo pagaugais. 

"Taip godžiai siurbiau jos žodžius, kad suvokiau tik ben- 
drąją prasmę. Ji sakė mylinti mane, kad be galo džiaugiasi, 
kad pagaliau suradome vienas kitą, kad niekada daugiau 
nesiskirsime, —- kalbėjo skubomis, be pauzių, tarsi bijotų, kad 
ją nutrauksiu, ir nenorėtų prarasti nė sekundės. 

Paskui balsas ėmė trūkinėti, kartais ir visai nutildavo. 

— Mirjama, - tariau drebėdamas iš baimės, užgniaužęs kvė- 
pavimą, — Mirjama, tu mirusi? 

Ilgai nebuvo jokio atsako. 

Paskui vos girdimai: 

— Ne, aš gyva, aš miegu. 

Daugiau nieko. 

Klausiausi įtempęs ausis. 

Veltui. 

Daugiau nieko. 

"Turėjau įsitverti gulto krašto, kad išsilaikyčiau ir drebė- 
damas neužgriūčiau ant Laponderio. 

Iliuzija atrodė tokia tikroviška, kad teko įtempti visas jė- 

gas, kad susilaikyčiau, nes mačiau prieš save gulint Mirjamą 
ir norėjau priglusti lūpomis prie jos lūpų. 

— Henochai, Henochai! — išgirdau vapant, paskui vis 
aiškiau ir suprantamiau, — Henochai! Henochai! 

"Tuoj pat atpažinau Hilelį. 

— Čia tu, Hileli? 

Jokio atsako. 

Prisiminiau skaitęs, jog miegančiam, jei nori, kad jis iš- 
girstų, reikia kalbėti ne į ausį, o į duobutę po skrandžiu, 
kurioje susipina nervai ir kuri vadinama saulės rezginiu. 

Taip ir padariau: 

— Hileli? 

— Taip, girdžiu tave! 

— Ar Mirjama sveika? Tu viską žinai? — paklausiau grei- 
takalbe. 

— "Taip. Viską žinau. Seniai žinojau. Nesirūpink, Heno- 
chai, ir nebijok! 

— Hileli, tu gali man atleisti? 

— Juk sakau: nesirūpink. 

— Ar greitai pasimatysime? — bijojau, kad nebesuprasiu 
atsakymo, jau prieš tai tartus žodžius vos girdėjau. 

— Tikiuosi. Aš lauksiu... tavęs... dabar... turiu... šalį... 

— Kur? Kokią šalį? - kone užguliau Laponderį. - Kokią šalį? 

— Hado šalį... pietuose... Palestinos... 

Balsas išblėso. 

Tūkstančiai klausimų susipynė man galvoje: kodėl jis va- 
dino mane Henochu? Cvakas, Jaromiras, laikrodis, Fryzlan- 
deris, Angelina, Charousekas... 

— Likite sveikas ir kartais prisiminkite mane, - staiga vėl 
garsiai nuskambėjo iš žmogžudžio lūpų. Šikart Charouseko 
balsas — tarsi jis pats būtų sakęs. 

Prisiminiau: tokia buvo Charouseko laiško pabaiga. 

Laponderio veidas jau beveik visas skendėjo tamsoje. Mė- 
nesiena krito ant šiaudinio čiužinio — galvūgalin. Po ketvir- 
čio valandos kameroje bus visai tamsu. 

Vis klausinėjau, klausinėjau, tačiau atsako daugiau ne- 
besulaukiau. 

Žudikas gulėjo nejudėdamas lyg numirėlis, blakstienos bu- 
vo nuleistos. 

Pradėjau baisiai priekaištauti sau, kad pastarosiomis die- 
nomis vertinau jį tik kaip nusikaltėlį, o ne žmogų. 

Sprendžiant iš to, ką neseniai patyriau, jis tikriausiai som- 
nambulas — būtybė, kurią itin veikia mėnulio pilnatis. Gal 
būt ir nusikaltimą įvykdė išgyvendamas tokią pusiau sąmo- 
ningą būseną. 

Tikriausiai taip ir buvo. 

Dabar, brėkštant rytui, veido sąstingis mažėjo, jame atsi- 
rado dvasinės ramybės išraiška. Žmogus, kurio sąžinę slegia 
žmogžudystė, negalėtų taip ramiai miegoti. 

Vos galėjau sulaukti, kada jis pabus. Ar bent nujaučia, 
kas įvyko? 

Pagaliau jis pramerkė akis, bet, sutikęs mano žvilgsnį, nu- 
suko jas į šalį. 

Priėjau prie jo ir ištiesiau ranką: 

— Atleiskite, pone Laponderi, kad ligi šiol taip nedraugiš- 
kai su jumis elgiausi. Labai neįprasta buvo, kad... 

— Būkite tikras, mano pone, gerai suprantu, — jis gyvai 
nutraukė mane, — koks nemalonus jausmas apima būnant 
šalia prievartautojo ir žudiko. 

— Nekalbėkime daugiau apie tai, — paprašiau, — šiąnakt 
tiek daug visko teko pergalvoti ir man susidarė įspūdis, kad 
galbūt jūs... — ieškojau tinkamo žodžio. 

— Jūs manote, kad aš ligonis, — pratarė jis. 

Aš patvirtinau: 

— Iš tam tikrų požymių galima taip spręsti. Aš... ar galė- 
čiau paklausti tiesiai, pone Laponderi? 

— Prašau klausti. 

— Galbūt nuskambės keistai, tačiau pasakykite man, ką 
jūs šiąnakt sapnavote? 

Jis šypsodamas papurtė galvą: 

— Aš nesapnuoju. 

— Bet jūs kalbėjote per miegus. 

Jis nustebęs pažvelgė į mane. Pagalvojo. Paskui svariai at- 
sakė: 

— Galėjo taip būti, jei klausinėjote manęs. 

Aš patvirtinau. 

— Nes, kaip sakiau, aš nesapnuoju. Aš... aš klajoju, — pus- 
balsiu pridūrė po pauzės. 

— Klajojate? Kaip tai suprasti? 

Atrodė, jis nelabai linkęs pasakotis, tad, pamaniau, rei- 
kėtų paaiškinti, kas paskatino mane kamantinėti jį, ir ben- 
drais bruožais nupasakojau tai, kas atsitiko naktį. 

— Galite visiškai pasikliauti tuo, — man baigus rimtai tarė 
jis, — ir patikėti, kad viskas taip ir yra, kaip kalbėjau per 
miegus. Jau sakiau, kad ne sapnuoju, o klajoju, taigi mano 
sapnų pasaulis sutvarkytas kitaip nei, tarkime, normalių 
žmonių. Vadinkite tai kaip norite, išėjimu iš kūno... Pavyz- 
džiui, šiąnakt buvau itin keistame kambaryje, į kurį patekti 
galima tik per liuką. 

— Kaip jis atrodė? — skubomis paklausiau. — Tuščias? Ne- 
gyvenamas! 

— Ne, buvo ten ir baldų, tačiau nedaug. Ir lova, kurioje 
miegojo jauna mergina, bent jau gulėjo kaip negyva, o šalia 
jos, uždėjęs ant kaktos ranką, sėdėjo vyras. 

Laponderis nupasakojo jųdviejų išvaizdą. Be abejonės, tai 
buvo Mirjama ir Hilelis. Iš įtampos vos galėjau kvėpuoti. 

— Prašau pasakoti toliau. Ar dar kas nors buvo kambaryje? 

— Kas nors dar? Palaukite, ne, nieko daugiau nebuvo. Ant 
stalo švietė septynšakė žvakidė. Tada sraigtiniais laiptais nu- 
sileidau žemyn. 

— Jie buvo sulūžę? — patikslinau. 

— Sulūžę? Ne, ne, jie buvo visai geri. Šalia jų buvo kam- 
barys, kuriame sėdėjo vyras su sidabrinėmis batų sagtimis, 
labai keistos išvaizdos, tokių žmonių dar nebuvau matęs: 
gelsvu veidu, įkypomis akimis; jis buvo pasisukęs, rodės, ko 
laukia. Galbūt užduoties. 

— O knygos, didelės senos knygos nepamatėte? — pasitei- 
ravau. 

Jis pasitrynė kaktą: 

— Sakote, knygos? Taip, iš tikrųjų: ant grindų gulėjo kny- 
ga. Ant pergamento parašyta. Ji buvo atversta, puslapio pra- 
džioje buvo didžiulė auksinė „A“. 

— O gal ten buvo „I“? 

— Ne, tikrai „A“. 

— Esate visiškai tuo įsitikinęs? Tikrai ne „I“? 

— Ne, esu visiškai tikras — „A“. 

Apniktas abejonių papurčiau galvą. Tikriausiai Lapon- 
deris pusiau miegomis prasiskverbė į mano sąmonę ir viską 
sumaišė. Hilelį, Mirjamą, Golemą, „Ibbur“ knygą ir požemi- 
nį koridorių. 

— Ar seniai įgijote dovaną klajoti, kaip kad sakote? — pa- 
siteiravau. 

— Dvidešimt vienerių metų... — jis užsikirto, tarsi nenorė- 
tų apie tai kalbėti, staiga jo veidą persmelkė beribė nuosta- 
ba ir jis įsispoksojo į mano krūtinę, nelyginant kažką joje 
būtų pamatęs. 

Nepaisydamas mano suglumimo, jis staiga pastvėrė ma- 
ne už rankos ir beveik maldaujamai prabilo: 

— Dėl Dievo, pasakykite man viską. Šiandien paskutinė 
diena su jumis. Gal jau po valandos mane išves vykdyti mir- 
ties bausmę... 

Susijaudinęs pertraukiau jį: 

— Tad turite prašyti, kad man leistų liudyti. Aš prisieksiu, 
kad jūs sergate, jūs esate nakviša. Negali būti, kad jus pa- 
smerktų neatsižvelgdami į jūsų dvasinę būseną, kurią reikė- 
tų ištirti. Būkite protingas! 

Jis nervindamasis paprieštaravo: 

— "Tai ne taip svarbu, prašau pasakyti man viską! 

— Bet ką gi turėčiau jums sakyti? Geriau gal pakalbėkime 
apie jus... 

— Jums teko, dabar tai žinau, patirti tam tikrų keistų išgy- 
venimų, kurie man taip pat artimi, artimesni, nei jums at- 
rodo, prašau papasakoti man viską! — maldavo jis. 

Negalėjau suprasti, kodėl mano gyvenimas turėtų jį do- 
minti labiau nei jo paties gyvybė, kuriai dabar iš tikrųjų grė- 
sė pavojus, tačiau, norėdamas jį nuraminti, papasakojau vi- 
sus tuos sunkiai suvokiamus dalykus, su kuriais man teko 
susidurti. 

Po kiekvieno pasakojimo jis patenkintas linktelėdavo, tarsi 
būtų kiaurai permatęs reikalą. 

Kai priėjau tą vietą, kai begalvė būtybė, laikanti raudonus 
grūdelius juodais kraštais, stoja priešais mane, jis nebeištvėrė. 

— Taigi jūs išmušėte juos iš rankos, - mąsliai sumurmėjo 
jis, — nė nepagalvojau, kad galėtų būti dar trečias kelias. 

— Tai nebuvo trečias kelias, — tariau, — o tas pats, kaip ir 
atstūmus grūdelius. 

Jis nusijuokė. 

— Jūs netikite, pone Laponderi? 

— Jei būtumėte atstūmęs, būtumėte pasirinkęs gyvenimo 
kelią, tačiau tuomet magiškąją galią simbolizuojančių grū- 

delių nebūtų likę. O dabar, kaip pasakojote, jie pabiro ant 
žemės. Vadinasi, jie lieka čia ir jūsų pirmtakai toliau puose- 
lės juos, kol ateis laikas sudygti. Tuomet pabus jumyse snau- 
džiančios jėgos. 

Aš nesupratau: 

— Mano pirmtakai puoselės grūdelius? 

— "Tai reikia suprasti simboliškai, — paaiškino Laponderis. — 
Melsvai švytinčių žmonių ratas, supęs jus, yra paveldėtųjų 
„aš“ grandinė, kurią paskui save tempia kiekvienas pagim- 
dytasis motinos. Siela nėra „paskira“, ji tik tampa tokia ir 
tai vadinama nemirtingumu. Jūsų sielą kol kas sudaro dau- 
gybė „aš“, kaip kad skruzdėlynas yra daugybė skruzdėlių, ju- 
myse glūdi daugybės tūkstančių pirmtakų dvasinės lieka- 
nos. Taip yra su visomis būtybėmis. Kaip ką tik iš kiaušinio 
išsiritęs viščiukas galėtų susirasti tinkamo maisto, jei jam 
nepagelbėtų milijonų metų patirtis? Mūsų instinktai patvir- 
tina mūsų kūnus ir sielas priklausius pirmtakams. Tačiau, 
atleiskite, nebenoriu jūsų pertraukinėti. 

Papasakojau viską iki galo. 

Viską, net tai, ką Mirjama kalbėjo man apie hermafroditą. 

Kai baigęs pažvelgiau į jį, pamačiau, kad jis išbalęs kaip 
kreida baltinta siena, o skruostais ritasi ašaros. 

Greit pakilau, tarsi nieko nebūčiau pastebėjęs, ir pradė- 
jau žingsniuoti po kamerą laukdamas, kada jis nusiramins. 

"Tada atsisėdau prieš jį ir, pasitelkęs visą iškalbą, mėginau 
įtikinti, kad be galo svarbu papasakoti teisėjams apie liguis- 
tą dvasinę būseną. 

— Bent jau būtumėte neprisipažinęs, kad nužudėte! - bai- 
giau savo kalbą. 

— Aš privalėjau. Ir sąžinė vertė, — naiviai atsakė jis. 

— Negi manote, kad melas blogiau už žmogžudystę ir iš- 
prievartavimą! — paklausiau sutrikęs. 

— Apskritai paėmus galbūt ir ne, bet mano atveju tikrai 
blogiau. Matote, kai tardytojas paklausė, ar prisipažįstu, tu- 
rėjau jėgų pasakyti teisybę. Galėjau pasirinkti — tiesa ar me- 
las. Kadangi įvykdžiau žmogžudystę ir išprievartavau, jums 
leidus, nepasakosiu detalių, — tai buvo taip bjauru, kad nė 
prisiminimuose nenoriu to kartoti... taigi, kai žudžiau, netu- 
rėjau pasirinkimo. Net jei būčiau veikęs visiškai šviesia są- 
mone, vis tiek nebūčiau turėjęs pasirinkimo, — kai kas, ką nė 
nenutuokiau esant many, pabudo ir buvo stipresnis nei aš. 
Manote, būčiau žudęs, jei galėčiau rinktis? Nieko nežudy- 
čiau, nė mažiausio padarėlio, ir dabar negalėčiau to padary- 
ti. Ir įsivaizduokit dabar, kad duotas įsakymas žudyti, o, nepa- 
klusus jam, gresia mirties bausmė, panašiai kaip karo metu, — 
tuomet aš bematant būčiau pasmerktas mirti. Nes neturė- 
čiau pasirinkimo. Aš tiesiog neįstengčiau žudyti. O dabar, 
kadangi išprievartavau ir nužudžiau, viskas yra priešingai. 

— Juo labiau, jei dabar jaučiatės esąs kitas žmogus, pri- 
valote padaryti viską, kad išvengtumėte mirties nuosp- 
rendžio, — bandžiau įtikinti jį. 

Laponderis prieštaraudamas sumosavo rankomis: 

— Klystate! Teisėjas saviškai taip pat teisus. Negi galima 
išleisti laisvėn tokį kaip aš? Kad rytoj arba poryt vėl kas nors 
panašaus atsitiktų? 

— Ne, bet jus reikėtų perkelti į dvasios ligoniams skirtą 
įstaigą. Būtent tai norėjau pasakyti! 

— Jei būčiau beprotis, jūs būtumėte teisus, —- abejingai at- 
kirto Laponderis, — tačiau aš nesu beprotis. Man visai kas 
kita, tai ir panašu į beprotybę, ir visiškai jai priešinga. Prašau 
paklausyti. Tuoj suprasite. Šiandien pasakojote apie fanto- 
mą be galvos — simbolį, kurio prasmę kiek pagalvojęs leng- 
vai suprastumėte, — toks buvo pasirodęs ir man. Tik aš paė- 
miau grūdelius. Vadinasi, aš žengiu mirties keliu! Didžiausias 

išganymas man yra tai, kad galiu tikėtis, kad mano veiksmai 
padės susigrąžinti dvasingumą. Aklai, kupinas pasitikėjimo 
einu ten, kur veda kelias: į kartuves ar į sostą, į skurdą ar į 
turtus. Niekada nesitraukiau, kai galėdavau rinktis. 

Todėl ir nemelavau, kai galėjau rinktis. Ar žinote pra- 
našo Mikhėjo žodžius: 


Pasakyta, žmogau, kas yra gera, 
ir ko Viešpats iš tavęs reikalauja. 


Jei būčiau melavęs, būčiau pasidėjęs pagrindą, nes galė- 
jau rinktis, o kai žudžiau, neturėjau jokio pagrindo, tik išlais- 
vinau many ligi tol snaudusio pagrindimo galią. 

Tad mano rankos švarios. 

Dvasinė jėga, pavertusi mane žmogžudžiu, užtraukė man 
mirties bausmę, žmonės, siųsdami mane į kartuves, nutrauks 
mano saitus su jais: aš išeisiu laisvėn. 

Jis šventasis, pamaniau, ir plaukai stojo piestu, pašiurpau 
nuo jo didybės ir savo paties menkumo. 

— Pasakojote, kad, gydytojui pasitelkus hipnozę, iš jūsų 
sąmonės ilgam buvo ištrinti jaunystės prisiminimai, — tęsė 
jis. — Tai skiriamasis ženklas, stigma visų tų, kuriems įgėlė 
„dvasios viešpatijos gyvatė“. Atrodo, mums įskiepyti, kaip 
kad į laukinį augalą skiepijamas sukultūrintas, du gyveni- 
mai, ir vis tam, kad patirtume pabudimo stebuklą. Tai, ką 
paprastai atskiria mirtis, čia atskiriama užgesinant atmintį, 
o kartais staiga įvykus vidinei permainai. 

Aš, regis, be jokios išorinės priežasties vieną rytą, tuomet 
man buvo dvidešimt vieneri, pabudau tarsi perkeistas. Vi- 
sa, kas anksčiau džiugino, tapo nesvarbu, gyvenimas atrodė 
kvailas, kaip pasakojimas apie indėnus, ir netikroviškas. Sap- 
nai tapo mano tikrove, įsakmia, apčiuopiama tikrove, ar su- 

prantate, įrodymais patvirtinama tikrove, o kasdienis gyve- 
nimas — sapnu. 

Tai pasiekiama kiekvienam žmogui, jei tik jis turi raktą. 
O raktas tėra vienintelis: reikia aptikti savojo „aš“ pavidalą, 
kitais žodžiais tariant, pajusti visa savo oda, kaip spraudiesi 
per siaurą plyšį tarp gilaus miego ir būdravimo. Todėl ir sa- 
kau: aš klajoju, o ne sapnuoju. 

Kova dėl nemirtingumo — tai grumtynės dėl skeptro su 
mumyse glūdinčiais balsais ir vaiduokliais, o savojo „aš“ ka- 
rūnavimo laukimas yra Mesijo laukimas. 

Habal Garmino pavidalas, kurį regėjote, tasai Kabalos „ka- 
pų dvelksmas“, buvo karalius. Jei jis bus karūnuotas, tai per- 
plėš perpus virvę, kuria per jusles ir suvokimą jūs esate susi- 
jęs su pasauliu. 

Kaip nutiko, kad aš, nors ir esu atitrūkęs nuo gyvenimo, 
naktį pavirtau žmogžudžiu, paklausite. Žmogus nelyginant 
stiklinis vamzdelis, kuriuo ritasi spalvoti rutuliukai. Jei ru- 
tuliukas raudonas, žmogus „blogas“, jei geltonas, žmogus „ge- 
ras“. Kai vienas po kito ritasi raudonas ar geltonas, žmogus 
yra „nepastovus“. Mes, „igeltieji gyvatės“, per gyvenimą pa- 
darome tiek, kiek pakaktų kelioms kartoms: spalvoti rutu- 
liukai lekia vienas paskui kitą, o kai jie pasibaigia, mes tam- 
pame pranašais, tampame Dievo atspindžiais. 

Laponderis nutilo. Ilgai negalėjau žodžio ištarti. Jo sam- 
protavimai sukrėtė mane. 

— Kodėl taip smulkiai klausinėjote apie mano patyrimus, 
juk jūs pats esate daug aukščiau negu aš? - pagaliau prabi- 
lau. 

— Klystate, — atsakė Laponderis, —- esu daug žemiau nei 
jūs. Klausinėjau, nes jaučiu, kad turite raktą, kurio aš dar 
neaptikau. 


— Aš? Raktą? O, Dieve! 

— Taip, jūs! Ir jūs jį man davėte. Nežinau, ar dabar žemėje 
yra laimingesnis už mane žmogus. 

Koridoriumi atsklido triukšmas, skląstis sužlegėjo, bet La- 
ponderis nekreipė į tai nė menkiausio dėmesio: 

— Hermafroditas buvo tas raktas. Dabar esu tuo įsitiki- 
nęs. Džiaugiuosi, kad atėjo manęs išsivesti - aš tuoj pasiek- 
siu tikslą. 

Per ašaras nebegalėjau matyti Laponderio veido, tik gir- 
dėjau jo balse džiugesiį: 

— Ir dar: likite sveikas, pone Pernatai, dėkoju jums. Tai, 
kas rytoj bus pakarta, tėra vien drabužiai. Jūs atskleidėte 
man didžiausią grožį, paskutinį dalyką, kurio dar nežinojau. 
Dabar rengiuosi vestuvėms... — jis atsistojo ir nusekė paskui 
prižiūrėtoją. — Tai glaudžiai susiję su žmogžudyste ir išprie- 
vartavimu... — tokie buvo paskutiniai jo žodžiai, kuriuos aš 
sunkiai besupratau. 


Nuo tos nakties kiekvienąkart per pilnatį prisimindavau 
miegančio Laponderio veidą pilkos drobinės paklodės fone. 

Po to, kai jį išvedė, keletą dienų, kartais ligi pat ryto brėkš- 
mos, girdėdavau kaukšint plaktukus kieme, kuriame buvo 
vykdomi mirties nuosprendžiai. 

Žinojau, ką tai reiškia, ir ištisom valandom laikiau už- 
spaudęs ausis. 

Bėgo mėnesiai. Iš gelstančių lapų supratau, kad baigiasi 
vasara, sienos padvelkė pelėsiais. 

Kai vaikščiojant ratu žvilgsnis kliudydavo džiūstantį me- 
dį su šventuoju paveikslėliu, nejučia imdavau lyginti jį su 
giliai mano sąmonėje įsirėžusiu Laponderio veidu. Jis glūdė- 
jo manyje, tas Budos veidas lygia, be raukšlių oda ir keista 
neblėstančia šypsena. 

Tik vieną vienintelį kartą — rugsėjy — tardytojas išsikvietė 

mane ir nepatikliai pasiteiravo, kaip paaiškinčiau, kodėl prie 
banko langelio sakiau, kad turiu nedelsdamas išvažiuoti, ko- 
dėl buvau toks neramus tas keletą valandų prieš mane su- 
imant, kodėl paslėpiau savo brangakmenius. 

Kai atsakiau, kad ketinau nusižudyti, iš už rašomojo stalo 
vėl pasigirdo pašaipus mekenimas. 

Ligi šiol kameroje buvau vienas ir galėjau netrukdomas 
atsidėti savo mintims, liūdėti Charouseko, kuris, nujaučiau, 
jau seniai mirė, Laponderio bei ilgėtis Mirjamos. 

Paskui atėjo nauji kaliniai: graibštūs tarnautojėliai apvy- 
tusiais veidais, pilvoti banko kasininkai — našlaitėliai, kaip 
juos pavadintų Juodasis Vosatka, — ir apnuodijo man orą ir 
nuotaiką. 

Kartą vienas jų pasipiktinęs pradėjo pasakoti, kad prieš ku- 
rį laiką mieste įvykdyta žmogžudystė ir išprievartavimas. Lai- 
mei, žudikas buvo greitai surastas ir nedelsiant nuteistas. 

— Laponderis jo pavardė, tas padugnė, tas menkysta! — 
šaukė drimba plėšrūno snukiu, keturiolikai parų uždarytas 
už vaiko kankinimą. — Pagavo jį ant karštųjų. Per sąmyšį 
nukrito lempos ir visas kambarys išdegė. Mergaitės kūnas 
taip apanglėjo, kad lig šios dienos neaišku, kas ji tokia. Juo- 
daplaukė turėjo būti, smulkaus veido, tai ir viskas, kas žino- 
ma. Laponderis taip ir nudvėsė neišdavęs jos vardo. Jei taip 
būtų į mano rankas pakliuvęs, būč' odą nudyręs ir pabarstęs 
pipirais. Tokie jau tie puošnūs ponai! Žmogžudžiai visi aliai 
vieno. Lyg jau nebūtų galima kitaip atsikratyti mergiotės, — 
užbaigė ciniškai. 

Kone viriau iš įtūžio, norėjau partrenkti ant grindų tą 
niekšelį. 

Kasnakt jis knarkdavo ant to gulto, kur gulėta Laponde- 
rio. Lengviau atsikvėpiau, kai jį pagaliau išleido. 

"Tačiau pats neišsilaisvinau iš jo žodžių, jie susmigo į ma- 
ne lyg strėlė užlenktu smaigaliu. 

Beveik kasdien, vos tik sutemdavo, mane apnikdavo įta- 
rimai, jog Laponderio auka galėjo būti Mirjama. 

Kuo smarkiau kovojau su tokiomis mintimis, tuo giliau 
klimpau į jas, kol galiausiai nebeįstengiau nė akimirkos jų 
atsikratyti. 

Kai kada, ypač šviečiant pro langą mėnuliui, būdavo ge- 
riau, tuomet prisimindavau su Laponderiu praleistas valan- 
das, gilūs jausmai jam palengvindavo mano kančią, tačiau 
labai dažnai įsivaizduodavau nužudytą, apanglėjusią Mirja- 
mą ir iš baimės kone prarasdavau protą. 

Iš pradžių buvę menki mano įtarimai taip sustiprėdavo, 
kad virsdavo neginčijama tiesa - paveikslu, pilnu siaubingų 
detalių. 

Lapkričio pabaigoje apie dešimtą vakaro — buvo tamsu 
kaip maiše ir neviltis mane buvo taip apėmusi, jog tam, kad 
nepradėčiau rėkti balsu, turėjau įsikąsti dantimis šiaudų čiu- 
žinį, — tuomet prižiūrėtojas staiga atidarė kameros duris ir 
paragino eiti pas tardytoją. Buvo taip silpna, kad eidamas 
šlitiniavau it girtas. 

Viltis, kad kada nors paliksiu šiuos baisius namus, per il- 
ga buvo jau apleidusi mane. 

Buvau pasirengęs vėl išklausyti šabloniškus klausimus, 
išgirsti, kaip įprasta, mekenimą už rašomojo stalo, po to su- 
grįžti atgal į tamsą. 

Ponas baronas Leizetreteris ką tik išėjo namo, kambaryje 
buvo tik senas kumptelėjęs raštininkas voro pirštais. 

Lyg apdujęs laukiau, kas bus toliau. 

Prižiūrėtojas, likęs kambaryje kartu su manimi, gerašir- 
diškai mirkčiojo, bet aš buvau per daug prislėgtas, kad su- 
prasčiau, ką visa tai reiškia. 

— Tardymas nustatė, — pradėjo raštininkas, sumekeno, ta- 
da užsilipo ant vieno krėslų ir, ilgokai pasirausęs lentynose, 

prikrautose bylų, tęsė, - nustatė, kad laikytas dingusiu Kar- 
las Cotmanas prieš mirtį buvo slapta susitikęs su tuomet 
prostitucija besivertusia Rozina Metceles, vadinta raudo- 
nąja Rozina, kurią vėliau iš „Kautskio“ vyno salono išpirko 
kurčnebylis, dabar policijos priežiūroje esantis siluetų kar- 
pytojas Jaromiras Kvasnička, ir kuri jau keletą mėnesių ne- 
susituokusi gyvena ir sanguliauja su Jo Šviesybe kunigaikš- 
čiu Feriu Atenštedtu ir yra jo išlaikoma meilužė, kad jis buvo 
klastingai įviliotas į apleistus rūsius po namu numer consc- 
riptionis 21 837, brūkšnys romėniškas III, Gaidžio pasaže, 
eilės numeris septyni, ten uždarytas ir dėl atitinkamų aplin- 
kybių nuo bado ir šalčio mirė... būtent anksčiau įvardytasis 
Cotmanas, — paaiškino raštininkas, žvilgtelėjęs per akinių 
viršų, ir pavartė puslapius. 

— Toliau tyrimas nustatė, kad minėtasis Karlas Cotma- 
nas, iš visko sprendžiant, po jį ištikusios mirties buvo api- 
plėštas paimant viską, ką jis prie savęs turėjo, ypač įskaitant 
sub puslapis romėniška Pė, brūkšnys Bė, pažymėtą ir pride- 
damą prie bylos dviejų dangtelių kišeninį laikrodį, — rašti- 
ninkas, paėmęs už grandinėlės, kilstelėjo laikrodį. - Siluetų 
karpytojo Jaromiro Kvasničkos, prieš septyniolika metų mi- 
rusio to paties vardo ostijų kepėjo sūnaus, dabar našlaičio, 
prisiekus duotus parodymus, kad laikrodį rado šiuo metu 
pabėgusio brolio Loizos lovoje ir pardavė senų bei kitokių 
daiktų supirkinėtojui, šiuo metu nebegyvenančiam nekil- 
nojamojo turto savininkui Aronui Vasertrumui, siekdamas 
gauti už jį piniginį atlyginimą, stingant patikimų įrodymų 
tenka laikyti nepakankamais. 

Toliau tardymas nustatė, kad minėtojo Karlo Cotmano 
užpakalinėje kelnių kišenėje, aptikus lavoną, rasta užrašų 
knygelė, kurioje, spėjama, keletą dienų prieš mirtį daryti už- 
rašai nušvietė daugelį nusikaltimo sudėtį sudarančių aplin- 

kybių ir imperatoriškosioms bei karališkosioms įstaigoms pa- 
lengvino nustatyti nusikaltimu įtariamą asmenį ir imtis prie- 
monių jį sulaikyti. 

"To pasekoje aukščiausiosios imperatoriškosios ir karališ- 
kosios prokuratūros dėmesys dabar bus skirtas nedelstinam 
Cotmano priešmirtiniuose užrašuose minimo ir įtariamo nu- 
sikaltimo padarymu Loizos Kvasničkos, šiuo metu besislaps- 
tančio, paieškai ir sulaikymui. Atanazijaus Pernato, gemų 
raižytojo, kardomasis kalinimas dabar nutraukiamas, ir, jam 
esant nekaltam, byla nutraukiama. 

Praha, liepa 

Pasirašo 
Dr. Baronas fon Leizetreteris. 


Grindys susvyravo man po kojomis, akimirką aš netekau 
sąmonės. 

Atsigavau jau pasodintas ant kėdės, prižiūrėtojui drau- 
giškai plekšnojant man per nugarą. 

Raštininkas buvo visiškai ramus, jis išsišnypštė, nusišluostė 
nosį ir tarė man: 

— Potvarkio skaitymas buvo atidėtas ligi šiandienos, ka- 
dangi jūsų pavardė prasideda Pė ir abėcėlėje yra arčiau galo. 

Paskui skaitė toliau: 

— Be to, Atanazijui Pernatui, gemų raižytojui, praneša- 
ma, kad pagal gegužę mirusio medicinos studento Inocen- 
co Charouseko testamentą jis paveldi trečiąją dalį viso jo 
palikimo ir yra įgaliojamas pasirašyti po protokolu. 

"Tardamas paskutinius žodžius raštininkas pamirkė plunks- 
ną rašalinėje ir čia pat išmėgino ją. 

Kaip įpratęs laukiau, kada jis sumekens, bet jis tylėjo. 

— Inocencas Charousekas, — sumurmėjau išsiblaškęs. 

Kalėjimo prižiūrėtojas pasilenkė ir sumurmėjo man į ausį: 


Golemas 233 


— Prieš pat mirtį ponas daktaras Charousekas buvo užėjęs 
pas mane ir teiravosi apie jus. Prašė perduoti pačius karš- 
čiausius sveikinimus. Aš, suprantama, anuomet negalėjau 
to padaryti. Griežtai draudžiama. Tarp kitko, labai jau baisi 
pono daktaro Charouseko mirtis. Pats sau galą pasidarė. Jį 
rado kniūbsčią ant Arono Vasertrumo kapo. Iškasęs žemėje 
dvi gilias duobutes, persipjovęs venas ir sukišęs rankas į tas 
duobutes, taip ir nukraujavęs. Tikriausiai neteko proto tas 
ponas daktaras Char... 

Raštininkas triukšmingai atstūmė kėdę ir padavė man 
plunksną, kad pasirašyčiau. 

Paskui išdidžiai atsilošė ir ištarė tokiu pačiu balsu kaip ir 
jo viršininkas baronas: 

— Prižiūrėtojau, išveskite šitą žmogų. 

Kaip ir tuomet, labai seniai, vėlei prieškambaryje vyras su 
kardu ir apatinėmis kelnėmis išėmė tarp kelių laikytą kavos 
malūnėlį, tačiau šį kartą manęs nebetikrino, o atidavė bran- 
gakmenius, piniginę su dešimčia guldenų, paltą ir visa kita. 

Ir štai — aš gatvėje. 

„Mirjama, Mirjama, pagaliau mudu vėl pasimatysim!“ — 
nuslopinau laukinio džiugesio šūksmą. 

Buvo apie vidurnaktį. Blausi pilnatis kaip alavinė lėkštė 
plaukė tarp miglos draiskanų. 

Grindinį dengia klampaus purvo sluoksnis. 

Nusvirduliavau link puskarietės, kuri rūke atrodė kaip su- 
kniubusi prieštvaninė pabaisa. Kojos nenorėjo manęs klau- 
syti, buvau užmiršęs vaikščioti, tad stipinėjau sustingusiais 
sąnariais tarsi paralyžiuotas. 

— Vežike, važiuokite kuo greičiau į Gaidžio pasažą, nume- 
ris septintas! Supratote mane! Gaidžio pasažas septyni. 


Laisvė 


Pavažiavusi kelis metrus puskarietė sustojo. 

— (Gaidžpasažas, mylista pons? 

— Taip, taip, tik greičiau. 

Karieta vėl kiek pavažiavo. Vėl sustojo. 

— Po perkūnais, kas čia darosi? 

— (Gaidžpasažas, mylista pons? 

— Taip, taip. Tenai. 

— In Gaidžpasažą nėr kap invažiuot! 

— Kodėl ne? 

— Visur aplink ten išrausta, juk žydmiestį asanuot imasi. 

— "Tai važiuokite, kiek galėsite, tik greičiau. 

Vežimaitis šoktelėjo pasileidus arkliui risčia, kluptelėjo ir 
pamažu nušliaužė toliau. 

Pravėriau barškantį langelį ir godžiai gėriau nakties orą. 

Viskas buvo man svetima, viskas nauja: namai, gatvės, 
uždarytos parduotuvės. 

Drėgnu šaligatviu bidzeno vienišas ir liūdnas baltas šuo. 
Pažvelgiau į jį. Kaip nuostabu! Šuo! Buvau visiškai užmir- 
šęs, kad esama tokių gyvūnų. Lyg vaikas džiaugdamasis 
sušukau jam: 

— Na, na! Nereikia nukabinti nosies! 

Ką pasakytų Hilelis? O Mirjama? 

Dar kelios minutės — ir būsiu pas juos. Tol belsiu į duris, 
kol jie prieis prie lango. 

Dabar jau viskas bus gerai, visi šių metų vargai pasibaigė! 
Galėsime švęsti Kalėdas! 

Dabar jau nepramiegosiu, kaip praeitą kartą. Trumpą aki- 
mirką mane vėl apėmė seniai išgyventas siaubas: prisimi- 
niau suimtojo plėšrūno žodžius. Apdegęs veidas... išprievar- 
tavimas ir nužudymas... ne, ne, ne! Nusipurčiau, ne, to negali 
būti — Mirjama gyva. Juk girdėjau jos balsą iš Laponderio 
lūpų. 

Dar minutėlė, dar truputį, ir jau... 

Puskarietė sustojo prie nuolaužų krūvos. Iš visų pusių stūk- 
sojo iš grindinio akmenų sukrautos barikados! 

Raudonai švietė žibintai. 

Liepsnojant fakelams būrys darbininkų kasė griovius. 

Sąvartomis ir griuvėsių nuolaužomis buvo užgriozdyti vi- 
si keliai. Užsiropščiau ant to laužo ir įsmukau ligi kelių. 

Ar tai viskas, kas liko iš Gaidžio pasažo? 

Sunku buvo susigaudyti. Aplinkui vien griuvėsiai. 

Ar ne čia tas namas, kuriame gyvenau? 

Pagrindinis fasadas nugriautas. 

Užlipau ant žemės sampilos, apačioje po mano kojomis 
tįso juoda grįsta anuometinė gatvė. Pažvelgiau į viršų - ten, 
nelyginant didžiulių korių akutės, buvo pakibusios tuščios 
kambarių ertmės, apšviestos fakelų ir mėnesienos. 

Tas viršuje tikriausiai mano kambarys — atpažinau jį iš 
sienų raštų. Dabar belikę tik apmušalų skivytai. 

O šalia prigludusi ateljė — Saviolis. Jokio atbalsio širdy — 
visiška tuštuma. Kaip keista! Ateljė! Angelina! Kaip dabar 
visa tai nutolo. 

Apsisukau: iš namo, kuriame gyveno Vasertrumas, neli- 
kę akmens ant akmens. Viskas sulyginta su žeme: sendaik- 

čių krautuvėlė, rūsys, kur gyveno Charousekas, — viskas, 
viskas. 

„Žmogus praeina lyg šešėlis“, — prisiminiau kažkur skaity- 
tą sakinį. 

Pasiteiravau vieno darbininko, ar nežinąs, kur išsikėlė čia 
gyvenę žmonės, galbūt jis pažįsta archyvarą Šemają Hilelį. 

— Niks daič*, — atsakė man. 

Daviau vyriškiui guldeną — kaipmat suprato vokiškai, ta- 
čiau negalėjo nieko man pasakyti. 

Jo draugai taip pat nieko nežinojo. 

Galbūt pavyks ką nors sužinoti „Loizičeke“? 

„Loizičekas“ uždarytas, sakoma, remontuos. 

"Tai gal ką nors iš kaimynystėje gyvenančių pažadinti? Ar 
neišeitų! 

— Skersai išilgai nė katės nerasit, — pasakė darbininkas, — 
valdžia uždraudė. Dėl šiltinės. 

— O „Ungeltas“? "Tas tai tikrai atidarytas? 

— „Ungeltą“ uždarė. 

— Tikrai? 

— Tikrų tikriausiai! 

Išvardijau kelias pirmas pasitaikiusias prekiautojų ir ta- 
bako pardavėjų, gyvenusių netoliese, pavardes, paminėjau 
Cvaką, Fryzlanderį, Prokopą... 

Kiekvienąkart vyras papurtydavo galvą. 

— O gal pažįstate Jaromirą Kvasničką!? 

Darbininkas sukluso. 

— Jaromirą? Kurčnebylį? 

Apsidžiaugiau. Dėkui Dievui, bent vienas. 

— "Taip, kurčnebylį. Kur jis gyvena? 

— Jis karpo paveikslėlius? Iš juodo popieriaus? 


* Nieko vokiškai (iškr. vok.). 

— Taip. Tai jis. Kur galėčiau jį rasti? 

Kaip galėdamas nuodugniau žmogus nupasakojo man, 
kaip surasti naktinę užeigą miesto centre, ir tuoj pat pradė- 
jo vėl kasti. 

Ilgiau nei valandą broviausi tarp nuolaužų, balansavau 
ant linguojančių lentų, lipau per užverstas ant kelio sijas. 
Visas žydų kvartalas buvo virtęs suverstų akmenų dykviete, 
tarsi miestą būtų nusiaubęs žemės drebėjimas. 

Iš susijaudinimo stigdamas oro, visas purvinas, suplyšusiais 
batais šiaip taip išlindau iš jo labirinto. 

Dar porą kvartalų — ir aš prie ieškomos užeigos. 

Iškaboje buvo parašyta „Cofė Chaos“. 

"Tuščia mažytė užeiga, kurioje vos pora prie sienų pristumtų 
stalų. 

Viduryje jos ant trikojo biliardo stalo knarkčiodamas mie- 
gojo padavėjas. 

Daržovių pardavėja, pasistačiusi priešais krepšį, kiurkso- 
jo kampe palinkusi prie arbatos stiklinės. 

Galų gale padavėjas teikėsi atsikelti ir pasiteirauti, ko pa- 
geidaučiau. Tik pastebėjęs, kaip niekinamai jis nužvelgė ma- 
ne nuo galvos ligi kojų, susipratau, kaip klaikiai atrodau. 

Žvilgtelėjau į veidrodį ir išsigandau: svetimas bekraujis, 
susiraukšlėjęs, pilkas, nepažįstamas veidas žvelgė į mane — 
barzda išdraikyta, ilgi plaukai suvelti. 

— Ar užeina čia siluetų karpytojas Jaromiras? — paklau- 
siau ir užsisakiau juodos kavos. 

— Kas čia žin, kur jį velnias nešio', - žiovaudamas atsakė 
padavėjas. 

Po to vėl išsitiesė ant biliardo stalo ir užmigo. 

Nusikabinau pasieniui kabojusį „Prager Tagblatt“ ir atsi- 
verčiau, bet raidės kaip skruzdėlės lakstė į visas puses, nesu- 
pratau nė vieno perskaityto žodžio. 

Ėjo valandos, už langų skaidrėjo sodrus dangaus mėlis, 
kuris dujomis apšviečiamai užeigai skelbė ryto brėkšmą. 

Kartais įsmukdavo koks policininkas su žalsvomis švyluo- 
jančiomis plunksnomis virš galvos ir, apžvelgęs salę, lėtais, 
sunkiais žingsniais išpėdindavo lauk. 

Įėjo trys nemigę kareiviai. 

Kiemsargis užsisakė degtinės. 

Pagaliau, pagaliau pro duris įžengė Jaromiras. 

Jis buvo taip pasikeitęs, kad vos atpažinau: akys užgesu- 
sios, priekiniai dantys iškritę, plaukai išskydę, gilios įdubos 
už ausų. 

Taip nudžiugau po tokio ilgo laiko pamatęs pažįstamą vei- 
dą, kad pašokęs pasitikau jį ir ištiesiau ranką. 

Jis, atrodo, labai susidrovėjo ir vis dirsčiojo į duris. Ges- 
tais bandžiau parodyti, kad labai džiaugiuosi jį susitikęs. Bet 
jis, atrodė, ilgai negalėjo tuo patikėti. 

"Tačiau, kad ir ko jį klausiau, atsakas visada buvo toks 
pat — bejėgiškas rankų skėstelėjimas, rodąs, kad jis nesu- 
prato. 

Ką daryti, kad jis suprastų? Stop! Sugalvojau! Paprašęs 
pieštuko nupiešiau Cvako, po to Fryzlanderio ir Prokopo 
veidus. 

— Ką? Nė vieno jų jau nėra Prahoje)? 

Jis gyvai sumojavo rankomis, paskui parodė skaičiuojąs 
pinigus, pirštais „peržingsniavo“ stalą ir pliaukštelėjo sau per 
plaštaką. Spėjau, visus tris gavus pinigų iš Charouseko, da- 
bar, veikiausiai įsteigę prekybos kompaniją ir patobulinę lė- 
lių teatrą, jie keliauja po pasaulį. 

— O Hilelis? Kur jis dabar? — Nupiešiau jo veidą, namą ir 
padėjau klaustuką. 

Klaustuko Jaromiras nesuprato, nes nemokėjo skaityti, 
tačiau suprato, ko noriu. Jis paėmė degtuką, sviedė jį į viršų, 

ir degtukas pradingo tarsi rankų miklumą patvirtinančio triu- 
ko metu. 

Ką tai galėtų reikšti? Kad Hilelis taip pat iškeliavo)? 

Nupiešiau žydų rotušę. 

Kurčnebylis energingai papurtė galvą. 

— Hilelio tenai nebėra?! 

— Ne! - Jis papurtė galvą. 

— Kur jis dabar? 

Vėl triukas su degtuku. 

— Jis mano, kad tas ponas pranyko, ir niekas nežino kur, — 
įsiterpė kiemsargis, kuris susidomėjęs visą laiką stebėjo mus. 

Iš baimės susigniaužė širdis: Hilelio čia nėra! 

Likau visiškai vienas visam pasauly. Viskas kambaryje ėmė 
plaukti man prieš akis. 

— O Mirjama)? 

Ranka taip virpėjo, kad ilgai neįstengiau nupiešti jos veido. 

— Ar ir Mirjama dingo? 

— Taip. Taip pat dingo. Be pėdsakų. 

Sudejavau ir ėmiau blaškytis po kambarį. Trys kareiviai 
klausiamai susižvalgė. 

Jaromiras bandė mane nuraminti ir pranešti dar kažką: 
jis suglaudė delnus, padėjo ant jų galvą tarsi miegotų. 

Nusitvėriau stalkraščio: 

— Dėl Dievo, Mirjama mirė? 

Papurtęs galvą, Jaromiras pakartojo tą gestą. 

— Mirjama serga! — Aš nupiešiau vaistų buteliuką. 

Jaromiras darkart papurtė galvą ir vėl priglaudė kaktą prie 
delnų. 

Brėško, rageliuose viena po kitos geso dujų liepsnelės, o aš 
vis niekaip negalėjau perprasti, ką galėtų reikšti tie gestai. 

Pasidaviau. Galvojau, ką daryti toliau. 

Teliko viena - anksti ryte nueiti į žydų rotušę ir sužinoti, 
kur išvyko Hilelis su Mirjama. 

"Turiu pasivyti juos. 

Nieko neklausinėdamas prisėdau prie Jaromiro. Tylus ir 
nebylus kaip jis. 

Kai, praėjus gerokai laiko, pažvelgiau į jį, jis karpė žirklė- 
mis siluetą. 

Atpažinau Rozinos profilį. Jis per stalą ištiesė man karpi- 
nį, užsidengė delnais akis ir tyliai pravirko. 

Paskui staiga pašoko ir neatsisveikinęs išsvirduliavo pro 
duris. 

Archyvaras Šemaja Hilelis nieko nepranešęs vieną dieną 
neatėjo į rotušę, daugiau jis nebepasirodė. Kad ir kaip būtų, 
dukterį jis pasiėmė drauge, nes nuo to laiko ir jos niekas 
daugiau nematė, pasakė man žydų rotušėje. Tai buvo vis- 
kas, ką pavyko sužinoti. 

Jokios užuominos, kur link jie galėjo pasukti. 

Banke pranešė, kad mano pinigams vis dar uždėtas areš- 
tas, tačiau bet kurią dieną gali būti leista juos išmokėti. 

Charouseko palikimui gauti reikėjo dar tam tikrų formalu- 
mų. Smarkiai nekantraudamas laukiau pinigų, kad galėčiau 
imtis to, kas padės aptikti Hilelio ir Mirjamos pėdsakus. 


Pardaviau kišenėje užsigulėjusius brangakmenius ir išsi- 
nuomojau du mažus apstatytus kambarius pastogėje Seno- 
sios mokyklos gatvėje — vienintelėje žydų kvartalo gatvėje, 
išlikusioje po sanavimo. 

Keistas sutapimas: tai buvo gerai man pažįstamas namas, 
apie kurį sklido legendos, jog jame slapstėsi Golemas. 

Pasiteiravau gyventojų — daugiausia smulkių prekeivių bei 
amatininkų, — kiek tiesos yra ganduose apie „kambarį be 
išėjimo“, ir buvau išjuoktas — kaip galima tikėti tokiomis 
nesąmonėmis! 

Mano paties išgyvenimai, patirti šiame name, sėdint ka- 

lėjime išblėso kaip sapnų vaizdai, dabar juos laikiau tik ne- 
gyvais simboliais, tad išbraukiau juos iš atminties knygos. 

Laponderio žodžiai, kuriuos kartais girdžiu taip aiškiai, 
tarsi jis sėdėtų prieš mane, kaip anuomet kameroje, ir kal- 
bėtųsi su manimi, įtikino mane, jog visa, ką ligi šiol išgyve- 
nau tikrovėje, turėjau patirti tik savo vidiniame pasaulyje. 

Argi nepraėjo viskas, ar nepradingo visa, ką esu turėjęs? Kny- 
ga „Ibbur“, fantazijos kupinos tarokos kortos, Angelina ir net 
mano mieli seni draugai Cvakas, Fryzlanderis ir Prokopas? 

Buvo Kūčių vakaras, nusipirkęs parsinešiau eglutę ir rau- 
donų žvakelių. Norėjau vėl kaip vaikystėje žvelgti, kaip plazda 
liepsnelės, kvėpti spyglių ir tirpstančio vaško kvapą. 

Dar nė nepasibaigus metams tikriausiai leisiuos į kelią, 
ieškodamas kaimų ir miestų, kur, kaip man atrodo, galėjo 
pabuvoti Hilelis ir Mirjama. 

Laukimo nekantra pamažu slopo, dingo ir baimė, kad Mir- 
jamą galėjo kas nužudyti, širdies gilumoje žinojau, kad sura- 
siu juodu. 

Be paliovos šypsojausi laimingas ir, kai uždėdavau ant ko 
nors ranką, rodėsi, kad iš jos sklinda gydomosios galios. 

Išgyvenau savotišką džiaugsmą — tokį, koks apima sugrį- 
žus po ilgos kelionės namo ir iš tolo išvydus gimtojo miesto 
vartus. 

Dar kartą buvau užsukęs į tą mažą kavinę, norėjau Kū- 
čioms pasikviesti Jaromirą. Sužinojau, kad jau seniai niekas 
jo čia nematė, ir, kai norėjau nusiminęs išeiti, įėjo senas pre- 
kiautojas ir siūlė pirkti visokių senovinių niekniekių. 

Rausiausi jo dėžėje tarp laikrodžių grandinėlių, kryželių, 
šukučių ir segių, ir man į rankas pateko raudono akmens 
širdelė su išblukusiu šilkiniu siūlu, nustebęs aš atpažinau, 
kad tai ta pati širdelė, kurią maža mergaitė Angelina dova- 
nojo man prie fontano, tryškusio pilies kieme. 

Ir vienu moju stojo prieš akis mano jaunystė, tarsi pro 
didinamojo stiklo langelį žvelgčiau į dėžutėje sudėliotus vai- 
kiškus paveikslėlius. Ilgai stovėjau sukrėstas ir žvelgiau į delne 
gulinčią raudoną širdelę. 


Sėdėjau palėpės kambarėlyje ir klausiausi, kaip, žvakės 
liepsnai šoktelėjus, suspragsi eglės spygliai. 

„Galbūt kaip tik dabar senasis Cvakas kur nors vaidina 
„Lėlių Kūčias“, įsivaizdavau, ir paslaptingu balsu deklamuoja 
savo mėgstamo Oskaro Vynerio eiles: 


Širdies raudonas akmenėlis, 
Kabojęs ant šilkinio siūlo, 

Kur jis dabar, neduok jo niekam. 
Aš jį ištikimai mylėjau. 

Kas man tie metai ir atstumai, 
Kai prieš mane kaboti lieka! 


Staiga, tarsi mane kas būtų truktelėjęs, atsigrįžau: Ant 
slenksčio stovėjo mano paties pavidalas. Mano antrininkas. Balta 
mantija apsisiautęs. Su karūna ant galvos. 

"Tai truko tik mirksnį. 

Liepsnos pralaužė duris ir įsiveržė troškus karštų dūmų 
debesis. 

Gaisras! Visame name siaučia ugnis! 

Atplėšiu langą. Išlipu lauk ant stogo. 

Iš tolo ataidi šaižus gaisrinių kauksmas. 

Tviskantys šalmai ir kapoti šūksniai duodant komandas. 

Paskui slopus ritmingas siurblių alsavimas. Vandens de- 
monai atsispiria šuoliui ir puola savo mirtiną priešą — ugnį. 

Sproginėja langų stiklai, liepsnų liežuviai kyščioja iš angų. 

Lauk metami čiužiniai, visa gatvė jais nuklota, žmonės 
šokinėja žemyn, išgabenami sužeistieji. 

Tačiau mane užplūsta laukinis džiaugsmas, išgyvenu eks- 
tazę, nesuprantu kodėl. Plaukai pasišiaušia. 

Bėgu prie kamino, kad nepasiektų išsiveržusios liepsnos. 

Aplink jį apvyniota kaminkrėčio virvė. 

Išvynioju, apsisuku ją apie riešą ir apie koją, kaip mokė 
mokykloje per sporto pamokas, ir ramiai leidžiuosi pagal fa- 
sadą. 

Pasiekiu langą. Žvilgteliu vidun. 

Viduje akinanti šviesa. 

Ir aš ten pamatau... aš matau... visas mano kūnas pavirsta 
vienu skardžiu džiaugsmo šūksniu: 

— Hileli! Mirjama! Hileli! 

Noriu užsikabinti už grotų. 

Siekiu jų. Iš rankų išsprūsta virvė. 

Akimirką kybau taip galva žemyn, sukryžiavęs kojas, tarp 
dangaus ir žemės. 

Virvė truktelėjusi net suzvimbia. Girgždėdamos įsitempia 
jos gijos. 

Aš krentu. 

Sąmonė gęsta. 

Krisdamas dar bandau įsikibti, tačiau pirštai nuslysta. 

Nebepajėgiu išsilaikyti. 

Akmuo slidus. 

Slidus kaip taukų luitas. 


Pabaiga 


„kaip taukų luitas! 

Tai akmuo, panašus į taukų luitą. 

Tie žodžiai dar skamba man ausyse. Pasiremiu alkūnėmis 
ir bandau susivokti, kur esu. 

Aš gyvenu viešbutyje ir guliu lovoje. 

Ir vadinuos aš visai ne Pernatas. 

Ar viskas tik prisisapnavo? 

Ne? "Iokių sapnų nebūna. 

Pasižiūriu į laikrodį: miegojau tik valandą. Dabar pusė 
trijų. 

Čia kabo ta svetima skrybėlė, kuria šiandien per iškilmin- 
gas pamaldas Hradčanų katedroje apsikeičiau su kažkuo, 
sėdėjusiu greta. 

Ar ten neįrašytas vardas? 

Paimu skrybėlę ir žiūrinėju auksines raides, įspaustas bal- 
tame šilko pamušale, — skaitau tokią svetimą ir drauge pa- 
žįstamą pavardę: 


ATANAZIJUS PERNATAS 


Dabar jau visai sunerimstu. Skubomis apsirengiu ir nu- 
bėgu laiptais žemyn. 
— Portjė! Atidarykite! Eisiu dar valandėlę pasivaikščioti. 


Ai 

— Kur, sakykite? 

— Į žydų kvartalą. Į Gaidžio pasažą. Ar apskritai yra ten 
tokia gatvė! 

— Yra, žinoma, yra, — portjė vylingai šypsosi, — tačiau tu- 
rėkite omenyje, kad žydų miestas dabar nebe toks kaip anks- 
čiau. Viskas, tamsta, naujai pastatyta. 

— Nesvarbu. Kur tas Gaidžio pasažas? 

Portjė storas pirštas baksteli į miesto planą: 

— Štai čia, tamsta. 

— O smuklė „Pas Loizičeką“? 

— Šičia, tamsta. 

— Duokite man didelį popieriaus lapą. 

— Prašau, tamsta. 

Suvynioju Pernato skrybėlę. Keista, ji kone nauja, neprie- 
kaištingai švari, bet dėvėta, rodos, daugybę metų. 

Pakeliui galvoju: 

Visa, ką tas Atanazijus Pernatas išgyveno, ir aš patyriau 
sapne, per vieną naktį mačiau, girdėjau ir jaučiau visa tai, 
ką ir jis, tarsi aš būčiau buvęs juo. Tačiau kodėl nesužinojau, 
ką jis matė pro grotuotą langą tą akimirksnį, kai trūko virvė 
ir jis sušuko „Hileli, Hileli!“? 

Nusprendžiau, jog tą akimirksnį jis atsiskyrė nuo manęs. 

Privalau surasti tą Atanazijų Pernatą, net jei tektų ieškoti 
tris dienas tris naktis, nusprendžiau... 


Negi čia tasai Gaidžio pasažas? 

Sapne nieko panašaus neteko matyti! 

Vien tik nauji namai. 

Po minutės aš jau prie „Cafė Loisitschek“. Niekuo neišsi- 
skirianti, gana švari užeiga. 

Vis dėlto salės gilumoje stovi estrada su mediniais turėk- 
lais, negali paneigti panašumo į sapnuotąjį „Loizičeką“. 

— Ko pageidausite, prašau? — klausia padavėja, kresna mer- 
pelė, tiesiog įsprausta į raudono aksomo fraką. 

— Konjako, panele. Dėkoju. Hm, panele! 

— Prašau. 

— Kam priklauso ši kavinė? 

— Ponui komercijos tarėjui Loizičekui. Visas namas pri- 
klauso jam. Labai geras turtingas ponas. 

Aha, tai tas vaikis, kur kiaulės dantis buvo pasikabinęs 
prie laikrodžio grandinėlės! — prisiminiau. 

Staiga man šovė mintis, kuri padėtų orientuotis. 

— Panele! 

— Prašau? 

— Kada buvo nuverstas akmeninis tiltas? 

— Prieš trisdešimt trejus metus. 

— Hm. Prieš trisdešimt trejus, — paskaičiavau, taigi gemų 
raižytojui Pernatui dabar turėtų būti arti devyniasdešimties. 

— Panele! 

— Prašau? 

— Gal čia tarp lankytojų yra kas nors, kas prisimena, kaip 
anuomet atrodė senasis žydų miestas? Aš rašytojas, mane 
tai domina. 

Padavėja susimąstė: 

— Iš lankytojų? Ne... Bet palaukit, tas biliardininkas, kur 
dabar su studentu žaidžia karambolį, matote? Tas kumpa- 
nosis senis, jis nuo seno čia gyvena, galėtų jums viską papa- 
sakoti. Ar pakviesti jį, kai baigs? 

Pasekiau merginos žvilgsnį. 

Lieknas žilaplaukis vyras, atsišliejęs į veidrodį, trynė krei- 
da lazdos smaigalį. Nudrengtas, tačiau savotiškai taurus vei- 
das. Ką jis man primena? 

— O koks, panele, to jūsų biliardininko vardas? 

Padavėja stovėdama įsirėmė alkūnėmis į stalą, paseiliojo 

pieštuką ir greitai daug kartų paeiliui užrašė savo vardą ant 
marmurinės plokštės, kaskart nutrindama jį drėgnu pirštu- 
ku ir svaidydama aistringus — daugiau ar mažiau, kaip pa- 
vykdavo, - žvilgsnius. Tą įspūdį tiesiog pasakiškai sustiprin- 
davo aukštyn kilojami antakiai. 

— Kuo, panele, vardu tas prie biliardo? — pakartoju klau- 
simą. 

Mačiau, kad jai mieliau būtų išgirsti: panele, kodėl jums 
neapsirengus vien fraku? Ar ką panašaus, bet to nepasa- 
kiau, nes man vis neišėjo iš galvos tas sapnas. 

— Nu, kaip čia jisai, - ji suraukė kaktą, — vadina jį Feriu. 
Feris Atenštedtas. 

Taigi, taigi! Feris Atenštedtas! Taigi dar vienas senas pa- 
žįstamas. 

— Papasakokite dar ką nors apie jį, panele, ką nors dau- 
giau, — suokiu jai, tačiau turiu iškart pasistiprinti taurele, — 
su jumis taip malonu kalbėtis! (pasibaisėjau pats savimi). 

Ji kaip sąmokslininkė palinko prie pat manęs plaukais ku- 
tendama skruostą ir sušnibždėjo: 

— "Tas Feris, anksčiau jis buvo geras diegas. Kilęs neva iš 
senos didikų giminės, tai, žinoma, tik plepalai, jis juk be 
barzdos, ir turėjęs marias pinigo. Viena raudonplaukė žy- 
dukė, iš jaunumės buvus, žinot, „tokia“, - ji greitai vėl po- 
rą kartų užrašė savo vardą, — toji jį gerai išsunkė, faktas, 
pinigus, turiu galvoje. Nu, o kai pinigo nebeliko, tai ji šast — ir 
ištekėjo už vieno didelio pono, už tokio... — ji sušnibždėjo 
pavardę man į ausį, bet aš nenugirdau. - Kilmingam po- 
nui, žinoma, teko visų titulų atsisakyti ir nuo tada vadina- 
si jis tik riteris fon Demerichas. Nu jo. Tačiau to, kad jinai 
anksčiau iš „tokių“ buvo, taip jam nepavyko nuslėpti. Aš 
visada sakiau... 

— Frici! Mokam! — šūktelėjo kažkas iš estrados. 

Apvedžiau žvilgsniu visą užeigą ir staiga už nugaros išgir- 
dau tylų metalinį, nelyginant svirplio, svirpčiojimą. 

Smalsaudamas atsisukau. Negalėjau patikėti savo akimis: 
kampe veidu į sieną, kaulėtose rankose laikydamas ne di- 
desnę už cigarečių pakelį dėželę, sėdi visas nugrimzdęs į sa- 
ve, senas kaip Matuzalis aklas karšinčius Neftalis Šafranekas 
ir suka mažytę tos dėžutės rankenėlę. 

Priėjau prie jo. 

Jis nedrąsiai pusbalsiu dainavo pats sau: 


Frau Pokšt, 

Frau Iriokšt, 

Raudonos, žydros žvaigždės 
Kur tauškia kažin ką. 


— Ar nežinote, kuo vardu šis senas žmogus? — paklausiau 
prošal bėgančio padavėjo. 

— Ne, mano pone, niekas jo nepažįsta ir jo vardo nežino. 
Ir jis pats jau pamiršo, kuo vardu, visai vienas likęs. Jam jau 
šimtas ir dešimt! Kas vakarą čia pas mus jis gauna kavos iš 
malonės. 

Pasilenkiau prie karšinčiaus ir sušukau jam į ausį: 

— Šafranekai! 

Jį tarsi žaibas būtų trenkęs. Sumurmėjo kažką ir, kažką 
prisimindamas, perbraukė sau per kaktą. 

- Jūs suprantate mane, pone Šafranekai? 

Jis linktelėjo. 

— Klausykitės atidžiai! Noriu paklausti jūsų kai ko apie 
senus laikus. Jei man atsakysite, gausite guldeną - štai dedu 
jį ant stalo. 

— Guldeną, — pakartojo senis ir tuoj kaip pašėlęs puolė 
čirpinti muzikinę dėžutę. 

Sulaikiau jo ranką: 

— Pagalvokite gerai! Ar prieš kokius trisdešimt trejus me- 
tus nepažinojote gemų raižytojo, pavarde Pernatas? 

— Namų braižytojas Barnardas? — automatiškai suvogra- 
vo senis išsiviepdamas ligi ausų, matyt, pagalvojęs, kad pa- 
sakoju jam kokį linksmą anekdotą. 

— Ne, ne Barnardas, o Pernatas! 

— Perelis? — džiūgavo senis. 

— Ir ne Perelis. Per-na-tas! 

— Pešelis!? — krykštė džiūgaudamas. 

Nusivylęs lioviausi bandęs laimę. 


— Norėjote pasikalbėti, pone? — biliardininkas Feris Atenš- 
tedtas stojo priešais ir šaltai man nusilenkė. 

— Taip, visai teisingai. Bet gal galėtume sužaist biliardo 
partiją! 

— Iš pinigų, mano pone? Duodu jums devyniasdešimt iš 
šimto. 

— Gerai, iš guldeno. Gal jūs pradėtumėt. 

Jo šviesybė paima lazdą, taikosi, prašauna ir susierzinęs 
susiraukia. Žinau tokius pokštus: leis man surinkti devy- 
niasdešimt, o paskui švystels savo seriją. 

Mane vis labiau ima juokas. Einu tiesiai prie tikslo: 

— Gal prisimenate, pone, seniai seniai, maždaug tuomet, 
kai sugriuvo akmeninis tiltas, tuometiniame žydų mieste gy- 
venus tokį Atanazijų Pernatą? 

Sėdėjęs pasieny ir skaitęs laikraštį žvairas vyras palaidine 
baltais ir raudonais dryžiais, su auksiniais auskarėliais ausy- 
se, pašoko, įsmeigė akis į mane ir persižegnojo. 

— Pernatas, Pernatas? — pakartojo biliardininkas ir labai 
susimąstė, — toks neaukštas, lieknas? Rudi plaukai, smaila 
žilstelėjusi barzdelė? 

— Taip. Visiškai teisingai. 

— Anuomet jam buvo apie keturias dešimtis? Jis atrodė... — 
jo šviesybė staiga nustėro nustebęs, — ar jūs kartais ne jo 
giminaitis būsite, pone? 

Žvairys persižegnojo. 

— Aš? Giminaitis? Juokinga. Ne, tiesiog domiuosi juo. Gal 
dar ką žinote? — atsainiai pasiteiravau, nors jutau, kaip stings- 
ta širdis. 

Feris Atenštedtas vėl susimąstė. 

— Jei neklystu, anksčiau jis laikytas pamišėliu. Kartą jis 
nusprendė, kad jo pavardė, palaukite, taip: Laponderis! O 
kitąkart vėl vadinosi Charouseku. 

— Netiesa! - įsiterpė žvairys. — Toks Charousekas tikrai 
gyveno. Mano tėvas paveldėjo iš jo daug tūkstančių florinų. 

— Kas jis toks? — pusbalsiu paklausiau biliardininko. 

- Jis keltininkas, pavardė Čamrda. O dėl Pernato, tai aš 
prisimenu, arba man tik taip atrodo, kad vėliau jis vedė la- 
bai gražią juodaplaukę žydaitę. 

„Mirjama“, - tariau mintyse ir taip susijaudinau, kad pra- 
dėjo drebėti rankos ir nebegalėjau tęsti žaidimo. 

Keltininkas vėl persižegnojo. 

— Kas čia šiandien jums, pone Camrda!? — nustebęs pa- 
klausė biliardo mėgėjas. 

— Tokio Pernato niekada nebuvo! — sušuko žvairys. — Aš 
netikiu! 

Aš tuojau pavaišinau jį konjaku, kad taptų šnekesnis. 

— Yra žmonių, kalbančių, kad Pernatas lig šiol gyvas, — 
pagaliau išspaudė keltininkas, - esą jis ir dabar raižo gemas, 
gyvena Hradčanuose. 

— Kurioj vietoj Hradčanuose? 

Keltininkas persižegnojo: 

— Čia ir yra visas cinkas! Gyvena jis, kur nė vienas gyvas 
žmogus negalėtų — prie paskutinio žibinto! 

— Ar jūs, pone... pone Camrda, žinote jo namą! 

— Nė už ką tenai neičiau! — ėmė gintis žvairys. - Kuo jūs 
mane laikote? Jėzau, Marija, Juozapai šventas! 

— Bet kelią jūs galėtumėte parodyti, nors iš tolo, pone 
Čamrda? 

— Gerai jau, — subumbėjo keltininkas. - Jei palauksite ligi 
šeštos ryto, tada aš kelsiuosi per Vltavą. Bet aš jums nepata- 
riu! Įsiversite į Elnių griovą ir nusisuksit sprandą, kaulus 
susilaužysite! Švenčiausioji Mergele Marija! 


Rytą išėjome kartu. Nuo upės dvelkė gaivus vėjelis. Iš ne- 
kantrumo nejaučiau žemės po kojomis. 

Staiga priešais išniro namas Senosios mokyklos gatvėje. 

Grotos, taukuotas tviskantis atbrailos akmuo, — viskas kaip 
buvę! 

— Kada išdegė šitas namas? — klausiu žvairio. 

Iš įtampos man ausyse zvimbia. 

— Išdegė? Kad jis niekada ir nedegė! 

— Betgi degė. Tikrai degė! 

— Ne! 

— Bet aš tikrai žinau. Lažinamės? 

— Iš ko? 

— Iš guldeno. 

— Sukirsta! - Čamrda pakviečia namo prižiūrėtoją. - Ar 
šitas namas kada nors degė. 

— Kur tau! — juokiasi vyras. 

Bet aš niekaip negaliu patikėti. 

— Jau septyniasdešimt metų gyvenu jame, - įtikinėja pri- 
žiūrėtojas, — tikrai žinočiau. 

Keista, keista!.. 

Juokingai trūkčiodamas keltininkas irkluoja per Vltavą 
valtelę, sukaltą iš aštuonių neobliuotų lentų. Geltonas van- 

duo smelkiasi pro plyšius. Ryto saulėje raudonai švyluoja 
Hradčanų stogai. 

Mane apima nepaprastai šventiška nuotaika. Truputį 
svaigsta galva, kaip tais senais laikais, kai pasaulis man at- 
rodė nelyginant užburtas; pasakiškas potyris, tarsi vienu metu 
gyvenčiau keliose skirtingose vietose. 

Išlipu. 

— Kiek iš manęs, pone Čamrda? 

— Vienas kreiceris. Jei būtumėte padėjęs man irkluoti, tuo- 
met būtų du kreiceriai. 


Vėl kylu aukštyn tuo pačiu keliu, kuriuo jau kartą ėjau 
praėjusią naktį, — siaurais nuošaliais pilies laiptais. Širdis dau- 
žosi ir aš žinau kodėl — tuoj pasirodys plikas medis per sieną 
persisvėrusiomis šakomis. 

Bet ne, dabar jis visas kūpi baltais žiedais. 

Oras sklidinas saldaus alyvų kvapo. 

Po mano kojomis paskendęs pirmuosiuose saulės spindu- 
liuose, nelyginant pažadėtosios žemės vizija, driekiasi miestas. 

Nė garso. Vien tviskesys ir kvapai. 

Net užsimerkęs nepasiklysčiau siaurutėje juokingoje Al- 
chemikų gatvelėje - kiekvienas metras man čia pažįstamas. 

"Tačiau ten, kur naktį prieš baltai švylavusį namą būta me- 
dinės tvoros, dabar kyla išgaubtos auksuotos grotos. 

Palei grotas — mūras. Iš žydinčių krūmų abipus jos vartų 
kyla du kukmedžiai. 

Pasistiebiu, kad galėčiau pažvelgti viršum žiedų, ir mane 
apakina prabanga. 

Sodo sienoje sudėliota mozaika. Turkio mėlis su auksinė 
mis, išmoningai kriauklėmis puoštomis freskomis, kuriose 
vaizduojama Egipto dievo Ozyrio garbinimas. 

Suveriamuose vartuose paties dievo atvaizdas: dvi vartų 

pusės simbolizuoja hermafroditą: dešinioji - moteriška, kai- 
rioji — vyriška pusė. Jis sėdi plokščiame perlamutro soste, — 
tai horeljefas, — iškėlęs auksinę kiškio galvą. Stačios ausys 
suglaustos nelyginant du atverstos knygos puslapiai. 

Padvelkia rasa, iš už sienos atsklinda hiacintų kvapas... 

Ilgai stoviu kaip suakmenėjęs ir negaliu atsistebėti. Jau- 
čiuosi, tarsi būčiau įžengęs į svetimą pasaulį, ir tuomet iš 
kairės palei grotas ateina senas sodininkas ar tarnas, avintis 
batais su sidabrinėmis sagtimis, su žabo ir keistai kirptu švar- 
ku, ir teiraujasi pro virbus, ko pageidauju. 

Nieko nesakydamas ištiesiu jam suvyniotą Atanazijaus 
Pernato skrybėlę. 

Jis paima ją ir eina pro vartus vidun. 

Kai jie prasiveria, pamatau į šventyklą panašius marmu- 
rinius rūmus, o ant jų laiptų 

Atanazijų Pernatą 
ir prigludusią prie jo 
Mirjamą, 

žiūrinčius į apačioje besidriekiantį miestą. 

Mirjama tą akimirką atsisuka, pastebi mane, nusišypso ir 
kažką sušnabžda Atanazijui Pernatui. 

Mane užburia jos grožis. 

Ji tokia pat jauna, kokią mačiau šiąnakt sapne. 

Atanazijus Pernatas lėtai pasisuka į mane, ir širdis man 
liaujasi plakusi: 

Atrodo, žvelgiu į veidrodį, taip jo veidas panašus į manąjį. 

Vartai užsiveria, ir aš vėl matau tik tviskantį hermafroditą. 

Senasis tarnas įduoda man mano skrybėlę ir kažką pasa- 
ko. Girdžiu jo žodžius nelyginant iš po žemių: 

— Ponas Atanazijus Pernatas labai jums dėkoja ir prašo nelai- 
kyti nesvetingumu, kad nekviečia užeiti į sodą, bet toks jau nuo 
seno šių namų paprotys. 

Turiu perduoti jums, kad jūsų skrybėlės nebuvo nė užsidėjęs, 
nes iš karto pastebėjo, kad susikeitė. 
Jis tikisi, kad ir jo skrybėlė nesukėlė jums galvos skausmo. 

Bankrutavusio 
dvikovininko, o ML VUUJCiIVUS UCI 
retenybių kolekcininko, kone visų slaptųjų 
ložių brolio Gustavo Meyrinko (1868-1932) 
romanas „Golemas“ (1915) iškart tapo 
europiniu bestseleriu. Kelis kartus 
perfilmuotas, jis gyvuoja ligi šiol. 

„Golemas“ sietinas su XX a. pradžioje 
vokiškai rašiusių Prahos rašytojų — 
R. M. Rilke's, E Werfelio, E. E. Kischo, 
E Kafkos — kūryba; lengvai pastebima šio 
romano įtaka tuo metu rašytam E Kafkos 
„Procesui“. Kai kurie literatūros istorikai 
G. Meyrinką vadina E Kafkos pirmtaku. 
Ne veltui būdingiausi minėtųjų rašytojų 
prozos ypatumai paveikė visą vokiškąjį 
ekspresionizmą, tiek literatūrinį, tiek 
kinematografinį jo variantą 

„Golemą“ labai vertino dar vienas 
magiškosios prozos meistras — argentinietis 
AŽ | J. L. Borgesas 
£ 1 A Daugeliu : 

kuriama fant 

tarp geriausit 


Atgijusios viduramžių legendos apie molinę 
pabaisą — Golemą - akivaizdoje pagrindinis 
romano veikėjas klajoja keistomis Prahos žydų 
geto gatvėmis ir dar keistesniais slaptų ženklų, 
Taro kortų, Kabalos ir savo paties sapnų bei 
vizijų keliais, kol galiausiai randa išėjimą iš šio 
painaus bepr 
namą „prie f 
laukiančią ti 

